
MI  NIDJANISITOK  KETCI  SAKI- 
HINAGOK, 

SONGA  KIT  ANAM1KONIM  TEBENIMINANG  ONDJI. 

Mi  oom  kitci  kwenatc  masinaigan  enwemagak 
enweieg  :  o  kiojiton  kaiatka  niinawisi  mekatewi- 
konaiewigobanen  Kanactageng,  WAKWI  mi  eji- 
nikazogobanen.  Kije  Manito  o  kitcitwa  masinai- 
ganing  ki  ondinikate  oom  niina  masinaigan  :  ki  ga 
kikenindamonigonawa  ka  ainatisiwagobanen  Jo- 
dawininiwak,  ka  pimi  ganawenimigowatc  Kije 
Maniton  ;  ki  ga  mikomigonawa  pekic  kitci  nibwa- 
kaieg,  kitci  gwaiakoseieg,  wakwing  enamok  mikan 
kakik  kitci  noswahatoieg. 

Gwaiak  ki  ga  kitci  minwabandanawa  oom  ka 
ojitamagoieg  masinaigan  ;  ki  ga  wi  pajikwatisim 
kitci  kijikabandameg,  kitci  nabowatameg  :  wewe- 
nint  nisitotameg  ekitomagak,  ki  ga  mino  abatci- 
tonawa  ij  otcitcagocieg. 

Mi  ka  inenindamowatc  k’osiwak  Nijkwenatc- 
anibic  gaie  Meiawasiketc  nongom  nainawisi  meka- 

tewikonaiewidjik  Kanactageng  epidjik.  Mi  wendji 
nongom  inenindamowatc  kitci  takwabikickotek 
oom  Aiamie  Tipadjimowin  Masinaigan ,  mi  dac 
kitci  aioieg  tasin  kajigakin  endasokamikisieg. 

Kekona  iji  caweniminag  Tebeniminang  Jezos 
kitci  minotameg,  kitci  sabenindameg  anamite  eki- 
tomagak  oom  ki  masinaiganiwa  !  Kekona  iji  wito- 
kaweniminag  ki  ginan  kitcitwa  Mani,  Jezosan 
wekwisisimadjin  ! 

Mi  eji  misawenindamawanisinagok,  ni  nidjani- 
sitok,  mi  sa  ke  pagosenindamawanisinagok  mon- 
jak,  i  kitci  sakihinagok,  nin 

KWENATC  WABIKON,  * 

Moniang,  kitci  mekatewikonaiewikamikong  daje 
wekima-mekatewikonaiewian. 

Moniang ,  nongom  i  manadjihintc  kitcitwa  Can, 
ka  ako  nikigobanen  Jezos,  1859. 

La  piece  qui  precede  etait  la  traduction  de  la 
lettre  suivante  : 


*  Kwenatc  Wabikon,  c’est-a-dire  la  belle fleur,  c’est  le 
nom  que  donnerent  les  Algonquins,  en  1848,  a  M.  D.  Granet, 
qui  devint  plus  tard,  en  1856,  suptirieur  du  Seminaire  de 
Montreal,  et  qui  est  mort,  vivement  regrets,  en  1866. 

Mes  chers  Enfants, 

Salut  en  Notre-Seigneur ! 

Void  un  excellent  livre  compose  en  votre  lan- 
gue  par  un  de  vos  anciens  missionnaires  *  tout 
devoue  au  bien  des  diverses  tribus  de  votre  na¬ 
tion.  II  est  tire  des  divines  Ecritures,  et  Ton  y 
raconte  l’histoire  du  peuple  de  Dieu  avec  des 
reflexions  pleines  de  sagesse  et  tres  propres  a 
vous  guider  dans  le  chemin  de  la  vertu. 

Yous  le  lirez  sans  doute  avec  empressement  et 
beaucoup  d’attention,  et  ainsi  vous  en  tirerez  un 
tres  grand  profit.  C’est  ce  doux  espoir  qui  a  porte 
vos  peres  d’aujourd’hui  f  qui  vous  aiment  et  veu- 
lent  vous  aimer  toujours  comme  vos  peres  d’au- 
trefois,  a  le  faire  imprimer  pour  votre  usage. 


*  Jean-Claude  Mathevet,  pretre  de  St-Sulpice,  mis- 
sionnaire  au  lac  des  Deux  -  Montagnes,  de  1746  a  1781. 
Les  Algonquins  lui  donn&rent  le  nom  de  Wakwi,  c’est-ii- 
dire  le  Ciel ,  et  les  Iroquois,  dont  il  savait  aussi  la  langue, 
le  nom  de  Taiorhensere,  c’est-a-dire  le  jour  vient. 

Le  venerable  auteur  de  VHisloire  sainte  a  egalement  com¬ 
pose  la  Vie  de  Jesus,  quiaete  imprimee  en  1861,  etde  laquelle 
doit  paraitre  bientot  une  nouvelle  Edition  qui,  depuis  long- 
temps  deja,  est  ardemment  d^siree  par  les  differentes  tribus 
de  langue  algonquine,  et  surtout  par  leurs  missionnaires. 

t  On  trouve  ci-dessus,  au  bas  de  la  page  hi,  les  noms 
indiens  des  missionnaires  dont  il  est  ici  question.  Ce  que 
c’est  que  Nijkwenatcanibic ,  a  ete  dit  dans  la  preface  du 
Lexique  de  la  langue  iroquoise.  Meiawasiketc,  c’est-a-dire 
Yilluminateur,  tel  fut  le  nom  donn6  a  M.  Isidore  Tallet, 
qui,  depuis  peu,  avait  succed6  a  Nijkzvenatca?iibic  dans  la 
charge  de  missionnaire  des  Algonquins. 

Daignent,  mes  chers  enfants,  le  Seigneur  JSsus 
et  sa  sainte  Mere,  vous  en  faire  goftter  delicieuse- 
ment  la  lecture  ! 

C’est  la  grace  que  demandera  souvent  pour  vous 
votre  pere  bien  d^sireux  de  votre  bonheur, 

Dominique  Granet, 
Sup.  du  Seminaire. 

Montreal,  f£te  de  saint  Charles,  1859. 


AI A  M I E-T I  PA  DJ I M  OWI N I M  AS  I N  A I G  A  N. 


I.  Kije  Manito  o  kijenindan  kakina  kekon. 

Aiamie-masinaigan  tipadjimomagat  Kije  Mani¬ 
to  i  ki  kijenindamogobanen  kakina  anotc  kekon. 

Ningotwaso  kijik  inikik  kakina  o  ki  kijenindan 
Kije  Manito.  Nitam  i  kijigatinik,  ikitogoban  Kije 
Manito  kitci  waseianik;  mi  gotc  tec  igotc  i  wase- 
ianigobanen.  Waiabaninik,  wakwi  o  ki  kijenindan. 
Minawatc  waiabaninik,  tetipan  o  ki  inaton  nipi, 
aki  gaie  ;  pinama  mamawi  kakina  ki  kijeninda- 
mogoban.  Tetipan  ka  inatotc,  nipi  ot  ijinikatan 
kitcikami,  ka  iskatenik  dac,  aki  ot  ijinikatan. 
Minawatc  waiabaninik,  o  minwabandan  Kije  Ma¬ 
nito  ka  totang,  mi  dac  i  ganotang  aki,  ot  itan  :  ki 
gat  ani  ijinitawigiton  anotc  kekon  wiaki  mijackin. 
gaie  wiaki  minensan  kitci  ani  ominikaniwaninik 
eckam  kitci  ani  nitawigihitimagatinik  anotc  ket 
ani  aijinagwatinik.  Tec  igotc  mi  ka  ijiwebak,  ot  ani 
nitawigiton  aki  anotc  kekon  wiiaki  minjackin 

gaie  wiiaki  minensan.  Kwenatc  engi,  inenindams 
Kije  Manito  waiabandang  einabinagwatinik.  Mi¬ 
nawatc  waiabaninik  o  ki  ani  kijenima  kizison 
gaie  tibikkizison,  kitci  kikinawatenindagwatinik 
ningo  pipon  inikik,  gaie  ningo  nibin,  gaie  ningo 
kizis,  gaie  ningo  kijik,  kakina  sa  gotc  endasokiji- 
gak ;  mi  iim  apitc  gaie  i  ki  kijenimatc  anangoca, 
Minawatc  waiabaninik,  o  ki  kijenima  kikonsa, 
gaie  wiaki  pinecinjica.  Minawatc  waiabaninik,  mi 
iim  acaie  i  ningotwasokijigatinik,  minawatc  o  ki 
ganotan  aki,  ot  itan  :  wiaki  awesinsak  nitawigih. 
Mi  gaie  apitc  i  ki  kijenimatc  nitam  anicinaben* 
mi  i  ki  ickwa-kijenindamogobanen  anotc  kekon. 

Win  anicinabe  ondji  kakina  ki  ondji  kijenin- 
damogoban  anotc  kekon.  Kije  Manito  atakiping 
o  ki  ondji  kijeniman  nitam  anicinaben  ij-owiia- 
winitc ;  ij-otcitcagocinitc  dac,  o  ki  ijinagohan 
win  gotc  ejinagositc  Kije  Manito,  o  ki  iji  kijeni¬ 
man  kitci  nibwakanitc,  kitci  piziskenindaminitc, 
gaie  kitci  sakihanitc  ka  kijenimigodjin.  Mi  acaie 
i  nijwasokijigatinik  ;  mi  ij  anwebigobanen  Kije 
Manitoba  iji  kijenindang  anotc  kekon;  mi  dac 
ij  aiamitwatamogobanen  najwasokijigatinik. 

Mi  wendji  manadjitaganiwang  tasin  najwaso- 
kijigakin. 


2.  Adanh  ot  asigon  Kije  Maniion  kitci  hwenatc 

akitig. 

Kije  Manito  nitam  ka  kijenimatc  anicinaben, 
Adanh  o  ki  ijiwinan ;  mi  dac  ij  asatc  apitci  mino 
aking,  kwenatc  mitikon  i  patakicininitc,  apitci 
gaie  minopogwatini  ejiminiwinitc.  Kitci  daje  ano- 
kitc,  kitci  ganawenindang  gaie  iim  aki,  ineninda- 
gosigoban  nitam  anicinabe.  Naw  kitikaning  pata- 
kicinogoban  pimatisiwinimitik ;  mi  indaje  gaie  i 
patakicing  piziskenindjikewinimitik,  kitci  kike- 
nindagwak  wenicicing  gaie  maianatak.  Kitci  kike- 
nindagositc  Adanh  epitc  songa  tipahiganatc  Kije 
Maniton,  o  kinahamagon  kitci  midjitc  i  miniwi- 
nitc  pejik  kikinawatc  mitikon ;  kakina  wiaki  mi- 
nan  o  minan  Kije  Manito  kitci  midjinitc,  peji- 
kwatik  eta  o  kinahamawan  kitci  midjinitc  i  mini- 
winitc.  Ot  inan  :  ondjita  ki  kinahamon  oom  kitci 
midjian ;  i  miniwitc  aam  mitik,  ot  inohamawan : 
midjian  dac,  ondjita  ki  ga  nip,  ot  inan.  Ondjita 
wendatinigoban  ke  ki  iji  pamitawapan  Kije  Ma¬ 
niton. 


3.  Kijenindagosi  nitam  ikwe. 

Iim  apitc  pejikogoban  Adanh,  kawin  awian 
owitckiwenhimasigoban  ;  mi  dac  ij  inenimatc 
Kije  Manito  Adanhian  kitci  nipanitc.  Megwatc  i 

nipatc  Adanh,  o  ki  kitcikonamawan  pejik  opike- 
ganini ;  mi  iki  ondji  kijenimatc  nitam  ikwewan. 
Ot  awi  wabandahan  Adanhian  inim  ikwewan ;  mi 
dac  i  wabamatc,  ikitogoban  Adanh  :  mi  aam  oka- 
nan  ni  kaning  wendjipamagatinik,  ni  wiiasing  gaie 
ondjipamagatini  ij  owiiasitc  ;  mi  ke  ondji  inenin- 
dagositc  inini  kitci  naganatc  ’osan  gaie  o  kin, 
kitci  witapimatc  o  witikemaganan  ;  kata  pejikwa- 
nini  ij  owiiasiwatc. 

Megwatc  pematisitc  ondaje  aking  Tebenimi- 
nang  Jezos,  o  ki  tipatotan  kaiat  ka  ikitogobanen 
nitam  anicinabe  i  ki  wabamatc  o  witikemaganan. 
Mi  ekitotc  Jezos  :  kawin  awia  anicinabe  pikobi- 
tosiwitc  ka  iji  pejikwenindang  Kije  Manito.  Mi 
wendji  ikitogobanen  Jezos,  kitci  kikenindagwak 
kitci  apitci  sakihitiwatc  watikendidjik,  kitci  eka 
keko  gackitomagak  kitci  pikobitawindwa  wati¬ 
kendidjik  o  sakihitiwiniwa ;  kitci  gaie  kikenin¬ 
dagwak  epitc  manatatinik  awia  kitci  witokawe- 
nindang  watikendidjik  kitci  pakewinitiwatc. 


4.  Adanh  ot  anwetawan  Kije  Maniton. 

Megwatc  ocki  pinatisiwining  enatisiwatc  Adanh 
gaie  Eba,  kakina  enicinabewiang  ka  mamawi  aia- 
nikatc  pininotonangwa  endaswaiakisiang,  Matci 
Manito  acaie  win  nitam  ka  patamitonenindamo- 

gobanen,  o  tcisawakenima  anicinabe  ke  mina 
minawasinidji ;  mi  dac  enenindang  Matci  Manito  : 
ningat  awi  wi  gackihak  kitci  eka  tipahiganawatc 
Kije  Maniton ;  kitci  ani  animisinitc  o  nidjanisini 
ot  inenima  gaie  ’ocisini  aianikatc.  Ot  owiiawino- 
tawan  kinebikon  Matci  Manito,  mi  dac  i  ganonatc 
nitam  ikwewan,  ot  inan  :  wekonen  wendji  eka 
tibenindamoninag  Kije  Manito  kakina  wiaki- mi- 
nan  kitci  midjieg  ?  Ta  ki  onicicininiban  Eba  kitci 
eka  ningot  ikitosik,  kitci  eka  nakwetawasik  Matci 
Maniton  ;  ta  ki  onicicininiban  kitci  inenindizotc  : 
kwatisian  na  ke  ki  anwetamawak  Kije  Manito  ot 
inenindamowin  enenimiiamintc  ?  Anic  dac  o  ki 
nakwetawan  Matci  Maniton,  ot  inan  :  ningi  tibe- 
nindamonigonan  Kije  Manito  kakina  wiaki  mi- 
nensan  kitci  midjiang ;  mi  wan  eta  inim  kenaha- 
mawiamindjin,  ninda  ki  nipomin,  midjiang.  Ka- 
mawin  ki  ga  niposim  ki  midjieg,  ikito  Matci 
Manito  ;  anic  ma  o  kikenindan  Kije  Manito  kitci 
pagakabieg  ;  manitong  ki  ta  inatisim,  ki  midjieg  ; 
anotc  kekon  ki  ta  ki  kikenindanawa  wenicicing 
gaie  maianatak,  mi  wendji  kinahamonag  Kije 
Manito  kitci  midjieg.  Acaie  o  webimigon  Eba 
Matci  Maniton  ;  ka  pizindawatc  Matci  Maniton, 
o  kijikabandanan  i  miniwinitc,  o  misawinanan  i 
miniwinitc,  mi  dac  ij  otapinang,  i  midjitc.  Ka 
midjitc  Eba  iiam  kenahamawindwabanen,  mi  ij 

acamatc  o  nabeman  ;  gaie  win  Adanh  o  ki  midjin 
kenahamawindwabanen  kitci  midjiwatc. 

Mi  wendji  midjitc  Adanh  ij  inenindang :  ka 
koni  ta  minwenindansi  ni  witikemagan,  eka  midji- 
wak  ;  ka  inenindansi  :  ka  ningat  iji  minweninda- 
magosin  Kije  Manito  kitci  midjiwak.  Apitci  ki 
patainenindam  Adanh  aje  iki  inenimatc  Kije  Ma- 
niton  i  ki  papamitawatc  wiwan. 


5.  Adanh  o  pasanjehogon  Kije  Maniton. 

Ka  midjiwatc  dac,nanapena  paiapakatisingin  mi 
endowagobanen,  makatatcningi  timin,  inenindizo- 
wak.  Acaie  o  kikenindamatizonawan  wiawiwang 
ke  patatotagemagakin,  ondjita  agatenindizowak  ; 
mi  pitcinak  i  kikenindizowatc  i  pingwacakitiwatc. 
Mi  dac  i  nondawawatc  Kije  Maniton,  mi  i  kazo- 
watc.  Kije  Manito  o  ganonan  Adanhian,  otinan  : 
wekonen  wendji  ki  anwetawin?  Ot  inan  dac  Adanh 
Kije  Maniton  :  ka  mijian  ikwe,  win  ningi  patato- 
tag,  win  ot  indowin.  Kije  Manito  o  ganonan  ik- 
wewan,  ot  inan  :  wekonen  wendji  ki  anwetawin  ? 
Ot  inan  dac  Eba  Kije  Maniton  :  kinebik  ningi 
patatotag,  win  ot  indowin  wendji  ki  tian. 

Ot  anawabandamawan  Kije  Manito  o  kipiwa- 
zondizowinini  Adanhian  gaie  Eban.  Pinama  ot 

aiawan  Kije  Manito  kinebikon,  ot  inan  :  ikwe  ki 
ga  cagoctikwaneckag.  Ka  iji  ganonatc  Matci  Ma- 
niton,  ot  inan  Kije  Manito  ikwewan  :  apitci  ki 
gat  ani  animis  ket  ako  pimatisin  :  ki  gat  animis 
wa  nikiawazoianin,  ki  nabem  ki  gat  ani  tibenimik. 
Ickvvaiatc  dac  o  ganonan  Adanhian,  ot  inan  :  i  ki 
manadj-anwetawatc  ikwe,  nin  dac  ij  anwetawin, 
mi  gaie  kin  ket  ondji  ani  animisian.  Kawin  ceck- 
wat  kata  mino  nitawiginsinon  aki,  wiaki  matci 
mijackiminican  kata  nitawiginon ;  panima  ki 
sakabwezoian,  pakwejigan  ki  ga  ki  amwa,  na- 
nanj  kitci  koki  akiwang  ki  iavv  ;  aking  ma  ki  ki 
ondji  kijenindagos,  koki  ta  akiwan  ki  iaw.  Mi 
dac  i  minatc  Adanhian  gaie  Eban  awesinsipaki- 
gin  kitci  okonasinitc ;  mi  i  miwenimatc  kwenatc 
kitikaning  i  ki  asapan.  Kije  Manito  ot  anonan 
Anjeniwan  kitci  ganawenindaminitc  iim  mino  kiti- 
kan  kitci  eka  awian  ki  pindikenitc. 

Nitam  anicinabe  pinatisiwining  ki  ondji  pangi- 
cin  iki  patamidjitc  eji  kinahamagogobanen.  Ano- 
kiwining,  animisiwining,  akosiwining,  nipowining 
gaie  ki  ondji  inenindagosi  o  patatowin  ondji.  Ka- 
kina  o  ki  mijiha  o  nidjanisa,  aianikatc  gaie  ocisa 
nananj  kitci  pon  akiwang,  kitci  awakanigonitc 
Matci  Maniton.  Nitam  anicinaben  i  ki  waiejima- 
gobanen  Matci  Manito,  kakina  kiki  mamawi  awa- 
kanigonan  Matci  Manito  :  win  dac  Jezos  o  mis- 

kwing  ki  ki  ondji  agwacimigonan  ;  sikaandazowi- 
ning  kit  ondji  onidjanisimigonan  Kije  Manito 
Jezosan  ondji  i  ki  ondji  niponitc  kinawint  ondji. 


6.  Kaenh  o  nisan  o  cimenjan. 

Adanh  gaie  Eba  o  nitam  onjaniwan  Kaenh  iji- 
nikazonigoban,  kitikewininiwinigoban.  Kaenh  o 
cimenjan  Aben  ijinikazonigoban,  nindasiwagana 
manadjenica  nagatawenimagoban.  Kaenh  o  ki 
aiamie  pakitinikenan  aking  wendji  nitawiginini- 
gin,  Aben  dac  o  ki  aiamie  pakitinikena  o  nitam 
onjanini  o  manadjenicima.  Kije  Manito  otanawa- 
bandamawan  Kaenhian  ot  aiamie  pakitinikewi- 
nini ;  o  kikeniman  ij  eka  mino  mitonenindami- 
nitc.  O  minwabandamawan  dac  Abenan  ot  aia¬ 
mie  pakitinikewinini ;  o  kikeniman  eji  mino  mito- 
nenindaminitc.  Epitc  eka  minwenindansik  Kaenh, 
ondjita  gackenindamingwewinagosigoban,  apitci 
nesitamenindamogoban  ;  ondjita  o  tcisawakeni- 
man  o  cimenjan  i  mino  totagonitc  Kije  Mani- 
ton.  Kije  Manito  dac  o  ganonan  Kaenhian, 
ot  inan  :  wekonen  wendji  gackenindamingwewi- 
nagosin?  Ani  mino  totaman,  ki  gat  ondji  mino 
napanonigo  ;  patatotaman  idac,  ki  patatowin  ki 
ga  nodj  animenindamihigon.  Ki  gat  ani  tibenin- 
dis  ke  wi  ani  towanen  ;  ki  ga  tibenindan  goto 

kitci  wi  mino  inadjihitizon,  gaie  gotc  wi  mater 
ani  inadjihitizon,  ki  ga  tibenindan  gaie. 

Ka  awatc  ki  anwenindizosi  Kaenh  ij  anawi  ga- 
nonigotc  Kije  Maniton  kitci  anwenindizopan 
keiabatc  ot  ani  nagatawenindan  o  matci  mitone- 
nenindjigan ;  mi  dac  ij  inatc  o  cimenjan  :  ningo- 
tiji  awi  papamoseta.  Aw  isa  gotc  ki  ga  widjiwin, 
ot  inan  o  saiensan ;  ketna  o  kikeniman  eji  mito- 
nenindaminigobanen.  Apitc  dac  wasawenj  eni  ta- 
gocinowagobanen,  Kaenh  o  kwackwanotawan  o 
cimenjan,  mi  dac  i  nisatc.  Ka  iji  kitci  patatogoba- 
nen  Kaenh,  o  ganonigon  Kije  Maniton,  ot  igon : 
andi  ij  apitc  ki  cimenj  ?  Ot  inan  Kije  Maniton 
Kaenh  :  ka  sa  ni  kikenimasiwa,  ketna  nind  igo 
kitci  papanagatawenimak  ?  Mi  apitc  Kije  Manito 
songa  i  ganonatc  Kaenhian,  ot  inan  :  ki  cimenji- 
ban  o  miskwi  ni  ganonigon,  nind  igon  kitci  pasan- 
jehonan.  Ot  . inan  keiabatc :  ondjita  ki  ga  matci 
tipatotagos ;  misawatc  anawi  kitiken,  onawins 
pangitcic  ki  ga  teb  nitawigiton  midjim  ;  ka  ningo- 
tiji  ki  gat  ondji  minwadjitosi,  kakik  ki  ga  papami- 
wenindagos.  Mi  dac  ekitogobanen  Kaenh  :  keget 
ningi  kitci  patatotam;  ka  inenindagwasinon  kitci 
ki  cawenindagosianban,  onzam  ningi  pataindint ; 
nitam  gotc  anicinabe  ke  wabamikwen,  gwaiak 
ninga  nisik.  Ot  inan  dac  Kije  Manito  :  kawin  ine- 
nindanken  :  ninga  nisigo  ;  mi  dac  i  kikinawadjiatc 
Kije  Manito  Kaenhian  kitci  eka  nisimintc. 

Ka  inansinaikatesinon  aiamie-masinaigan  we- 
kotokwenitok  eji  kikinawadjihawindibanen  ;  anic 
igotc  inenindamonaniwan  :  wanina  songa  kakike 
note  animenindamogoban,  kakike  gackeninda- 
mingwewinagosigoban,  gaie  wi  iaw  niningisegisi- 
wenindagwatinigoban ;  aiecowamanisongin  inini- 
goban  oteh,epitc  kakike  segisimagatinik.  Anawi 
win  songa  manatatini  Kaenh  iki  nisatc  o  cimen- 
jan,  awacamenj  dac  ki  patahitizo  iki  anaweninda- 
mawatc  Kije  Maniton  o  kitci  cawenindjikewini- 
ni ;  enowek  ma  o  ta  ki  cawenimigon,  songa  mino 
anwenindizopan. 


7.  Noe  ot  anonigon  Kije  Maniton  kitci  atonotc. 

Eckam  eni  manewagobanen  anicinabek,  eckam 
ani  kiwanisigwaban  ;  mizi  ani  tebakamikisegoban 
patatowin,  nomaia  ka  pon  pimatisitc  nitam  ani- 
cinabeban.  Epitc  pajikwatakamigatogobanen, 
Kije  Manito  mi  ij  ickwaienimagobanen  anicina- 
be.  Noe  eta  ka  ickwaienimasiwindiban,  kitote, 
kiki  niswi  o  kwisisa  kakitote.  Kije  Manito  o  win- 
damawan  Noen,  ot  inan  :  kata  nikipi  aki  kakina ; 
atonon,  kitci  tciman  ojiton,  kitci  ki  nodjimohiti- 
zoieg.  O  kikinoamawan  ket  akonagatinik,  gaie 
kakina  ket  ani  aijinagwatinik,  ot  inan :  nisin  mi- 
taso  mitana  ekotoskwaning  ki  gat  akonagiton, 

nanomitana  ekostoskwaning  ki  gat  inigokwateo- 
nagiton,  nisomitana  ekostoskwaning  ki  gat  apito- 
nagiton ;  mamawi  newin  mitaso  mitana  acitc  na¬ 
nomitana  tasin  kitci  mitaso  mitana  ekotoskwa- 
•ning  kata  inigokonagat.  Mi  dac  keget  i  madji 
atonogobanen  Noe  eji  kikinawatc  windamagotc 
Kije  Maniton.  Mitaso  mitana  taso  pipon  o  ki 
tajikan,  mi  ij  apitci  kijitotc  iim  o  kitci  tciman. 

Mi  wendji  inenindamogobanen  Kije  Manito 
kinwenj  kitci  atononitc  Noen,  kekona  anwenin- 
dizowatc  anicinabek,  inenindamogoban  Kije  Ma¬ 
nito.  Anwenindizowagobanen  anicinabek,  kawin 
ta  ki  nikipisinon  aki ;  ka  dac  ki  tepwetawasigwa- 
ban  Noen,  ki  ga  pasanjeogonan  Kije  Manito, 
kata  nikipi  aki,  anawi  ikitonigoban.  Waiendic  sa 
gotc  anotc  ani  ijiwebisigwaban,  wikondigwaban, 
minikwegwaban,  anotc  matci  inatisigwaban.  Ka 
napitcinenindansigwaban :  tepwetok  Noe  ekitotc ; 
taiagwatc  gotc  ondji  papicimagwaban  Noen. 


8.  Posi  Noe  o  kitci  tcimaning ;  nikipi  aki. 

Caie  dac  ka  ickwa  atonotc  Noe,  otigon  Kije 
Maniton;  kakina  anotc  ejinagwak  midjim  ki  ga 
mawandji  positon  kitci  mino  tebisek  inikik  ke 
midjieg  gaie  kakina  awesinsak  ke  posiadjik  kitci 
teb  acamatwa.  Ot  igon  gaie :  endasowinzowatc 

awesinsak  saiasakiwinegok  towak  nenijwasote 
kakitote  ki  ga  posihak,  awesinsak  dac  saiasaki- 
winasiwegok,  mi  eta  nenijote  kakitote  ki  ga  posi¬ 
hak.  Ka  tibisatwagobanen  Noe  inikikka  ikitonitc 
Kije  Maniton,  mi  i  posigobanen  gaie  win,  kitote, 
kakitote  gaie  o  kwisisa ;  mamawi  nicwatcigwaban 
ij  anicinabewiwatc,  new  ininiwak,  new  ikwewak. 
Mi  ejinikazonigobanen  Noe  o  kwisisa  :  sesikisi- 
nidjin  o  kwisisan  Sem  ijinikazonigoban,  wecimen- 
jimintc  dac  Kam  ijinikazogoban,  aiapitci  agacin- 
jicitc  dac  Jafet  ijinikazogoban,  mamawi  ocimen- 
jima.  Ikwewak  win  kawin  tipadjimasiwak  ejini- 
kazovvagobanen. 

Ka  posiwatc  dac,  nimitana  taso  kon  wanina  ki 
kitci  kimiwanini,  gaie  pekic  kitci  kami  gotc  anotc 
inatikwegoban,  mi  dac  kakina  aki  i  nikipigoba- 
nen.  Wanina  ki  nikipigoban  enigokwakamigak, 
enowek  kitci  pikwatinan  eicpatinagin  mitasin 
ekotoskwaning  acitc  nanan,  keiabatc  awacamenj 
inikik  ki  aniwipin.  Kakina  anicinabek,  kakina 
gaie  awesinsak,  kakina  icpimingdaje  pinecinjicak 
pepamisedjik  ki  kipwanamabawek,  ki  nisabawek  ; 
mi  eta  ininik  ka  posihindjk  Noe  o  tcimaning  ki 
pimatisik. 

Ivitcitwa  anicinabek  kekinoamagegobanenak 
ikitowak  o  masinaiganiwang  :  Noe  o  tciman  gaie 
kitcitwa  Ningotwewanakisiwin  inatimagatini  ot 

inatisiwiniwa  ;  kakina  endanisisigobanenak  Noe 
o  tcimaning,  ki  nisabawek;  mi  gaie  ke  towatc 
kakina  ke  tanisisigok  kitcitwa  Ningotwewanakisi- 
wining  ;  kawin  awiak  wakwing  kitci  ki  ijatc  kata 
inenindagosisi. 


9.  Ot  igon  Kije  Maniton  Noe  kitci  sakahang 

o  kitci  tcimaning . 

Ningotin  mitaso  mitana  acitc  nanomitana  taso 
kon  ki  iji  nikipi  aki ;  mi  dac  Kije  Manito  iki  ine- 
nindang  wanina  kitci  notininik  ;  mi  dac  keg  ij  ani 
mokiskatenik  aki.  Ka  nijwaso  kiziswagatinik  eko 
madjikimiwaninigobanen,  Noe  o  tciman  ki  pago- 
sininigoban  kitci  pikwatinang  Ameni  ejinikatek 
aki ;  mi  indaje  kitci  pikwatinang  i  pagosininigo- 
banen  Noe  o  kitci  tciman.  Ka  new  kiziswagatinik 
eko  pagosininigobanen,  mi  apitc  i  cenamogoba- 
nen  ot  onzabiwagan,  mi  dac  i  pakitinatc  k;  k.iki- 
wan,  mi  ij  apitci  madjisenigobanen,  ka  minawatc 
pitcisesin.  Ka  nijwaso  kijigatinik  eko  ki  pakiti- 
nagobanen  kakakiwan,  meckot  wabomimin  o  pa- 
kitinan,  mi  dac  i  madjisenitc,  ka  sa  nananj  nin- 
gotiji  ki  ponisin,  koki  minawatc  pitcisen.  Panima 
ka  nijwaso  kijigatinik,  minawatc  keiabatc  o  paki- 
tinan  wabomimin,  koki  minawatc  pitcisen  paka- 
nens  otikwanens  o  pi  takwandamini.  Noe  i  wa- 

bandang  pakanens  otikwanens,  o  kikenindan  ij 
ani  iskatenik ;  mi  dac  i  cenamogobanen  ij  apa- 
kwatenik  o  tciman  ;  enabitc  dac,  acaie  mokiska- 
teni  aki.  Ka  tibisenik  ningo  pipon  acitc  ningo 
nibin,  ot  igon  Kije  Maniton  Noe  kitci  sakahang 
o  kitci  tcimaning  ;  mi  dac  keget  i  sakahamowa- 
gobanen  kakina  onidjanisa  kakina  endatciwago- 
banen,  kakina  gaie  awesinsa  nindasiwagana  gaie 
inikik  ka  posiagobanen. 


10.  Sasakiwidjike  Noe ;  o  wabandahigon  Kije 
Maniton  otagwa?iipisan. 

Ka  sakahamowatc  dac,  ke  daje  sasakiwidjiketc 
ot  ojiton  Noe,  kitci  pakitinamawatc  Kije  Maniton 
kikinawatc  nindasiwaganan  kitci  sasakiwinatcr 
kitci  mamoiawamatc  Kije  Maniton  ka  iji  caweni- 
migotc.  O  minwabandamagon  Kije  Maniton  Noe 
eji  sasakiwidjiketc.  Kije  Manito  ot  aiamitawan 
Noen  kakina  gaie  kiki  onidjanisini ;  o  ki  apitci. 
tibenindamona  kakina  awesinsa,  gaie  kitci  amwa- 
nitc  o  ki  iji  tibenindamona  kakina  anicinabe. 

Ot  igon  Kije  Maniton  Noe  :  ka  minawatc  kata, 
nikipisinon  aki,  ondjita  kata  ino  eninan.  Waia- 
bandaman  otagwanipisan,  ninga  mikawenindam 
eninan,  otagwanipisan  mi  eji  tepwewinikikina- 
wadjitoian. 

Tasin  waiabandamangon  otagwanipisan,  ta  oni- 
cicinoban  kitci  mikawenindamawang  Kije  Manito 
o  kitci  cawenindjikewin,  kitci  mamoiawamang 
epitc  cawenindjikewinitehetc  ij  eka  wibatc  pasan- 
jeosinowang  ka  patatiangon. 


11.  Noe  o  kitikenan  cow im inakan jin . 

Noe  ka  sakahamogobanen  kitci  tcimaning,. 
acaie  ka  iskatenik,  mi  i  kitikegobanen,  cowimi- 
nakanjin  o  kitikenan,  cowiminan  idac  o  cacakwa- 
anan,  mi  dac  i  minikwatang  cowiminabo,  ka  o 
kikenindansin  ke  totagemagatinik.  Ka  minikwa¬ 
tang,  mi  i  kiwackwebickagogobanen,  i  nipatc  dac 
pingwacakitocinogoban.  O  wabamigon  o  kwisisan 
pejik,  Kam  ejinikazonigobanen,  ka  o  gitimageni- 
masiwan  ’osan  endinigobanen,  taiagwatc  papiji- 
magoban,  mi  gaie  ij  awi  windamawatc  o  saiensan 
gaie  o  cimenjan,  endinigobanen  ’osiwan.  Sem 
gaie  Jafet  kawin  napitc  ki  minwenindansik  i  papi- 
jimimintc  ’osiwan  endinigobanen ;  mi  dac  i  mad- 
jitowatc  ket  awi  agwanawawatc  ’osiwan,  ani  ajeo- 
sek  i  nansikawawatc  ;  kawin  inabisik,  pakwana 
ot  agwanawawan. 

Kweckositc  dac  Noe,  pekininik  ot  agwanin ; 
mi  dac  i  windamawawindibanen  ka  iji  papijimi- 
gogwen  o  kwisisan  Kam  enimindjin;  apitci  ka 

minwenindansi  Noe  ka  windamawintc,  mi  dac 
enatc  o  kwisisan  ka  papijimigodjin :  kata  tibe- 
nindagosi  ki  kwisis  Kanaanh  enintc,  Sem  gaie 
Jafet  o  nidjanisiwa  ki  ga  tibenindamagok  ki  kwi¬ 
sisan  ;  endotawiwatc  nongom  Sem  gaie  Jafet, 
kata  ondji  cawenindagosiwa  o  nidjanisiwa  gaie 
aianikatc  ’ocisiwa. 

Ka  onicicinsinon  awiak  o  nikihigo  tipadjimatc 
kekon  eji  patatinidjin,  ka  napitc  o  minwenindan- 
sin  Kije  Manito.  Potc  gaie  eka  tcanawemadjin, 
kawin  onicicinsinon  kitci  tipadjimatc  ningot  eji 
patatinidjin. 


12.  Agatenindizowiniwakaigan. 

Caie  dac  eni  manewagobanen  Noe  ot  aianike 
’ocisa,  mi  dac  ekitowagobanen  i  ganonitiwatc  : 
acaie  ondjita  ki  manemin,  kawin  mamawi  ki  ga  ki 
apisimin,  manotc  nindawatc  ki  ta  ki  siswehitimin 
aianotc  kitci  aindanaking ;  ta  onicicinoban  dac, 
ibwa  maci  siswehiting,  kitci  wakaiganikeng  kitci 
wawiieiak  wakaigan,  nananj  wakwing  kitci  odji- 
djitong.  Mi  dac  keget  ij  inanokiwagobanen.  Ka¬ 
win  ininasin  o  ki  aiosinawa,  wabanoniki  ajaeki, 
asining  ka  ijidjickiwakinikatek,  mi  eninik  eni 
onabikinamowatc  wendji  asiniwakaiganing  ki  ani 
ijitowatc.  Kitci  apitci  akokik  asining  ka  ijidjic- 

kiwakinikatek,  pikiwing  ejinagwatinik  o  ki  aciti- 
nanawa. 

Mi  8endji  wi  iji  wakaiganikewagobanen,  mi 
sa  kitci  tipatotagosiwatc  kitci  iji  mamanda  gac- 
kitowatc ;  pekic  gaie,  koni  minawatc  wi  nikipik 
aki,  ningat  apaiwenanan  oom  wakaigan,  inenin- 
damogwaban.  Caie  wasa  eni  apitabikinamowatc 
icpiming,  Kije  Maniton  idac  kavvin  ot  iji  min- 
wenindamagosiwan,  ot  anwenimigowan.  Mi  dac 
ij  inenimatc  Kije  Manito  :  ka  ki  ga  nisitotati- 
sim.  Mi  dac  keget  endowagobanen,  kaiasikatc 
ka  nisitotatisik,  mi  dac  i  nonde  pwanawitowatc 
enanokiwagobanen,  kaiasikatc  tetipan  kakina 
inwewak. 

Kawin  inansinaikatesinon  Aiamie-Masinaigan 
endaswaiagatokwen  inwewin.  Nanint  kete  anicina- 
bebanek  ikitogwaban  :  nanomitana  acitc  nanan 
inwewin  inwegwaban  ikim  waiakaiganikegobane- 
nak,  mi  endasotewisiwagobanen,  neningotote  eta 
iji  nisitotatigwaban.  Agatenindizowiniwakaigan 
ki  ijinikate  iiam  wakaigan  pwaianawitowatc.  Awiak 
mitonenindang  tetipan  ij  inwenaniwang,  ta  onici- 
cininiban  kitci  inenindang  :  ka  o  minwenindansin 
Kije  Manito  sasekawenindizowin,  taiagwatc  o 
minwenindan  nakikawenindizowin  ;  mi  ke  otisa- 
bamatc  Kije  Maniton,  awia  nakikawenindizotc. 

13.  Abrctham  o  n aw anj 'aw enimigon  Kije 
M a  nit  on. 

Pejik  kijeininiwigoban  Abraham  ijinikazogo- 
ban,  ’osan  Thare  ijinikazonigoban  Ur  ka  ijinika- 
tegobanen  otenaw  mi  endanakiwagobanen,  kawin 
aiamiesigwaban  endanakigobanenak.  0  ganoni- 
gon  Kije  Maniton  Abraham,  ot  igon  :  nagatan 
endanakin,  nagaj  tcanawemadjik,  nagatan  k’os- 
endatc  ;  ki  ga  wabandahin  aki  ket  ijan.,  =ki  gat 
inenimin  kitci  manewatc  k’ocisak  ;  endasowinzo- 
watc  anicinabek  enigokwakamigak,  kin  ke  ondji 
cawenindagosiwatc ;  joejik  kit  aianike  k’ocis.mi.ket 
ondji  cawenindagosin,  mi  ket  ondji  cawenindago- 
siwatc  kakina  ket  anicinabewidjik. 

Wibatc  o  pamitawan  Kije  Maniton  Abraham,  o 
nagatan  endanakigobanen,  keg  ot  otitanawa  aki 
Mezopotami  ejinikatek,  Aranh  ejinikatek  kitci 
otenaw,  mi  indaje  i  pon  pimatisigobanen  Thare. 
Abraham  ’osibanen.  Ka  niponitc  ’osan,  kotak 
aking  Kanaanh  ejinikatek  ijagoban  Abraham,  o 
widjiwigon  gaie  ot  ojiman,  Lot  ijinikazonigoban. 
Wetitamowatc  dac  Kanaanh  ejinikatek  aki,  mina- 
watc  o  ganonigon  Kije  Maniton  Abraham,  ot 
igon :  ki  ga  tibenindamonin  kakina  aki  epitaman 
nongom.  Abraham  o  mamoiawaman  Kije  Mani¬ 
ton,  mi  dac  ij  ojitawatc  Kije  Maniton  ke  daje  sa- 
sakiwitamawatc. 

Nomaia  kinawe  ki  pakatenaniwan,  mi  wendji 
ijagobanen  kotak  aking  Eji.pt  ejinikatek  i  tane- 
nindamagobanen  midjim.  Keg  apitc  kiwegwaban, 
acaie  koki  ka  kiwe.wa.tc,  Abraham  gaie  .Lot  ot 
anotaganiwa,  nindasiwagana  naiagatawenimago- 
banena,  kikandiwa.  Abraham  dac  ot  inenima  : 
eckam  wanina  kata  nickenindik  onzam  nind  ano- 
taganinanik,  mi  dac  enatc  ot  ojiman  :  nind  ojim 
wabandan  aki  ejinagwak,  nawanjawenindan  ke 
wi  tanakiwanen,  ki  namandining  inakakekamik 
wi  ijan,  mi  ket  ijan ;  nin  dac,  ki  kitci  niking  ina¬ 
kakekamik  ningat  ija  :  ki  kitci  niking  inakakeka¬ 
mik  wi  ijan,  mi  ket  ijan,  nin,  ki  namandining  ina¬ 
kakekamik  ningat  ija. 

Lot  onzam  wibatc  pamitawago.ban  o  micomen- 
jnn,  mi  dac  keget  ij  awi  tanakigobanen  Sodom 
ejinikatek  otenaw,  Apitci  mino  anicinaben  o  naga- 
nan,  apitci  metci  anicina.be  winidji  ot  awi  witctana- 
kima,  apitci  ka  nibwakasigwaban  Sodoming  en- 
danakigobanenak. 


14.  Abraham  o  nodjimohan  ot  ojiman. 

Ka  pakew.initiw.ac  Abraham  gaie  Lot,  mikatina- 
niwanogoban.  New  kitci  okimak  o  ki  mamawenin- 
danawa  Sodom  kitci  mikatamowatc  ;  wanina  o  ki 
nitonawa  Sodom  daje  aki,  Sodom  daje  kitci  okima 

gaie  new  tetipan  kitci  otenawan  tebenindamogo- 
banenak  ki  anawi  mawandjihitik  i  nanakwiwatc, 
cagodjihak  kenowek  keiabatc.  New  kitci  okimak 
Sodom  ka  ickwaienindangik,  kakina  mizi  kekon  o 
ki  wanadjitonawa,  mi  dac  ij  awakanintc  Lot,  gaie 
inikik  eji  tibenindamogobanen  ki  makama,  ki  ki- 
kiawakana.  Nondagetok  Abraham  endinigobanen 
Lotan,  mi  dac  wibatc  i  mawandjinandwewe- 
matc  ot  ockinikima,  o  nawanjawenima  mangota- 
siwininiwa  nisin  mitaso  mitana  acitcmitaswi  acitc 
keiabatc  nicwaswi ;  mi  dac  enenindang  Abraham  : 
ninga  witokawenimik  Kije  Manito. 

I  tibikatinik,  o  mawinana  onom  ka  nitonidji 
Sodom,  o  ki  apitci  cagodjiha,  wejimonidji  gaie 
wasa  ot  ani  aiatiminewawa ;  mi  dac  i  nodjimohintc 
Lot  gaie  inikik  tebenindamogobanen.  Nwandagetc 
dac  Sodom  daje  okima,  apitci  modjikenindamo- 
goban,  midac  ij  awi  nakickawatc  Abrahaman,  ot 
awi  mamoiawaman,  ot  inan  :  mi  eta  pegosenimi- 
nan  kakina  nind  ockinikimak  ka  nodjimohadjik  ; 
oom  dac  anotc  anokadjigan,  anotc  kekon  conia 
ka  nodjimoton,  kin  tibenindan.  Abraham  kawin 
ot  otapinamawasiwan  kakina  anotc  kekon  eji  wi 
tibenindamonigotc  anawi.  Kawin  anicinabe-wana- 
tisiwin  ni  nandawenindansin,  ikito  Abraham ;  Kije 
Manito  eta  ni  pagosenima  ket  iji  wabandahitc. 

15.  Melchisedek  ot  aiamitawan  Abrahaman. 

Mi  iim  apitc  Melchisedek  Salem  tebenindamo- 
gobanen,  Kije  Maniton  ot  anotaganan  ineninda- 
gosigoban,  Kije  Maniton  kakik  sasakiwitawago- 
ban,  pakwejigan  gaie  kamiskwagamik  sasakiwid- 
jikegoban  iim  apitc.  Ka  sasakiwidjikegobanen,  ot 
aiamitawan  Abrahaman,  i  nakomatc  Kije  Mani- 
ton,iki  nodjimohanitc  ewakanimindibanena. Abra¬ 
ham  dac  aiamie-pakitinikegoban  memitaswaiak 
kakina  endaswaiagatinik  ka  gackitogobanen. 

Ka  iji  sasakiwidjikegobanen  Melchisedek  pak¬ 
wejigan  gaie  kamiskwagamik,  kijatc  kikinawatc 
nikan  tipadjimomagatogoban  kitci  anokimotc  Je- 
zos  kitci  anamensikaniwaninik,  pakwejigan  gaie 
kamiskwagamik  kitci  awaganiwang. 


16.  Okwisisik  Abraham  gaie  Sara. 

Keiabatc  ningotin  o  ganonigon  Kije  Maniton 
Abraham  ;  ka  iji  ganonigopan,  mi  keiabatc  ejiga- 
nonigotc.  Abraham  o  witikemaganan  Sara  ijini- 
kazonigoban,  mindimonhienhiwinigoban,  ka  nita 
onidjanisisinigoban,  enowek  ot  igon  Kije  Mani¬ 
ton  Abraham  :  kata  okwisisi  ki  witikemagan,  kwi- 
wisens  ki  gat  onidjanisinawa,  aianikatc  kata  ani 
oiocisi,  nibina  kata  ani  kitci  okimawiwa  ’ocisa 
aianikatc. 


22 


Ka  iji  ganonigotc  Kije  Maniton,  ka  gwetc  mi- 
nwagac,  nanomaia  gotc  kinawe  eko  ki  ganonigotc 
Kije  Maniton,  Abraham  agwatcing  apigoban  en- 
date,  kaiasikatc  ka  wabamatc  niswi  Anjeniwa, 
anicinabeng  ot  ijinawa;  wibate  meka wabamatc, 
mi:  i'  pasikwigobanen  ij  awi  anamikawatc.  Naka- 
we  wawenapik  wenibik,  ot  ina  ;  mi  dac  i  kisisa- 
bawatawatc  o  sitini.  Mi  dac  ij:  mate  Saran,  kini- 
pin,  ojili  kijie  pakwejiganah  niswi,  ki  ga  ningwa- 
habwenak.  Win  dac  Abraham  atikonsan  wanino- 
nidjin  ot  awi  nisan  ;  mi  dac  i  kijizang  atikons 
wiias.  Ka  minozekwetc,  mi  ij  acamate  Anjeniwa. 
Ka  wisiniwatc  Anjeniwak,,  ikitowak:  andi  ijapitc 
ki  witikemagan  ?  Mi  dac  eki’tote  Abraham  :  pin- 
dikamik  api.  Ot  igo  dac  Anjeniwa  :  ki  ningopipo- 
nagatinik  kata  okwrsisi:  ki  witikemagan.  Mi  ke- 
get  ka  togobanen  Sarar  ki  onidjanisi ;  ka  niewa- 
sokonakisinitc  abinotcenjican,  mi  iki  winzonigo- 
banen,  Izaak  ijinikazonigoban.  Apitci  modjike- 
nindamogoban  Sara  ij  onidjanisite,  win  gotc  tibi- 
nawe  o  ki  nonanv 


17.  Abraham  o  p  ago  sen  in  da  m  aw  an  is  it  an. 
Sodom  daje  otenarw .. 

Caie  dac  kitci  madjanitc  Anjeniwa,  pejik  Anje- 
niwan  o  ganonigon  Abraham,  ot  igon  :  nind  awi 


angoton  kitci  otenaw  Sodom  ejinikatek.  Ot  ana- 
wi  man  Abraham  Anjeniwan  :  ka  na  ki  ta  ki 
ondji  cawenindansin,.  koni  pepejik  nebwakadjik 
tetokenak ;  ka  na  ki  ta  ondji  cawenindansin  ote¬ 
naw,  nanomitana  tawapan  nebwakadjik?  Ninda 
■cawenindan  otenaw,  ikito  Anjeni,  tawapan  nano¬ 
mitana  nebwakadjik,  winawa  ondji,  ninda  cawe¬ 
nindan  kakina  otenaw.  Eckam  ot  ani  pagoseni- 
man  Abraham  Anjeniwan,  o  pagosenindamawa- 
nisitan  otenaw,  ikito  :  nimitana  acitc  nanan  tawa¬ 
pan  nebwakadjik,  ka  na  ki  ta  ki  ondji  cawenin¬ 
dansin  otenaw  ?  O  nakwetagon  Anjeniwan,  ot 
igon  :  nimitana  tawapan  nebwakadjik  acitc  nanan, 
winawa  ondji  ninda  cawenindan  otenaw.  Mina- 
watc  o  kakwedjiman  Abraham  Anjeniwan,  ot 
inan  : — nimitana  tawapan  nebwakadjik,  ka  na  ki 
ta  ki  ondji  cawenindansin  otenaw?  Ikito  dac 
Anjeni : — nimitana  tawapan  nebwakadjik,  ninda 
ki  cawenindan  otenaw.  Niso  mitana  tawapan 
nebwakadjik,  ikito  keiabatc  Abraham,  ka  na  ki 
ta  ki  ondji  cawenindansin  otenaw? — Nisomitana 
tawapan  nebwakadjik,  ninda  cawenindan  otenaw, 
ot  igon  Anjeniwan. — Anin  dac  ke  tianban,  nictana 
tawapan  nebwakadjik  ?  Ki  ta  ki  angoton  na 
kakina  otenaw?- — Nictana  tawapan  nebwakadjik, 
ikito  Anjeni,  nin  da  cawenindan  otenaw. — Mina- 
watc  o  ganonan  Anjeniwan  Abraham,  ot  inan  : 

ka  ningot  inenimiciken  ningotin  mamindjitc  i  pa- 
goseniminan,  mitatciwapan  nebwakadjik,  ka  na 
keiabatc  ki  ta  wi  cawenindansin  otenaw  ? — Mita¬ 
tciwapan  nebwakadjik,  ikito  Anjeni,  keiabatc 
ninda  ki  ondji  cawenindan  kakina  otenaw.  Mi 
dac  i  pon  pagosenindamawanisitang  otenaw  Abra¬ 
ham,  mi  dac  i  madjanitc  Anjeniwan. 


18.  Tcagite  kitci  otenaw  Sodom . 

Eni  onagocinik,  nij  Anjeniwak  ki  pindikek 
otenang  Sodom  ejinikatek  ;  Lot  mi  endanakigo- 
banen  Sodoming.  I  wabamatc  mj  Anjeniwa,  ani- 
cinabeng  ot  ijinawa,  ot  ina  :  awi  nipak  endaian, 
ki  ga  bwa  na  ijam  wabang  ejawegwen  ?  Kawin 
wibatc  o  papamitagosi  Anjeniwa,  o  mamoiawa- 
migo  win  anawi  pinama,  keg  apitc  inab  o  papa- 
mitago  enowek,  i  wi  tebimatc.  Ondjita  wewenint 
apitci  ot  iji  minototawa  Lot,  gaie  o  mino  acama 
Anjeniwa. 

Caie  tebikatinik  Sodomininiwak  agwatcing  ic- 
kwandeng  Lot  endatc  mawandjihitik,  apitci  matci 
omitonenindjiganigwaban ;  win  dac  Lot  apitci 
gackenindamogoban  anamite  eji  omitonenindji- 
ganinitc  wetotenawinidji.  Ot  anawi  ganona  kitci 
anwenindizonitc  eji  omitonenindjiganinitc,  ka  sa 
awatc  o  pizindagosi,  taiagwatc  o  papijimigo,  ot 

igo  :  engi  gotc  ki  wi  tibenimimin ;  kawin  anawi 
kin  keget  ondjita  kit  indanakisi,  ki  maiata-anici- 
nabew,  kwatisin  wa  tepwetagosin.  Kekat  ka  paki- 
tehiganiwitc  Lot,  memandjic  sa  gotc  ka  ki  paki- 
tehiganiwisi,  anic  Anjeniwa  o  ki  makandweni  Lot 
wiiaw,  o  sakinindjinawan  Lotan  Anjeniwak  i  pin- 
dikanawatc,  kaiasikatc  o  ki  inenimawa  Anjeniwak 
kitci  kakipingwenitc  Sodomininiwa.  Mi  dac  keget 
kaiasikatc  i  kakipingwewatc,  ka  nananj  o  mikan- 
sinawa  ickwandem  Lot  endatc. 

Lot  o  ganonigo  Anjeniwa,  micic  o  windamago 
eji  anonigonitc  Kije  Maniton,  ot  igo :  nind  awi 
nitonanan  oom  otenaw  epitameg  ;  kinipin,  wewib 
gotc  ki  ta  nandwewemak  ceweniinawatenak  tca- 
nawemadjik  kitci  nodjimowatc.  Lot  ot  anawi  awi 
windamawa  wa  oningwanigobanena  ket  ininik, 
madjata,  widjiwicik,  ki  ga  pimatisira  widjiwieg,  ot 
anawi  ina,  ka  sa  o  tepwetagosi,  taiagwatc  igotc  o 
papijimigo.  Kekijebawagatinik  dac,  apitci  wewi- 
bima  Lot  kitci  madjatc,  eckam  gotc  ani  papeki- 
katisigoban  Lot ;  mi  dac  keg  Anjeniwa  i  saki- 
nindjinigotc,  kiki  o  witikemaganan,  ot  anisa  gaie 
i  nijinitc  ;  mamawi  i  newiwatc  o  madjiwinigowa 
Anjeniwa,  agwatc  wakaigan  ot  ijiwinigowa  ;  pekic 
gaie  ot  igowa  :  kijikaosek,  ojimok,  kawin  abana- 
bikekon.  Mi  gotc  kaiasikatc  wakwing  wendji  pan- 
gisinogobanen  ickote ;  new  kitci  otenawan  ki 

teagiten  :  kakina  gaie  mitikok  gaie  mijackin  ki 
tcagiten  ;  kakina  endanakipanek  anicinabek  ka¬ 
kina  ki*  tcagizok.  Anawi  ikitogwaban  Anjeni- 
wak  :  kawin  abanabikekon,  kijikaosek,  ojimok, 
enowek  Lot  wiwan  ki  abanabiwan,  mi  goto  i  pon 
pimatisinigobanen',  kwekidjikateni  \vi  iaw,  ciwita- 
ganing  ki  meckotciijidjikateni. 

Ka  iji  pasanjewate  Kije  Manito  Sodoming  en- 
danakinigobanena,  ki  kikenindamonigonan  ke 
totonang  eka  gwaiak  ani  ijininiwakisisiwang.  Gaie 
iki  anonindwa  Anjeniwak  kitci  nodjimohintc  Lot, 
ki  kikenindamonigonan  Kije  Manito  ket  iji  cawe- 
nindagosiangoban  gaie  kinawint  gwaiak  iji  pima- 
tising. 


1»9.  Abimelck  o  wi-  wit  ike-in  an  Saraii*. 

Abraham  ijagoban  Gerar  ejinikatek  otenaw  ;  ij 
ani  pimosewatc,  o  ganonan  Saran,  ot  in  an  :  ki 
kikenimin  ij  onicicin  ;  kvvaiakwenindagwatc  ki  ga 
misawenindagos,  wabanhgon  ;  ningat  ondji  nani- 
gon  ki  iaw,  kikenindagosing  i  witikendiang  ;  ena- 
bigis,  kawin  windanken  i  witikendiang,  nind  awe- 
ma,  ij  icin'.  Keget.  tegocinowatc  otenang,  Gerar 
daje  okima  Abimelek  ijinikazogoban,  waiabamate 
Saran,  keget  o  misaweniman,  mi  ij  anokimotc 
kitci  pinimintc  endatc,  ninga  witikema,  ot  ineni- 

man.  Kije  Manito  o  pasanjewan  inim  okiman  ; 
ki  gat  apitci  ickwaienimin,  ot  inan,  eka  kiwewi- 
natc  aam  ikwe,  onabemi  aam,  ot  inan.  Ikito  dac 
aam  okima  :  ka  ni  kikenimasiwa  ij  onabemigo- 
banen,  mi  wendji  ki  totaman.  Ot  igon  dac  Kije 
Maniton  :  mi  wendji  eka  ki  apitci  pasanjehonan 
ij  eka  kikenimasiwatc  ij  eka  tibenindizotc  aam 
ikwe  ;  mi  gaie  wendji  windamonan  kitci  eka 
p  ata  t  o  tawas  iwa  t  c . 

Wanina  sekisi  okima  i  nondawatc  Kije  Maniton 
•eji  kwakwetazomigotc,  gaie  dac  i  mitonenindang 
-epitc  animatinik  endogobanen.  Makatatc  ningi 
indint,  inenindamogoban,  kekat  ka  kitci  patatian, 
Wibatc  o  mawandjinandwewema  ot  ockinikima, 
mi  dac  i  tipadjimotawatc  ka  iji  nondawatc  Kije 
Maniton.  Mi  d’ac  gaie  i  nandwewemintc  Abraham, 
nibina  kekon  o  ki  minigon  okiman,  kiki  gaie  o 
witikemaganan,  mi  eji  minintc  Abraham.  Meckot 
dac  Abraham  songa  o  gaganotamawan  inim  oki¬ 
man,  mi  i  nodjimohatc  eji  pasanjehogonigobanen 
Kije  Maniton  iki  patainenindaminipan,  ninga 
tibenindamonitizona  aam  ikwe,  iki  iji  patainenin- 
dhminipan.  Kaiasikatc  kikegoban  Abimelek  ka 
gaganotamagotc  Abrahaman. 

Mi  indaje  i  kikenindamoninang  Kije  Manito 
epitc  manatak  i  makandinaniwitc  ikwe  wenabe- 
mitc.  Ki  kikenindamonigonan  gaie  eji  minwenin- 

dang  aiamie-witikendiwin.  Ki  kikenindamonigo- 
nan  gaie  ket  iji  pasanjehondwa  wenadjitodjik 
aiamie-witikendiwin. 


20.  Izaak  o  widjiwan  ’ osan  wakitatin  ij  ama- 

djiwenitc. 

Caie  ka  nitawigitc  Izaak,  Kije  Manito  o  gano- 
nan  Abrahaman,  ot  inan :  widjiw  ki  kwisis,  ki  ga 
kaiacawatc  wabandahin  pikwatina  ket  ijaieg,  wa¬ 
kitatin  mi  indaje  kitci  awi  sasakiwitamawian  ki 
kwisis.  Kawin  keget  kitci  nisanitc  ot  inenimasi- 
wan  Kije  Manito,  anic  o  wi  kikeniman  epitc 
keget  sakiigwen,  ot  ineniman  Abrahaman.  Tec 
igotc,  mi  keget  ke  tian  enenimitc  Kije  Manito, 
inenindizo  Abraham,  win  ma  Kije  Manito  ot 
apitci  tibenindamawan  ningwisisan  o  pimatisiwl- 
nini.  Kikijeb  mi  i  madjagobanen,  o  kwisisan  eta 
o  widjiwigon,  nij  gaie  ot  ockinikima,  misan  o 
madjitonawan.  Nesokijigatinik  ka  madjawatc,  ot 
otitanawa  pikwatina  ke  daje  sasakiwinatc  o  kwi¬ 
sisan.  Ot  ina  Abraham  ot  ockinikima  :  pihicik 
ond  je  kinawa,  ninawint  eta  ninh  gwisis  waki¬ 
tatin  ningat  ijamin,  kitci  awi  manadjihangitc  Ki¬ 
je  Manito.  Abraham  ot  otapinanan  misan,  o  wi- 
wahan  o  kwisisan  misan  kitci  pimiwanenitc,  wa¬ 
kitatin  kitci  ijiwanenitc. 

Isaak  i  pimiwanetc  misan  ket  ondji  sakahigani- 
witc,  kijatc  nikan  ot  inawan  Jezosan  tanasak  ke 
totawimintc,  o  tcipaiatikoman  o  ka  piminikanan, 
Jezos,  o  kat  amadjiwenikanan  wakitatin  Kalver 
ejinikatek,  mi  ke  daje  nisintc. 

Isaak  ij  ani  amadjiwewanetc  misan, ’osan  o  gano- 
nan,  n’ose,  ot  inan,nin, misan  eta  ni  pimiwanenan, 
kin  dac  ickote  eta  ki  pimitakonan,  gaie  cimagan, 
wekonen  wa  sasakiwidjiken  ?  Abraham  ot  inan  o 
kwisisan :  ninh  gwise,  Kije  Manito  o  ka  mitonenin- 
dan  ket  ingi.  Acaie  dac  wetitamowatc  wakitatin, 
Abraham  ot  ojiton  ke  daje  sasakiwidjiketc,  misan 
wakitc  ot  onakisitonan,  mi  dac  i  takobinatc  o  kwi¬ 
sisan.  O  cimagan  ot  otapinan  Abraham,  gwetc 
igotc  caie  ke  pakitewatc  o  kwisisan  apitc,  o  gano- 
nigon  Anjeniwan,  otigon  :  keck,  kawin  nicieken  ki 
kwisis  ;  acaie  ki  kikenimik  Kije  Manito  epitc 
songa  sakihatc,  potc  ki  kwisisan  ka  kit  ondji  an- 
wetawasiwa  Kije  Manito.  Aiabanabitc  Abraham, 
o  ki  wabaman  nabe-manadjenican,  minensakan- 
jing  mindjimwakwidjinon  ;  mi  dac  ij  otapinatc, 
mi  i  sasakiwidjiketc  manadjenican,  o  kwisisan 
meckot  ka  ningot  o  totawasiwan.  Minawatc  An¬ 
jeniwan  o  ganonigon  Abraham,  ot  igon  :  iki  tep- 
wetawatc  Kije  Manito,  meckot  kata  kitci  manek 
aianikatc  k’ocisak,  endaswawangak  kitci  kami, 
gaie  nekaw  ininanhwang,  mi  ke  tatciwatc  k’ocisak. 


Pejik  k’ocis  kata  ondji  cawenmda.gos.ik  kakina 
anicinabek  endasowinzowatc.  Ot  igon  tanasak  : 
ke  pitc  agwacimatc  anicinabe  ki  gat  anike  oiocl- 
sima. 

Kawin  Kije  Manito  ot  inenimasiwa  wenidjani- 
sidjik  kitci  sasakiwidjikewatc  o  nidjamsiwa,  ot 
inenima  eta  :  kawin  onzam  ta  gackenindansik  nin- 
got  endinidjin  o  nidjanisiwa. 


21.  Mezopotaminang  iji  Eliezer ,  ot  anoiiigo?i 

Abraham  an. 

Abraham  caie  ka  nitawiginitc  o  kwisisan,  ot 
ineniman  kitci  tipan  otewisinitc.  Mi  dac  i  gano- 
natc  ot  ockinikiman  Eliezer  ijinikazonigoban,  ot 
inan  :  kawin  ondjita  nin  da  niinwenindansi  ondaje 
daje  ikwewan  kitci  witikematc  ninh  gwisis  :  ondjita 
gotc  kit  inin,  ki  gat  ija  Mezopotami  ejinikatek 
aking.  Mi  indaje  daje  ikwewan  ke  natawadjin 
ninh  gwisis  jketna  aiamiek  ondaje  endanakidjik  ? 
Ivwaiak  kawin  ta  onicicinsinon  (ondaje  da^e  ikwe¬ 
wan  anawi  witikematc  ninh  gw.ism,ket  na  aiamiani- 
wan  ondaje,  kwaiak  o  ta  .ondji  anwenimigon  Kije 
Maniton  ningwisis.  Mi  dac  keget  i  madjatc  Eliezer, 
apitci  .song a  nibwakagoban  aam  anotagan,  songa 
o  pagoseniman  Kije  Maniton, ot  inan  rTebenimin, 
kikinohamawicin  nebwakatc  ikwe,  kaiacawatc 

wabandahicin  eji  anonigoian  ke  mino  witikendi- 
wadjin  tebenimitc  o  kwisisan.  Ot  inan  keiabatc 
Kije  Man  it  on  :  ke  wabamak  ikwe,  minahicin,. 
ningat  ina,  keget  dac  minahitc  gaie  ninga  mina- 
hak  ki  nindasiwaganak,  ijitc,  mi  zaninim  ke  witi- 
kendiwadjin  enenindagosidjin,  ningat  inenindam. 

Eckwa  ganonatc  Kije  Maniton,  koni  ka  waba-^ 
mate  ikwewan  pitcimoseni,  Rebeka  ijinikazonigo- 
ban,  nipi  o  pirniwitonin,  .ki  nipinatowan.  Eliezer 
o  ganonan,  ot  inan  :  enabigis,  imemandjic  mina¬ 
hicin.  Wibatc  gotc  minwenindamon  i  minahigotc, 
gaie  ot  igon  :  ki  nindasiwaganak  ninga  minahak . 
Mi  dac  enenindang  Eliezer  :  mi  zanin  onom  ene¬ 
nindagosidjin  ke  witikendiwadjin  tebenimitc  o 
kwisisan.  Ka  minahimintc  o  nindaoiwagana,  mi 
dac  i  minatc  Rebekan  ozawiconia  nabiceonan,. 
gaie  ozawiconia  ananin,  nenibina  aiapitenindag- 
waton.  Ot  inan  inim  ikwewan  .:  kit  awenikwew  ? 
— Bathuel  ijinikazo  n’os.,  otigon. — Mica  na  en- 
daieg,  kecawate  na  endaieg  kitci  ki  nipaianban  ? 
— Mica  endaiang,  kecawate,  ot  igon  ;  mi  ij  ani 
madjanitc  ij  awi  windamawanitc  ’osini.  Ka  pindi- 
ketc  Rebeka  endawatc, mi  i  tipadjimotawatc  ’osan 
ka  iji  kakwedjimigotc  ka  wabamadjin.  Mi  dac 
Rebeka  o  saiensan  Labanh  ijinikazogoban,  mi 
gotc  ij  ijanitc  ij  awi  nananitc  Abraham  ot  anota- 


ganan. 

22.  Bathuelan  endanitc  pindike  Eliezer . 

Ka  pindiketc  Eliezer  endanitc  wetisadji,  anawi 
acama,  ikito  dac  :  ka  pinama  ninga  wisinisi  ibwa 
maci  tipatotaman  eji  pi  anonigoi&n.  Abraham  ni 
tibenimik,  nind  anokitawa,  wanina  wanatisi  tebe- 
nimitc,  Kije  Maniton  ot  inenimigon  wendji  wana- 
tisitc.  Animat  eji  anojitc,  nind  ik  :  Mezopotami 
daje  ikwewan  nandawenindamaw  kitci  witikematc 
ningwisis,  nind  ik.  Acaie  dac  keget  Kije  Manito 
ningi  kikinawatc  wabandahik  ikwewan  eneninda- 
gosidjin  kitci  witikendiwatc  tebenimitc  o  kwisisan 
mi  aam  Rebeka  kit  anisiwa  enenindagosidjin.  Mi 
dac  i  tipatotang  ka  iji  ganonatc  Kije  Maniton,  pa 
otisatc  Rebekan.  Wibatc  gotc  iji  minwenindamok 
i  pizindawawatc  ;  mi  sa  enenimiiaminden  Kije 
Manito,  wibatc  inenindamok.  Win  dac  Eliezer,  o 
cagackitawan  Kije  Maniton,  ot  anamikawan,  iki¬ 
to  :  ketcitwawenindagositc  Kije  Manito  Tebeni- 
migodjin  tebenimitc  enokitawak !  Keiabatc  ot  ani 
cawenimigon  Kije  Maniton  tebenimitc ;  eckam 
ani  tepwemagatini  ka  igogobanen  tebenimitc  Kije 
Maniton,  ondjita  nin  gi  ani  mino  kikinowinigon 
mikan  tebenimitc  wikanisan  endanitc  enamok. 
Mi  dac  i  minatc  Rebekan  nibina  conia  onaganan, 
nanint  ozawconia  onaganan  gaie  wenicicing  ano. 
kadjigan.  Nibina  kekon  ki  miniman  ot  aweman, 
o  kiwan  gaie  ;  mi  dac  panima  i  wisiniwatc. 

23.  Isaak  ot  aiamie  nip  aw  iw  in.  • 

Waiabaninik  dac,  ikito  Eliezer  :  nongom  koki 
ninga  kiwe,  kawin  mindjimenimicikekon.  Ikito- 
wak  Rebeka  endasoowitcijanindiwatc,  o  kiwan 
gaie  :  kanake  panima  ki  mitasokonagak  ta  ki 
madji  nind  ikweminan.  Ikito  Eliezer  :  enabigis, 
kawin  mindjimenimicikekon,  apitci  ningi  mino 
ganawenimik  Kije  Manito  i  pi  nansikonagok;  ond- 
jita  gotc  kit  ineniminim  kitci  eka  mindjimenimieg 
nongom,  caie  kitci  anijdweian,  tebenimitc  endatc 
kitci  iji  kiweian.  Ikitowa  dac  Rebeka  tcanawe- 
madji  :  nandwewemata  Rebeka,  nandakikenimata 
ket  inenindamokwen.  Mi  dac  keget  i  nandwewe- 
mawatc,  mi  dac  ij  inawatc  :  ki  minwenindam  na 
kitci  ani  widjiwatc  ka  pi  otisinang  kitci  kiwetc  ? 
Wibatc  gotc  ikito  Rebeka :  aw  isa  gotc.  ningat  ani 
widjiwa.  Mi  dac  keget  i  madjawatc.  Ondjita  o 
mino  pagosenindamawanisawan  ot  ikwemiwan  i 
madjanitc,  otinawan  :  kit  otawemawindimin,  kitci 
mitaso  mitana  tasin  kitci  mitaso  mitanaani  iji  ni- 
tawigion  !  Kekonaketonidjanisin  ki  tibenimawatc 
ke  nickenimigowadji  ! 

Mi  i  madjawatc  Rebeka  kiki  witcikwesinsa  te- 
benimadji  o  kiki  widjiwena,  o  kiki  widjiwenan 
gaie  Rebeka  ka  nonigodjin  ot  ani  kiwe  widjiwawan 
kavvenitc  Eliezeran.  Ani  kijikaosegwaban,  wibatc 

kitci  otitamowatc  Abrahaman  endanitc,  wasa  ta- 
nakinigoban.  Caie  dac  pecotc  kitci  ani  tagocino- 
watc,  ani  onagocinigoban,  Izaak  nanahitak  papa- 
mosegoban  i  papa  aiamiatc  mikanang.  Mi  dac 
enatc  Eliezer  Rebekan  :  mi  aam  ke  witikendieg, 
ot  inan.  Mi  dac  i  nisandawetc  Rebeka  i  pimomi- 
gopan  o  nindasiwaganan  ka  pikwawikaninidjin 
towan,  pekic  gaie  agwanikwehotizo  Rebeka.  Elie¬ 
zer  dac  mi  i  tipadjimotawatc  Izaakwan  ka  iji  ano- 
nintc.  Onajita  o  ki  kakike  mino  sakihan  Isaak  o 
witikemaganan  :  epitc  minwenimatc  o  witikema- 
ganan,  mi  cowatc  ij  inenindamogobanen  eji  gac- 
kenindamogobanen,  eko  niso  piponagatinik  ki 
niponigoban  okin,  ondjita  songa  gackenindamo- 
goban  i  mindanatc  iiam  ij  okigobanen. 

Ka  inogobanen  kitci  owitikemaganitc  Izaak, 
kikaienindagwat  ket  ani  towatc  ke  mino  witiken- 
didjik.  Wa  witikendidjik  ta  onicicinoban  pinama 
kitci  songa  mikawenimawatc  Kije  Maniton,  kitci 
pagosenimawatc  kitci  kikenindamonigowatc  awe- 
kwenitoken  ke  mino  ganawenindiwagwen.  Ta  oni¬ 
cicinoban  gaie  kitci  pagosenimawatc  nebwaka- 
nidji  kitci  mino  mikomigowatc,  gwaiak  kitci  ani 
inadjihitizowatc.  Ka  gwetc  o  ta  ki  papamenin- 
dansinawa  wanatisiwin,  gaie  oniciciwin  ;  nibwa- 
kawin,  mino  inatisiwin,  mi  ke  nagatawenindamo- 
watc.  Ka  onicicinsinon  ikwewak  ij  onzam  wawe- 

jiowatc  ;  wi  sakihigosiwatc,  nibwakawini  inatisi- 
win  mi  ket  aiowatc. 


24.  Jakob  ot  acaman  0  saiensan. 

Nictana  taso  pipon  ka  witikendiwatc  Isaak 
gaie  Rebeka,  mi  panima  ij  onidjanisiwatc ;  nijo- 
tenjikegoban  Rebeka  kwiwisensa  tabiskotc.Nitam 
ka  nikinidjin  Ezaw  ijinikazowan,  ickwaiatc  ka 
nikinidjin,  Jakob  ijinikazowan.  Caie  dac  ka  ani 
nitawigiwatc,  Jakob  kapatogoban  napakiminan ; 
kajitenik,  tagocininigoban  o  saiensan  Ezaw  eji- 
nikazonigobanen,  ki  kiosenigoban,  ot  igon  :  ni 
cimenj,  acamicin  ka  kijizaman,  ondjita  ni  wi-wisin. 
Jakob  ot  inan  :  ni  saiens,  kawin  ceckwat  ki  gat 
acamisinon,  panima  pakitenindamawin  ket  iji  ca- 
wenindagosianban  kin  nitam  iki  nikian,  mi  kitci 
acaminan.  Onzam  dac  wanina  i  wi-wisinitc  Ezaw, 
mi  wibatc  wendji  pamitawatc  ekitonitc  o  cimenj  an. 

Anwenindagosi  anawi  Ezaw  nakikawi-midjim 
iki  ondji  pakitenindang  ot  aniwenindagosiwin ; 
awacamenj  dac  anwenindagosik,  nakikawi-mina- 
wanigosiwin  ondji,  pekitenindangik  o  kakike- 
minawanigosiwiniwa  ke  ki  iji  cawenindagosiwa- 
pan  wakwing.  Nanint  ot  aniwenindanawa  icko- 
tewabo,  nanint  ot  aniwenindanawa  nicipikwatisi- 
win,  nanint  gaie  aking  daje  nakikawi  matindaga- 

nic  ot  aniwenindanawa,  ot  ondji  pakitenindanawa 
o  kitci  cawenindagosiwiniwaban  ke  ki  iji  cawe- 
nindagosiwapan  wakwing,  wi  kinaharaatizowapan 
nakikawi  matci  minawanigosiwinensan. 


25.  Jakob  ot  aiamitwago?i  Izaakwan. 

Caie  eni  kikatc  Izaak,  kakipingwegoban,  caie 
koni  wibatc  ninga  nip,  enenindizotc,  o  nandwe- 
weman  o  kwisisan  sesikisinidjin,  Ezaw  ejinikazo- 
nigobanen.  Avvi  kiosen,  ninh  gwise,  ot  inan,  ket 
iji  cawenindagosin  ki  ga  kijizan,  ki  gat  acam,  mi 
dac  kitci  aiamitonan.  Mi  dac  keget  ij  awi  kiosetc 
Ezaw.  Rebeka  o  nondawan  o  nabeman  ekitonitc  ; 
ka  iji  minwenindansi  kitci  nikanenindagosinkc 
Ezawn.  Ka  madjanitc  Ezawn  kitci  kiosenitc,  o 
cimenjini  o  ganonan,  Jakob  ninh  gwise,  ot  inan 
kinipin,  awi  nici  nij  minakomanadjenicensak, 
ninga  kijizwak,  ningat  inizwak  eji  minopwatc 
k’os,  ki  gat  awi  acama,  mi  kitci  aiamitok.  Ot  inan 
dac  Jakob  Rebekan :  ninh  ge,  kamawin  ta  onici- 
cinsinon  kitci  totawak  n’os,  ni  papinenimik,  nin¬ 
gat  inenimik,  kawin  ningat  aiamitwagosi,  taia- 
gwatc  ningat  ondji  animisiwiniganonik.  Ki  kike- 
nima  ni  saiens  eji  pakiginoetc  i  misabajetc  ;  nin 
dac,  ka  ni  misabajesi,  tangajenitc  n’os,  ninga 
nisitwajenik,  ni  papinotag,  ningat  inenimik,  nin- 

gat  ondji  animimik.  Ot  igon  dac  o  kin  :  ka  ki  gat 
ondji  anwenindagosisi,  nin  niawing  kata  apangi" 
sinini  ot  anwenindamianimitagosiwin ;  ondjita 
goto  papamitawicin  eninan,pitawicin  eji  anoninan. 

Mi  dac  keget  i  madjagobanen  Jakob,  nij  mina- 
komanadjenicensa  o  ki  awi  nisa,  o  pita  wan  dac  o 
kin  ;  mi  gotc  Rebeka  i  kijizwatc,  eji  minopwanitc 
o  nabeman  ot  inizamawan.  Mi  dac  o  saiensini 
wenicicininik  o  konasini  o  pitckonaiehan  Jako- 
ban,  minakomanadjenicensipakigin  wemindjika- 
waningin  ot  iji  wawiwakwenindjibinan,  o  kweka- 
nining  gaie  o  wiwakweigikwaiawenan,  mi  kwaiak 
ninh  gwisis  sesikisitc  kitci  inenindang  Izaak  keki- 
pingwetc.  Mi  dac  i  minatc  Jakoban  ka  kijizang 
manadjeniciwiias,  kijie  pakwejiganensa  gaie,  mi 
dac  Jakob  i  madjitawatc  ’osan.  O  ganonan,  n’ose, 
ot  inan. — Ki  nondon,  ninh  gwise,  ot  igon,  awenen 
kin  ? — Nin  sa  ki  kwisis  sesikisitc  Ezaw  ejinikazo- 
i&n  ;  ka  iji  anojianban,  mi  ka  iji  tibisatwaian  ; 
wanickan,  namatapin,  wisinin  eji  nitageian  kitci 
aiamitawin.  Minawatc  o  ganonan  o  kwisisan  iki- 
wenzi,  ot  inan  :  anin  eji  wibatc  mikawatc  awesins, 
ninh  gwise  ? — Nind  iji  cawenimik  Kije  Manito 
wibatc  kitci  mikawak  awesins  eji  nandaweninda- 
manban,  ikito  Jakob.  Ot  igon  ’osan  :  ondas,  ninh 
gwise,  ki  ga  tanginin  Kitci  kikeniminan  ij  aweni- 
wanen,  koni  Ezaw,  koni  pikitok.  Mi  dac  keget  i 

nansikawatc  ’osan,  o  tangajenigon  ;  ki  tangajeni- 
gotc,  ikitowan  : — Keget  win  Ezaw  o  nindjin,  anic 
dac  Jakob  mi  eji  kondagang. 

Mi  ka  ondji  ikitogobanen  ij  eka  apitci  nisita- 
wenimatc,  ka  tanginatc  manadjenicipakigin  i  titi- 
babitenik  o  nindjin  Jakob,  eji  misabinindjinitc 
Ezawn  mi  eji  misabinindjitc.  Mi  dac  Izaak  ij  aia- 
mitawatc  Jakoban,  ot  inan  :  kin  na  Ezaw  sesiki- 
sin,  ninh  gwise  ? — Enh,  ikito  Jakob,  nin  Ezaw 
ejinikazoian. — Pitawicin  ka  iji  nitagen  iki  kiosen, 
ninh  gwise,  mi  kitci  aiamitonan.  Mi  dac  ij  aca- 
matc  ’osan ;  ka  wisininitc,  kamiskwagaminik  o 
minahan.  Ka  minikwetc,  ot  inan  o  kwisisan . 
nansikawicin,  ninh  gwise,  odjimicin.  Mi  dac  keget 
i  nansikawatc  ’osan,  ot  awi  odjiman.  Wibatc  me- 
nandang  o  kwisisan  o  konasini,  ij  aiamitawatc  o 
kwisisan,  ikito  :  eji  minomagwak  kitikan,  mi  eji 
minomagositc  ninh  gwisis ;  kekona  cawenimik 
Kije  Manito  wakwing  daje  cawenindjikewin  gaie 
aking  daje  cawenindjikewin,  kitci  manehatwa 
miziminenzak  kitci  maneton  gaie  kamiskwaga- 
mik  !  Kekona  tibenimatwa  anicinabek,  kekona 
anokitokwa,  kekona  manadjihikwa !  Tibenim  ki 
kanisak ;  kekona  kitcijanak  cagacki-anamiko- 
kwa  !  Ke  matci  ganoninogwen,  ke  matci  ijikijwa- 
ninogwen,  kekona  gaie  win  matci  ijikijwanintc ! 
Ke  kitcitwawininogwen,  kekona  kitcitwawinintc. 

26.  Ezaw  o  nandotamawan  ’osan  kitci  aiami- 

twagotc . 

Gwetc  i  gotc  eckwawetc  Izaak,  gaie  gwetc  igotc 
ka  sakahang  Jakob,  mi  i  pindikegobanen  Ezaw,  o 
pitawan  ’osan  kajitenik  ka  iji  nitagetc,  ot  inan  : 
n’ose,  wanickan,  midjin  ka  iji  nitageian  kitci 
aiamitawin.  Ot  inan  o  kwisisan  ikiwenzi :  kit 
aweniw  ? — Nin,  ot  igon,  sesikisitc  ki  kwisis  Ezaw. 
Apitci  songa  kitci  mamakatenindamogoban  Izaak, 
kawin  awia  kitci  iji  tepwetang  eji  mamakatenin- 
damogobanen.  Awenen  dac  aam  ka  acamitc  non- 
gom  eji  nitagegobanen  ?  Ningi  wisin  eji  acamitc, 
mi  dac  gaie  iki  aiamitawak  ;  kawin  inenindagwa- 
sinon  kitci  ki  andjitoian  ka  iji  aiamitawak.  Ka 
pizindawatc  ’osan  ekitonitc  Ezaw,  wanina  koc- 
kwenindamogoban,  wanina  kitci  gackenindamo- 
goban,  ot  inan  ’osan :  aiamitawicin  gaie  nin,  n’ose. 
— Ot  igon  ’osan  :  ki  cimenj  ningi  pi  kiwanimik 
ke  ki  iji  aiamitonanban. — Ikito  Ezaw :  kawin 
ceckwat  ijinikazosi  ni  cimenj  nitagackik  papa- 
aindowa  kekon  ka  nondangin,  mi  eji  inonzotc 
Jakob  ij  ijinikazotc ;  acaie  m.a  ningotin  ningi 
waiejipapinotag,  ningi  makamik  tanasak  ni  sasi- 
kisiwinicawenindagosiwiniban ;  nongom  dac  ni 
kimotimik  nind  aiamitwagosiwinicawenindagosi- 
winiban.  Mi  dac  Ezaw  keiabatc  i  ganonatc  ’osan, 

ot  inan  :  n’ose,  ka  na  kit  ickonamawisi  aiamilwa- 
gosiwinicawenindagosiwin  ?  Ot  igon  dac  ’osan  : 
ningi  tibenindamona  ki  iaw,  kakina  wikanisa 
ningi  tibenindamona ;  miziminenza  gaie  kamis- 
kwagaminik  ningi  tibenindamona ;  kin  dac,  ninh 
gwise,  ki  gwinawitoton,  wekonen  ke  ki  totonan- 
ban  ?  Ot  inan  ’osan  Ezaw  : — n’ose,  pejikwan  na 
eta  kit  aiamitwagewinicawenindjikewin  ?  Enabi- 
gis,  aiamitawicin  gaie  nin. — Epitowetc  mawigo- 
ban  Ezaw ;  Izaak  dac  ondjita  o  gitimagitawan  o 
kwisisan  i  mawinitc,  ot  iji  aiamitawan,  ot  inan  : 
akingdaje  pimite,  wakwing  daje  awannipi,  mi  ket 
iji  cawenindagosin ;  cimaganimikatiwining  ki  gat 
inatis ;  ki  cimenj  ki  ga  tibenimik,  keg  gotc  ki  ga 
gackihitis  kitci  tibenindizon,  ki  ga  tibinawewihi- 
tis,  ki  gat  abiskobiton  eji  tibenimigoianban,  ki 
ga  kitcikwebistikwenandan  eji  tibenimigoianban.. 


27  .Jakob  madji  ij  ijatc  o  cicenjan  endanitc . 

Ezaw  kakik  nesitamenimagoban  o  cimenjan  iki 
waiejindamanitc  o  sasikisiwininikanenindagosi- 
winiban  ;  anamiteh  inenindamogoban  :  ki  pon 
pimatisitc  n’osinan,  ninga  nisa  Jakob.  Enitagetc 
Rebeka  enenindaminitc  o  kwisisan  sesikisinidjin^ 
o  ganonan  o  kwisisan  egacinjinidjin,  ot  inan  :  ma- 
djan  nindawatc,  ninb  gwise,  ki  wi  nisik  ki  saiens  ; 


ijan  ki  cicenj  endatc  Labanh  ejinikazotc,  Haranh 
ejinikatek  aki  mi  endanakitc;  indi  ki  gat  ap  na- 
nanj  kitci  pon  nickenimik  ki  saiens,  gaie  kitci  wa- 
nenindang  ka  totawatc  ;  keg  apitc  caie  o  pon 
nickeniman  o  cimenjan,  inenimak  ki  saiens,  nin- 
gat  anokim  kitci  nanigon.  Ket  na  ta  onicicin  ta- 
biskotc  kitci  wanihagwa  ni  nidjanisak  i  nijiwatc 
ningotin  i  kijigak?  Mi  dac  i  ganonatc  Rebeka  o 
nabeman,  ot  inan  :  ka  nin  da  iji  minvvenindansi 
ki  kwisisinan  Jakob  ondaje  daje  ikwen  kitci  with 
kematc  ;  ninda  nisenindam  ket  apitc  gackeninda- 
manban,  ka  ninda  wi  pimatisisi. 

Mi  dac  keget  Izaak  i  nandwewematc  o  kwisisan 
egacinjinidjin,  ot  inan  :  Jakob  ninh  gwise,  kawin 
ondaje  daje  ikwe  witikemieken  ;  madjan,  ijan  Me- 
zopotaminang,  Labanh  ot  anisan  mi  ke  witike- 
mate.  Kekona  gitimagasing  inenimik  Kije  Manito 
kakina  netawitotc,  kitci  iji  cawenimik  kitci  mane- 
watc  ki  nidjanisak  gaie  aianikatc  k’oeisak  kitci  ma- 
newatc,  kekona  inenimik  Kije  Manito  !  Kekona  ki 
iji  cawenindagosin  ka  iji  ganonigopan  Kije  Ma- 
niton  Abraham  ki  micomisiban  n’osiban  !  Keko¬ 
na  gaie  ki  iji  cawenindagosiwatc  aianikatc  k’oei¬ 
sak  !  Kekona  ki  iji  tibenindamanban  aki  eji  ki- 
kinawatc  ganonigogobanen  Kije  Maniton  Abra¬ 
ham  !  Mi  dac  keget  i  madjagobanen  Jakob  eji  ki- 
kinohamagogobanen  o  nikihigo. 


42 


28.  Jakob  ot  ikwandazuagan. 

Ij  ani  pimosegobanen  Jakob  ij  ijatc  Labanhian 
endanitc,  wenagocinik  mi  i  nipagobanen.  Meg- 
watc  i  nipatc,wejipabandam,  ikwandawagan  o  wa- 
bandan,  aking  patakisinini  nananj  wakwing  iji 
sakakosinini,  nanint  ani  ikwandawe  Anjeniwa, 
nanint  dac  pi  nisandawe ;  wakwing  i  sakakosini- 
nik  ikwandawagan,  mi  i  wabamatc  Kije  Maniton, 
ot  igon  Kije  Maniton  Jakob  :  nin  Keje  Manito- 
wiian,  ni  manadjihigok  Abraham  gaie  Izaak,  ki 
ga  minin  aki  endaje  nipan  gaie  aianikatc  k’ocisak 
o  ka  tibenindanawa  ;  pejik  aianikatc  ket  oiocisin 
kata  ondji  cawenindagosik  kakina  anicinabek 
enigokwakamigak.  Ki  ga  papaganawenimin  ke 
papa  aindian.  Ininanhwang  endasing  mi  ke  tat- 
ciwatc  kit  aianike  k’ocisak  ;  epangicimotc  kizis, 
gaie  wendji  sakasiketc,  gaie  cawanong  inakak 
gaie  kiwetinong  inakak  kata  tebakamikicinok  ki- 
tci  aindanakiwatc ;  kit  aianike  k’ocis  pejik  ondji 
kata  ondji  cawenindagosik  kakina  anicinabek  ke 
tasowinzowatc.  Ki  ga  papaganawenimin,  koki 
ondaje  ki  ga  pi  papaganawenimin,  kawin  ki  gat 
ondji  pon  ganawenimisinon,  ondjita  ninga  tepwe 
eninan.  Kweckositc  dac  Jakob,  ikito  :  keget  Kije 
Manito  ondaje  api,  ka  dac  ni  kikenindansinaban. 
Segenindamitagosi,  ikito  :  makatatc  eji  segenin- 

dagwak  ondaje  ij  apian,  mi  ondjita  Kije  Manito 
endatc,  mi  ondaje  wakwing  ij  ickwandemiwang. 

Mi  wendji  inenindang  Kije .  Manito  kitci  iji 
wejipabandaminitc  Jakoban,  kakina  kitci  inenin* 
damang  ningot  eji  animisiangon  :  ka  ni  wanenimi- 
gosi  Kije  Manito,  ninda  nagatawenimik,  kitci 
inenindamang.  Ot  Anjenima  gaie  ot  anona  kitci 
papaganaweniminangwa. 


29.  Jakob  ot  anokitawan  Labanhiam. 

Wenickatc  Jakob  kekijebawagatinik,  ot  otapi- 
nan  asin  ka  apikwecimogobanen,  o  patakakamiki- 
siton,  o  nipawakisiton  kitci  kikinawatc  kikeninda- 
gwak  iki  nondawagobanen  Kije  Maniton  i  nipatc 
indaje;  gaie  pakanens  pimite  o  sikahandjiken  in- 
daje  asining  ka  apikwecimogobanen.  Pecotc  ate- 
nigoban  otenaw  Luza  ijinikategoban,  ot  andjini- 
katan  otenaw  Jakob,  meckot  Bethel  ot  ijinika- 
tan.  Ikito  dac  Jakob  i  ganonatc  Kije  Maniton : 
keget  ke  papaganawenimiwanen,  cewenimiwanen, 
nongom  ke  papaaijawanen,  ket  inacamiwanen, 
gaie  ket  iji  okonasihiwanen,  pekatc  koki  ket 
otisabandamowanen  n’os  endatc,  ondjita  songa 
ki  ga  tipaiganin;  oom  dac  asin  ka  patakisitoian, 
Kije  Manito  endatc  kata  ijinikate  ;  ketaswaiagak 
tetipan  ket  iji  cawenimiwanen,  kakina  memitas- 
waiak  ningat  aiamie  pakitinikenan. 

Ka  nondawatc  Jakob  Kije  Maniton  eji  cawe- 
nimigotc  i  ganonigotc,  mi  i  madjagobanen,  Mezo- 
potaminang  ij  ijatc  Labanhian  endanigobanen. 
Nictana  taso  pipon  o  ki  mino  anokitawan  Jakob 
Labanhian  ;  win  dac  Labanh  aindasin  o  ki  waie- 
jiman  Jakoban.  Kakina  Jakob  ot  inanokiwin  ani 
mino  inanokimagatinigoban,  ondjita  o  mino  ani- 
cawenimigon  Kije  Maniton.  Nictana  ka  taso  pi- 
ponagatinik  eko  anokitawatc  Labanhian,  keg 
inenindam  :  nindawatc  kimotc  ninga  madja,  on- 
zam  kakik  ni  waiejimik,  ot  ineniman. 


30.  Madjipaiwe  Jakob  i  naga?idtc  o  cicenjan. 

O  ganonigon  minawatc  Kije  Maniton  Jakob, 
ot  igon  :  endanakin  ijan.  Mi  dac  keget  i  kiwego- 
banen  kimotc,  kakina  inikik  tebenindamogoba- 
nen  o  kiki  madjiton.  Ondjita  manenigoban  o  nin- 
dasiwagana,  gaie  ot  anotagana,  gaie  o  nidjanisa. 
Nwandagetc  dac  Labanh  kimotc  i  madjanitc 
Jakoban,  wanina  nickatisi ;  mi  dac  i  nopinanatc 
nijwaso  kijik  inikik.  Ibwa  maci  atimatc,  o  gano¬ 
nigon  Kije  Maniton  Labanh,  ot  igon  :  kawin 
ningot  iji  nesitamenindamiheken.  Etimatc  dac  o 
ningwanisan,  ot  inan  :  wekonen  wendji  towawin 
kimotc  ka  nagajian  ?  Kawin  napitc  ni  minwenin- 
dansi  endotawin ;  kinahamawisigobanen  Kije 

Manito,  ki  ta  ki  kikenindamonin  eji  nesitamenin- 
damihieg.  Ot  man  dac  Jakob  o  cicenjan  :  awcnen 
ke  pizinatisipan  ke  windamokipan  ?  Kawin 
ceckwat  kimotc  ki  naganisinon ;  aindasin  ki  ki 
waiejim  ij  anawi  ki  mino  anokitonan,  mi  dac  ij 
ani  mikomatc  inikik  da  iji  waiejimigotc.  Keg 
apitc  ani  mino  ganonitik,  pekatc  ani  pakewiniti- 
Avak  ;  kakike  sakihitita,  mamindjitc  iji  ganonitik. 


31.  Nakickotatiwak  gaie  anamikotatiwak  Ezaw 

gaie  Jakob. 

Jakob  ka  abiskonitizogobanen  Labanhian  o 
nindjining,  ondjitamodjikenindamogoban  anawi ; 
keiabatc  dac  gotc  daje  animenindamogoban  caie 
kekat  kitci  otisatc  Ezawn  o  saiensan  ;  keiabatc 
nind  iji  nickenimigotok  eji  nickenimipan,  ot  ine- 
niman.  Mi  dac  i  nikan  anonatc  nanint  ot  ockini¬ 
kima  kitci  awi  nikan  anamikawanitc  Ezawn.  Mi 
wendji  nikan  anonatc  ot  ockinikima,  o  nandaki- 
keniman  o  saiensan  enakotenigwen  otehini.  Caie 
dac  koki  tegocininitc  Jakob  ot  ockinikima,  ot  igo  : 
acaie  kekat  ki  gat  otisik  ki  saiens,  newin  mitaso 
mitana  o  ka  pi  widjiwigo  ot  ockinikima.  Apitci 
segenindam  Jakob  ij  initagetc,  mane  ke  pi  widji- 
wigodji  ni  saiens  ot  ockinikima.  Mi  dac  i  mika- 
wenimatc  Kije  Maniton,  ot  inan  :  Tebenimin, 

kin  kitijinaban  :  kokikiwen,  ijan  endanakianban, 
ki  ga  kwackwackineckonin  cawenindjikewin, 
kwatisian  na  eji  cawenindag  inenimiwanen ; 
kwatisian  gaie  eji  cawenindag  totawin  nananj 
nongom  ;  ondjita  ki  ki  ani  mino  totaw  ka  ijian- 
ban.  Mi  eta  ni  sakahon  ni  takonanaban  apitc  te- 
kamatakasian  Jordenh  ejinikatek  sipi ;  nongom 
dac  koki  kitci  takamatakasian,  nijwewan  anicina- 
bek  ni  tibenimak,  nibina  gaie  nindasiwaganak  ni 
tibenimak.  Song  ganawenimicin  kitci  eka  ningot 
totawisik  ni  saiens,  ondjita  ni  gotanenima. 

Ka  iji  pagosenimatc  Kije  Maniton,  mi  i  nawan- 
jawenimatc  nibina  nindasiwagana  endaswaiakisi- 
nitc  kitci  nindahatc  o  saiensan  ;  kawin  mamawi 
madjasigwaban,  kawin  ani  mamawinisinigoban, 
endaswewanakisinitc  o  ki  nenawina,  ot.  ina  dac 
meiadjiwinanidji  o  nindasiwagana :  wabameg  ni 
saiens,  kakwedjiminag,  ininag :  awenen  tebeni- 
natc  ono  nindasiwagana  ?  ondjita  gagitimagitago- 
sik  ket  iji  ganoneg  ni  saiens,  ki  gat  inawa  :  ki 
cimenj  Jakob  ki  minik,  ki  pi  nindahik.  Mi  wen- 
dji  nibina  taswewan  nindahiwegobanen  Jakob 
kitci  pejikwaninik  ket  ikitonitc  ot  anotagana, 
inenindamogoban  :  keg  kata  nanecangenindam, 
konima  keiabatc  neckenimigwen  ni  saiens,  i  wa- 
bandang  oom  inikik  endotawak  eji  minak,  gaie  i 
nondawatc  nind  ockinikima  tebasenindizongin  5 
initagosinitc,  mi  enenindamogobanen  Jakob. 

Wabang  kitci  iji  wabamatc  o  saiensan  tebika- 
tinik,  o  ganonigon  Anjeniwan  Jakob,  ot  igon  : 
kawin  gotanenimieken  ki  saiens,  kawin  ningot  ki 
ga  totagosi.  Caie  dac  waiabamatc  o  saiensan, 
nijwasin  o  ki  ani  cagacki-anamikawan.  Mi  dac 
keget  ij  apitci  naninawenindang  Ezaw  ;  ot  awi 
odjiman  o  cimenjan,  mokawi-modjikenindamo- 
goban  ij  anamikawatc  o  cimenjan,  apitci  minwe- 
nindam  o  cimenjan  patcinigokokweninitc  ot  ocki- 
nikimini  gaie  o  nindasiwaganini.  Mi  sa  ij  otapi- 
namawatc  minikik  manigotc  o  cimenjan. 

Awiak  kaiakike-gitimagenindizodjin,  keg  ot  ani 
anisenindamihan  awian  neckenimigodjin. 


32.  Jozep  o  tipadjimotawa  wikanisa  ka 
inabandang. 

Mitatcinigoban  acitc  nij  Jakob  o  kwisisa ;  pejik 
Jozep  ijinikazonigoban  ;  wanina  nibwakanigoban, 
mi  wan  awacamenj  epitenimagobanen  i  nibwaka- 
nigobanen.  Kitakigin  Jozep  ot  okonasihigon 
’osan ;  o  tcisawakenimigo  witcijana,  kawikat  waki 
o  ganonigosi,  kakik  gotc  o  nicki-ganonigo.  Jozep 
nijin  o  ki  tipadjimotawa  witcijana  enabandamo- 
gobanen,  mi  wendji  eckam  awacamenj  tcisawa- 
kenimigotc.  Nitam  enabandamogobanen  o  ki 
tipadjimotawa,  ot  ina  :  ki  mamawi  anokinanaban 

kitikaning,  ki  takobinananik  miziminensak,  nin 
ka  takobinagik  ningotansipite  nanipawik,  kinawa 
dac  ka  takobinegok  ka  ansipinagi  o  cagacki-ana- 
mikawawa.  Ot  igo  wikanisa :  andjigotc  ki  ga 
tibenimimin  pakwac,  ninga  tipaigenanan  kit  ani- 
mitagosiwin  pakwac,  ot  igo.  Minawatc  kotak  we- 
jipabandjigan  o  tipadjimotawa :  kizis  gaie  tibik 
kizis  gaie  mitaswi  acitc  mitaswi  acitc  pejik  anan- 
gocak  ni  manadjihigok,  nind  inabandam,  ot  ina 
wikanisa.  Ka  tipadjimotawatc  enabandamogoba- 
nen  ’osan  gaie  wikanisa,  o  nanibikimigon  ’osan 
Jozep,  ot  igon  :  wekotokwen  wendji  inabandamo- 
wanen  ?  Ki  ga  tibenimimin  nangwana  gaie  Ki  ga, 
gaie  nin,  gaie  ki  Kanisak  ?  Eckam  ot  ani  tcisa- 
wakenimigo  wikanisa  ;  kije  inini  dac  anamiteh 
inenindamogoban  :  wekotokwen  wendji  inaban- 
damokwen  ninh  gwisis  ?  Kawin  o  windansin  kije 
inini  eji  mamakatenindamogobanen. 

Ibwa  maci  Kije  Manito  o  masinaigan  tagono- 
gobanen,  naningotinon  anicinabe  inenimigogoban 
Kije  Maniton  kitci  iji  wejipabandang,  o  kikenin- 
damonigon  i  nipatc  enimigotc.  Eko  dac  mininang 
o  masinaigan,  wawikat  gotc  kekon  ki  kikeninda- 
monigonan  kitci  iji  wejipabandamang  ;  naningo¬ 
tinon  dac  ineniminang  kekon  kitci  iji  wejipaban¬ 
damang,  ondjita  kikaienindagwat  eneniminang. 
Kawin  onicicinsinon  anotc  eji  wawejipabanda- 

mango n  kitoo  wi  tipaigeng.  Wejipabandjigan, 
kinawickiwin  mi  eji  owitckiwenhitimagak ;  wawi- 
kat  goto  tepwemagat  wejipabandjigan  ;  naningo- 
tinon  dac  taiepwemagak,  kikaienindagwat  kitci 
tepwemagak.  Kawin  wi  tipaigesita  wejipabandji¬ 
gan,  Ivije  Manito  eta  o  masinaigan  mi  ke  maia 
tipaigeng,  gaie  eji  kikinoamagong  ij  aiamiang,  mi 
ij  ani  pejikwang  ke  tipaigeng.  Awiak  wi  tipaigetc 
anotc  wejipabandjigan,  kata  patapakekanawesa- 
hitizo,  kata  wanicindizo. 


33.  Atawaniwi  Jozep ,  Ejipteiiang  ijiwidji- 

ganiwi. 

Ningotin  kajigatinik  Jozep  wikanisa  wasawen- 
jic  papa  iji  ganawenimanigoban  nindasiwagana. 
Ot  igon  ’osan  :  Jozep  ninh  gwise,  papanandaki- 
kenim  endowagwen  ki  kanisak  •  ki  ga  pi  tipadji- 
motaw  endowagwen. — Mi  sa  ke  tian,  n’ose,  ningat 
ija,  ot  inan.  Mi  dac  i  madjatc;  caie  eni  osisatc 
wikanisa,  ikitowa  :  mi  aam  caie  patcimosetc  neta- 
wejipabandang,  nisata,  ot  igo,  kata  kikeninda- 
gwatini  ejiwebatinigwen  o  wejipabandjigan.  We- 
tisatc  wikanisa  Jozep,  o  kwackwanotago,  o  mitci. 
konaiebinigo,  o  pingwacakitobinigo ;  kete  ondai- 
baning,  ka  nipiwansininigoban,  iskatenigoban,  mi 
i  pindikewebinigotc,  o  ponabikinigo  ondaibaning. 

Nanaitak  pimosegwaban  atawewininiwak,  mi 
dac  ij  atawewatc  wikanisiwan,  mi  i  madjiwini- 
mintc  Ejiptenang,  miejiwinintc  Jozep.  Ka  madji- 
winintc  dac,  okonas  ki  agwindjidjikateni  minago- 
manadjenicimiskvving  ;  mi  dac  ij  ani  anokimowatc 
kitci  kiwevvidjikatenik  ’osiwan  endanitc  ;  mi  dac 
enawatc  kawewitonidj  in  Jozep  o  konasini :  miket 
inatc  n’osinan  :  ki  nisitawinan  ina  oom  awekwe- 
nitok  wetokonasikwen  ?  Waiabandang  Jakob  wi- 
batc  o  nisitawinamawan  Jozepan  okonasini.  Mi 
dac  ij  ikitotc  :  ni  nisitawinamawan  ninh  gwisisi- 
ban  o  konasiban,  matci  awesinsitoken  ka  amogo- 
djin.  Epitc  gackenindamogobanen  Jakob,  mi  gotc 
i  pikobitwatizogobanen  tibinawe  okonas,  kaiawa- 
jeckagemagatinik  towa  meckot  okonasihitizogo- 
ban.  Minwagac  o  ki  mawiman  o  kwisisibanen, 
kawin  anawi  niposinigoban,  anica  nipo  ij  ineni- 
magobanen,  mi  wendji  gackenindamogobanen. 

Awacamenj  ta  ki  gackenindamoban  Jakob,  kike- 
nindamogobanen  win  ij  otindowinitc  tanasak  awa¬ 
camenj  iki  nicike  sakihatc  nongom  mendanadjin. 
Onicicinini  awia  wenidjanisitc  kitci  sakihatc  o 
nidjanisa,  gaie  onicicin  awacamenj  kitci  sakihatc 
nibwaka  enenimadjin  ;  anic  dac  ka  onicicinsinon 
kitci  kikenindagositc,  kitci  eka  ondji  tcisawake- 
nindinitc,  tanasak  o  ta  mijihan  awacamenj  saia- 
kihadjin.  Abinotcenjicak  nebwakadjik,  kakina  sa 

gotc  wenikihigodjik  o  ta  gotanenindanawa  tcisa- 
wakenindiwin,  apitci  nita  mijihiwemagat.  Kawin 
ta  ki  ickwakindagosisibanek  wewitcijanindibanek 
ka  ondji  nickenindiwatc  tcisawakenindiwin,  nibi- 
na  ki  ondji  nanitiwak.  Awiak  nebwakatc,  meman- 
djic  tanenindamatizotc  tcisawakenindamowin, 
wibatc  o  ta  miwenindan,  kikenindizotc. 


34.  Jozep  o  nibwakawin. 

Patciganiwitc  Jozep  Ejiptenang,  minawatckoki 
anike  atawaniwi ;  Potipar  ijinikazonigoban  kacpi- 
nanigodjin  Jozep,  okimawinigoban ;  wibatc  o  ki- 
kenimigon  Jozep  epitc  nibwakatc  kacpinanigo- 
djin  okiman,  wibatc  ot  apenimoni  Jozep  wiiaw 
epitc  nibwakatc.  Anotc  kekon  i  tibenindamini- 
gobanen,  ot  inenimigon,  ot  igon  :  kin,  ki  ga  na- 
gatawenindan.  Mi  dac  keget  Jozep  eji  nagata- 
wenindamawagobanen  inikik  ij  inenimigogobanen 
kitci  nagatawenindang.  Ondjita  o  mino  anokita- 
wan  ka  kicpinanigodjin,  eckam  ani  nitawigioma- 
gatini  kakina  inikik  tebenindaminigobanen.  On¬ 
djita  modjikenindamogoban  Potipar,  ondjita  ni 
mino  cawenindagos,  eji  mino  anokitagoian,  ine- 
nindamogoban.  Aindaso  pipon  apitc  enokitawatc 
Jozep  Potiparan,  apitc  o  matci  misawenimigon 
Potiparan  o  witikemaganini,  o  pamikindjiigon,  o 

mikockadjihigon,  kakik  ot  anawi  kinahamawan,ot 
inan :  ka  onicicinsinon  enenimin,  onzamkije  pata- 
towining  kit  inenim,  anawenindjiken,  ka  ki  ga  pa- 
pamitosinon ;  ki  nabem  ni  tibenindamonik  tana- 
sak  kakina  eji  tibenindang  eji  nagatawenindama- 
wak  kin  eta  ki  iaw  ka  nind  inenimigosi  kitci  na- 
gataweniminan  ;  mi  wendji  ininan  :  anawenindji¬ 
ken  enenimin,  onzam  songa  ni  cawenimik  ki  na¬ 
bem,  ondjita  ninda  kitci  patat,  pamitonanban, ond¬ 
jita  ninda  anwenimik  Kije  Manito,  tebenimatc 
kakina  anicinabe.  kawin  anawenindjikesi  aam 
ikwe  ;  ningotin  nicike  o  ki  wabamigon  Jozep  inirn 
ikwewan,  mi  dac  i  nansikagotc,  keiabatc  mi  eji 
mikockadjihigotc,  o  mindjiminigon  Jozep  okona- 
sing  ;  mi  dac  ij  ojimotc  Jozep,  o  nagatijinindan 
©konas.  Ondjita  ka  minwenindansi  Potiparikwe 
ij  eka  pamitagosik;  nindawatc  iniwe  nickatc  ani- 
mitagosi  epitowetc.  Mi  dac  i  mawandji  pitcijawate 
nibina  anicinabek  i  wi  kikenimawatc  endinigwen. 
Mi  dac  ekitotc  Potiparikwe:  ondjita  matci  anici¬ 
nabe  Jozep,  ni  wi  papinotagoban  ;  naianondago- 
sian  idac,  mi  i  pakitciwebinitc.  Nwandagetc  dac 
Potipar,  wanina  nickatisi,  mi  dac  ij  anokimotc 
kitci  kipaomintc  Jozepan. 

Ondjita  kakik  mino  tipatotagosi  Jozep  i  ki  eka 
gackihigosik  Potiparikwen,  i  ki  ojimotc  apitc  wa 
tepwenigobanen.  Mi  endowatc  nebwakadjik,  ot 

ojindanawa  mizi  kekon  paiatatotagemagatinigin-^ 
mi  ondjita  awacamenj  nicipijikwatisiwin  wejinda- 
mowatc.  Koni  ma  iji  mikockadjihinag  Matci  Ma~ 
nito  nicipijikwatisiwining  inakak,  ondjita  goto 
wibatc  miwenindamok  matci  mitonenindjigan  ;  ka 
gwetc  ta  animasinon  kitci  apitci  cagodjiheg  Matci 
Manito,  wibatc  gotc  miwenindameg  matci  mito- 
nenindjigan,  apahiweienimoieg  Kije  Manito  kitci 
songiteheckonag. 


35.  Jozep  kip  aotimikiw  anting  ceckwat 
nindjimina. 

Ivipaotimikiwaming  ka  kipaonte  Jozep,  kipao- 
timikiwam  genawenindaminidjin  ondjita  o  min- 
wenimigon :  Jozep,  kin  kakina  nagatawenindan 
ondaje,  kin  gotc  ki  ga  tibenindan  ke  wi  ani  ine- 
nindamowanen,  ningat  apenimon  ki  iaw  kakina 
kitci  nagatawenindaman.  Mi  dac  keget  eji  naga- 
tawenindamogobanen  ;  eckam  ani  pakakabamina- 
gwatini  Jozep  o  nibwakawin,  Kije  Maniton  kakik 
o  witokawenimigon  kitci  ani  mino  inanokimaga- 
tinik  o  nibwakawin.  Iim  apitc  nanaitak  nij  oki- 
mak  kipaiganiwik,  pejik  mi  eji  nagataweninda- 
mogobanen, 'kitci  okiman  o  pakwejiganimini  naga- 
tawenindamawagoban,  kotak  dac  kitci  okiman  eji 
minikwenitc  iji  nagatawenindamogoban.  Ningotin 

tebikatinik  wejipabandamok  ikim  nij  okimak ; 
waiabaninik  dac  Jozep  ot  awi  nandakikenima  ini 
nij  okima  kepaiganiwinidji,  geckenindamingin  ot 
ijinawa  i  wakamatc,  ot  ina :  anin  endieg  wendji 
gackenindamingwewinagosieg?  Ot  igo  dac  :keget 
ninh  gackenindamin  apitci,  tibikong  ningi  inaban- 
damin,  kawin  awiak  kitci  ki  windamawiiamintc 
wekotokwenitok  werdji  inabandamowangen.  Ot 
ina  dac  Jozep:  Kije  Manito  eta  mi  ke  kikeninda- 
moninag ;  tipadjimotawicik  ka  inabandamowe- 
gwen. 

Menahagobanen  kitci  okiman,  mi  nitam  tepa- 
totang  enabannamogwen,  ikito  :  cowiminakanj  ni 
wejipabandan,mi  dac  ij  ani  nitawiging  cowiminan, 
nind  otapinanan  dac  cowiminan,  ni  magonanan 
inim  cowiminan  kitci  okima  o  minikwaganing,  mi 
dac  i  minahak  kitci  okima.  Ot  inan  Jozep  :  kike- 
nindan  ka  inabandaman  ;  niso  kij igatinik  ki  ga 
mikawenimik  kitci  okima,  keiabatc  ki  gat  iji  mi- 
kawenimik  eji  anokitawatiban  ;  enabigis  gagano- 
tamawicikan,windamawakan  kitci  okima,  ceckwat 
ondaje  nind  ap,  kawin  kekon  iki  tian  nind  ondji 
kipaogosi,  nandotamawanicicin  kitci  cenigoian, 
kitci  sakahaman  :  ket  na  ningot  ningi  iji  patain- 
dint  ?  Ka  ickwatipadjimonitc,  minawatc  kotak 
okima  naiagatawenindamawagobanen  kitci  oki- 
m  an  o  pakwejiganimini,  mi  gaie  win  i  tipadjimo- 

tawatc  Jozepan  ka  inabandang  gaie  win.  ikito  : 
Niswi  onaganan  mamockinek  napanenak,  wakitc 
ictikwan  i  pimiwitoian  pimiaten,  aiagwitawicinok 
anotc  ejidjiganiwidjik  pakwejiganensak  apiwak; 
pinecinjicak  dac  ot  amwawa  inim  pakwejiganen- 
sa,  mi  ka  inabandaman.  Ot  inan  dac  Jozep  :  ki- 
kenindan  gaie  kin  wendji  inabandaman  :  nisokona- 
gak  ki  ga  kickikwejogo,  tcipaiatikong  ki  gat  ako- 
nigo,  pinecinjicak  ki  gat  amogok. — Mi  ka  tovva- 
gobanen  ka  igowagobanen  Jozepan  ikim  nij  oki- 
mansak,  ki  abiskoniganiwi  pejik,  kotak  dac  ki 
acitakwaiganiwi. 


36.  Jozep  o  kit  c  it  w  aw ih igon  Ejipt  daje 
kitci  okiman, 

Ka  cenawindibanen  i  kipawanhwindibanen  kitci 
okiman  o  minikwewini  naiagatawenindamawago- 
banen,  mi  keiabatc  enenindagosigobanen  kitci 
iji  nagatawenindang,  mi  gotc  i  wanikegobanen  ka 
iji  pagosenimawindibanen  kitci  ganonatc  kitci 
okiman  kitci  ceniganiwitc  kitci  sakahang  gaie  win 
Jozep.  Mi  panima  ka  nijopiponagatinik  apitc  o 
piziskenindan  ka  igopan  Jozepan  megwatc  kipao- 
timikiwaming  ij  apiwatc.  Kitci  okima  nijin  ki 
wejipabandam  ningotin  i  tibikatinik.  Nitam  o  ki 
wejipabama  nijwaswi  nonjetiko,  wanina  wawinino; 

wibatc  gotc  keiabatc  o  wejipabama  nijwaswi  non- 
jetiko  ondjita  papakate  ;  okom  dac  pekatedjik  o 
ki  kitamwawa  witc  atikwa  wewininonipane.  Mi- 
nawatc  dac  kitci  okima  nijwaswanzaote  mizimi- 
nensa  o  ki  wejipabama,  ondjita  minonitavvigik  ; 
wibatc  gotc  minawatc  o  ki  wejipabama  nijwas¬ 
wanzaote  miziminensa,  ka  dac  miniwisik ;  maia- 
miniwisigok  o  ki  kitamwawa  maiaminiwinipan£. 
Waiabaninik  dac  kitci  okima  o  mawandjiandwe- 
wema  kakinakekitawenindaminidji,nebwakanidjiy 
iwi  kikenindang  wekotok  wenitok  ka  ondji  ina- 
bandamokwen.  Ka  sa  awatc  awian  o  kikenindan- 
sinini  wendji  inabandamokwen.  Mi  panima  i  mi 
kawenimakwen  Jozepan  kitci  okiman  o  minikwe- 
winini  naiagatawenindamawagobanen,  o  winda- 
mawan  dac  kitci  okiman  eji  nibwakanitc  Jozepan  ; 
ot  inan :  ni  wejipabandanaban  gaie  nin  megwatc 
kepaogoian,  gwaiak  ningi  windamag  wendji  ina- 
bandamowanbanen  ;  ondjita  gotc  mi  eninik  ka 
ijipan,  kwaiak  gaie  kin,  wekimawian,  ki  ta  ki  win¬ 
damag  wendji  inabandamowanen.  Mi  gotc  wibatc 
ij  anokimogobanen  kitci  okima  kitci  nanimintc 
Jozepan. 

Caie  dac  ka  nanintc  Jozep,  ka  pizindawatc  kitci 
okiman  ekitonitc,  ot  igon  Jozepan  kitci  okima  •„ 
wekimawian,  kawin  nin  tibinawe  keko  ni  nita  ki- 
kenindansin,  anic  ma  nind  iji  cawenimik  Kije 

Manito  kitci  kikenindaman  ket  iji  tipadjimotonam 
Nijwaswi  nonjetikok  gaie  nijwaswatik  miziminen- 
sackok  mi  i  pejikwenindagosiwatc.  Nijwaso  nibin 
apitci  kata  mino  nitawiginon  kitikanan  :  ki  nijwa- 
sonibinagak,  keiabatc  nijwaso  nibin,  kawin  ta  ni- 
tawiginsinon  kitikanan, apitci  katapakatenaniwan, 
mi  kitci  wanenindagwak  i  ki  mino  nitawigingiban 
kitikan.  Ketci  okimawian,  ta  onicicin,  mawand- 
jinehaman  nijwaso  nibin  inikik,tasin  nabingin  kic- 
pinaton  midjim  kitci  teb  sakatisinaniwang,  kitci 
tebisek  nijwaso  nibin  inikik  apitc  eka  nitawiging 
kitikanan,  mi  kitci  teb  nodjimohatwaban  kakina 
inikik  tebenimatwa  anicinabek.  Kitci  okima  apitci 
o  mamakateniman  Jozepan  epitc  songa  nibwaka- 
nitc ;  mi  dac  enenindang  :  kawin  awia  kitci  iji  na- 
gatawenindang,  win  eta  Jozep  kata  iji  gackito,  ot 
ineniman.  Mi  dac  enatc  Jozepan :  kawin  awia  kitci 
iji  gackitotc  nind  apenimosina,  kin  eta  nind  apeni- 
mon  ki  iaw  kitci  iji  gackiton  ;  ki  tibenindamonin 
kakina  inikik  tebenindaman,  kin  ondjita  ki  ga 
maiamawinatamaw,  ket  ikitoian  mi  ket  ingi ;  kawin 
awia  kata  ki  mamadjisitenisi  eka  minwenindaman, 
kakina  Ejipt  daje  aki  eji  tibenindaman  ki  ga  tibe- 
nindan.  Mi  ij  anokimotc  kitci  okima  ot  otabaning 
kitci  posihimintc  Jozepan  kitci  papamitabipahi- 
mintc  ;  papanikani  pejik  pepasakitote  :  cagacki 
anamikawik  Jozep,  mike  maia  nagataweniminang 


enenimigotc  kitci  okiman.  O  ki  andjinikanigon 
kitci  okiman  Jozep  ;  Nwadjimohiwetc  o  ki  ijini- 
kanigon. 

Wanina  pinama  ki  pi  animisi  Jozep,  nijin  ki 
atawaniwi,  kinwenj  gaie  ki  kipaiganiwi,  wanina 
ki  animisi,  anic  dac  kakik  songa  mikawenimago- 
ban  Kije  Maniton  epitc  nibwakagobanen.  Mi 
wendji  ki  ani  inenindagositc  kitcitwawisiwining, 
o  ki  inenimigon  Kije  Maniton.  Jozep  ondjita  o  ki 
mino  abadjiton  ot  animisiwin,  kakike  tibeninda- 
monagoban  Kije  Maniton  ot  animisiwin.  Gaie  o 
ki  mino  abadjiton  ot  aniwenindagosiwin,  kawin  o 
sasekakandansin,  kakik  igotc  inenindamogoban  : 
win  nind  inenimik  Kije  Manito  nongom  enenin- 
dagosian.  Mi  ket  inenindagosiwatc  aianimisidjik 
ondaje  aking  ;  waki  kotakenindamowatc,  tibe- 
nindamonawatc  Kije  Maniton  ot  animisiwiniwa, 
kata  kakike  songa  ondji  kitci twawenindagosik 
wakwing. 


37.  Jozep  ot  aiacamd  pekatenidji. 

Mi  dac  keget  Jozep  i  mawandjineamogobanen 
nibina  midjim  nijwaso  pipon  inikik  ;  mi  enanoki- 
gobanen  enigokwakiwang  Ejipt ;  endaso  otena- 
wang  kikinawatc  kitci  midjimimikiwam  tagono- 
goban.  Mi  endaje  mawandjidjikatek  midjim  kitci 

aiangwamenindagwak ;  nibwakawininiwak  anona- 
windwaban  kitci  kicpinatowatc  gaie  wewenint 
kitci  ganawenindamowatc  ;  ondjita  nibina  o  ki 
mawandjitonawa  anotc  midjim  eijinagwak.  Nijwa- 
so  nibin  ondjita  ki  raino  nibinogoban,  ondjita  ki 
mino  nitawiginon  kitikanan ;  ka  nijwaso  nibing 
apitc,  pon  mino  nitawigin,  mi  dac  i  pakatenani- 
wang,  mi  dac  anicinabek  i  nansikawawatc  kitci 
okiman  midjim  i  wi  kicpinatowatc  ;  mi  gotc  moil" 
jak  ekitogobanen  kitci  okima  ningot  eji  awi  gano- 
nindjin  :  Jozep  nansikawik.  Jozep  dac  kawikat 
ot  anawabandamawasiwan  awian  genonigodjin. 


38.  Jakob  ot  anona  o  nidjanisa  kitci  awi  kicpina- 
tonitc  midjim  Ejiptenang. 

Keg  apitc  Jakob  nondagetok  ij  atawaniwani- 
nik  midjim  Ejiptenang :  mi  ij  anonatc  o  nidjani¬ 
sa  kitci  awi  kicpinatonitc  midjim.  Jozep  waiaba- 
matc  wikanisa,  o  nisitawinawa  ;  winawa  dac  ka  o 
nisitawinawasiwawan  wikanisiwan.  Ot  ina  wika¬ 
nisa  :  ka  koni  keget  ki  pakatesimiwatok,  anica  ki 
wi  pi  nandakikenindanawa  aki. —  Kawin  anica 
nind  ikitosimin,  ikitowak,  pejiko  n’osinan  oom  en- 
daso  owikanisindiang,  kakina  ni  pitcijamin,  mi  eta 
nind  apitci  ni  cimsnjinanin  o  mindjiminan  n’osinan. 

Ot  ina  dac  Jozep  :  epitc  tepwewegwen,  pejik  en- 
datcieg  ninga  mindjimina  nananj  koki  ondaje 
kitci  tagocineg,  kitci  pineg  ki  cimenjiwatok.  On- 
djita  kitci  animenindamok  enenindagosiwatc  pe¬ 
jik  kitci  naganawatc,  gaie  kitci  pinawatc  o  cimen. 
jiwan  ;  epitc  animenindamowatc  gaganonitik,  en- 
wewatc  iji  gaganonitigwaban,  kawin  awia  ninga 
nisitotagosinan,  inenindamogwaban  ;  itigwaban  : 
inawa  endiang  nongom  ;  ondjita  kitci  animenin- 
damowining  kit  inenindagosimin  nongom  ;  kawin 
ceckwat  kit  inenindagosisimin,  kinawint  ondjita 
ki  totananan  ki  iawinan,  ka  ki  ki  cawenindamita- 
wasiwanan  ki  kanisinaban  Jozep,  kwaiakweninda- 
gwatc  mi  wendji  tiang  nongom.  Jozep  o  nisitota- 
wa  wikanisa  i  gaganonitinitc,  ondjita  kaiasikatc  o 
gitimagitawa,  onawens  igotc  ka  sasakisipingwesi, 
wenibik  sakaham  ij  anawi  mindjimenindang  i  wi 
sasakisipingwetc.  Ka  mamackawenindizotc  kitci 
eka  mawitc,  koki  pindike. 


39.  Minawatc  ningotin  ot  otisigo  Jozep  wikansa . 

Caie  dac  kitci  kiwenitc  wikanisa,  pejik  wikani- 
san  Simeonh  ijinikazowan  o  mindjiminan  Jozep. 
Mi  dac  ij  anokimotc  kakina  kitci  mockinadjika- 
tenik  o  mackimotani  inikik  eji  nandawenindami- 
nitc  midjim,  o  coniamini  gaie  kitci  acitc  pinaha- 

mawawatc.  Tegocinowatc  ’o  si  wan  ij  apinitc,  ka- 
win  napitc  ki  minwenindansin,  ningi  nagananan 
Simeonh  ij  inawatc  ’osiwan,  gaie  ij  inawatc  :  ond- 
jita  o  nandaweniman  okima  ni  cimenjinanin  Ben- 
jamenhian.  Kawin  napitc  minwenindansi  Jakob 
i  mikawenimatc  Jozepan  iki  nisigonitc  matci 
.  awesinsan  ;  mi  dac  ekitotc  ikiwenzi :  ka  ondjita 
ninga  pakitenimasiwa  ki  cimenjiwa  Benjamenh. 
Keg  apitc,  eckam  eni  pakatewatc,  ot  iniwe  paki- 
teniman  o  kwisisan  kitci  ani  widjiwanitc  o  saien- 
sini. 

Jozep  koki  waiabamatc  wikanisa  tegocininitc, 
anokimo  kitci  pindikanimintc,  kitci  acitc  wi- 
komimintc  i  wikondiwatc.  Jozep  wikanisa  ani- 
menindamok  koki  iki  mikanamowatc  o  coniami- 
wan  o’  midjimimackimotawang,  konima  ningat 
ondji  anwenindagosimin  ij  inenindamowatc.  Wi- 
batc  ka  pindikanindwa,  o  ki  windamawawan  kota- 
kan  pemi  anike  nagatawenindaminidjin  mizi  ke- 
kon  Jozepan  aianike  anokitawanidjin  ;  ot  igowan 
inim  okiman  :  kawin  ningot  inenindankekon,  ka¬ 
win  ondji  segenindankekon ;  mi  dac  i  pi  widji- 
wawatc  wikanisiwan  ka  naganawapanen.  Mi  ij  a- 
bahamowatc  o  mackimotawan  eji  ecowenindamo- 
wagobanen  ket  iji  minawatc  Jozepan.  Wibatc  ki- 
nawe  pindike  Jozep  iki  pindikanimintc  wikanisa; 
winawa  dac  waiabamawatc  i  pi  pindikenitc,  na- 

nanj  gotc  mitci  iji  cagackik  ij  anamikawawatcy 
mi  i  minawatc  wa  iji  minawagobanen.  Jozep  wa- 
ki  gotc  o  gaganona,  o  kakwedjima  gaie,  ot  ina  ; 
inab  na  mino  pimatisi  k’osiwa  ?  Waiabamatc  Jozep 
o  cimenjan  Benjamenhian,  epitc  minwenindang,. 
kekat  gotc  ka  mokawi  cawenimatc,  kakina  Kije 
Manito  cawenindjikewin  ot  iji  pagosenindamawa- 
nisan  ;  mi  koki  wenibik  i  sakahang  ij  awi  mokawi 
cawenimatc.  Koki  dac  pandiketc  mi  ij  onapiwatc 
kitci  wisiniwatc,  mi  gaie  wikanisa  kitci  witopan- 
genitc  ot  inenima.  Kape  kijik  gotc  minawanikoc- 
kotatiwak. 


40.  Jozep  o  nisitawinago  wikanisa. 

Caie  dac  kitci  kiwenitc  wikanisa,  anokimo  Jo¬ 
zep  kitci  mockinadjikatenik  o  mackimotani  eji 
nandawenindaminitc  anotc  midjim,  gaie  6  conia- 
mini  patonigobanen  kitci  ondji  kicpinatonitc  mid¬ 
jim  ij  inenindaminipan,  ki  kiki  pinahikateniwan 
o  mackimotawang.  Nitam  ka  pi  kicpinatowatc 
midjim,  mi  keiabatc  endotawindwa,  o  coniamiwa 
keiabatc  ki  pinahikateniwan  ;  i  kiwewitowatc,  ka 
o  kikenindansinawa  endotawindwa,  ki  anokimo 
gaie  Jozep  kimotc  kitci  kiki  pinahikatenik  win 
gotc  o  minikwagan  o  mamawi  o  cimenjiwan  Ben- 
jamenh  ejinikazonidjin  o  mackimotaning.  Mi  dac 

keget  i  kiwenitc  Jozep  wikanisa;  nanage  kamad- 
janitc,  anokimo  Jozep  kitci  nopinadjiganiwinitc; 
etimawatc  dac,  songa  ot  aiawawa ;  wekonen 
wendji  kimotimeg  naiagataweniminang  okima  o 
minikwagan  ? — Kawin  ninawint  ni  kimotisimin, 
ot  inawa  etimigowadji. — Kwaiak  kinawa  kikimo- 
tim. — Kama  win  ninawint  ni  kimotisimin,  ondjita 
kit  akawenimimin  ;  nandonikeg  goto  kakina  ni 
mackimotanang,  awekwenitok  endatciang  o  mac- 
kimotang  ke  mikamowegwen,  mi  ke  kakike  awa- 
kaneg.  Mi  dac  keget  i  nandonikewatc  o  macki- 
motaning ;  keget  ki  mikonikateni  Benjamenh  o 
mackimotang  okima  o  minikwagan.  Ondjita  kitci 
mamakatenindamowinianimenindamok  ;  kakina 
tetipan  ikitowak  ;  nin  meckot  awakajicin,  onzam 
kata  animenindam  n’osinan  eka  wabamasik  onom 
ni  cimenjinan  ;  ondjita  ni  cawenimanan  n’osinan 
kitci  gackenindang,  kata  nisenindam  gwaiak  ket 
apitc  gackenindang. 

Apitci  o  cawenindamitawa  wikanisa  Jozep,  keg 
apitc  ekotehetc  ij  onzam  cawenindamitawatc,  ot 
ina  Ejipt  daje  anicinabe  epinigobanena  :  pinama 
kinawa  madjak,  kiwek  wenibik.  Ka  sakahaminitc, 
wanina  mokondizo,  epitowetc  ikito  :  nin  Jozep 
ejinikazoian  ;  pimatisi  na  keget  keiabatc k’osinan  ? 
Kakina  o  tebitago  Ejiptdaje  anicinabe  ;  epitc  se- 
genindaminitc  wikanisa,  ka  keko  ki  ikitosi  kitci 

nakwetagopan.  Pakikatc  dac  o  ganona  wikanisa, 
ot  ina  :  pi  nansikawicik,  nin  ki  kanisiwa  ka  ata- 
weiegoban  ni  iaw  ;  atawewininiwak  Ejiptenang 
ningi  pinikok  ;  kawin  segisikekon,  ondjita  waki 
gotc  inenindamok.  Kinawa  kitci  ondji  pimatisieg 
ningi  ondji  inenimik  Kije  Manito,  kitci  eka  pa- 
kateieg.  Kakina  o  mokawi  odjima,  ot  ina  gaie  : 
kinipik,  awi  windamawik  k’osinan  enenindago- 
siai),  keiabatc  i  pimatisian.'Nanik  n’os  ;  keiabatc 
ma  nano  pipon  kata  pakatenaniwan  ;  ka  ki  ga 
manesisinawa  midjim,  kakik  ki  ga  nagatawenimi- 
nim. 


41.  Jakob  Ejiptenang  awi  ta?iaki. 

Apitci  kitci  minwenindam  kitci  okima  nwanda- 
getc  enakamigatinik  ;  mi  gotc  ij  anokimotc  nibina 
otaban  kitci  natoteimintc  Jakoban,  kakina  inikik 
tebenindaminigobanen  kitci  pitcikatenik  Ejipte¬ 
nang.  Mi  dac  wetitamowatc  ’osiwan  ij  apinitc,  o 
windamawawan  keiabatc  i  pimatisinitc  Jozepan, 
gaie  eji  pimatisinitc,  gaie  eji  kitcitwawenindagosi- 
nitc.  Awia  aiapisingwacidjin  ka  nipadjin,  mi  ene- 
nindizotc  Jakob  ;  ka  o  ki  apitci  tepwetawasiwa  o 
nidjanisi  enadjimotagotc.  Panima  nanagatc  ka 
tipadjimotagotc  gwetc  endinigobancn,  gaie  nibina 
■otaban  i  wabandang  i  pi  natotehintc,  mi  panima 

i  tepwetang,  keget  pimatisi  zan  ninh  gwisisiban 
Jozep,  ot  ineniman.  Apitci  kitci  modjikeninda- 
mogoban  Jakob  ;  aiapitcipangin  goto  inenindizo. 
Mi  dac  ekitotc  :  apitci  ni  tebenim  keiabatc  i  pima- 
tisitc  ninh  gwisis,  ninh  gat  ija,  ninh  ga  wabama 
tci  bwa  maci  pon  pimatisian. 

Apitc  dac  nwandagetc  Jozep,  caie  pecotc  pi  te 
k’os,  enitagetc,  mi  ij  awi  nandanakickawatc.  Ka- 
win  awia  wewenint  kitci  ki  tipatotangiban  epitc 
modjikianamikotatiwatc  wekwisisindidjik.  Jozep 
ot  ijiwirjan  ’osan  kitci  okiman  endanitc  kitci  awi 
anamikawanitc.  Kekona  tipan  tanakiwatc  tcana- 
wemagik,  inenindam  Jozep  ;  ot  inan  dac  ’osan  : 
n’ose,  kakwedjimik  kitci  okima  eji  pimatisieg,  ma- 
nadjenicakni  ganawenimananik,  ki  gat  ina.  Ejipt- 
daje  ininikondjita  o  cingenimawa  iim  enan  okinid- 
ji.  Ondjita  inenindamogoban  Jozep  kitci  eka  ma- 
mawi  tanakinitc  Ejiptdaje  anicinabe  kitci  eka 
witctanakimanitc  tcanawemadji.  Ondjita  minwe- 
nindam  kitci  okima  i  wabamatc  Jozepan  ’osini  ; 
mi  dac  kotak  aki  Jesenh  ejinikatenik  i  minimintc 
tipan  kitci  tanakinitc,  mi  indi  kawin  napitc  o  ki 
kikenindansinawa  pakatewin,  Jozep  ot  ondinama- 
wa  midjim  eji  manesinitc. 

42.  Wa  nipotc  Jakob  ot  aia?nitawd  o  nidjanisa  ; 

Jozep  o  ?iipowin. 

'  Keiabatc  mitaswi  acitc  nijwaso  pipon  ki  pima- 
tisi  Jakob  Ejiptenang.  Caie  kekat  ningat  nip  ene- 
nindizotc  o  nandwewema  okwisisa,  tetipan  o  ki 
aiamitawa,  o  nikan  kikenindamonigon  Kije  Ma- 
niton  Jakob  ke  tinitc  o  kwisisa  gaie  ot  aianike 
’ocisa.  Mi  dac  ka  iji  tipadjimotawatc  Jakob  o 
kwisisa,  mi  i  pon  pimatisitc  ;  mitaso  mitana  pipo- 
nesigoban  acitc  nimitana  acitc  nijwaswi.  Ot  awi 
odjiman  Jozep  ’osibanen,  wanina  mawi  i  kijika- 
bamatc.  Mi  dac  ij  anokimogobanen  kitci  cicona- 
weniganiwinitc  ;  nibina  taso  kon  o  ki  mawiman 
'osan;mi  dac  i  madjiwidjiganiwinitc  endanaki- 
wapan  kaiat,  ij  awi  ningwahakadjiganiwinitc,  mi 
ma  ka  ikitogobanen  Jakobiban  megwatc  i  pimati¬ 
sitc.  Apitci  ki  manek  Ejiptdaje  okimak  kekitcit- 
wawisidjik  ij  ani  widjiwawatc  Jozepan  ij  awi  ning¬ 
wahakadjiganiwinitc  ’osini.  Mi  dac  koki  i  kiwe- 
wagobanen,  Ejiptenang  ij  iji  kiwewatc.  Keiabatc 
Jozep  ot  ani  nagatawenima  wikanisa  gaie  kakina 
ot  ockinikima  nananj  i  pon  pimatisitc.  Mitaso  mi¬ 
tana  piponesigoban  acitc  mitaswi,  mi  i  pon  pima- 
tisigobanen.  Nicwaso  mitana  taso  pipon  inikik  ki 
nagatawenindamogoban  kakina  aki  Ejipt  ejinika- 
tek. 

Ondjita  onicicininigoban  Jozep  ot  inatisiwinigo- 
ban  ;  ondjita  cingenindamogoban  matci  inatisiwin 
gaie  cingenindiwin,  anotc  kekon  matci  ijiwebisi- 
win.  Anawi  ki  manj  totagogoban  wikanisa,  win 
dac  meckot  o  ki  apitci  mino  totawa.  Mi  gaie  kina- 
wint  ke  wi  tiangoban,  kakina  ki  ta  cingenindana- 
nan  matci  inatisiwinan,  awacamenj  nicipijikwati- 
siwin,  gaie  cingenindiwin.  Awia  maianj  totonan- 
gon,  ka  ki  ta  inenindansimin  :  mi  gaie  nin  ket  iji 
manj  totawak  ;  eckam  ki  ta  wi  minototawanan 
awiak  maianj  totonangon.  Ki  ta  ki  mikawenima- 
nan  Jezos  epitc  cawenindjikewiniteetc,  o  ki  napi 
gaganotamawa  nesigodji  kitci  cawenindagosinitc, 
kitci  eka  pasanjeomintc,  kitci  eka  ondji  mikawe- 
nindamawimintc  eji  manatatinik  endotaminidjin. 

43.  Ejipting  daje  kitci  okima  o  nanekcitciha 
Jakoban  ’ ocisini . 

Tegocinowagobanen  Ejiptenang  Jakob  iki  na- 
totehindwa,  ka  gwetc  manesigwaban,  nijwasomi- 
tanawegwaban  eta  :  wibatc  nibina  ki  ani  nitawigi- 
hitinigoban  Jakob  ot  aianike  ’ocisa.  Apitci  saki- 
hitigwaban  Jozep  gaie  kitci  okima  ;  apitc  dac  ka 
pon  pimatisiwatc,  keg  apitc  kotak  ki  okimaganiwi- 
goban  ;  segenindamogoban  aam  ocki  okima  eckam 
ij  ani  manenitc  Jakobiban  ’ocisini;  o  tipakonama- 

wa  ij  animatinik  inanokiwin  ot  inenima  kitci  kitci 
ondamitanitc,  keg  kata  ani  tcaginek  ij  inenimatc. 
Mi  dac  keget  wanina  ij  animihindwa,  kawin  me- 
mandjic  anwebiwining  inenimasiwindwaban,  ka- 
kike  wewibimawindwaban  enanokiwagobanen,  wa¬ 
nina  nanekatciawindwaban  ;  kenowek  goto  eckam 
ani  manegwaban.  Kawin  napitc  o  minwenimasiwa 
kitci  okima  eckam  ij  ani  manenitc  ;  o  nandwewe- 
raa  ikwewa  naiagatawenimanidji  wa  nikiawazo- 
nidji,  ot  ina  :  kakina  kwiwisensak  kimotc  ki  ga 
nisawak,  ki  ga  kipwanamonawak,  ikwesensak  eta 
ka  ningot  ki  ga  totawasiwawak. 

Ikim  ikwewak  o  ki  kiwanimokawawan  kitci 
okiman,  Kije  Maniton  ondji  i  gotanenimawatc,  ot 
inawan  kitci  okiman  :  ki  wanenimima  Jakobiban 
ot  aianike  ikwe  ’ocisa,  winawa  tibinawe  aiangwa- 
menindizowak  wa  nikiawazowadjin  ;  kekeniman- 
gidjin  wa  nikiawazodjin,  nind  anawi  ijamin,  weti- 
sangidjin,  acaie  ki  nikiawazogoban.  Ondjita  ki 
ondji  mino  cawenindagosik  okom  ikwewak  Kije 
Manitowiwining  inakak  i  ki  eka  pamitawasiwa- 
watc  kitci  okiman  ij  anawi  matci  kakanzomigo- 
wapan.  Keg  gotc  micic  o  windan  kitci  okima 
enenindamogobanen,  ot  ina  otockinikima  :  inikik 
ke  kikenimawegwawen  Jodawininiwak  kwiwisen- 
san  nikinitc,  niping  awi  apakinik,  kawin  pejik  ka- 
nake  pimatisisiwitc.  Nibina  kwiwisensak  mi  ka 
totawindwa,  niping  ki  apakidjiganiwiwak. 

44.  Niping  ondji  agwacima  Moiz. 

Mi  iim  apitc  nakigobanen  Moiz  ;  mi  gaie  win 
ke  ki  totawindiban,  eka  nagatawenimigopan  Kije 
Maniton.  Kijatcki  inenimigogoban  Kije  Maniton 
kitci  nagatawenimatc  witcanicinabe.  Niso  kizis  o 
ki  kanigon  pinama  o  kin  Moiz,  keg  apitc  o  mika- 
wenindamonigon  Kije  Maniton  kitci  asatc  o  kwisi- 
san  asaganackoawatciwanaganing,  atakipipimite 
ciconikate  awatciwanaganing  kitci  eka  cabwaba- 
wek,  niping  ki  iniwe  pakitinikate.  Nanaitak  pimi- 
titibewenigoban  kitci  okima  ot  anisan,  mi  dac  i 
madjiabotegobanen  awatciwanagan  kitci  okima  ot 
anisan  inakak  ij  apinitc.  Enabitc  kitci  okimakwens 
awatciwanagan  ki  pimaboteni,  mi  ij  anokimotc 
kitci  nadjikatenik  ;  aiabiskonang  awatciwanagan, 
kwenatcabinotcenjican  o  ki  mikonan  indaje  awat¬ 
ciwanaganing  mawinigoban,  ondjita  o  caweninda- 
mitawan  kitci  okimakwens,  mi  ij  inenindang  :  mi 
kwaiak  n’os  eckwaienimadjin  abinocenjican,  ka 
enabigis,  kata  niposi  waam  abinotcenjic.  Moiz  o 
misensan  o  pimi  nosawabamigon  i  wikikenimigotc 
ket  inabogotc ;  mi  dac  i  nondawatc  iaam  ikwe- 
sens  kitci  okimakwensan  i  cawenimanitc  inim 
abinotcenjican,  o  ganonan  kitci  okimakwensan,  ot 
inan  :  minwenindaman,  ninga  nana  ke  nonigod- 
jin  . — Nanj  igotc,  ijan,  ot  igon.  Mi  dac  i  pini- 

mintc  o  kin,  tibinawe  ondjita  o  kin ;  tegocingdac 
ke  nonatc,  ot  igon  kitci  okimakwensan  :  ondjita 
mino  ganawenim  waam  abinotcenjic  ,  wewenint 
ki  ga  mino  napanonin.  Keget  dac  tibinawe  o  kin 
o  ki  nitawigihigon  Moiz.  Ka  nitawiginitc,  mi  ij 
awi  minatc  kitci  okimakwensan  ka  anonigod- 
jin  ;  ot  onidjanisikanan  idac  ka  anokimopan  kitci 
nitawigihimintc,  mi  dac  i  winatc,  Moiz  ot  ijiwi- 
nan,  niping  ka  ondji  agwacimintc,  kinawint  ki  ta 
ijinikananan,  wi  niinawinikanang. 

Kawin  awiak  cagwenimosiwitc  misawatc  wani- 
na  animisitc,  andj  gotc  songa  apenimotc  Kije 
Maniton  o  cawenindjikewinini.  Ka  kekon  o  pwa- 
nawitosin  Kije  Manito  ;  misawatc  awia  apitci  ba- 
banatenindagositc,  kawin  enowek  cagwenimosi¬ 
witc,  kenowek  o  ka  cawenimigon  Kije  Maniton, 
songa  apaiweienimotc  Kije  Maniton  o  cawenindji¬ 
kewinini. 


45.  Moiz  o  nansikawan  Ejipt  daje  kitci 

okiman. 

Ka  nitawigitc  Moiz,  o  ki  pakitenindan  i  ki  wan- 
gomigotc  kitci  okiman  ot  anisini ;  aiamiewin  ondji 
mi  ka  ondji  pakitenindamogobanen,  inenindamo- 
goban :  manotc  ninga  winbinemak  eiamiadjik, 
misawatc  wanina  anawi  nanekatcihindwa,  misa- 

watc  gaie  maianenindagosingin  totawindwa  ;  ket 
na  kinoenj  kenowek  ninda  ki  abadjiton  ondaje 
aking  daje  matci  tebisiwin  ?  Mi  dac  i  nansikawatc 
witc  anicinabe.  Nanage  ot  ickwaienimigon  kitci 
okiman  Moiz,  mi  dac  ij  ojimogobanen,  Madianh 
ijinikate  aki  ka  ininijimogobanen.  Mi  dac  indaje 
i  nipawigobanen,  Jetro  ijinikazonigoban  wetani- 
sinidjin.  Nimitana  taso  pipon  o  ki  nagatawenin- 
damawan  o  cinisan  o  nindasiwaganini ;  ningotin 
dac  wasawens  ot  ijiwina  nindasiwagana  pepaga- 
nawenimadji,  pikwatinang  Oreb  ijinikate,  mi  in¬ 
daje  i  wabamatc  Kije  Maniton  minensakanjing, 
anawi  megwe  ickote  patakicin  minensakanj,  ka- 
win  enowek  memandjic  pikwaiakizosi.  Kije  Mani¬ 
ton  o  ganonigon  Moiz,  minensakanjing  ot  ondji 
ganonigon,  ot  igon  :  ni  nidjanisak  o  gitimagisiwi- 
nianimitagosiwiniwa  ningi  pizindamawak  ;  caie 
ningi  inenindam  kitci  agwacimagwa  eji  animisi- 
watc  Ejiptenang  indaje  wanina  nanekatcihindvva ; 
ot  igon  keiabatc  :  kin  dac,  Moiz,  kit  inenimin  kitci 
awi  agwacimatwa. 

Ot  inan  dac  Kije  Maniton  Moiz  :  kwatisian  ina 
ke  ki  nansikawak  kitci  okima,  ke  ki  agwacimag¬ 
wa  Jodawininiwak  ? — Ot  igon  dac  Kije  Maniton  : 
ki  ga  papaganawenimin.  Kawin  pinama,  ket  ani 
ijigwen  Kije  Manito,  ki  inenindizosi  Moiz,  onzam 
gotc  monjak  cagwenindamitagosi.  Keg  apitc  o  na- 

koman  eninimigotc  Kije  Maniton.  Ondjita  ma- 
mandagackitovvining  o  ki  inenimigon  Kije  Mani¬ 
ton.  Keiabatc  o  ganonan  Kije  Manito  Moizan,  ot 
inan  :  ki  saiens  Aaronh  ejinikazotc,  ki  ga  papawi- 
tokawenindim.  Mi  dac  keget  i  raadjagobanen 
Moiz,  koki  iji  Ejiptenang  ka  ondji  kimipan.  Mi 
dac  i  pindiketc  kitci  okiman  endanitc,  o  papawid- 
jiwigon  o  saiensan,  Kije  Maniton  ka  inenimigotc 
kitci  papawidjindiwatc,  mi  dac  i  ganonawatc  kitci 
okiman,  ot  inawan :  kit  ik  Kije  Manito  Tebeni- 
minang  :  pakitin  Jodawininiwak  ningotiji  nopi- 
ming  kitci  awi  sasakiwidjikewatc,  kitci  sasakiwi- 
tawiwatc.  Ondjita  o  nicki  ganona  kitci  okima  aia- 
nawi  ganonigodji,  eckam  gotc  awacamenj  animi- 
si wining  o  ki  ani  inenima  Jodawininiwa. 


46.  Anotc  mamanda  gackito  Moiz. 

Keiabatc  Moiz  o  ki  inenimigon  Kije  Maniton 
kitci  nansikawatc  kitci  okiman.  Moiz  o  saiensan  o 
sakaonini  ot  otapinamawan,  mitci  ot  apakiton,  mi- 
cikinebikong  ki  iji  kwekiomagatini.  Anawi  mama- 
katenindam  kitci  okima  eji  mamandagackitonitc 
Moizan,  ka  sa  awatc  o  ki  pakitinasiwa  Jodawini¬ 
niwa  kitci  awi  sasakiwitawanitc  Kije  Maniton. 
Keiabatc  nibina  mamanda  gackitogoban  Moiz 
kitci  gackimatc  kitci  okiman  eji  anonigotc  Kije 

Maniton.  Kitci  sipi  Nil  ijinikate  sipi,  nipi  mis- 
kwing  ki  iji  kwekitaganiwan,  kakina  kikonsak  ni- 
pogwaban.  Wanina  ki  patainowak  tanendek  Ejip- 
tenang,  potc  kitci  okima  endatc  mockinanitik  ta¬ 
nendek,  gaie  gotc  o  nipaganing.  Aindasin  ki  patai¬ 
nowak  wiaki  manidjocak,  wanina  o  ki  animihigo- 
wa  wiaki  manidjoca  Ejipt  daje  anicinabek.  Pa- 
pakinek  gaie  ki  patainowak.  Tasin  nwatc  anime- 
nindangin  kitci  okima,  o  nandweweman  Moizan, 
gaganotamawicinam,  ij  inatc,  kitci  eka  iji  animi- 
siang,  ot  inan  ;  caie  ninga  pakitinak  Jakob  ’ocisa, 
kitci  madjanitc.  Pwan  animisidjin  dac  kitci  oki- 
ma,  mi  i  mindjimenimatc  koki,  ceckwat  gotc  ki 
ikito  :  ninga  pakitinak  kitci  madjawatc.  Kicinda- 
gan  gaie  aindasin  o  ki  note  animihigonawa  Ejipt 
daje  ininiwak,  o  nindasiwaganiwa  gaie  nibina  ki 
nipowa.  Gaie  wanina  ki  mikwaminan,  kitci  sese- 
kan  ki  pangicin,  wanina  nondagosik  onimikik 
gotc  anotc  kijikong  wawasakonese  ickote,  gotc 
anotc  aijinamok  ij  ainabiwatc.  Niso  kijik  inikik 
wanina  ki  misakictibikat ;  mi  apitc  keiabatc  gotc 
anotc  ij  aijinamowatc,  apitci  segenindagwatinigo- 
ban  eininigobanen  ;  epitc  misakictibikatogobanen 
ta  ki  mikonikate  tibik.  Ka  sa  ki  gackimasiwa  kitci 
okima  kitci  ki  pakitinapan  Jodawininiwa  kitci 
madjanipan.  Ot  anawi  kikenima  ij  eka  iji  animi- 
sinitc  eji  animisinitc  ot  ockinikima ;  ot  anawi  ano- 

na  gaie  nanint  menitowisinidji  ot  ockinikima  kitci 
mamanda  gackitonitc  ;  keget  win  ki  anawi  pangid- 
jic  mamanda  gackitonigoban,  keg  apitc  ot  inawan 
kitci  okiman  :  kwatisiang  ninawint  ke  mamanda 
gackitoiang,  Moiz  eta  keget  mamanda  gackito  ij 
inenimigotc  Kije  Maniton.  Waiendic  sa  gotc  ma- 
mackawenindam  kitci  okima  kitci  ekapakitinatc 
Jodawininiwa. 

Apitci  animatini  kitci  okima  Paraonh  enawin- 
dibanen  iki  eka  tepwetawatc  Kije  Maniton.  Kina- 
wint  inenindizota  kakik  :  ninga  papamitawa  Kije 
Manito ;  eni  inenimitc,  mi  ke  wi  ani  tian,  inenin¬ 
dizota. 


47 .  Nakaweosewminawadjiwin . 

Ondjita  ninga  tepwe,  caie  inenindam  Kije  Ma¬ 
nito,  o  ganonan  Moizan,  o  windamawan  ke  tota- 
minitc,  ot  inan  :  endasokamikisieg,  pepejik  ki  ga 
nisawak  nabe-manadjenicensak,  onagocik  ki  ga 
sasakiwidjikenawak,  ki  ga  kikinawadjitonawan 
kipindeigan  sakahaganan,gaie  kipindeigan  akotek 
icpiming  inakak  ki  ga  miskwiwinanawan  inanad- 
jenicensimiskwike  niseg,  ki  ga  miskwiwinikenawa; 
ki  gat  abwenawa  dac  aam  manadjenicens,  ki  gat 
amwawa,  ki  gat  apandjikenawa  kijie  pakwejigan, 
kawin  kata  acitiniganiwisi  ciwidjickiwakisidjigan, 

ondjita  gotc  kijie  pakwejigan  ;  minjack  wasakang 
ki  gat  acitandjikenawa.  Awia  caie  wa  madjadjin, 
nekawe  wewib  nawadjitc,  mi  ket  ijikapawieg  apitc 
ket  amweg  ke  niseg  manadjenicens,  ki  ga  kiki 
sakaonekapawim,  ki  ga  pitakisinem  pinama.  Na- 
kaweosewininawadjiwin  kata  ijinikate  ke  totameg. 

Mi  dac  tebikatinik  Kije  Manito  ot  anonan  An- 
jeniwan  kitci  awi  nisanitc  Ejipt  daje  anicinabe  ij 
onitamonjaninipan,  kitci  okima  gaie  onitamonja- 
nibanen,  gaie  awakanak  ij  onitamonjaniwapan, 
kakina  gotc  Ejipt  daje  ininiwa  ij  onitamonjanini¬ 
pan  o  ki  nisa  Anjeni,  gaie  gotc  kakina  o  nindasi- 
waganini  ij  oionitamonjaninigobanen.  Ki  inago- 
ban  Kije  Manito  enonadjin  Anjeniwan  :  inikik  ke 
wabandaman  ickwandeman  manadjenicensimis- 
kwi  ciconikatek  ickwandem,  ka  ningot  ki  ga  tota- 
wasiwak  o  nidjanisiwa. 

I  ki  ondji  cawenindagosiwatc  Jodawininiwak 
manadjenicensimiskwi  i  ki  kikinawadjidjikewatc 
ot  ickwandemiwan,  kijatc  ki  iji  kikinawateninda- 
gwatini  Jezos  o  miskwi  ket  ondji  agwaciminang. 


48.  Jodawininiwak  o  nagatanawan  Ejipt 

daje  aki. 

Ejipt  daje  anicinabek  waiabamawatc  kakina  o 
nitamonjaniwabane  kaiasikatc  iki  niponitc  ningo 

tibik,  mi  pitcinak  ondjita  i  kockwenindamowatc  ; 
mi  dac  apitc  nanapena  keget  waiewibimawatc  wi- 
batckitci  madjanitc,  pinama  ako  koki  ka  mindji- 
menimawapan.  Mi  dac  keget  i  madjanitc  Jakob  ot 
aianike  ’ocisa,  ondjita  pwawanek  epitc  kosikwani- 
nik  o  wiwajiwiniwan ;  Ejipt  daje  anicinabe  ij  ota- 
kadjiganinipan  o  madjiwanenawan  Jodawinini- 
wak,  Kije  Maniton  o  ki  tibenindamonigowan. 

Apitc  ka  madjawatc,  apitc  negatamowatc  Ejipt 
daje  aki,  o  ganonigon  Kije  Maniton  Moiz,  ot  igon  : 
apitc  tebisegin  i  ki  sakahameg  nagatameg  Ejipt, 
ki  ga  nisawa  minawatc  manadjenicens  pepejik  ke 
tasokamikisiwegwen,  mi  keiabatc  ket  iji  wisinieg 
ka  iji  wisinieg  apitc  negatameg,  kitci  eka  wikal 
wanenindagwak  i  ki  mamanda  witokawenimina- 
gok  apitc  wa  abiskoninagok. 

Kawin  acaie  kit  inenimigosinan  Kije  Manito 
manadjenicensan  kitci  iji  amomang,  meckot  Jezos 
epitc  Okanistiwining  kitci  amwang  kit  inenimigo- 
nan,  win  ma  keget  Jezos  ondjita  ki  ki  apitci  ag- 
wacimigonan  anamakamik  daje  ickoteng,  i  ki  apa- 
kinigoiangoban  tanasak. 

49.  Nenawickcini  kiici  kami. 

Ka  madjanitc  Jodawininiwa,  ka  minwenindansi 
kitci  okima  Paraonh  i  ki  pakitinatc  i  madjanitc 

Mi  dac  i  nopinanatc,  kakina  ot  ockinikima  o  widji- 
wigo,  tcik  kitcikami  ot  ani  atima  ;  ondjita  segenin- 
damok  Jodawininiwak,  babanatenindamok,  ni  ni- 
pomin  kwaiak,  inenindizowak.  Epitc  segisiwatc  ot 
aiawawan  Moizan,  kin  kit  indowin  nongom  ke 
ondji  nipoiang,  ot  inawan.  Ot  ina  dac  Moiz  :  ka- 
win  sekisikekon,  wabandamokeg  ket  ani  totonang 
KijeManito,miapine  waiabamegwa  Ejipt  daje  ani- 
cinabek,ka  minawatcki  gat  ondji  wabamasiwawak, 
KijeManito  ki  ga  kipiogowa,  ki  ga  mawinatamago- 
wa:  kawin  ningot  ikitokekon  kinawa.  Mi  dac  ij  aia- 
miatc  Moiz,  o  ganonigon  Kije  Maniton,  ot  igon : 
wekonen  eji  pagosenimin  ?  Ganoj  Jakob  ’ocisa, 
ani  madjak,  iji.  Ki  sakaon  nikan  inakositon  kitci 
ikateckak  kitci  kami  nipi  kitci  animidjiwang.  Mi 
dac  keget  endotang  Moiz,  mi  i  tackikak  nipi,  kitci 
mikanang  inikik  animidjiwanini.  Jakob  o’cisa  mi 
ij  ani  iji  madjiawanitinitc,  keiabatc  o  tani  nosone- 
ogowa  Ejipt  daje  anicinabe.  Ka  pi  niminaweia- 
wanitiwatc  Ejiptininiwak,  mi  koki  i  kipwatikosek 
kitci  kami  nipi,  mi  dac  kakina  i  nipowatc,  kipwa- 
namabawek  Paraonh  kiki  kakina  ot  ockinikima, 
ka  kanake  pejik  ondji  pimatisisi. 

Ka  inogobanen,  ki  wabandahigonan  Kije  Ma- 
nito  i  tibenindang  win  kakina  mizi  kekon,  ka  ke- 
kon  o  pwanawitosin  ;  ket  apitci  anwetagodji  o  kat 
apitci  nanekadjia  eka  nananj  wi  anwenindizonitc. 

Minwagac  aindasin  ot  anawi  ganonan  Moiz  Ejipt 
daje  kitci  okiman,  eckam  ani  mackawenindizo 
Paraonh  kitci  eka  papamitawasik  Kije  Maniton  ; 
keg  apitc  apitci  ickwaienindagosi. 


50.  Mikatiwak  Jodawininiwak  gaie  Am  cine  sit  ak. 

Apitci  ki  ani  mino  cawenindagosik  Jodawinini¬ 
wak,  kawin  awia  o  ta  ickwakindansin  ka  iji  ma- 
manda  cawenindagosiwatc.  Nimitana  taso  pipon 
inikik  wakwing  ki  ondji  pangisinini  o  midjimimi- 
wa,  apitci  wenicicininik  midjim  tasin  kekijebawa- 
gatinigin  icpiming  ondji  pangisininigoban  ;mi  eta 
menadjitaganiwaninigin  ka  pangisinsininigoban, 
wabangwaiji  manadjitaganiwaninigin  meckotnijo 
kijik  inikik  ki  pangisininigoban.  Inenindamogo- 
ban  Kije  Manito  :  menadjitaganiwangin  meckot 
ot  aiamiewiniwa  wewenint  o  ka  mino  papamenin- 
danawa. 

Nepakwewadjin  Jodawininiwak,  ka  tagosinini- 
goban  inin  nipi,  anawi  tagoninigoban  mokidjiwa- 
nipik  ciwitagani  kitci  kami-niping  iji  wisakagami- 
nigoban,  Moiz  dac  o  ki  kwekiton,  mino  niping  o 
ki  ijiton.  Minawatc  gaie  ningotin  ka  napitc  tago- 
sininigoban  nipi,  Moiz  kitci  asin  o  ki  pakitehanr 
mi  dac  wendji  mokidjiwanipigowaninik.  Ningotin 
gaie  mikatinaniwanogoban  ;  Jodawininiwak  gaie 

Amanesitak  ejiwinzodjik  mikatigwaban.  Moiz  dac 
megwatc  i  mikatinitc,  icpiming  ininamogoban  o 
nindjin  epitc  mikatinitc.  Megwatc  icpiming  ij  iji- 
nindjinitc,  cagodjihiwek  Jodawininiwak,  naningo- 
tinon  wenibik  nwande  ickinikenidjin,  cagodjiha- 
windwaban.  Keg  o  kikenindan  Moiz  wendji  kekat 
ako  cagodjihimintc  witc  anicinabe,  ot  anona  Aa- 
ronhian  kotakan  gaie  Hur  ejinikazonigobanen,  ot 
ina  :  mindjiminamok  ni  nikan,  nind  aiekonike.  Mi 
dac  keget  i  mindjiminikatenik  o  nikan  nananj  kit- 
ci  apitci  cagodjihiwenitc  witc  anicinabe. 

Ka  inogobanen  i  ki  cagodjihiwenitc  Moiz  wit- 
caniclnabe,  megwatc  icpiming  ij  ijinikenitc,  ki  ki- 
kenindamonigonan  Kije  Manito  ketiji  cagodjiang 
Matci  Manito,  kakik  nicike  pejikwenimang  Tebe- 
niminang  Kije  Manito  ket  iji  pagosenimang. 


51.  Wakitatin  Sinai  anakwatong  matwe  a?ii?nita- 
gosi  Kije  Manito . 

Jodawininiwak  nomaie  ka  takamatagasiwatc 
kitci  kami  nipi  i  ki  tackikanik,  tcik  atin  Sinai  eji- 
nikatek  kapecigwaban  ;  mi  indaje  pinama  apik,  ki 
igogoban  Kije  Maniton  Moiz,  nijo  kon  inikik,  pi¬ 
nama  onicicitok  kiiawiwan  kitci  windamonagok 
eneniminagok,  kitci  mininagok  masinaigan  eneni- 
minagok  kitci  inansinahamonagok.  Ka  nijokona- 

gatinik,‘kekijebawagatinik  kaiasikatc  kitci  nagwat 
wakitatin  gaie  kitci  anakwat.  Anakwatong  ondji 
wanina  wawasamok  gaie  wanina  nondagosik  oni- 
mikik  ;  ondjita  segenindagwatakamik  inogoban, 
pipikwanan  gaie  nondagwatogoban  megwe  anak¬ 
watong  ;  kavvin  awian  o  wabasiwawan  Jodawini- 
niwak.  Mi  dac  i  matwe  animitagositc  Kije  Mani- 
to  anakwatong,  o  mamawi  pejikoganonan,  ot  inan  ; 
iC  Ninki  tibenimin,  nin  kit  omanitomin,  Ejipte- 
“  nang  ki  ki  ondji  agwacimin  ij  awakaniwiianban. 
“  Kawin  kotak  ki  ga  manitokesina,  nin  eta  ki  ga 
“  manitokaj ;  kawin  kotak  keko  ki  ga  manitokesin, 
“  anotc  manitokadjiganican  kawin  ki  ga  manad- 
“  jitosinan  inim  towan.  Kawin  ceckwat  ki  ga  wi- 
“  nasiwa  ki  Kije  Manitom  Tebenimik.  Menadji* 
“  taganiwangin  manadjitokan.  Ki  ga  manadjihak 
“  ki  nikihigok.  Kawin  awia  nicieken.  Kakimoti- 
“  ken.  Ka  nicipijikwatisiken.  Ka  misaweninda- 
“  mawieken  awia  o  witikemaganan.  Ka  gaie  awia 
“  kekon  ki  ga  misawenindamawasiwa.  ” 

Mi  ka  ikitogobanen  Kije  Manito  wakitatin  Si¬ 
nai  ejinikatek,  o  nondago  kakina  Jodawininiwa. 
Ickwaiatc  dac  o  ki  masinahanan  nij  asinin  ka  mi- 
cic  windamagobanen  i  mamawi  pejiko  ganonatc 
kakina  Jodawininiwa.  Mi  ejinikatamang  Kije  Ma¬ 
nito  ot  ikitowinan . 

52.  Ozawiconia-Atikons. 

Nimitana  taso  kon  Moiz  ki  api  wakit  atin  ; 
mi  indaje  i  ki  windamagotc  Kije  Maniton  Moiz 
ket  ani  aindowatc  Jodawininiwak  gwaiak  inad- 
jihitizowatc,  gaie  ket  ani  totawindwa,  paiatati- 
wadjin.  Megwatc  ij  inendinitc  Moizan  wakit 
atin,  mi  i  gwinawi  inenindamowatc  Jodawinini- 
wak,  mi  dac  i  mawandjidjikewatc  ozawiconia  kitci 
nibina,  mi  dac  atikonsing  ejitowatc  ozawiconia  ; 
Ejipt  daje  anicinabe  eji  manitokenitc  o  kikinawa- 
bamawa.  Mi  dac  wewenint  ij  ojitowatc  ke  daje 
asawatc  ozawiconia  atikonsan,  mi  i  sasakiwitawa- 
watc  inim  ozawiconia  atikonsan,  mi  dac  i  nimihi- 
tiwatc  eji  manitokewatc. 

Mi  dac  caie  nisadjiwetc  Moiz,  mi  i  wabamatc 
endotaminitc  witc  anicinabe  i  nimihitinitc  eji  ma¬ 
nitokenitc.  Ondjita  wanina  ka  minwenindansi 
Moiz,  mi  dac  i  nickatisitc  mino  nickatisiwin,  mi 
dac  i  pikobitotc  nij  asinin  ka  masinaikatenigiba- 
nen  Kije  Maniton  ot  ikitowinini,  ot  inenima  witc 
anicinabe  :  kwatisiwatc  na  ke  wabandamowatc  eja 
cawenindagosiwapan,  Kije  Maniton  ot  ikitowinini 
micic  kitci  ki  wabandamowapan  ?  Mi  dac  Moiz 
ickoteng  ij  apakinatc  ozawiconia  atikonsan  na- 
nanj  gotc  kitci  cingwabikonewinitc  o  ki  totawan 
inim  ozawiconia  atikonsan,  niping  o  ki  apaginan 

i  cingwabikonewinitc  i  cikwakizonitc,  mi  dac  i 
minahatc  witc  anicinabe  iim  nipi  kitci  kikeninda- 
minitc  ceckwat  kitci  iji  apenimonitc.  Mi  dac  epi- 
towetc  ij  ikitotc  :  keiabatc  koni  inab  pepejik  en- 
datcieg  kit  apenimonawatok  Kije  Manito  ondjita 
keget  Tebeniminang,  micicabikinamok  ki  cimaga- 
niwan,  pimosek  ij  otenawitong,  gotcket  ani  waba- 
meg,  mi  ket  ani  niseg,  kawin  manekadjitokekon 
ki  tcinawendiwiniwa,  gotc  ket  ani  wabameg,  mi 
ket  ani  niseg. 


53.  Moiz  o  gaganotamawd  witc  anicinabe. 

Nanint  Jodawininiwak  o  papamitawawan  Moi- 
zan,  mi  dac  i  nisawatc  witc  anicinabewa,  nictana 
acitc  niswi  tasin  kitcit  mitaso  mitana  o  ki  nisawa 
witc  anicinabewabane.  Mi  dac  ekitotc  Moiz  :  kwe- 
natc  endieg  endotameg,  ki  ki  kitcitwawitonawan 
ki  nindjiwan  nongom  i  ki  nisegwa  kite  anicinabe- 
wabanek  metci  manitokepanek.  Mi  wendji  ki  ano- 
kimogobanen  Moiz  kitci  nisindwa  nanint  metci 
manitokepanek  kitci  ondji  cawenindagosinitc  witc 
anicinabe,  kitci  eka  kakina  ickwaienindagosinitc.. 
Onzam  ki  patatogwaban  Jodawininiwak  i  manito- 
kenawatc  ozawiconia  atikonsan,  kakina  Kije  Ma¬ 
nito  o  ta  ki  ickwaienima  eka  songa  gaganotama- 
gOwapan  Moizan  ;  kakina  ickwaienindagosigwa- 

ban.  Ot  igon  Kije  Maniton  Moiz  megwatc  i  ga- 
ganotamawatc  witc  anicinabe  :  kawin  nanakinici- 
ken  kitci  ickwaienimagwa  kite  anicinabek  ;  pekid- 
jik  ki  gaminin  anicinabek  ke  tibenimadjik,  ondjita 
kata  kitci  manek. — Kawin,  ot  inan  Moiz,  enabigis 
cawenim,  ondjita  eckwaienimawatwawen,  gaie  nin 
ickwaienimicin. 

Mi  dac  koki  ij  ijatc  wakitatin  Moiz  ;  keiabatc 
nimitana  taso  kijik  ki  inendi,  ka  gaie  ondji  wisi- 
nisi,  ka  gaie  nipi  ot  ondji  minikvvesin  ni  mitana 
taso  kijik.  Koki  keiabatc  mi  ka  iji  cawenindago- 
sitc,  nij  asinin  i  masinatenik  Kije  Manito  ot  iki- 
towin.  Nasadjiwetc  Moiz,  wasakonenindjikema- 
gatini  ockinjik  ;  ka  pikwaiabandjiganiwisi,  ci- 
wasonaniwanini  o  ckinjik  :  apitc  wa  ganonatc  witc 
anicinabe,  agwanikwehotizogoban. 


54.  Aiamie  pakitmikek  Jodciwininiwak. 

Moiz  o  ganona  witc  anicinabe,  ot  ina  :  kit  ine- 
nimigonan  Kije  Manito  kitci  mikiwamikawang. 
Ta  onicicin  kakina  endatcing  keko  kitci  ondina- 
mang  kitci  onicicing  ke  mikiwamikawang  Tebe- 
niminang.  Wibatc  gotc  kakwedj  enimihitik  ij  aia¬ 
mie  pakitinikewatc  mizi  kekon  wenicicininik.  Ik- 
wewak  gaie  o  wawejioniwan  ot  aiamie  pakitinike- 
nawan  ;  wibatc  gotc  ani  aniwiseni  ot  aiamie  paki- 

tinikewinivva  ;  mi  ij  anokimotc  Moiz  kitci  papa 
sakitonitc  iji  anokimo  ;mi  minik  acaie  onzam  ma- 
net  kit  aiamie  pakitinikewiniwa,  kitci  ikitonitc 
Sakitowinini.  Megwatc  wakitatin  enenditc  Moiz 
o  ki  wabandahigon  Kije  Maniton  ket  ijinagwati- 
nik  mikiwam  ket  ojidjikatenik. 

Mi  dac  ka  ijidjikatek  ejinagwatinigobanen  i  ki 
wabandang  wakitatin  mikiwam.  Ozawiconia  akok- 
wadjiganikate  kakina  pindikamik  aiamie  mikiwa- 
ming.  Ojidjikate  gaie  wenicicing  mitigwac  neta  pi- 
kickanasinok  mitik  ki  mitigwaciganiwan,  monjak 
ozawiconia  pitoiabikisin,  kawin  anic  gotc  ciconi- 
katesinon  mitigwac,  ondjita  gotc  pitoiabikisin  oza¬ 
wiconia  monjakipiwabik,  anaming  gaie  mi  eji  pi- 
toiabikising  gaie  wakitc  ozawiconia  agwitawabiki- 
sidjikate  ;  agwitawabikisidjiganing  keiabatc  ki 
ijidjikate  ozawiconia  wakitc  aii  nij  Anjeniwak  ki 
ijidjiganiwik  Kenobiniak  mindowak  ozawiconia 
monjakipiwabik.  Mi  dac  indaje  anam  mitigwac  ij 
atcikatek  nij  asinin  Kije  Manito  ka  masinabika- 
hang  ot  ikitowin  i  masinatenik.  Mi  gaie  indaje 
keiabatc  ij  atcikatek  onagan  mockine  iim  maman- 
da  midjim  ka  inacamigowatc  Jodawininiwak  Kije 
Maniton  nimitana  taso  pipon  inikik.  Mi  dac  ij 
atcikatek  aiamie  mikiwaming  iim  kitcitwa  mitig¬ 
wac  ;  kawin  micic  nagwasinon  mitigwac,  agoiga- 
modjikategoban,  apitci  onicicin  agoiginikewin  ij 

agoigamodjikategobanen.  Inawendiwinimitigwac 
ijinikate  iim  mitigwac,  kawin  kekon  apitenindan- 
sigwaban  Jodawininiwak  epitc  sakitowagobanen 
iim  mitigwac. 


55.  Ozawiconici  wasakonenmdamaganabik . 

Ondas  inakak  mitigvvacing  atcikategoban  oza- 
wiconia  wisiniwagan,  wakitc  wisiniwaganing  ka- 
kik  apigwaban  mitaswi  acitc  nij  pakwejiganak, 
aiamie  pakitinike  pakwejiganak  enindjik.Mi  wen- 
dji  inenindamogobanenKije  Manito  kitci  apiwatc 
pakwejiganak  aiamie  mikiwaming  kitci  ineninda- 
minitc  Jodawininiwa  :  win  keget  Kije  Manito  ka- 
kina  kit  ondinamagonan  eji  taniang.  Tibickotc 
mitigwac  patakisinogoban  kitci  wasakoneninda- 
maganabik,  nijwasin  paketikwanabigatogoban, 
mi  gotc  gaie  endaso  wasakonenindjikemagatogo- 
banen,  kakina  inin  gotc  ozawiconia  wasakonenin- 
damaganabigowanogoban  endaso  paketikwana- 
gak  tanasak.  Mitaso  mitana  acitc  nictana  acitc 
nanan  taso  tipapadjigan  apitinigwatogoban  iim 
ozawiconia  wasakonenmdamaganabik  :  kekape 
tibik  kakina  wasakonenindjikemagaton,  kajigakin 
dac  mi  eta  niswi  keiabatc  enakonegin.  Apitci 
awacamenj  wenicicing  pakanens  pimite  wasako- 
nenindamaganiwanogoban.  Wisiniwaganing  gaie 

wasakonenindamaganibikong  nasaw  idac,  mi  en- 
dagok  tanasak  anamensikaning  ejidjikategoba- 
nen  ;  mi  i  kakike  wasakonegobanen,  anotc  kekon 
menomagwak  piskakonenindjiganiwanogoban. 

Kawin  awia  o  ta  ki  ickwakindansin  eniaiapite- 
nindagwatogwen  kakina  eni  aijidjikatek  iim  aia- 
mie  mikiwam.  Kawin  inenindansita  ;  onzam  sa- 
seka  mikiwamiwan  eni  aijidjikatek,  kawin  inenin¬ 
dansita,  Tebeniminang  ma  mikiwamikawa.  Mi  en- 
daje  aiamie  mikiwaming  kikinawatc  nindasiwaga- 
na  i  sasakiwinawagobanen,  kijatc  kitci  kikenin- 
dagwak  ket  ingi,  kinawint  kitci  ondji  nisintc  k’o- 
sinan  Jezos.  Mi  keiabatc  wendji  anamensikani- 
wang  kitci  mikawenimang  Jezos  kinawint  ondji  i 
k  nisintc. 


56.  Jozwe  gale  Kaneb  gwaiak  iji  tipadjimok 
ka  iji  anonindwa. 

Anawi  o  ki  mino  totawa  Kije  Manito  Jodawini- 
niwa  ;  winawa  ondji  anawi  aindasin  ki  mamanda 
ainogoban,  aindasin  gaie  Kije  Manito  o  ki  pa- 
sanjewa  ij  ani  patatinitc  :  kenowek  keiabatc  ain¬ 
dasin  gaie  o  ki  mikawenindanawa  Ejipt  daje  aki 
i  mindatamowatc  ;kekona  keiabatc  tanakiangiban, 
wekonen  wendjiki  nagatamang  Ejipt  ?  Koki  wi  iji 
kiwegwaban.  Ondjita  kakik  ot  anwenindamigano- 

nawan  Moizan  ;  keg  gotc  gaie  o  wi  nisawabanen, 
pekinidjin  kotakan  wi  otokimamigwaban. 

Caie  dac  kekat  kitci  otitamowatc  ke  tanakiwatc, 
mi  ij  anonawatc  mitaswi  acitc  nij  witc  anicinabe- 
wa  kitci  awi  nikan  kikenindaminitc  ejinagwatini- 
gwen  aki.  Tegocininitc  ka  awi  nikan  kikenindami- 
nidji,  ondjita  babanasitagosi  enadjimonitc  ;  Misa- 
bek  enindjik  kitci  anicinabek  mi  indowak  ket  oti- 
sangok  ;  kwaiak  ki  babanatisimin  keget  igic  win 
€wi  tanakiwangwen,  ondjita  matci  aki,  o  gitamogo- 
nawa  endanakidjik,  kwaiak  ki  nipomin.  Nij  eta 
endatciwatc  ka  awi  nikan  kikenindaneik  aki, 
kwaiak  iji  tipadjimok  ka  ij i  anonindwa,  pejik 
Jozwe  ijinikazo,  kotak  dac  Kaneb  ijinikazo,  ki 
sakitok  i  tipadjimotawawatc  witc  anicinabewa, 
ikitowak  i  sakitowatc  :  ondjita  kitci  mica  mino 
aki,  keget  saiakihinowangwen  Kije  Manito,  ki  ga 
tibenindamonigonan  iim  aki ;  epitc  mino  akiwang, 
gotc  anotc  oiondjidjiwan  totocanabo  gaie  amosin- 
zipakwat.  Kawin  kakandj  anwetawiekekon  Kije 
Manito  ;  kawin  gotanenimiekekon  endanakidjik, 
gotc  pakwejigan  eji  gitamwang  mi  ket  iji  gitam- 
wangwa,  ket  na  keko  mackawenimowin  ot  apeni- 
monawa,  kinawint  dac  Kije  Manito  ki  papa  wi- 
tokawenimigonan,  ka  gotanenimiekekon. 

57.  Qawenindagosik  Jozwe  gaie  Kaneb. 

Epitc  eka  minwenindansik  Kije  Manito  eindo- 
wagobanen  Jodawininiwak,  o  ta  ickwaienimigo- 
wan  Kije  Maniton  eka  gaganotamagowatc  Moi- 
zan.  Kitci  micawackoteng  kitci  papa  dajikewatc 
ki  inenindagosik  o  patatowiniwan  ondji.  Inikik  ka 
ondji  madjawapan  Ejiptenang,  mi  indaje  kakina 
endapinewatc  kitci  anicinabek,  mi  eta  Jozwe  gaie 
Kaneb  ka  ondji  cawenindagosiwatc  kitci  otitamo- 
watc  mino  aki  ka  inenimawindwabanen  kitci  awi 
tanakiwatc.  Mi  indaje  micawackoteng  i  ki  mina- 
widjikatenik  tanasak  Jodawininiwak.  Ot  ina  Kije 
Manito  :  onzam  kakik  ki  nickihim,  kawin  awia  o 
ka  ki  otitansin  mino  aki  ij  anawi  inenindagosie- 
goban  kitci  tanakiegoban  ;  kakina  nond  ki  ga  ni- 
pom  ininik  nictana  endaso  piponesieg  awacamenj, 
mi  eta  Jozwe  gaie  Kaneb  ket  otitangik  kije  inini- 
wak. 


58.  Kore ,  Data?ih  gaie  Abiro?ih. 

Keiabatc  ningotin  ki  nodj  animwewetogwaban 
Jodawininiwak,  mi  meia  nodj  animwewetogoba- 
nenak  Kore  gaie  Datanh  gaie  Abironh,  mi  ejinika- 
zowagobanen  meia  nodj  animwewetogobanenak. 
Datanh  gaie  Abironh  ki  kotawakamikisek  i  tacka- 

kamikisenik  aki,  kakina  einotewisiwagobanen  ka- 
kitote  o  nidjanisiwa  gaie.  Kore  gaie  kiki  nijin 
mitaso  mitana  acitc  nanomitana,  kekinoamaged- 
jik  enenindagosiwatc  wi  inenindagosihitizogwa- 
ban,  kaiasikatc  ickote  o  patakockagonawa,  mi  ij 
apitci  tcagakizowatc.  Waiabaninik  dac  mitatcin 
acitc  nanan  kitci  mitaso  mitana  keiabatc  o  ki  pa¬ 
takockagonawa  ickote  ;  mi  wendji  ki  apitci  tcaga¬ 
kizowatc  gaie  winawa  iki  ondji  anwenindami-wi- 
tokawenimawatc  tcinago  ka  iji  ickwazonidji. 


59.  Ickote-kinebikok  gaie  Somanikepiwabiko- 

kinebik . 

Minawatc  keiabatc  ningotin  ki  nodj  animwe- 
wetonigoban  Jakob  ot  aianike  ’ocisa  ;  mi  dac 
Kije  Manito  ij  anonatc  ickote-kinebiko  kitci  ni- 
sanitc  inim  nwadj  animwewetonidji.  Moiz  dac  o 
pasosenindamawanisa,  mi  dac  egotc  Kije  Mani- 
ton  Moiz :  anokimon  somanikepiwabik  kinebi- 
kong  kitci  ijidjikatek,  mi  dac  kitci  akodjikatek  ; 
awiak  takwamigotc  ickote-kinebikon,  anwenindi- 
zowinikijikabamatc  dac  somanikepiwabikokinebi- 
kon,  kata  kike,  kata  nodjimo. 

Awia  takwamigotc  ickote  kinebikon,  anwenindi- 
zowinikijikabamatc  somanike  piwabikokinebikon, 
nodjimogoban ;  awacamenj  kata  cawenindagosi 

awia  ka  patatitc,  anwenindizowinikijikabamatc 
Jezosan  tcipaiatikong  ij  acitakwahiganiwinitc.  Ne- 
ta  patatingin  ki  ijinagohitizo  Jezos  kitci  kasiha- 
monang  ki  matci  aindowininan. 


60.  Jodawininiwak  o  pat  at  owiniw  an. 

Minawatc  ningotin  kitci  patatinigoban  Jakob 
ot  aianike  ’ocisa,  eiamiasinigo  ikwewa  o  ki  webi- 
higowa  manatatong,  nijwaiak  iji  patatogwaban, 
nicipijikwatisiwin  gaie  matci  manitokazowin ;  nic- 
tana  acitc  new  tasin  kitci  rnitaso  mitana  ki  ondji 
ickwaienindagosik. 

Ondjita  patatowining  iji  nawekotenigoban  Jo¬ 
dawininiwak  oteiwan,  wibatc  ningot  endowadjin 
ki  webicimigogwaban  patatowin.  Aindasin  o  ki  pa- 
sanjeogowan  Kije  Maniton  kitci  anwenindizo- 
watc,  ka  sa  enowek  o  ki  apitci  pakitenimigosi- 
wan  ;  keiabatc  tasin  kekijebawagatinigin  keia- 
batc  icpiming  ot  ondji  pakitinamagowan  ke  mid- 
jiwatc  megwatc  micawackoteng  ij  apiwatc.  Ka 
gaie  ondji  wanatasinini  o  konasiwan. 

Apitci  mamakatenindagwat  Kije  Manito  eji  ca- 
wenimagobanen  Jodawininiwa.  Kitci  mamakate¬ 
nindagwat  anawi  endotawagobanen,  mi  keiabatc 
eji  mamakatenindagwak  anawi  meno  totonang 
gaie  kinawint  ij  anawi  nita  patatowang.  Apitci 
kitci  mamakatenindagwat  keget  aianawi  toto- 

nang  ;  kit  ondinamagonan  kakina  anotc  kekon  eji 
taning,  oom  gotc  megwatc  i  pimi  patatiang,  ki 
pimi  pimatisiwenimigonan ;  ketcine  gotc  wi  iaw 
gaie  kit  acamigonan. 


61.  Moiz  o  pon  pimatisiwin . 

Caie  kekat  nimitana  taso  piponagatinigoban 
eko  ondji  madjawagobanen  Ejiptenang  Jodawini- 
niwak,  mamindjitc  o  ki  mawandjiandwewemigo- 
wan  Moizan  caie  kekat  kitci  pon  pimatisinitc, 
kitci  mikomigowatc  ka  pitc  iji  cawenindagosiwatc 
nananj  iim  apitc  :  wewenint  o  ki  mikomigowan 
kaiat  ka  pi  iji  cacawenindagosiwatc,  Kije  Mam- 
ton  iki  pi  aiangwamenimigowatc.  Kijatc  gaie  o 
windamagowan  ket  iji  ani  animisiwatc  eka  ani 
tibisatwawatc  Kije  Maniton  ket  ani  inenimigo- 
watc.  Ot  ina  gaie  :  mi  keiabatc  ket  iji  cawenin- 
dagosieg  ka  pi  iji  cacawenindagosieg,  kakik  ani 
papamitaweg  ket  ani  ineniminag.  O  kakamiwin- 
damagowan  Kije  Maniton  ot  ikitowinini,  gaie  ki¬ 
jatc  o  tipadjimotagowan  kitci  pi  otisigowatc  ke  pi 
agwacimanidji  anicinabe  ket  ininik.  Keg  mi  ij  ani 
aiamitwagowatc ;  mi  dac  wakitatin  ij  ijanigoba- 
nen  ka  ickwa  gaganonigowatc,  mi  i  pon  pimatisi- 
gobanen  wakitatin  Sina'i  ejinikatenik. 

Kawin  o  ki  ondji  otitansin  Moiz  Kije  Maniton 

ka  inenimigowapan  kitci  tibenindamowatc  mino 
aki ;  anawi  win  wasa  o  ki  onzabandan  ij  inabitc. 
Memandjic  ki  cagwenindamawagoban  Kije  Ma- 
niton  ot  ikitowinini  Moiz,  mi  wendji  eka  otitang 
iim  mino  aki  ka  inenindagosiwagobanen  kitci  ti¬ 
benindamowatc.  Mi  keiabatc  enenimatc  Kije  Ma- 
nito  ondaje  aking  eni  papajisenidjin  nonde  inati- 
siwining,  o  nakawe  animiha  kitci  kasikanik  o  pa- 
tatowinensiwan  ondaje  aking  kitci  eka  keko  ani 
pizokamowatc  ki  nipowatc,  nakawe  animisiwi- 
ning. 


62.  Job  o  mamanda  w anakiienindamow in. 

Mitok  koni  iim  apitc  pimatisigoban  Job  ena- 
windibanen,  kitcitwa  anicinabewigoban,  aianikatc 
omicomisimagoban  Ezawn.  Apitci  songa  aiamia- 
goban,  mi  wendji  minwenimigogobanen  Kije 
Maniton  ;  eckam  eckam  ani  nitawigiomagatini  o 
kitci  taniwin.  Mitatcinigoban  o  nidjanisa,  apitci 
tabiskotc  nibwakanigoban  gaie  winawa,  apitci  sa- 
kihitigwaban  kakina  i  ningotonjanakisiwatc,  win 
ima  kije  mini  monjak  mikomagoban  o  kwisisa, 
ot  anisa  gaie  kitci  mino  inatisinitc,  pekic  gaie  ga- 
ganotamawagoban  endaso  kijigatinik  kitci  son- 
genindaminitc  aiamiewin,  kitci  wewenint  tipai- 
genitc. 

Ningotin  i  kijigatinik  Job  o  ki  inenimigon  Kije 
Maniton  kitci  wanitotc  kakina  tebenindamogoba- 
nen.  Megwatc  i  magocewagobanen  wewitcijanin- 
didjik  o  saiensiwan  endanitc,  mi  goto  i  tagocing 
pejik  anotagan,  o  nansikawan  tebenimigodjin,  ot 
inan  :  Saba  daje  ininik  kaiasikatc  ningi  otisigo- 
nanik,  kakina  kit  atikomak,  ki  misabozomak  gaie 
ki  takoniganiwik,  endatciwapan  kit  anotaganak 
kawin  awiia  pimatisisi,  nin  eta  onawins  ningi  kac- 
kito  kitci  ojimoian,  kitci  pi  wi'ndamonan  ka  ingi. 

Eckwawetc,  acaie  tagocinon  witckiwenhian.  Job 
ot  igon  :  apitci  sanagat  nongom  pa  inadjimoto- 
nan,  kakina  ki  tcagizowak  ki  manadjenicimaba' 
nek, gaie  endawapan  kakina  tcagiteniwan,mi  ka  to- 
watc  onimikik.  Minawatc  kotak  anotagan  pitci- 
pato,  o  ganonan  Joban,  ot  inan  :  Kalde  daje  ani- 
cinabek  ki  pi  makandwek,  kakina  ki  nindasiwa- 
ganak  pemondangik  ki  makamigok.  Ka  maci  ick- 
wawesi  iaam  anotagan,  pitcipatowan  kotakan,  iki- 
towan  :  ki  kwisisak,  kit  anisak  gaie  mamawi  pe- 
katc  wisinigwaban,  kaiasikatc  ki  kitci  notin  wa- 
nina,  mi  ka  ondji  pangisininik  mikiwam,  kakina 
watopandipanek  ki  tisoniganiwik,  kekat  ka  tiso- 
soian  gaie  nin,  onawins  ningi  gackihitis  kitci  pi 
windamonan. 

I  nondang  Job  ka  inakamigatinik,  kawin  ondji 
nickatisisi,  ka  napitc  matcikijwesi,  taiagwatc  taba- 

senindizo  i  kitcitwawinatc  Kije  Maniton,  ikito  r 
“  Iva  mijipan  kakina  tebenindang  koki  o  ki  ota- 
“  pinan,  kekona  kitciwawinintc,  kekona  kitcitwa- 
“  widjikatenik  ot  inonzowin  !  Ket  inenimikwen 
mi  ke  wi  tian.” 

Mamakatenindagosi  Job  ejitehegobanen,  eji 
pekatisigobanen  ij  anawi  apitci  kotakitotc,  mina- 
watc  ot  anawi  kinawe  awacamenj  o  kotakitohigon 
Kije  Maniton,  ot  inenimigon  kitci  kokwanisake- 
napinetc,  kaiasikatc  ceckwat  ani  miniwi  Job  eni- 
gokonawitc,  kakina  o  naganigo  o  tcinawendagana 
epitc  gotamingwenagositc ;  win  etapecotcapiwan 
o  witikemaganan,  ka  dac  o  witokawenimigosin, 
kawin  o  cawenimigosin,  kawin  o  mino  gitimage- 
nimigosin,  ot  igon  i  matci  papijimigotc  i  “  Neta- 
aiamian,  anin  ka  inabadjiton  ki  songaiamiewin  ? 
Aiandj  sa  gotc  aiamian,  nongomgotcmamoiawam 
Kije  Manito  eji  minototok.”  Otajite  ganonan  Job, 
ot  inan  :  “  Ka  napitc  minosesinon  ekiton,  win  ket 
“  inenindamok  wen  kakina  netawitotc,  mi  ket  ingi; 
u  anotc  kekon  ke  wi  mininang  aiackot  wenicicing 
“  gaie  maianatak,  ka-na  ki  ta  otapinamawasiwa- 
nan  tabiskotc  ?  ” 

63.  Job  o  pi  mawatisigo  witckiwenhid. 

Endogobanen  Job  enitagenitc  niswi  witckiwen- 
hia,  o  pi  mawatisigo  ;  apitci  kockosenigoban  i  wa- 
bamigotc  epitc  animisitc, epitc  gitimagisitc ;  ka  na- 
pitc  nisitawinagosisi :  ikim  pa  mawaticiwedjik  epitc 
kokwanisakenindamowatc,  kinwenj  ka  gackitosik 
ningot  oton  kitci  ikitowatc,  mi  eta  anamite  tabis- 
kotc  wibatc  o  pakwana  inenimawan  Joban,  gwaiak 
ondjita  kitci  patatowin  o  ki  pajiwinigon,  ot  ineni¬ 
mawan,  ket  na  ceckwat  ot  iji  totagon  Kije  Mani- 
ton,  mi  ekitowagobanen  otehiwang. 

Keg  apitc  o  madjiganonawan  Joban,  kaketin  o 
ganonawan  i  kakanzomawatc  kitci  tabasenindizo- 
nitc,  kitci  anwenindizonitc.  Kawin  anawi  ni  tisi 
enimieg,  ikitoban  Job,  ni  kikenimik  Kije  Manito 
endowak,  monjak  ningi  papamitawa,  ningi  sakiha, 
gaie  ket  ako  neseian  ninga  sakiha,  ninga  papami¬ 
tawa,  ninga  kitcitwawina.  Manotc  ke  wi  totawik- 
wen  ondaje  aking,  nind  apenimona ;  ki  nipoian, 
ningat  apitcipahik,  ninga  minawasihik,  kakikeka- 
mik  wakwing  ninga  witapima,  ninga  witcminawa- 
sima.  Mi  ekitogobanen  Job  i  nakwetawatc  witcki- 
wenhia. 

O  ki  minotagon  Kije  Maniton,  o  ki  nodjimohi- 
gon,  minawatc  o  ki  minigon  kitci  taniwin,  gaie 
kitci  manenitc  o  nidjanisa,  minawatc  mitatcinigo- 

ban,  nijwatcinigoban  o  kwisisa,  ot  anisa  dac  nisi- 
nigoban.  Aindasopiponkeiabatc  ki  pimatisi  Job, 
o  ki  wabama  ’ocisa,  potcgaie  ’ocisa  o  nidjanisini 
o  ki  wabamima. 

Kijatc  kikinawatenindagosiban  Tebeniminang 
Jezos  eji  animisigobanen  epitc  gaie  nokitehegoba- 
nen  megwe  animisiwin.  I  mikawenimang  Job  ka 
togobanen,  ki  ga  mitonenimanan  Tebeniminang 
kinawint  ondji  anotc  ka  totawintc,  keg  tcipaiati- 
kong  ka  pon  pimatisitc  kitci  kakike  pimatisiweni- 
minang. 


64.  Jodawinmiwak  takamosek  Jordenh  siping. 

Ka  pon  pimatisitc  Moiz,  Jozwe  dac  meckot 
maianagatawenimagoban  Jodawininiwa  ;  Kije  Ma- 
niton  ot  inenimigon  kitci  iji  nagatawenindang  eji 
nagatawenindaminipan  Moizan.  Kije  Maniton  ot 
igon  Jozwe  :  akam  sipi  kakina  kitci  ijavvatc  inikik 
mamawi  naiagatawenimadji.  Jozwe  dac  o  winda- 
mawa  Jodawininiwa,  ot  ina  gaie  :  onicicitok  ki 
iawiwan,  ki  ga  wabandanawa  ket  iji  mamanda 
caweniminag  Kije  Manito.  Jozwe  o  ganona  keki- 
noamagenidjinaiagatawenindaminidjikitcitwami- 
tigwac,  Kije  Manito  ot  ikitowin  asining  ka  masi- 
natenigin  endagoninik,  ot  ina  :  nikan  matabiawa- 
nitik  Siping  Jordenh  ejinikatek.  Ondjita  kitci 

mockahanogoban  sipi  iim  apitc.Kitcitwa  mitigwac 
pemiwitodjik  metabiwatc  siping,  taiangickamo- 
watc  nipi,  mi  gotc  i  kickisenik  nipi  nananj  aka- 
ming;  eckam  eni  icpatinagin  inabaminagwatini 
nipi  nanimingdnakak,  kawin  nirigotiji  iji  nikipisi- 
non  aki,  nisadjiwan  inakak  dac,  eckam  ani  madja- 
magatini.  Kitcitwa  mitigwac  pemiwitodjik  naw 
sipi  ki  awi  nanipawik  nananj  kitci  inawanitinitc 
akaming  kakina  endatcinigobanen  witcanicinabe- 
wa.  Jozwe  mitaswi  acitc  nij  kitci  asinin  ki  anoki- 
mo  naw  sipi  kitci  awi  ondinikatenik  mi  dac  ij  awi 
atcikatenik  ij  awi  kapeciwatc  :  meckot  tcikakam 
daje  asinin  mitaswi  acitc  nij  etegobanen  ki  awi 
atcikaten  naw  sipi  i  ki  nanrpawiwatc  kitcitwa  mi¬ 
tigwac  pemiwitodjik,  kitci  eka  wanenindagwak 
ejimamanda  inogobanen,  kitci  gaie  kakina  anicina- 
bek  gotanenimawatc  Kije  Maniton,  kitci  eka  ag- 
wackawa  cagwenindamowatc  o  kitci  mamanda 
gackitowinini. 


65.  Jeriko  daje  otenaw  o  nitonawa  Jodawini- 

niwak. 

Ot  igon  Kije  Maniton  Jozwe  :  awi  niton  Jeriko 
ejinikatek  otenaw,  kitci  eka  awia  pimatisitc  ki 
gat  inenimak  ;  ka  keko  misawenindanken  ij  ota- 
nokadjiganiwatc  ;  ki  niton  otenaw,  kakina  ki  g a 

sakahanan.  Kije  Maniton  o  kikinoamagon  Jozwe 
ket  ani  totang  kitci  nitotc,  Jozwe  ot  anike  winda- 
mawa  Jodawininiwa  ket  ani  totaminitc  ot  ina  ke- 
kinoamagenidji :  kinawa  ki  ga  pimiwitonawa  ki 
kitcitwa  mitigwacinan  ;  nijwaswi  kekinoamaged- 
jik  kata  ani  nikanikapawik,  Kata  ani  pipikwek ; 
kakina  minisinowininiwak  kata  nikanik,  ot  acwi- 
winiwan  o  kat  ani  mitabikinanawan  kitcitwa  miti- 
gwac  kitci  ani  pimiwidjikatek,  ickwenhiang  ketcr 
patainidjik  mi  kakina  ket  ani  ondji  kapawiwatc ; 
ningotwaso  kijik  ningotin  ki  ga  wakaosatananan 
otenaw,  ka  awianingotkataikitosi,kanawendak  ki 
gat  inanamosimin.  Mi  dackeget  ka  aindowagoba- 
nen  ningotwaso  kijik, migaie  tasin  ka  wakaosewatc 
otenang,  ka  napitc  awia  ningot  ondji  inwesi.  Naj- 
waso  kijigatinik  dac  nijwasin  o  ki  wakaosatanawa 
otenaw  ningo  kijik,  ickwaiatc,  mi  nijwasin  i  ki 
wakaosewatc.  Mi  ij  ikitotc  Jozwe  :  kakina  epito- 
weieg,  sasakwek,  acaie  ki  pakitinamagowa  Ivije 
Manito  otenaw,  ki  tibenindamonigowa.  Mi  keget 
wanina  i  sasakwatamowatc  kakina  enigokwino- 
watc,  wanina  gaie  ki  nondagwaton  pipikwanan.. 
Mi  gotc  kaiasikatc  i  pikwabikisek  wakahigan,  mi 
gotc  i  madji  ani  patakockamowatc  kakina  iiam 
otenawiban,  ka  napitc  kanake  pejik  pimatisiwi- 
ning  ondji  inenindagosisi  iiam  anicinabebanek,. 
kakina  gaie  ki  tcagakisikate  mizi  kekon.  Pejik  eta 

Jodawinini  Akanh  ijinikazogoban,  kimotc  otapi- 
namogoban  pakakigin,  gaie  ozaw  conia  tipakoni- 
gan,  gaie  nijin  mitaso  mitana  piwabik  conia. 

Mi  wendji  inenindamogobanen  Kije  Manito 
kitci  ceckwat  pikwabikisek  wakahigan,  kitci  eka 
awian  inenindaminitc :  ninawint  ma  ondjita  ni 
nitonanan  otenaw,  kitci  eka  awiak  ondji  saseka- 
wenimotc,  gaie  dac  songa  kitci  apenimowatc  Kije 
Manito  o  witokawenindjikewin. 

Mamakatenindakwatogoban  ka  inogobanen  iim 
apitc ;  awacamenj  mamakatenindagwat  nitam  ke- 
kinoamagegobanenak  ka  towagobanen,  i  ki  wani- 
sitowatc  kaiat  eji  pimatisinaniwanogobanen,  mi 
eta  ot  animitagosiwiniwa  ka  abadjitowatc  iki 
wanisitowatc  kaiat  ejiwebatinigobanen. 


66.  Pimwasinadjiganiwi  Akanh. 

Minawatc  anokimogoban  Jozwe  kitci  awi  nidji- 
katenik  Hai  ejinikatek  kitci  otenaw.  Nisin  kitci 
mitaso  mitana  ot  ockinikima  o  ki  anona  kitci  awi 
nitonitc ;  ka  ki  insinini  enenindamogobanen,  taiag- 
watc  amahiganiwiwa,  kiweckawima,  wetotenawi- 
nidji  o  nosoneogowa,  niso  mitana  acitc  ningot- 
waswi  Jozwe  ot  ockinikima  nisima.  Nwandagetc 
Jozwe,  ondjita  gackenindam,  ondjita  wanina  ne- 
sitamenindamitehe  ;  mi  dac  ejagobanen  o  kitci- 

twa  ozawiconia  mitigwaciwa  enasamatenik,  mitci 
apakizo  Jozwe,  kakina  gaie  kiki  kije  ininiwak 
mamawi  gaie  winawa  mitci  apakizok,  nananj  ij 
onagocinik  mi  ij  ijicinowatc  ;  pingwahotizowak  o 
ctikwaniwang,  gaie  pikokonaiebinitizok.  Mi  dac 
Jozwe  songa  i  ganonatc  Kije  Maniton,  ot  aiajitemi- 
gon  dac,  ot  igon  :  kawin  ki  ki  tisim  ka  ikitoiegoban, 
ki  ki  patatotanawa,  ki  ki  misawenindanawa  Jeriko 
daje  anokadjigan  ka  iji  anawi  kinahamoninago- 
ban  ;  ka  inenindagwasinon  keck  kitci  cagodjihe- 
gwa  wa  mikanegok  :  kawin  ki  ga  witokawenimisi- 
nonim,  panima  ickwaienimeg  ka  kimotc  otapinang 
ka  misawinang. 

Mi  i  mawandjiandwewematc  Jozwe  kakina  enda- 
swewanakisinitc  ot  ockinikima.  Kije  Maniton  dac 
o  kikenindamonigon  Jozwe  ka  kimotc  otapinami- 
nigobanen,  Akanh  ijinikazonigoban.  Mi  dac  eki- 
totc  Akanh  i  kakwedjimintc :  keget  mi  endian, 
ikito,  pakakigin  gaie  ozaw  conia  tipakoni- 
gan  gaie  conia  ningi  kimotc  otapinanan  ;  endaian 
anam  apicimon  ki  ningwawanginikaten.  Mi  dac 
Jozwe  ij  anokimogobanen  kitci  nadjikatenik  ki- 
motiwin,  mi  dac  keget  indaje  ka  ondinikatenik, 
Jozwe  dac  ki  pidjikateniwan  ij  apitc.  Tec  igotc 
ikito  Jozwe  :  Akanh  madjiwinik  kiki  gaie  o  wia- 
gasiman,  kiki  gotc  o  ningasimon  mikiwam,  gaie 
mamawi  o  nindasiwagana  gaie  ka  kimotc  otapina- 

mogobanen,  kakina  otapinamawik,  micawacko- 
teng  ijiwinik.  Ka  ijiwinindwa  micawackoteng, 
kakina  pimwasinadjiganiwiwak  Akanh  kitote  gaie 
o  nidjanisa ;  kakina  dac  gaie  o  wiagasiman  inikik 
tebenindangiban,  gaie  kiki  ka  kimotc  otapinamo- 
gobanen  ki  sakahikateniwan. 

Animat  awia  kimotiwining  wi  ondji  wanadjihi- 
tizotc,  ondjita  iniwehitizo ;  kikenindagositc,  kata 
ondji  pasanjehiganiwi,  kitci  agatciwining  kata  iji 
pimadjito,  kikenindagositc  ;  eka  dac  kikenidago- 
sisik  megwatc  i  pimatisitc,  keck  enowek  pon  aki- 
waninik  kata  kikenindagwatini  o  kimotiwin,  kata 
ondji  kakike  nane  katenindam,  kitci  animisiwining 
kata  inenindagosi. 


67.  Ickwate  Hai  daje  kitci  otenaw. 

Ka  nisintc  Akanh,  minawatc  o  ganonigon  Joz- 
we  Kije  Maniton,  ot  igon  :  kawin  segenindanken, 
ka  gaie  keko  gotanken,  kakina  endaswaiakisieg  ki 
ga  widjiwigok,  Hai  otenaw  mawinehan  minawatc  ; 
ki  minin  Hai  daje  okima,  kakina  ot  ockinikima, 
gaie  ot  otenaw,  ot  aki  gaie  ;  ka  totawatiban  Jeri- 
ko  ot  okimamiwan,  gaie  inikik  eji  tibenindamo- 
gobanen,  mi  keiabatc  ke  totawatc  Hai  ot  okima¬ 
miwan  gaie  inikik  eji  tibenindang  ;  ki  nindjing  ki 
pakitinamon,  kit  apitci  tibenindamonin  ;  kakina 

inikik  tebenindamowatc  ki  tibenindamoninim,  kit 
inagwaienindamonim. 

Tebikatinik  Jozwe  o  ki  nikan  anona  nisomita- 
na  tasin  kitci  mitaso  mitana  nawanja  mangotasi- 
wininiwa  kitci  awi  nikan  ganawenindaminitc  ote¬ 
naw,  ot  ina  :  awas  inakak  otenaw  ondapitamok, 
kawin  wasa  ondapikekon.  Ninawint ondas inakak 
otenaw  ninga  nadjipahananik,  ecowenindamok 
kitci  madji  mawinatameg,  wibatc  gotc  inenime- 
gwa,  wetotenawidjik  acaie  nosonehigek  ;  kakina  ki 
sakidjipahitiwak  inenimegwa,  mi  dac  kitci  saka- 
hameg  kakina  mikiwaman  kitci  ickwatek.  Mi  dac 
keget  ka  towagobanen;  tebikatinik  ki  madjik 
ikim  nisomitana  tasin  kitci  mitaso  mitana  nawanja 
mangotasiwininiwak  ewi  nikan  ganawabandangik 
otenaw.  Waiabaninik  dac  panima  winawa  ondji 
madjik  Jozwe  mamawi  kije  ininiwak  kiki  ot  ocki- 
nikimiwa.  Wibatc  waiabamigowatc  Hai  daje  oki- 
man  mewinewawadjin,  awi  nakickawatak,  ot  ina 
ot  ockinikima.  Ka  sakitawanitiwatc  kakina  ewi 
nakickagedjik,  mi  ij  ojimokazotc  Jozwe  kakina 
kiki  ot  ockinikima.  Ewi  nakickagedjik  nanonda- 
gosik,  nind  ojimigomin  ij  inenindamowatc.  Ka¬ 
kina  ki  sakahamogwaban  i  nosonehigewatc ;  acaie 
wasawenj  ij  inanjikagowatc  ot  otenawining  apitc, 
Jozwe  icpiming  ot  ininan  o  pakahakwaniman,  mi 
gotc  i  mawinatamowatc  otenaw,  tebikatinik  ka 

nikan  madjadjik.  Mi  gotc  kakina  i  papa  sakaha- 
mowatc  kakina  kitei  ickwatenik  mikiwaman. 

Enabiwatc  ihiam  wetotenawipanek,  ondjita 
kitei  ickotewanini  ot  otenawiwang  nananj  gotc  wa- 
kwing  ani  sakabateni  i  kitei  pakwenenik  iiam  ot 
otenawiwaban  ;  ondjita  gwinawi  apahiwek  wetote¬ 
nawipanek.  Ka  madjipahiwedjik  mipitcinak  i  mi- 
kanawatc  ka  madjipahawadji ;  gaie  winawa  nawan- 
ja  mangotasiwininiwak  ka  ickwa  sakahamowatc. 
otenaw,  mi  gaie  winawa  imawinatamawawatejoz- 
wen.  Nasaw  dac  tanenindizowak  wetotenawipa¬ 
nek,  kawin  kanake  pejik  ondji  pimatisisi,  kakina 
ki  tcaginanak.  Hai  daje  okima  mi  eta  kiki  nodjim 
takoniganiwi,  Jozwe  dac  awi  pakitinamawa  inim 
okiman,  kin  ket  inenimawaten  ki  gat  inenima,  ot 
igo  tekoniwenidji.  Mi  dac  ij  anokimotc  Jozwe  kitei 
akodjiganiwinitc  inim  Hai  daje  okimabanen.  Ka¬ 
kina  inikik  tebenindaminigobanen  wetotenawi- 
nipane  o  ki  matinamawa  Jozwe  ot  ockinikima  ca- 
gonetowatc  iki  nitowatc  otenaw. 


68.  Jozwe  o  waiejimigo  Gabaonh  daje  ininiwa . 

Nwandagewatc  okimak  papecotc  endanakigoba- 
nenak  i  ki  niteikatek  Jeriko  gaie  Hai  ejinikate- 
gobanen  otenawibanen,  apitci  segenindamogwa- 
ban.  Mi  dac  i  mamawi  pejikotowatc  o  mitonenin- 

djiganiwa  kitci  songa  witokawenindiwatc.  Ga- 
baonh  eta  daje  anicinabek  kimotc  o  nansikawa- 
wan  Jozwen,  ot  awi  ganonawan  i  wi  acitakoniti- 
zowatc  kitci  pejikotowatc  o  mitonenindjiganiwa 
kitci  witckiwenhitiwatc.  Ot  inavvan  :  ondjita  wasa 
nind  indanakimin  wendjipaiang  pa  iji  pagoseni- 
minang  ;  inawa  enabiminagosiang,  pa  madjaiang, 
kakinaocki  aiin  nind  aionanabanen,  caie  dac  nind 
ani  pikockananan.  Mi  eji  kinawickimawatc  Joz¬ 
wen  ;  kawin  wasa  anawi  keget  tanakisibanek  ; 
epitc  segenindamowagobanen,  kwaiak  ni  nipomin 
gaie  ninawint,  inenindamogwaban,  mi  wendji  ini- 
we  apahiwewagobanen  Jozwen  ij  apinitc  ;  kakina 
kete  matci  mackimotacan  omackimotagyaban, 
gaie  kete  pakigin  owawiandaganiwagoban,  kete 
makisinan  gaie  aiogwaban. 


69.  Iji  minwenindamok  Gabaonh  daje  anicina¬ 
bek  kitci  anokitawawatc  Jodawininiwa. 

Ta  ki  gic  onicicininiban  Jozwe  pinama  nitam 
Kije  Maniton  pagosenimapan kitci  mikomigotcket 
ani  inenindang  ;  onzam  igotc  o  ki  paiakadji  iji 
nakoma  Gabaonh  daje  anicinabe  eji  ganonigotc. 
Nwandagetc  dac  Jozwe  pecotc  i  tanakinitc,  nana- 
pena  aianwenindizo  i  ki  paiakadji  nakomatc  ka 
pi  iji  ganonigotc.  Apitci  gaie  winawa  kitci  inini- 

wak  Jodawininiwak  ka  minwenindansik  gaie  wi- 
nawa  iki  pakadji  tepwetawawatc  Gabaonh  daje 
anicinabe  i  ki  ikitonitc  :  wasa  nind  indanakimin. 
Mi  dac  ij  inawatc  :  wekonen  wendji  kinawicki- 
miang  ?  Kawin  napitc  minwenindagwasinon  en- 
dotawiang.  Ot  igowa  dac  Gabaonh  daje  anicina¬ 
be  :  ket  na  nind  inenindananaban  kitci  pimati- 
siang  eka  iji  kinawickiminang  ?  Enabigis,  ka  nin- 
got  inenimicikangen  ;ket  na  ni  wanenindananan 
i  ki  tibenindamoninag  Kije  Manito  nind  akinan  ? 
Apitci  ningi  segenindamin,  mi  wendji  ki  gwagwi- 
nawi  iji  kinawickiminang.  Jozwe  dac  ot  ina  :waki 
ki  ga  pimatisim,  acaie  ma  ningi  ikitomin,  ningi 
paiakatci  napitonamonanan  Kije  Manito.  Naw  aii 
endanakiang  ki  ga  tanakim  gaie  kinawa  ;  anic  idac 
ki  gat  anokitawimin. — Ket  inenimiwangen,  mi  ke 
tiang,  ikitowak  Gabaonh  daje  anicinabek. 


70.  Mawineh igan iivik  Gabaonh  daje  anicinabek . 

Nwandagewatc  okimak  papecotc  endanakigo- 
banenak  Gabaonh  daje  anicinabek  iki  awi  apahi- 
wewatc  Jozwen.  apitci  ka  minwenindansik  ;mi  dac 
i  mawandjihitiwatc,  Gabaonh  ejinikatek  otenaw 
kitci  awi  mawineamowatc  ;  mi  dac  keget  i  mawi- 
neamowatc.  Gaie  ni  mawineogomin  enenindizo- 
watc  Gabaonh  daje  anicinabek,  nanint  anonak  ij 

awi  windamawawatc  Jozwen  ;  enabigis,  pi  natama- 
wicinam,  ot  inawan,  kwaiak  ni  babanatisimin  eka 
pi  natamawiang.  Kinipin,  enabigis,  wi  pi  agwacimi- 
cinam,  kakina  kitci  okimak  papecotc  endanaki- 
djik  ni  mamawi  mawineogonanik.  Kije  Maniton 
o  ganonigon  Jozwe,  ot  igon  :  kawin  gotanenimie- 
ken  ikim  okimak;  ki  tibenindamonin  ikim  okimak, 
ki  nindjing  ki  pakitinamon,  kawin  kanake  pejik 
ki  ga  nanakwitagosi. 


71.  Nokise  kizis  i  ganonigotc  Jozwen. 

Kape  tibik  pimawanitiwa  Jozwe  ot  ockinikima 
naiatamagenidji  Gabaonh.  Episikawatc,  mi  gotc 
ij  ani  mawinanatc  Jozwe  mewinehaminidji  Ga¬ 
baonh.  Wibatc  o  cagodjiha  mewinehigenipane,  kit¬ 
ci  nibina  ondjita  o  nisa  Jozwe,  anawi  wejimonidji 
ot  ani  nodjiha  ;  pekicgaie  onimiki  wanina  nonda- 
gosi,  gaie  gotc  asinin  icpiming  ondjipiteniwan  ; 
mi  wan  ondjita  nibina  nesigowadjin  okom  mewi- 
nehigepanek.  Ondjita  songa  modjikenindam  Joz¬ 
we  Kije  Maniton  eji  witokawenimigotc.  Megwatc 
ij  ani  nodjihatc  wejimonidji,  inenindam  :  ka  ninga 
teb  tcaginanasiwak,  nond  ta  tibikat  ;  epitc  song 
apenimotc  Jozwe  Kije  Maniton  o  cawenindjike- 
winini,  o  ganonan  kizison,  ot  inan  :  nokickan  pi- 
nama  tibickotci  kijik  Gabaonh  otenaw.  O  gano- 

nan  tibik  kizison,  ot  inan  :  nokickan  gaie  kin  pi- 
nama,  kawin  \vi  pi  tibickosikangen  Ajalonh  o  mi- 
cawackotem.  Mi  dac  keget  eji  papamitagogoba- 
nen  Jozwe  kizison  gaie  tibik  kizison  :  ningo  kijik 
inikik  pejikwanong  ki  akodjin  kijik  kizis  gaie  ti¬ 
bik  kizis  j  Kije  Manito  o  ki  papamitan  anicinabe 
animitagosiwin. 

Mi  wendji  ki  inenindang  Kije  Manito  :  ningat 
iji  papamitawa  Jozwe.  kitci  eka  wikat  awiacagwe- 
nindamawatc  Kije  Maniton  o  witokawenindjike- 
winini,  Matci  Manito  ke  ondji  wi  cagodjiang,  rni- 
sawatc  songa  wikwateniminang  eji  mikockadji- 
hinang. 


72.  Cagodjihak  kakina  Kanaanh  daje  anicmabek. 

Kakina  ka  taswininigobanen  pa  mawinehigeni- 
gobanena  oki  cagodjiha  Jozwe.  Ningotwaso  pipon 
inikik  o  ki  mikana,  niso  mitanaacitc  pejik  inikik 
kitci  okima  o  ki  cagodjiha.  Kakina  inikik  tebe- 
nindaminigobanen  aki  o  ki  matinamatini  Jodawi- 
niniwa  ka  cingopinedjikatek.  Mitasotewisigwaban 
Jodawininiwak  acitc  nij,  mi  endaswaiakisiwagoba- 
nen,  kitci  papatainogwaban  ;  mi  dac  endaswaiaki- 
towatc  aki  i  matinamatiwatc.  Mi  eta  Levi  ot  ani- 
kobitaganiwa  kawin  tipanehasiwak  ;  mi  wendji 
tipanehasiwindwa,  aiamie  nagatawenindamowin  o 

nagatawenindanawa,  mi  wendji  eka  tipanehasi- 
windwa.  Meckot  dac  tibenindamonak  aiamie  pa- 
kitinikewin,  tasin  nabingin  kakina  eijinagwak  mid- 
jim  netawigininigin  winawa  tibenindamonak  Levin 
aianikatc  ka  oiocisimigowadjin,  o  minigowa  witc 
anicinabewa.  Endaswaiagak  ka  nitawigitagani- 
wang  tasin  nabingin  eni  taso  mitanawetinik  mi  taso 
minot  eni  aiamie  pakitiniketc,  mi  goto  eni  totang 
eni  taswaiagatinik  o  midjimim.  Pejik  anicinabe 
mitaso  wan  netawigitotc  ningotwaiak  ij  ijinagwa- 
tinik  midjim,  ningoto  wan  ot  aiamie  pakitiniken  ; 
mitaso  mitana  taso  wan  netawigitotc,  mitaso  wan 
ot  aiamie  pakitiniken,  Levi  ot  aianike  ’ocisa  eji 
tibenindamonimintc.  Mi  goto  gaie  eji  aiamie  pa- 
kitinikewagobanen  Jodawininiwak  nindasiwaga- 
na  :  awia  mitatcinitc  o  manadjenicima,  pejik  ot 
aiamie  pakitinikenan,  endaso  mitanawenitc  igotc 
o  nindasiwagana,  mi  eni  taso  aiamie  pakitiniketc. 
Awaiak  mitaso  mitanawenitc  ningotwaiak  ij  ijina- 
gosinitc,  mitaswi  ot  aiamie  pakitinikena,  wewenint 
kitci  mino  nagatawenindamowatc  aiamiewin,  wi¬ 
nawa  awacamenj  wanatisiwak  endotawindwa.  Ki 
tatipanehak  gaie  otenawan  kitci  teb  aiapitamo- 
watc,  kitci  teb  sakadjihawatc  gaie  o  nindasiwaga- 
niwa. 

Acaie  kaiat  aindasin  ki  ikitogoban  Kije  Manito 
i  ganonatc  Abrahaman,  gaie  Jakoban  :  kit  aianike 

k’ocisiwak  ninga  tibenindamonak  Kanaanh  daje 
anicinabek  ot  akiwa  ;  keget  dac  ki  tepwe  ka  ikito- 
gobanen  Kije  Manito.  Onzam  mate!  anicinabe- 
wigwaban  Kanaanh  daje  anicinabebanek,  mi 
wendji  ki  ickwaienindagosiwatc  o  matci  pimatisi- 
winiwaban  wendji  ki  totawindwa.  Anawi  kinoenj 
o  ki  pihigowan  Kije  Maniton  kitci  anwenindizo- 
watc  Kanaanh  daje  anicinabebanek,  keg  cekatci 
pihigowatc  ot  apitci  ickwaienimigowan. 


73.  Jedeonh  o  ganonigon  Anjeniwan. 

Jodawininiwak  aindasin  anawi  ki  kinahama- 
wawindwaban  kitci  kikinawenimawatc  eji  matci 
pimatisinitc  Kanaanh  daje  anicinabe  ;  ka  sa  awatc 
ki  tisigwaban.  Ka  nipogobanen  Jozwe,  mii  wa- 
nikewagobanen  anawi  aindasin  ka  inawindwaba- 
nen ;  mi  dac  eji  pimatisiwatc  eji  pimatisinigoba- 
nen  Kanaanh  daje  anicinabe.  Tasin  ka  kije  pata- 
towadjin  Jodawininiwak,  mi  animisiwining  ij  ani 
inenimigowatc  Kije  Maniton  mikati wining  iji  ani- 
mihak  ;  tasin  dac  gaie  aianwenindizowadjin  o  ki 
nawanjawenindamagowan  kitcitwa  anicinaben 
kitci  agwacimigowatc.  Endatciwatc  awacamenj 
ketcitwawenindagosidjik,  Jedeonh  ejinikazogo- 
banen  mi  gaie  win  ij  acitc  akineienindagositc. 

Wanina  nodj  animiawindwaban  Jodawininiwak. 

Maiak  anicinabenj  ijinagohitizo  Anjeni,  o  ganoni- 
gon  inim  Anjeniwan  Jedeonh,  ot  igon  :  ki  ga  pa- 
paganawabamik  Kije  Manito,  kin  awacamen} 
meckawenindagosin  endatciwatc  anicinabek.  Ot 
inan  dac  Jedeonh  :  papaganawabamiamintc  Kije 
Manito,  wekonen  dac  wendji  iji  animisiang  en- 
diang  nongom  ?  Anditok  ij  atenigwen  o  maman- 
dagackitowinan  ka  tipatotamowapan  ni  micomisi- 
nabanek  ka  iji  cawenindagosiwagobanen  apitc 
egwacimindwa  Ejiptenang,  nongom  dac  i  pakite- 
nimiamintc  Kije  Manito,  Madianh  endanakinidji 
o  nindjining  o  ki  pakitinamagenan  ni  iawinan. 

Ot  igon  dac  Anjeniwan  Jedeonh  :  kin  ondjita 
meckawisin,  ki  ki  nawanjawenimik  Kije  Manito 
kitci  agwacimatwa  kitcanicinabek,  Madianh  enda- 
nakidjik  onindjiwang,  endaje  tibenindagosieg  ; 
kikenindan,  mi  ondjita  enenindagosin.  Ot  inan 
dac  minawatc  Jedeonh  Anjeniwan  :  anin  dac  ket 
iji  gackitowanbanen  ?  Endaswaiakisinitc  Manase- 
ban  ot  aianike  ocisa,  awacamenj  nin,  mawandji 
maskenindagwat  nind  ijinowin  ;  endatciang  nind 
ijinowininang,  nin  awacamenj  ni  mawandji  mas- 
kenindagos.  Ot  igon  minawatc  Anjeniwan  Je¬ 
deonh  :  ki  ga  papaganawabamin,  kawin  gotane- 
nimieken  Madianh  daje  anicinabek  ij  anawi  pa- 
taienowatc,  pejik  anicinabe  pekitehiganiwidjin  ki 
gat  iji  pakitewak.  Ot  inan  keiabatc  Jedeonh  : 


minwenimiwanen,  kaiacawatc  wabandahicin  epitc 
tepwemagatokwen  ekiton,  kawin  ningotiji  ijaken, 
pihicin  ondaje,  ninga  natin  ket  aiamie  pakitini- 
keian.  Ki  ga  pihin,  ot  igon  Anjeniwan.  Tegocing 
dac  koki  Jedeonh,  ot  igon  Anjeniwan  :  asining 
indaje  aton  eiamie  pakitinamawin.  Ka  atotc  asi- 
ning  Jedeonh  patopan  midjim,  mi  goto  Anjeni  i 
tangaang  iim  o  sakaon  ij  aiotc,  atcina  o  tangisi- 
ton,  mi  goto  i  piskanesenik  iim  midjim  asining 
ondji  piskanese  ;  mi  goto  apin  i  pon  nagosinitc 
Anjeniwan,  kiki  ickote. 


74.  Kije  Manito  o  ganoncin  Jedeonhian. 

Nanomaie  goto  kina  we  Madianh  daje  anicina- 
bek  kakina  goto  endaso  witokotatiwagobanen,  ta- 
gocinok  Jodenang  pa  mawinehangik,  ondjita  kitci 
pataienowak.  Kaiasikatc  dac  Jedeonh  o  papinsi- 
kagon  Kije  Maniton  o  mitonenindjiganini ;  o  ma- 
wandjiandwewema  minisinowininiwa,  mi  gaie  ij 
anokimotc  kitci  papawindamatinaniwaninik  eji- 
webatogobanen,  enogobanen.  Okimaganiwi  Je¬ 
deonh,  kawin  wi  ondji  sasekawenindizosi,  taia- 
gwatc  gotc  Kije  Maniton  ot  apaiweienimonan,  o 
pagoseniman  kitci  kikenindamonigotc  ket  ani 
inenimigotc.  Mi  dac  egotc  Kije  Maniton  :  keget 
kin,  ki  ki  nawanjawenimin  kitci  agwacimatwa  ki- 
tcanicinabek. 

Jedeonh  dac  o  nansikawa  i  mawandjihitinitc  pa 
mawinehigenidji  ;  niso  raitana  acitc  nij  tasin  kitci 
mitaso  mitanawenigoban  Jedeonh  ot  ockinikima. 
Ot  igon  Kije  Maniton  Jedeonh  :  manek  kit  oc¬ 
kinikimak,  kawin  ningat  inenimasiwak  kitci  cago- 
djihiwewatc,  ta  onzam  sasekawenindizobanek,  ni- 
nawint  gotc  ondjita  ni  cagodjihiwemin,  kata  ine- 
nindizobanek,  kawin  ninda  inenimigosik  :  Win 
Kije  Manito  nind  ani  inenimigonan  i  ki  cagodji- 
hiweiang,  ninawint  gotc  ni  mackawisiwininan 
nind  agwacimigonanan,  kata  inenindizobanek.  Iji 
kit  ockinikimak.  Ke  cagwenimogwen,  manotc  ka¬ 
ta  kiwe.  Mi  dac  keget  eji  ganonagobanen  Jedeonh 
ot  ockinikima.  Nictama  acitc  nij  tasin  kitci  mitaso 
mitana  ki  kiwe  ot  ockinikima ;  mi  eta  mitasin 
kitci  mitaso  mitana  keiabatc  endatcinitc  Jedeonh 
ot  ockinikima. 

Minawatc  ot  igon  Kije  Maniton  Jedeonh  :  keia¬ 
batc  manek  kit  ockinikimak,  kawin  kakina  ki  ga 
widjiwigosik,  nagatawabam  ket  iji  minikwewatc  ; 
ket  apakizokwen  mitci  kitci  minikwetc,  kata  kiwe 
endawatc ;  mi  eta  ke  gwabizobiginang  i  minikwetc 
ki  ga  widjiwik.  Mi  eta  nisin  mitaso  mitana 
ka  gwabizobiginaminitc  i  minikwenitc,  mi  gotc 
inab  endatcinitc  ot  ockinikima  300 ;  kakina  ki 
kiweiawanitiwa,  mi  eta  nisin  i  mitaso  mitanawe- 
nitc  ot  ockinikima. 

75.  Jedeonh  o  kimit  await  met  we  ikitonitc  nij 
Madianh  daje  anicinabe. 

Caie  dac  wabaninik  kitci  iji  mikakiwatc,  mina- 
watc  o  ganonigon  Kije  Maniton  Jedeonh,  ot  igon  : 
pasikwin,  nisadjiwen,  nansikaw  mewinewegok  ij 
otenawitowatc,  ki  nindjingki  ki  pakitinamon  Ma¬ 
dianh  daje  anicinabek  ;  cagvvenimon  nicike  kitci 
nansikaman,  ki  ga  widjiwik  ki  kwisis  Fara  enintc. 
Ki  kimitawatwa  ke  metwe  ikitowatc,  ki  nindjin  ka¬ 
ta  mackawenindizomagaton,  eckam  ka  ki  ga  ca- 
gwenimonotawasiwak  apitc  ke  mawinanatwa.  Mi 
dac  keget  ij  ijawagobanen  Jedeon,  Fara  widjindi- 
wak.  Ondjita  kitci  pataienowa  Madianhia  gaie 
Amanekininiwa ;  papakinekeji  manewatc  naningo- 
tinon  mi  enabaminagosinitc  eji  pataienonitc.  O 
nindasiwaganini  gaie  ka  pimongenidji  towa  ondjita 
kitci  pataienowa,  ininanhwang  tcik  akam  kitcika. 
ming  mi  enabaminagosinitc  epitc  pataienonitc  o 
nindasiwaganini.  Caie  pecotc  eni  otitamowatc 
wekwisisindidjik,  mi  i  nondawawatc  nij  nakan 
akandonigobanena  i  gaganonitinitc,  pejik  matwe- 
ikitowan  :  ondjita  animat  ka  inabandaman,  ni  wa- 
bama,  nind  inabandam,  kijie  pakwejigan  kit  ote- 
nawinang  iji  titibise,  mi  dac  ij  apitci  pikockang. 
O  matwe  nakwetagon  witckiwenhian  :  kwaiak 
mi  Jedeonh  o  pakamagan  aiapaweian,  kwaiak  ki 

nisigonan.  Kaickwa  pizindawatc  metwe  ikitonitcr 
mi  i  kiwetc  Jedeonh,  apitci  minwenindam  enita- 
watc,  wibatc  ot  awi  tipadjimotawa  ot  ockinikima. 


76.  Cagodjihak  Madianhiak  gait  Amanesitak. 

Wibatc  Jedeonh  o  niswaiakiha  ot  ockinikima  : 
endaso  mitanawenitc  o  cimaganicima,  mi  gaie  en- 
daso  mitanawek  pipikwanan ;  kakina  cimaganicak 
pepejik  ot  otapinanawan  pipikwanan,  mi  gaie  gotc 
ajacki  onakanan  pepejik  gaie  ot  otapinanawan  ci¬ 
maganicak,  onaganing  dac  pintc  aii  kadjikaten 
wasakonenindamaganan.  Mi  dac  i  ganonatc  Je¬ 
deonh  ot  ockinikima,  ot  ina  :  i  niswaiakisieg  non- 
gom,  naw  aii  ki  gat  awi  atonawa  otenaw,  Madian¬ 
hiak  ot  otenawiwa  kiga  wakanapitanawa  tanasak. 
Angwamisik,  nandotawicik  kitci  matwe  pipik- 
weian,  nondameg,  mi  gaie  kinawa  kitci  nondago- 
toieg  pipikwanan.  Ki  gat  ikitom  apitc  sasakwa- 
tameg  :  Kije  Manito  o  pakamagan  gaie  Jedeonh  o 
pakatnagati  ;  mi  gotc  gaie  kitci  pikositwatieg  ki 
wabanonikionaganiwan.  Kawin  ki  ga  mikatisim, 
mi  gotc  eta  ket  ani  totameg. 

Mi  dac  keget  metwe  pipikwenitc  Jedeonhian, 
mi  gotc  kakina  i  nondagotowatc  o  pipikwaniwan, 
mi  gaie  i  pikositwatiwatc  ot  ajackionaganiwan, 
mi  gotc  eta  micic  eni  nagwatinigin  o  wasakone- 


115 


nindjiganiwan.  I  madjipaitiwatc  Madianhiak,  wa- 
nickweienindamok,  mi  gotc  winawa  ij  ani  nanisi- 
tiwatc  epitc  kockosewatc  ij  eka  ani  nisitawinati- 
watc  ;  nanawatc  igotc  ani  tcagihitiwak,  winawa 
gotc  tibinawe  nisitiwak,  onawins  igotc  pepejik  eta 
ondji  pimatisik.  Kawin  ningotiji  iji  madjikapa- 
wisik  Jedeonh  ot  ockinikima,  mi  eta  pipikwanan 
i  nondagotowatc,  gaie  i  sakwatamowatc,  gaie  i 
wasakonenindamowatc. 

Mi  gaie  ka  inogobanen  tanasak  wecki  aiamia- 
niwanogobanen  :  Jezosan  pepawidjiwagobanenak, 
mitciton  igotc  o  ki  ondji  cagodjitonawa  kaiat  eji- 
webatogobanen  kitci  wanisitowatc,  meckot  aiamie- 
win  o  ki  meckodjikapawitonawa.  Anawi  win  nibi- 
na  ki  nisak  eiamiekikinoamagegobanenak  ondas 
inakak ;  eckam  gotc  eni  waseiagin  inenindagwa- 
togoban,  nibina  ka  anawi  nisindwa  aiamiewin 
ondji. 

Kawin  inenindansi  Kije  Manito  tec  igotc  kaki- 
na  kitci  nisimintc  matci  anicinabe,  Kanaanh  daje 
aking  endanakinidji  j  anic  ma  inenindamogoban  : 
ningotiji  patatowatc  ni  nidjanisak  JodawininiwakT 
mi  wak  ket  anonagik  kitci  pasanjewagwa  ni  nid¬ 
janisak.  Inenindamogoban  gaie  Kije  Manito  :  tec 
igotc  tcagihindwa  Kanaanh  daje  anicinabek,  kata 
matci  akiwanini  endanakiwatc,  eka  awiak  nagata 
wenindang  endanakiwapan  ot  akiwa ;  gaie  gotc 

pekic  onzam  ta  pataienowak  matci  awesinwak  ka 
nickenimadjik  anicinabe  towak.  Tasin  paiatato- 
wadjin  Jodawininiwak,  mi  tasin  nwadj  animiha- 
windwabanen ;  tasin  aianwenindisowadjin,  Kije 
Manito  o  ki  nawanjaweniman  ket  agwacimigo- 
wadjin. 


77.  Sa?iso?ih  o  nikiwin. 

Apitci  mamakatenindagosi  Sansonh  eji  pimati- 
sigobanen,  Danh  ijinikazonigoban  ij  o  kitci  omi- 
comisigobanen  aianikatc  ;  ij  okigobanen  Sansonh 
ka  nita  onidjanisisinigoban.  Anjeniwan  o  gano- 
nigon  kije  ikwe,  ot  igon  .•  ka  ki  nita  onidjanisisi, 
ka  kit  onidjanisisi,  acaie  ki  gat  onidjanis,  ki  gat 
okwisis.  Ka  minikweken  ka  miskwagamik,  wa- 
biminabo  gaie  ka  minikweken,  ka  gaie  keko  ka- 
wackwebickemagak.  Ka  gaie  matci  midjim  ki 
ga  midjisin.  Acaie  gotc  ki  ga  tanenima  ki  kwisis 
ki  iawing  :  kawin  kata  nita  gackibazosi  ket  okwi- 
sisin.  Megwatc  i  tatc  ki  iawing  ki  nidjanis,  aia- 
mie  kikinawatisiwining  kata  inenindagosi,  win  o 
ka  maia  agwacima  Jodawininiwa  i  tibenindagosi- 
nitc,  Pinistenhia  i  tibenimigonitc.  Ka  igogobanen 
Anjeniwan,  wibatc  ot  awi  windamawan  o  nabe- 
man  Manwe  ijinikazonigoban.  Mi  apitc  maiadji 
aiamiatc  Manwe,  o  ganonan  Kije  Maniton,  ot 

inan  :  Tebenimiang,  enabigis,  minawatc  pitc  anoj 
nongom  ka  pi  anonatc  Anjeni  kitci  windamawia- 
mintc  wewenint  ke  totawawangiten  ket  onidjani- 
siwangen. 

Mi  dac  eji  papamitagotc  Kije  Maniton  Manwe, 
mi  minawatc  i  wabamatc  Anjeniwan  aam  ikwe  ; 
kawin  apisinigoban  o  nabeman,  mi  gotc  ij  apa- 
totc  o  nabeman  i  nanatc.  O  ganonan  Anjeniwan 
Manwe,  ot  inan  :  kin  itok  ka  ganonawatibanen  ni 
witikemagan  ? — Nin,  ot  igon. — Anin,  ot  inan,  ket 
iji  pimatisitc  ket  onidjanisian  ? — Ot  igon  :  Kamis- 
kwagamik  gaie  nabien  ka  o  ka  minikwesin  ka  gaie 
anotc  keko  kawackwebickemagak  nipi ;  ka  gaie 
matcimidjim  o  ka  midjisin.  Ka  ani  iji  windama- 
wak  ki  witikemagan,  mi  ket  ani  ainenindagositc 
ket  okwisisin. 

Apitc  ka  nikinigobanen  wenidjanisiwadjin,  San- 
sonh  oki  ijinikanawan.  Ka  ikitonitc  Anjeniwan, 
mi  eni  totawawatc  o  nidjanisiwan,  kawikat  gacki- 
bazosin,  ka  gaie  wikat  o  minahasiwawan  kamisk- 
wagamik  gaie  nabien  ;  ka  gaie  wikat  ot  acamasi- 
wawan  kenahamatinaniwaninik  midjim.  Eckam 
eni  nitawiginitc,  ka  awia  ki  iji  makawisisi  eji 
mackawisinigobanen  Sansonhian . 

78.  Sansonh  o  nisd  nisomitanci  Pinistenhih . 

Caie  ka  nitawigitc  Sansonh,  o  ganonan  ’osan, 
ot  inan  :  n’ose,  ninga  witikema  Panestining  daje 
ikAve  ;  ka  pinama  ot  iji  minwenindamagosin  ’osan. 
Win  dac  Sansonh  inenindamogoban  :  Panestining 
daje  ikwe  witikemak,  ninda  wendis  ke  totawagwa 
enenimagwa  Panestining  endanakidjik  kakik  i 
nanekatciawatc  nitc  anicinabe.  Ningotin  dac  ij 
awi  mawatisatc  o  witikemaganan,  mi  i  nakicka- 
watc  rnikanang  micipicin  ;  mi  gotc  i  mawinaniti- 
watc,  tabickotc  kwackwanotatiwak,  o  tackitami- 
kanebinan  micipicin  Sansonh,  kawin  keko  pimi- 
takonansigoban. 

Minawatc  ningotin  pemosetc  iki  tackitamikane- 
binapan  micipicin,  ot  awi  wabaman.  Makatatc  ! 
amo  sinzipakwat  ate  pintc  aii  otonining  iiam  mi¬ 
cipicin,  mi  indaje  ka  sinzipakwatokewagobanen 
amok.  Mi  dac  Sansonh  ij  otapinamogobanen  iim 
sinzipakwat,  mi  dac  ij  ani  midjigobanen  i  pimo- 
setc,  endanitc  o  nikihigo  ij  ijatc  ;  mi  gaie  ij  aca- 
mate  o  nikihigo  iim  amo  sinzipakwat,  anic  dac  ka 
o  windamawasiwa  o  nikihigo  iki  pi  ondinang  ka 
aindogobanen. 

Magoce  Sansonh,  nisomitana  ockinaAve  Pinis- 
tenhia  o  Avikoma,  ot  ina  :  IvakAvedj  Avindamok 
ket  ikitoian  ;  maia  Avindameg,  ki  ga  mininim  niso- 

mitana  ningasimon,  gaie  nisomitana  agwiwin  ;  eka 
dac  maia  windameg,  meckot  kinawa  mi  inikik  ket 
iji  mijieg.  Kawin  tec  igotc  kitci  windameg  kit 
inenimisinonim,  nijwaso  kijik  inikik  ki  ga  winda- 
nawa,  ot  ina. — Windamawicinam  wa  ikitowanen, 
ot  igo. — Ot  ina  :  midjim  ki  ondji  sakahamomaga- 
tini  netawisinitc  wiawing  ;  mekawisitc  wiawing  ki 
ondji  sakahamomagatini  wackobaninik.  Kinoenj 
ot  anawi  mitonenindanawa  ij  anawi  wi  kikenin- 
damowatc  wekotokwenitok  wendji  ikitogwen  ij 
inenimawatc.  Aiapitci  wanenindamowatc,  o  nan- 
si  kawawan  Sansonhian  o  witikemaganini,  ot  ina- 
wan  :  kimotc  wikwatenindamaw  ki  nabem  kitci 
windamok  wekotokwenitok,  kakwedj  windamok 
ket  ikitoian,  ka  ijiamintc,  kimotc  dac  windama- 
wicikang  ki  windamok.  Eka  papamitawiang,  ki 
gat  ickwazoninimin  gaie  k’os  endatc  nigat  ickwa- 
zananan.  Mi  na  wendji  ki  wikomigoiang,  kitci 
mitcikonaiebijiang  ? 

Mi  dac  keget  i  nansikawatc  o  nabeman,  ki¬ 
motc  o  gaganonan,  ot  inan  :  enabigis,  windama- 
wicin  eji  katawatwa  nitc  anicinabek.  Keg  gotc 
mawi  aam  ikwe  ij  anawi  mikockazomatc  o  nabe¬ 
man,  ot  inan  :  kawin  ki  sakihisi,  ceckwat  na  ki  ka- 
taw  gaie  nin  ?  Sakihianban,  kimotc  ki  ta  ki  win- 
damaw.  Ot  anawi  igon  o  nabeman  :  potc  ni  niki- 
higok  ka  ni  windamawasiwak,  ka  gaie  kin  ki 

ga  ki  windamosinon.  Nijwaso  kijik  inikik  enasam 
apinitc  o  nabeman  daje  mawi  aam  ikwe  ij  anawi 
wi  gackihatc  kitci  windamagotc.  Keg  nanawatc 
najwasokijigatinik,  mi  i  cawenindamitagotc  o  na¬ 
beman,  misa  i  windamagotc  keget  eji  mikockazo- 
matc.  Ka  kikenindang  aam  ikwe,  mi  wibatc  ij  awi 
tipadjimotawatc  ka  anonigodji.  Apitci  minwenin- 
damokka  windamawindwa,mi  gotc  iim  kajigatinik 
ka  kikenindamonindwa  ikim  ockinawek  ka  wiko- 
mindibanek,  ka  inapane  Sansonh,  wi  kikeninda- 
mok,  o  nansikawawan  Sansonhian  ibwa  maci 
pangicimonitc  kizison,  ot  inawan  :  mi  awacamenj 
wackobang  sinzipakwat,  ka  keko  iji  wickobansi- 
non  eji  wickobang  sinzipakwat ;  ka  gaie  awia  awa- 
camenj  mackawisisi,  mi  eta  micipici  meckawisitc^ 
Mi  dac  egowatc  Sansonhian  :  kawin  nananj  ki  ta 
ki  ondji  windansinawa  ka  ondji  ikitoianban,  eka 
windamosinowegobanen  ni  wic. 

Apitci  ka  minwenindansi  Sansonh  iki  waiejimi- 
gotc  wiwan,  mi  dac  enenindang  :  nindawatc  n in- 
gat  awi  nisak  nisomitana  Pinistenhiak,  ninga  mit- 
cikonaienak  kitci  kijikazowak  o  konasiwan  i  pa- 
kinwagowak.  Mi  dac  ejagobanen  Askalonh  ejini- 
katek  otenaw,  mi  keget  i  nisatc  30  anicinabd,  o 
mitcikonaiena  ka  nisadji,  mi  ij  awi  kijikawatc  ka 
waiejinwagodji.  Ka  mikiwegobanen  tcipaii  oko- 
nasini,  mi  ij  ijagobanen  7osan  endanitc. 

79.  Misabos  o  tamikikekan  ij  aiotc  Sansonh  of 
ondji  nisa  1000  Pinistenhid. 

Wawibatc  kinawe  Sansonh  o  mawandjiha  wa- 
goca  nisin  mitaso  mitana,  kakina  o  nenijobina, 
ozowining  inakak  ot  acitabitawanan  ke  piskane- 
nindjikemagatinigin  ;  mi  i  madjinijawatc  ;  goto 
anotc  iji  siswebanitiwak  wagocak,  Pinistenhiak  o 
kitikaniwang,  acaie  wabitenigoban  kitikan  ;  mi  ij 
ickwatenik  kakina.  Apitci  ka  minwenindansik 
Pinistenhiak  ij  ickwatenik  o  kitikaniwan,  mi  dac 
ickoteng  ij  awi  apakinawatc  Sansonkwen,  kiki 
osini. 

Minawatc  Sansonh  keiabatc  nibina  o  ki  nisa  Pi- 
nistenhia.  Wanina  nickatisik  Pinistenhiak  ;  mi 
dac  nisin  kitci  mitaso  mitana  i  mawandjihitiwatc 
Sansonhian  i  wi  awi  nisawatc.  Ondjita  animenin- 
damok  Jodawininiwak  i  wabamawatc  Pinistenhia 
i  mawandjihitinitc,  o  kakwedjimawa,  ot  inawa  : 
Wekonen  wendji  mawandjihitieg  nibina  ? — Ot  igo- 
wa  :  Sansonh  ni  wi  nisanan  :  ki  takobineg  Sansonhv 
pitawiang,  mi  kitci  kiweiang.  Nwandagetc  Sansonh 
enakamigatinigobanen,  iji  minwenindam  kitci  ta- 
kobinintc.  Ot  ina  pinama  :  Kije  Manito  napito- 
namoieg,  ijieg,  kawin  ninawint  ningot  ki  ga  toto- 
sinonimin,  mi  panima  kitci  madjiwijieg  ki  tako- 
bijieg  kitci  ijiwitwageieg  ni  iaw.  Ot  igo  :  kawin 

ninawint  ki  ga  nisisinonimin,  mi  eta  goto  kitci  ta- 
kobininang,  kitci  ijiwitwageiang  ki  iaw  Pinisten- 
hiak  endaje  mawandjihitiwatc. 

Ka  pakitiniganiwitc  Sansonh,  mi  i  mamadjini- 
kenitc  i  takobizotc  ;  engi  gotc  sesapinsan  ki  tako- 
bizo  eji  papakisenik  nij  kitci  piminakwan.  Nanai- 
tak  atenigoban,  mitci  enabitc,  misabos  o  tamiki- 
kegan,  mi  iigotc  wetapinang,  ningotin  kitci  mitaso 
mitana  o  ki  ondji  nisa  Pinistenhia,  misabos  o  ta- 
mikikegan  ij  opakamaganitc.  Mi  dac  i  kitci  \va- 
nina  nipakwetc  Sansonh  ;  ka  ningotiji  pecotc 
tagosininigoban  nipi,  mi  dac  eji  mikawenimatc 
Kije  Maniton,  mi  gotc  i  wabandamogobanen  mo- 
ikidjiwanipik,  misabos  o  tamikikeganing  ondji 
mokidjiwanipigowanini.  Eckamani  mamoiawake- 
nindam  eni  iji  mamanda  witokawenindagositc. 
Ka  minikwetc,  mi  ij  ani  apisiwenindang  epitc  ni- 
pakwegobanen,  epitc  pengwanamogobanen.  Mi¬ 
sabos  otamikikeganiniokidjiwanipik  o  ki  ijinikatan 
iim  mokidjiwanipik,  kitci  eka  wanenindagwatinik 
iki  mamanda  iji  cawenindagosigobanen. 


80.  Sansonh  o  cagodjihigon  patatowin. 

Sansonh  nictana  taso  pipon  o  ki  maia  nagata- 
wenima  Jodawiniwa.  Ningotin  gaie  ijagoban  Ga- 
zang  ejinikategobanen,  kitci  otenawigoban ;  ki- 

kenindagosi  dac  i  ki  pindiketc,  wibatc  mawandji- 
hitik  Pinistenhiak,  o  wakakapawitanawa  kitci  ote- 
naw  kitci  takonawatc,  wi  sakahaminitc.  Nwan- 
dagetc  dac  Sansonh,  wanickagoban  aiabitatibika- 
tinik,  mi  gotc  ij  ani  pakwatakinang  kiki  kipindei- 
gan  sakahaganan,  mi  dac  i  madjiwitotc,  wakitatin 
ot  ijiwitonan,  ot  awi  atonan. 

Anawi  win  keget  kitci  mackawisigoban  Sansonh 
kenowek  cajodjihigogoban  patatowin  ;  matci  ik¬ 
wewan  ki  patatotagogoban,  Dalila  ijinikazonigo- 
ban  inim  ikwewan.  Nwandagewatc  Panistining 
daje  Kije-ininiwak,  o  nansikawawan  inim  ikwewan 
paiatatotagenidjin  ;  ot  inawan  :  ondjita  wi  kike- 
nindan  anin  endogwen  wendji  mackawisitc  San¬ 
sonh  :  ki  ga  windamawimin,  gaie  anitok  ke  tota- 
wawangitibanen  kitci  ki  takobinawangitibanen, 
wewenint  ki  windamawiang,  neningotin  kitci  mi- 
taso  mitana  acitc  mitaso  mitana  tasoabik  conia  ki 
.ga  mininimin  :  endatciang  pepejik  tipan  ki  gami- 
nik  i  ioo  tasoabik  conia.  Aindasin  ot  anawi  kak^- 
wedjiman  Sansonhian  aam  ikwe,  wekonen  wendji 
omackawisiwiniwanen,  ot  inan  ?  aindasin  o  ki 
waiejiman  Sansonh  Dalilan  ;  keg  apitc  wikat  wen- 
zam  mikockazomigotc,  ot  inan  :  kawikat  ni  gac- 
kibazosi  ;  gackibazoian,  mi  kitci  wanisingiban  ni 
mackawisiwio,  anotc  anicinabeng  sa  gotc  ninda 
apitciw,  kawin  awacamenj  ninda  mackawisisi.  Mi 

dac  ningotin  i  nipatc  i  gackibadjiganiwigobanen ; 
mi  dac  acaie  iki  pakinwagotc  Dalilan  iiam  o  mac- 
kawisiwin  Sansonh  iki  patawindamawatc  inim  ik- 
wewan.  Mi  dac  keget  i  ki  takobinawindibanen, 
Pinistenhia  o  takobinigo.  Apitci  kitci  modjikisi- 
wak  ka  takobijiwedjik  :  papackabahiganiwi,  ki- 
pahiganiwi  gaie  pepejikokackwe  pwatahagengin 
iji  awakana. 

81.  Sansonh  o  pon  pi??iatisiwin. 

Keg  wikat  ningotin  Pinistenhiak  kitci  manadji- 
tok  o  manitokadjiganiwan  i  manadjihawatc,  i  ma- 
moiawamawatc  o  Manitomiwan  i  ki  takobinawatc 
Sansonhian.  Ka  mawandjihitiwatc  o  manitokad- 
jiganiwa  ij  omikiwamihawatc,  o  pindikanawan  gaie 
Sansonhian  i  \vi  otaminokanawatc ;  keget  dac  ot 
otaminokanawan.  Win  dac  Sansonh  o  ganonan 
kwiwisensan  pepaganawenimigodjin,  ot  inan  :  iji- 
wijicin  naw  aii  kitci  sakahaganan  i  patakising  ; 
mi  dac  ij  ijiwinigotc  keget.  Kakina  ki  mockina- 
hitik  okimak,  kitci  anicinabek,  -ockinawek  gaie, 
kikangowak  gaie,  abinotcenjicak  gaie  ;  koni  nisin 
kitci  mitaso  mitanawegwaban.  Mi  dac  ij  aiamie 
mitonenindang  anamite  Sansonh,  o  ganonan  Kije 
Maniton,  ot  inan  :  Tebenimiang  Keje,Manitowian, 
mikawenimicin  eji  mackawisianban  ;  i  ki  ineni- 

mianban  inenimicin  keiabatc  nongom,  mi  dac  kitci 
meckot  totawagwa  eindotawiwatc  i  ki  papackaba- 
wiwatc.  Mi  ij  agwakitakonang  napanenik  kitci 
sakahagan,  gaie  kotak  tabiskotc  eitawinik,  ikito  : 
manotc  gaie  nin  mi  ke  tapineian  ket  iji  nipowatc 
Panestiniwininiwak,  manotc  ninga  mamawi  winbi- 
nemak.  Mi  dac  keget  epitcitc  i  wikobitotc  nij  kitci 
sakahaganan,  mi  kakina  i  pangisininigobanen  kitci 
mikiwam,  mi  kakina  i  tisonigowagobanen  iiam 
kitci  mikiwam  i  pangisininik,  mi  gaie  win  Sansonh 
ij  acitc  tisonitizotc. 

Kawin  anawi  ki  tibenindansinanan  wa  nisiti- 
zoiangon;  kawin  anawi  enowek  patatowining  ine- 
nindagosisi  iki  nisitizogobanen  Sansonh.  Ceckwat 
na  oki  iji  papamitagon  Kije  Manitoni  ki  ijipago- 
senimatc  eji  mackawisiwenimigogobanen  kitci  iji 
mackawisitc.  Ka  gaie  gotc  ondjita  wi  nisitizosi- 
goban,  anic  inenindamogoban  :  manotc  nibina 
ninga  nisak  matci  anicinabek,  acaie  enowek  Kije 
Maniton  o  ki  pakitenimigowan,  onzam  matci  ani- 
cinabewiwak. 

Eninigobanen  Sansonh  i  waiejihawindibanen  o 
mackawisiwin  kitci  wanisininik  patatowining 
ondji,  mi  gotc  keiabatc  eninik  paiatatidjik.  Meg- 
watc  i  gwaiakwatisiwatc  anicinabek,  kakik  songa 
i  mikawenimawatc  Kije  Maniton,  keget  mackawe- 
nindagosik,  ka  o  ki  cagodjihigosiwan  Matci  Mani- 

ton  ;  pwan  papamenindamowadjin  mino  inatisiwin 
ij  eka  songa  takvvenimawatc  Kije  Maniton,  ke  c 
patatowining  inadjihitizowak,  acaie  eckam  ka  ani 
mackawenindagosisik  aiamie  inatisiwining  inakak 
eckam  ani  patatotatizok,  kekipingwengin  inadjihi- 
tizok,  keg  nanawatc  kakina  o  wanisitonawa  o  mi¬ 
no  inatisiwiniwaban  ;  Matci  Maniton  o  tibeninda- 
monawan  wi  iawiwan  ;  Matci  Maniton  ot  otami- 
nokanigowan.  Awiak  kije  patatowining  inatisitc,, 
eckam  kata  ani  patatotatizo,  eka  nananj  songa 
ondji  mikawenimasik  Kije  Maniton,  eka  songa 
pagosenimasik  kitci  witokavvenimigotc  o  gwaiak- 
watisiwiniban  koki  kitci  iji  cawenimigotc  koki  kitci 
gwaiakwatisihigotc. 


82.  Epitc  a?ii?nak  aiamie  witikendiwin ,  epiic  gaie 
gotanenindagwak  matci  ?namisawe?ii?i- 
damatiwin. 

Kitci  animat  nongom  ket  ani  tipadjimomagak 
aiamie  masinaigan.  Ondjita  keget  kokwanisake- 
nindagwat  tipadjimowin  !  Nanint  ka  gwetc  ot 
animenindansinawa  aiamie  witikendiwin,  ka  na- 
pitc  o  gotarienindansinawa  matci  mamisawenin- 
damatiwin.  I  mamitonenindamowatckaiat  ka  ino- 
gobanen,  keg  koni  kata  nibwakawenindamok  inab 
ket  iji  mitonenindamowatc  epitc  animak,  epitc 

kitcitwawenindagwak  aiamie  nipawiwin,  epitc 
gotanenindagwak  pakewinitiwin,  epitc  gaie  kok- 
wanisakenindagwak  anotc  rnatci  witikendiwin  gaie 
mamisawenindamatiwin. 

Pejik  Levi  ot  aianike  ’ocisan  Bethleem  daje  ik~ 
wewan  aiamie  witikemagoban.  Kegapitc  memand- 
jic  ningot  endowagobanen,  mi  wendji  pakewiniti- 
wagobanen.  Mi  i  madjagobanen  aam  ikwe,  o  ni- 
kihigo  endanitc  ijagoban,  Bethleeming  endanaki- 
nigobanen.  Ka  new  kiziswagatinik  eko  pakewi- 
nitiwagobanen,  apitc  ijagoban  inini  ij  apinitc  o 
witikemaganan.  Ondjitaminwenindamon  o  cinisan 
i  wabamigotc,  gaie  minwenindamon  o  witikema- 
ganan  ij  otisatc  ;  minawatc  koki  sakihitiwak. 
Niso  kijik  ki  mindjimenindagosi  inini  o  cinisan 
endanitc  :  wa  kiwedjin,  eckam  mindjimenindago- 
si  ;  tasin  wa  madjadjin,  wabang  panima  ki  ga 
madja,  kanake  nongom,enabigis  nikanapin,inawin- 
diban.  Keg  apitc  madjagoban,  o  widjiwigon  o  wi¬ 
tikemaganan  ;  ij  ani  tibikosewagobanen,  Gabaa 
otenaw  wetitamowatc,  Benjamenh  ot  aianike  ’ocisa 
endanakinigobanen,  pinama  naw  oten  apigwaban. 
Awiak  panima  ininang  :  awi  pindikek  endaiang, 
mi  panima  kitci  awi  pindikeng  ke  pindikanino- 
wangwen  endatc,  inenindamogwaban. 

Keg  apitc  pejik  kije  inini,  kitikaning  ondjipa- 
goban  3  mi  i  wabamagobanen  naw  oten  ij  apinitc  ; 

maiatawanicinabek  pakwac  nind  otisigonanik,  ine- 
nindam ;  mi  i  nansikawatc.  Pakikatcot  anamikawa, 
cndatc  kitci  pindikenitc  ot  iji  ganona  ;  ondjita  o 
mino  totawa  ka  pindikenitc.  Ka  wisiniwatc  dac, 
caie  kitci  nipawatc,  matci  anicinabek  nansikage- 
gwaban,  mi  dac  i  makandwewakwen  inim  ikwewan, 
o  papinotawawan  dac.  Kawetc  aam  ikwe,  epitc 
animenindamogobanen  i  ki  totawintc,  niseninda- 
mogoban,  onawins  ki  teb  otitamogoban  i  ki  pin- 
dikanindwa,  agwatc  ickwandeng  mi  i  nipogoba- 
nen,  waiabaninik  dac  saiakahaminitc  o  nabeman, 
o  wabamigon,  nipetok,  ot  inenimigon,  ningat  ama- 
tina,  ot  ineniman  aam  wewitikemaganitc  :  mi  pit- 
cinak  i  kikenimatc  i  niponitc  iiam  o  witikemaga- 
nan.  Epitc  kitci  animenindamogobanen  aam  inini, 
o  ki  pikojwan,  o  ki  mitasojwan  acitc  nij  iiam  wi- 
vvan,  endaswaiakisinigobanen  Jodawininiwa  o  ki 
matinamagenan  iiam  wiwibanen  wiawini,  i  miko- 
matc  epitc  animatinik  Gabaang  endanakidjik  eji 
patatowatc. 

Apitci  kitci  mamakatenindamogwaban  Jodawi- 
niniwak  kakina  endaswaiakisiwatc  waiabandamo- 
watc  eji  pitawindwa  ;  mawandjihitik  dac  kakina, 
ot  apitci  cingenindamawanisawa  ka  iji  patatinidji 
o  matci  inatisiwinini,  o  nansikanawa  otenavv  Ga- 
baa  ejinikatek  ;  o  nandawenindamawawa  kitci  ick* 
waienimanitc  ka  kitci  matci  patatinidji  ;  ka  dac 

o  pakitenindamagosiwa  kitci  ickwaienimanitc, 
Ondjita  ka  minwenindansik  Jodawininiwak  i  wi- 
tokawenimanitc  witcanicinabeni  ka  matci  patati- 
nidji  :  mi  dac  ij  ondji  mikatiwatc.  Nictana  acitc 
nanan  tasin  kitci  mitaso  mitanawegwaban  watoka- 
wenimadji  witcanicinabewa  ka  patatotagenidji  ; 
winawa  dac  eckwaienimadjik  paiatatinidji,  apitci 
kitci  pataienogwaban  ;  mitaswaiakisigwaban  acitc 
pejik,  ningotwaiakisigwaban  eta  winawa  watoka- 
wenimadjik  witc  anicinabewa  paiatatotagenidji. 
Nisin  i  ki  ondji  mikatiwatc,  nijin  ki  kiweckawak 
tanasak  okom  metaswaiakisigobanenak  acitc  pe¬ 
jik  ;  ningotin  i  mikatiwatc,  (18000)  mitasin  acitc 
nicwasin  kitci  mitaso  mitana  nisawak  ;  minawatc 
makatiwatc,  (22000)  nictana  acitc  nij  tasin  kitci 
mitaso  mitana  nisawak;  mamawi  nijin  i  ki  ondji 
mikatiwatc,  (40000)  nimitana  tasin  kitci  mitaso 
mitana  nisawak. 

Apitci  animenindamok  inikik  nesindwa,  anawi 
onicicin  wendji  mikakiang  inenindamok.  Mi 
dac  i  ganonawatc  Kije  Maniton,  ot  inawan:  iji 
minwenimiang,  minawatc  ninga  mikanananik  ij 
anawi  niciamindwa  nibina ;  epitc  cingenindaman 
patatowin,  mi  wendji  neiang,  ot  inawan  Kije  Ma¬ 
niton.  Ot  igowan  dac  Kije  Maniton  :  mikanik  mi* 
nawatc,  acaie  nongom  ki  ga  witokaweniminim 
kitci  cagodjihegwa,  ki  tibenindamonim.  Mi  dac 

keget  minawatc  i  mikanawatc  Benjamenhian  ot 
anike  ’ocisini  manatatong  ka  matci  witokawenin- 
dinidji.  Kakina  nisavvak  okom  metci  witokazopa- 
nek,  kakina  endatciwagobanen  ;  mi  eta  ningot- 
wasin  mitaso  mitana  (600)  ka  ondji  pimatisiwatc 
eckonanindjik ;  nictana  acitc  nanan  tasin  kitci 
mitaso  mitanawek  (25000)  ka  nisindibanek. 

Ka  iji  nitagewatc  Jodawininiwak,  o  mawinewa- 
wa  Jabes-Galaad  endanakinidji  anawi  witc  ani- 
cinabewa  ;  anic  idac  ka  o  ki  witokawenimigosiwa, 
awi  pasanjewatak  paiatatidjik  ij  anawi  inindwa- 
ban.  Kakina  o  ki  nisawa  Jabes  Galaading  enda- 
nakinipane,  mi  eta  ka  o  nisasiwawan  ij  otanisinitc 
kakangowinidji,  ij  inenindamowatc :  o  kat  aiamie 
witikemigowa  okom  kikangowak  eckonanimindji 
Benjamenh  ot  aianike  ’ocisa,  ningotwasin  mitaso 
mitana wenigoban.  Megwatc  i  nickatenindamo- 
watc  okom  metaswevvanakisipanek  acitc 
pejik,  ki  napitonamogwaban  Kije  Maniton  kitci 
eka  ondji  wiwinitc  winawa  tibinawe  ot  anisiwa, 
epitc«  nickenimawagobanen  o  patatowinini  i  ki 
ondji  mikatiwatc.  Caie  dac  eni  ponikitazowatc, 
koki  o  cawenimawa  eckonanawadji ;  mi  wendji 
iji  minwenindamowatc  kitci  nitawigihitinitc  Ja¬ 
bes-Galaad  daje  ikwewa,  kitci  nitawigihitinitc 
Benjamenh  ot  aianike  ’ocisa,  kitci  eka  apitci  wa- 
nicininitc. 

Mamakatenindagwat  nibina  i  ki  nisindwa ; 
(40000) ,  nimitana  tasin  kitci  mitaso  mitana  ki  ni- 
sak  nijin  iki  mikakiwatc  ikim  metaswewanakisi- 
gobanenak  acitc  pejik,  anawi  onicicininigoban 
wendji  mikakiwagobanen.  Inenindamok  nibwaka- 
wininiwak  :  mi  wendji  koni  nibina  nisindwawen, 
keiabatc  nibina  patatowin  i  wiakickagowatc  gaie 
winawa ;  koni  gaie  ot  onzam  sasekakandanawato- 
ken  wiawiwan  epitc  pataienowagobanen  ;  koni  ma 
gaie  onzam  ki  mamanjisigwaban  ij  eka  cagwe- 
nindizowatc.  Awiak  kitci  mino  pasanjewatc  paiata- 
tinidji,  ta  onicicininiban  kitci  eka  ningot  ijiwebi- 
sitc,  minotehewining  ondji  kitci  pasanjewatc, 
kitci  eka  memandjic  acitinang  pata  nickatisiwin. 
Ta  onicicinoban,  awiak  wa  pasanjewangon,  ana- 
mite  kitci  cawenimang,  o  patatowin  eta  kitci  cin- 
genindamawang.  Ka  onicicinsinon  awiak  ondjita 
kitci  nickenimang  :  mi  eta  onicicin  o  matci  inati- 
siwin  kitci  nickenindamawang. 


83.  Noemi gaie  0  simin . 

Iim  apitc  Betleeming  pimatisigoban  pejik  joda- 
winini,  Elimelek  ijinikazogoban,  Noemi  ijinikazo- 
nigoban  o  witikemaganan.  Onzam  i  pakatenani- 
wanogobanen  Jodenang,  ki  inenindamok  :  taka 
andakita,  madjata,  Moabinang  ijata.  Mi  dac 

keget  i  madjawagobanen,  kiki  o  kwisisiwa  Maha- 
lonh  gaie  Kelionh  ijinikazonigoban.  Ka  otitamo- 
watc  Moab  daje  aki,  nanage  ki  kitci  akosi  Elime- 
lek,  gaie  ki  nipo.  Wawibatc  ka  nipawiwatc  Ma- 
halonh  gaie  Kelionh  wewikanisindidjik,  gaie  wi- 
nawa  kawin  kinoenj  ki  pimatisisik.  Apitci  gacke- 
nindamogoban  kije  ikwe  Noemi,  wanina  gaie  wi- 
nawa  ockikwek  ki  gackenindamok  onzam  wibatc 
tabiskotc  i  cikawiwatc. 

Enitagetc  Noemi,  acaie  pon  pakatenaniwan 
Betleeming,  tec  inenindam  :  taka  ningat  ani  kiwe 
minawatc  endai&ng  ningat  ija  ;  mi  dac  i  winda- 
mawatc  o  nahanganikwema  ka  inenindang,  ot  ina  ; 
Inenindagwat  acaie  kitci  pakewinitiang,  kinawa 
kita  ijam  eindawatc  ki  nikihigowak,  mi  kitci  apita- 
meg  nananj  kitci  nipawieg  minawatc ;  nin  dac 
ninga  kiwe  endanakianban  Betleeming.  Ij  ani  ani- 
mitagositc  kije  ikwe  mawigoban,  mawinigoban 
gaie  winawa  Rut  gaie  Orfa,  mi  ejinikazonigobanen 
o  naanganikwema.  Keg  apitc  Orfa  pangi  awikoc- 
katc  o  papamitawan  o  sikosisan,  win  dac  Rut  ka 
nananj  wi  papamitansi,  ikito  :  “  Ninge,  kawin  ni 
gackitosi  kitci  naganinan,  ondjita  ni  tepwe,  ki  wi 
noswaanin,  anditok  ke  wi  ijawanen,  ningat  ija,  mi 
apine  ni  nagatan  endanakian,  ni  naganak  tcana- 
wemagik  kitci  witapiminan  nananj  kitci  nipoian ; 
enatisieg  kite  anicinabek  ni  wi  inatis,  eji  manad- 
ijtoieg  niwi  iji  manadjito.  ” 

O  mamakasitawan  Noemi  ekitonitc  o  simin,  ot 
ondji  mamoiawaman  Kije  Maniton,  migotc  i  ma- 
djawatc.  Ka  otitamowatc  Betleeming,  ki  nondage 
pejik  kije  inini,  Booz  enawindibanen,  ka  mino 
totatiwatc  wesikosisindidjik,  tcinawemagoban  kit- 
citwa  ikiwenzih  ka  niponigobanen  Elimelek,  mi 
dac  ij  inenindang  :  “  Ninga  tipaigen  ekitomagak 
kitcitwa  tipaigewin  kitci  witikemimak  Noemi  o 
simin.  Ape  cawenimiiamintc  Kije  Manito  kitci 
okwisisiang,  tanasak  Elimelekoban  kata  ondji 
oiocisi,  o  kat  oiocisiman  ket  okwisisiang  Rut  Moab 
daje  ikwe  !” 

Mi  keget  ka  inogobanen.  Apitci  ki  modjikenin- 
damonaniwan  apitc  ka  nipawiwatc  Booz  gaie  Rut. 
Minawatc  ki  modjikisiwinikijigatoban  apitc  ka  ni- 
kiawasotc  Boozikwe,  o  nikinotawan  kwiwisensan, 
Obed  ijinikazowan,  mi  iaam  Obed,  kitci  okima 
Dabid  tibinawe  o  micomisan. 


84.  Samuel  o  nibivakawin. 

Samuel  ondjita  nibwakawininiwigoban,  ka  ni- 
kan  kikenindamonigogobanena  Kije  Maniton  ket 
ani  ininik,  togoban.  Ij  okigobanen  Ana  ijinikazo- 
nigoban  ;  minwagac  ka  nita  onidjanisisinigoban. 
Ondjita  gackenindamatizogoban  Ana,  ij  eka  nita- 
onidjanisisik ;  apitci  songa  aiamiagoban,  minoa- 

gac  anawi  iji  pagosenimagoban  Kije  Maniton  kitci 
onidjanisitc.  Keg  apitc  wikat  eni  kikatc,  iji  cawe- 
nindagosigoban,  kwiwisensan  ot  onidjanisiman, 
mi  wan  inim  Samuel  ka  ijinikazonigobanen.  Eck- 
wa  nonintc  Samuel,  caie  neso  piponesitc  apitc  o 
madjiwinigon  o  kin  aiamie  mikiwaming.  Inenin- 
damogoban  Ana  :  ningat  awi  aiamie  pakitinikena 
ni  nidjanis,  aiamie  inatisiwining  kitci  iji  pimati- 
sitc.  Apitci  otiji  minwenindamagon  Kije  Maniton 
endotamogobanen  Ana.  Ka  aiamie  pakitinigani- 
witc  Samuel,  Kije  Maniton  ondjita  ot  ani  nib- 
wakahigon  ;  enanokinigobanen  Meia-aiamiesasa- 
kiwidjikenidjin,  Heli  ijinikazonigoban,  papa- 
anokitawagoban  Samuel  aiamie  mikiwaming ;  oni- 
paganigoban  pecotc  ij  atenigobanen  Jodawinini- 
wak  o  kitcitwa  mitigwaciwa  ij  atenik  Kije  Mani- 
nito  ot  animitagosiwin. 

Ningotin  dac  i  nipatc  Samuel  tebikatinik,  pa- 
wengwac  o  nondawan  Kije  Maniton  i  matwewi- 
nigotc,  Samuel,  Samuel ,  matwe  ikitowan.  Tec 
igotc  wanicka  Samuel ;  o  nansikawan  Meia-aia- 
mie-sasakiwidjikenidjin  enokitawadjin,  pecotc  ni- 
panigoban ;  win  ni  ganonigotok,  ot  ineniman. 
N!ose,  ki  nandoton  ket  inenimiwanen,  ki  ki  mat- 
weganoj,  ot  inan. — Kawin  ki  ki  ganonisinon, 
ninh  gwise,  awi  nipan,  ot  igon.  Gvvetc  igotc  koki 
minawatc  eni  nipatc  Samuel,  apitc  minawatc  o 

matwe  ganonigon  Kije  Maniton;  mi  keiabatc 
metwe  ikitonitc  :  Samuel ,  Samuel.  Mi  minawatc 
i  wanikatc ;  minawatc  o  nansikawan  Helin,  mi 
keiabatc  enatc :  n’ose,  ki  nandoton  ket  inenimi- 
wanen,  ki  ki  matwe  ganoj,  ot  inan.  Mi  keiabatc 
egotc  :  kawin  ki  ki  ganonisinon,  ningwise,  awi 
nipan.  Ackot  nisin  ka  iji  nondawatc  Kije  Mani¬ 
ton,  mi  keiabatc  eji  nansikawatc  tebenimigodjin ; 
mi  apitc  enenimigotc  Helin :  Kije  Maniton 
kwaiak  o  ganonigotoken,  mi  dac  enatc  ikiwenzi 
Samuelan  :  konima  minawatc  nondawatc,  nin¬ 
gwise,  ki  gat  ina  :  lebenimin ,  ki  nondon  ;  gano?iji- 
ci?i ,  ki  pizindag  tebenimatc ;  mi  ket  inatc,  mina¬ 
watc  nondawatc.  Mi  minawatc  i  nipagobanen  Sa¬ 
muel.  Wibatc  kinawe  minawatc  o  ganonigon  Kije 
Maniton,  nijin  ako  o  matwe  winigon  :  Samuel ,  Sa¬ 
muel,  ot  igon. — Ot  inan  dac  :  Tebenimin ,  ki  non¬ 
don  ;  gano?ijicin,  ki  pizindag  tebenimatc. 

Mi  dac  keget  panima  i  windamagotc  Kije  Ma¬ 
niton  Samuel,  ket  iji  pasanjeomintc  Helin,  kitci 
nisimintc  onidjanisini,  ot  igon  Kije  Maniton  Sa¬ 
muel  :  “  Onzam  animatini  enditc  Heli ;  ot  anawi 
“  win  kikenima  o  nidjanisa,  eji  matci  inatisinitc, 
“  anawi  win  kenahamatingin  ot  anawi  ijima.  ka- 
u  dac  keget  songa  ot  apitci  kinahamawasiwa 
4i  enenindagosipan,  epitc  animatinik  eji  pimadji- 
hate  o  nidjanisa.  Acaie  ka  keko  kata  mindjime- 

“  nindagwasinon  ket  iji  anwenimagwa,  ket  iji  pa- 
“  sanjewagwa.  Epitc  animak  ke  totawagwa,  ke 
“  nondangikkata  pipakicek  otawakawang.”  Waia- 
baninik  dackweckositc  Heli,  o  nandweweman  ot 
ockinikiman,  ot  inan  :  ningwise  Samuel,  ka,  ena- 
bigis,  katawiciken,  ka  initawawaten  Kije  Mani- 
to,  windamawicin  kakina,  enabigis.  Mi  dac  keget 
kakina  i  tipatotamawatc  inikik  ka  ikitonitc  Kije 
Maniton  i  ki  nondawatc.  Eckwawetc  kwiwisens 
ka  mino  pizindagotc  Helin,  ikitowan :  win,  ni 
tibenimigonan  Kije  Manito,  ket  inenimiaminden, 
mi  ket  inenimiamintc. 

Ondjita  animatini  awiak  eka  mino  aiangwame- 
nimatc  o  nidjanisa,  eka  kwaiak  iji  pimadjihasik. 
Nibina  anicinabek  kata  ondji  anwenindagosik  o 
nidjanisiwa  ondji.  Ceckwat  winawa  kata  mino  iji- 
webisik,  eka  mino  songa  kinabamawawatc  o  nid¬ 
janisiwa  ningot  eji  matci  pimatisinidjin. 

Kata  onicicininiban,  megwatc  ij  abinotcenjici- 
winitc,  kitci  madji  kinahamawasopan  Heli  kitci 
kakikimapan  o  nidjanisa,  kitci  nagataweninda- 
minitc  mino  ijiwebisiwin,  ket  iji  kakikimawasotc 
megwatc  ij  abinotcenjiciwinitc  o  nidjanisa.  Win 
dac  Samuel  eckam  ani  nibwakagoban  ;  kawin  nin¬ 
got  oton  ot  animitagosiwin  ki  ondji  wanisinsinini, 
kakina  gotc  sagakatc  inikik  ka  ikitogobanen,  ka 
wanenindagwasinini,  kakina  pizindagwatini ;  o 

kitcitwawenimigo,  o  minotago  kakina  Jodawini- 
niwa. 


85.  Heli  gaie  o  nidjanisa  o  pasanjehogowa  Kije 

Maniton. 

Minawatcki  mikatiwak  Pinistenhiak  gaie  Joda- 
wininiwak  :  cagodjihak  Jodawininiwak,  o  patato- 
vviniwa  wendjicagodjihindwa.  Ondjita  animenin- 
damok,  mi  dac  ij  inenindamowatc  :  songa  ninga 
witokawenimigonan  Kije  Manito,  pimadjitoiang 
ni  kitcitwa  mitigwacinan  endagoninik  Kije  Ma¬ 
nito  ot  animitagosiwin,  mi  dac  i  natiwatc.  Pato- 
watc  dac  ka  natidjik,  kakina  modjikenindamok  i 
sasakwewatc  ;  mi  dac  minawatc  i  mikatiwatc. 
Keiabatc  minawatc  cagodjihak  Jodawininiwak, 
ondjita  nibina  ki  kitcinisak  ;  (30000)  niso  mitana 
tasin  kitci  mitaso  mitana  ki  nisak  metci  pimosed- 
jik,  kawin  akimasiwak  pemomigodjik  ;  gaie  o  kit¬ 
citwa  mitigwaciwa  ki  makamak,  Pinistenhiak  o 
makandwenawa  i  cagodjihiwewatc  wendji  mak 
kandwewatc.  Heli  o  kwisisa  ki  nisima  i  nijinitc, 
Ofni  gaie  Finees  ijinikazonigoban.  Nwandagetc 
dac  Heli  enitagegobanen,  mi  ij  ajikidjisetc  i  ni- 
kabandamogobanen,  pikoctikwanecin.  O  simin 
dac  epitc  kockwenindaminigobanen,  andjikonigo- 
ban,  mi  i  ki  nikiawasonigobanen,  ka  maci  anawi 

tibisesininigoban  apitc  ke  ki  nikiawasonigobanen, 
mi  gotc  gaie  win  i  pon  pimatisigobanen,  nisenin- 
damogoban. 

Kawikat  ceckwat  papinotawasiwa  Kije  Manito. 
Naningotinon  neta  patatitc  ka  memandjic  o  kike- 
nindansin  animisiwin  ejinikatek,  megwatc  vvaki- 
takamik  i  pimatisitc  eckam  ani  mino  caweninda- 
gosi,  inenindagosi.  Kawin,  enabigis,  misawenin- 
damawiekekon  ot  inatisiwin  eji  minawanikwe- 
nindizotc,  tagonini  kenowek  ket  iji  kikenindamo- 
nigotc  Kije  Maniton,  epitc  cingenindamagotc  o 
matci  inatisiwin.  Jodawininiwak  songa  apenimo- 
gwaban  o  kitcitwa  mitigwaciwa,,  aindasin  ki  ondji 
mamanda  cawenindagosigwaban  ;  mi  wendji  ano- 
kimowagobanen  kitci  nadjikatenik.  Mi  dac  anawi 
i  ki  pidjikatenik,  kenowek  mi  keiabatc  eji  cagod- 
jihindwa.  Acaie  iji  tibisenigoban  enenimawind- 
wabanen  o  patatowiniwan  ondji.  Inenindizogwa- 
ban  Jodawininiwak  :  mi  awacamenj  ke  ondji  gota- 
nenindagosiang  ni  kitcitwa  mitigwacinan  ondji, 
taiagwatc  mi  awacamenj  agatciwining  ondji  totati- 
zowatc  i  ki  makamindwa  ot  apenimowiniwaban. 
Winawa  ma  Jodawininiwak  o  papinotanawa  tana- 
sak  o  kitcitwa  mitigwaciwa,  anotc  ij  ani  iji  pata- 
towatc.  Mi  keiabatc  eiamiadjik  aindasin  ondji  ki 
cagodjihindwa  o  patatowiniwan  ondji,  kitci  anwe- 
nindizowatc  wendji  ki  inenindagosiwatc. 

86.  Abinadab  end  ate  ijiwidjikate  kitcitwa 

mitigwac. 

Inenindamogwaban  Jodawininiwak  ;  ondjita  ta 
papinodjikate  iiam  ni  kitcitwa  mitigwajinan,  iji 
animenindamogwaban  ;  ketna  aiamiek  mekamiia- 
mindjik  ?  Kawin  ki  insinini  eji  animenindamowa- 
gobanen,  taiagwatc  mi  awacamenj  i  ki  mino  kit- 
citwawenindagwatinik.  Ka  makandwewatc  Pinis- 
tenhiak,  ot  awi  atonawa  otenang  Azot  ejinikate- 
nik_,  ij  omikiwamikazonitc  o  manitokadjiganiwan 
Dagonh  ijinikazonigoban.  Azot  daje  anicinabek, 
waiabaninik,  ij  awi  pindikewatc  o  manitokdjiga- 
niwan  ij  omikiwamikazonitc,  mitci  cingicinon  iiam 
o  manitokadjiganiwan  i  pangicininigobanen  ; 
apitci  ondjita  ot  agatenindamawanisawan  iiam  o 
manitokadjiganiwan.  Mi  dac  minawatc  i  pasi- 
kwindinawatc,  o  maiawikapawihawan  minawatc. 
waiabaninik  ewi  wabamawatc,  pandikewatc,  mi¬ 
nawatc  mitci  ki  pangicininigoban  o  manitokadji¬ 
ganiwan,  kickickinindjin  gaie  kickickisiten,  gaie 
kickikwen. 

Waninagaie  kaiasikatc  kicindaganiwanini  enda- 
nakiwatc  Pinistenhiak,  nibina  nipowak.  Gaie  wa- 
wabikonotcenjicak  wanina  pataienowak,  anotc 
kekon  ot  ani  wanadjitonawan.  Anawi  aindasinki 
ani  andjiwidjikate  kitcitwa  mitigwac,  kotak  otena- 

wing  ki  ijiwidjikate,  mi  pejikwan  ejiani  animisi- 
naniwang.  Ondjita  segenindamok  kakina  enda- 
nakidjik  ;  mi  dac  imavvandjiandwewendiwatc  ka¬ 
kina  kekitawenindangik  kije  ininiwak.  Mi  dac  ij 
anokimowatc  ozawiconia  wawabikonotcenjicing 
kitci  ijidjikatek  ;  mi  dac  i  pinahamowatc  miti- 
gwacing,  mi  dac  otabaning  ij  atowatc,  kiki  Joda- 
wininiwak  o  kitcitwa  mitigwaciwa.  Nij  nonjetikok 
mi  wak  pemitabidjik,  kipahamawa  o  nidjanisiwa, 
atikonsa.  Ikitogwaban  Pinistenhiak  :  gwaiak  iji 
madjitabiwatc  nonjetikok,  Jodenang  inakak  iji 
madjitabiwatc,  kwaiak  mi  wan  o  manitomiwan 
endotawiiamintc  eji  animisiang,  ningat  ineninda- 
min,  eka  mikawenimawatc  o  nidjanisiwa  okom 
nonjetikok.  Gotc  anotc  dac  iji  madjawatc,  cec- 
kwat  nind  inapinemin  i  nipoiang,  ningat  ineninda- 
min.  Mi  dac  i  madjinajawawatc  ka  takobinawatc, 
kitci  madjitabinitc  ini  nonjetiko  ij  otabinawatc. 
Gwaiak  ka  iji  madjitabiwatc  nonjetikok  Jodawi- 
niniwaking,  kawin  ningotiji  kockweosesik  ;  anawi 
keget  ani  nondagosik  ij  animitabiwatc,  o  nidjani¬ 
siwa  ij  ondji  nondagosiwatc,  enowek  gotc  keiabatc 
gwaiak  ani  iji  madjik.  Panestining  daje  okimak 
ot  ani  nosawabamawa  ij  animitabinitc,  apitci  ma- 
makatenindamok  gwaiak  ij  ani  ijitabinitc. 

Padjitabiwatc  Bethsamet  ejinikatek  otenaw^ 
ondjita  minwenindamok  endanakidjik,  kakina  ini- 

kik  endatciwagobanen  maiawandjihitigobanenak ; 
wenibik  eta  kiminwenindamok;  nibina  gaie  wina- 
wa  kaiasikatc  nipowak  ij  eka  gosabandamowatc  o 
kitcitwa  mitigwaciwa  endagoninik  Kije  Manito 
ot  animitagosiwin.  Ondjita  segenindamok,  mi  dac 
ij  anokimowatc  kitci  awi  tipatotagwak  Kariathi- 
arim  ejinikatek  kotak  otenaw  ;  pi  natik,  kinawa,  ki 
kitcitwa  mitigwacinan,  awi  inak  ;  mi  dac  keget  i 
natiwatc.  Abinadab  ijinikazogoban  endagobanen, 
mi  ij  atcikatek.  Ondjita  o  mino  manadjitonawa 
Kariathiariming  daje  anicinabek,  ondjita  gaie  mec- 
kot  o  ki  ondji  cawenindagosinawa. 

Kijatc  kikinawatenindagwatogoban  ket  ani  ain- 
gi,  awiak  mino  manadjihatc  kitcitwa  Ostiwinan, 
ondjita  o  ka  mino  ondji  cawenindagosin  ;  awia 
dac  eka  wewenint  manadjihasik,  o  kat  ondji  an- 
wenindagosin. 


87.  Okimaganiwi  Saul  ;  i  ki  anwetawatc  Kije 
Maniton ,  wendji  webinigotc  :  Dabid  o 
nominigon  Samuel  an. 

Samuel  caie  ani  kikagobanen,  Jodawininiwak  ot 
ani  ganonawan,  ot  inawan  :  kikinawatc  inenimici- 
nam,ke  nagatawenimiamintc  ket  otokimamiang, 
endowatc  kakina  anicinabek,  pejik  okimaganiwi. 
.Mi  dac  i  nawanjawenimintc  Sawl  kitci  okimakan- 

dawatc  kakina  Jodawininiwa.  Wenibik  ki  mino 
okimawigoban  Sawl,  wibatc  ka  gwaiak  inatisisi- 
goban  enenimigogobanen  Kije  Maniton  ;  mi 
wendji  inenimigotc  Kije  Maniton  kitci  pon  naga- 
tawenimatc  Jodawininiwa.  Oganonigon  Samuelan 
Sawl,  ot  igon  :  ki  ki  anwetawa  Kije  Manito,  gaie 
win  meckot  kit  inenimik  kitci  eka  kitci  okimawian, 
acaie  kotakan  o  ki  nawanjaweniman  ke  meckodji 
okimawinidjin,  ejitehetc  Kije  Manito  ket  ijitehe- 
nidjin.  Eckwawetc  Samuel,  mi  i  madjagobanen, 
Bethleeming  ijagoban,  mi  i  wikongetc  ;  Izai,  kiki 
o  nidjanisa  wikomak.  O  kikenindamonigobanen 
Kije  Maniton  Samuel  Izai  o  kwisisan  pejik  kitci 
okimaganiwinitc. 

Nicwatcinigoban  Izai  o  kwisisa,  kakina  o  wi 
nibineiabama  Samuel,  pepejik  dac  pindikegwa- 
ban  ;  nitam  pindikegoban  sesikisitc,  minawatc 
gotc  ij  ani  ocimenjindiwatc  pepejik  pindikegwa- 
ban.  Tasin  pandikenidjin  pejik,  Samuel  o  gano- 
nan  Kije  Maniton,  anamite  ot  inan  :  mi  na  ket 
okimawigwen  ?  Ot  igon  Kije  Maniton  :  “  Ka  pa- 
“  menindamawieken  ket  ani  ijinawatc  ot  anicina- 
“  be-mackawabaminagosiwin  ;  ket  na  nind  anici- 
“  nabe  omitonenindjigan?  Anicinabek  wakitc  eta 
“  iji  kikenindamomagatini  o  mitonenindjiganiwa, 
“  nin  win  awiak  ejitehetc  nind  iji  kikenima.  ” 
Pepejik  ka  pindikenitc  nijwaswi  ackot,  Samuel  ot. 

inan  Izain  :  mi  na  endatciwatc  ki  kwisisak  ? — Ot 
igon  dac  Izain  :  keiabatc  anawi  pejik  mamawi  o 
cimenjima,  manadjenica  o  papaganawabama. — Ot 
inan  Samuel  :  anokimon  taka  kitci  nanintc  ;  kawin 
ki  ga  wawenapisimin  kitci  wisining  tci  bwa  tago- 
cing.  Tegocing  dac,  ondjita  kwenatc  kwiwisensan 
ot  ijinawan,  Dabid  ijinikazonigoban.  Pitcinak  Sa¬ 
muel  o  mikawabandamonigon  Kije  Maniton  :  mi 
sa  waam  ke  tibenimatc  Jodawininiwa,  otiji  mika¬ 
wabandamonigon,  ot  igon  :  pasikwin,  awi  nomin. 
Mi  dac  i  pasikwigobanen  Samuel,  mi  i  nominate 
Dabidan,  nasaw  i  mamaopinitco  saiensa.  Mi  dac 
i  ki  mino  omitonenindjiganihigotc  Kije  Maniton  ; 
meckot  dac  Sawl  o  naganigon  Kije  Manito-mito- 
nenindjigan. 


88.  Pejik  Misabe  pinistenwminiwitc  o  papijima 

Jodawini?iiwa. 

Minawatc  i  wi  mikatiwatc  Pinistenhiak  gaie 
Jodawininiwak,  acaie  ki  mawandjihitik  kitci  mika¬ 
tiwatc  ;  aiakam  pikwatinang  ondapitatigwaban. 
caie  kitci  mikatiwatc,  tabiskotc  gotc  gotanenindig- 
waban.  Nasaw  watin  micawackotewaninigoban,  ni 
mitana  tasokon  kijatawigotanenindigwaban.Tasin 
kajigakin  pejik  Panestining  daje  anicinabe  Goliat 
ijinikazogoban,  micawackoteng  ijiniminawekapa- 

wigoban,  mi  dacako  endaje  papijimatc  Jodawini- 
niwa  :  “  Wekonen  wendji  wi  mamawi  mikatiang  ? 
u  Nin  Panestining  endaje  anicinabewian,  kinawa 
“  Sawl  wetokimamieg  ;  nanda  nawanjawenimik  pe- 
u  jik  endatcieg.  ondas  kata  pitc  iji,  ninga  mikatimin 
“  ninawint  eta  ;  cagodjihitc  ke  pi  nansikawigwen, 
<(  ki  ga  tibenimimin  kakina  ;  cagodjihak  dac,  kiga 
“  tibeniminim  kakina.  ”  Mi  gotc  ako  ekitogoba- 
nen  Goliat  tasin  kajigatinigin  ni  mitana  taso  kon, 
kekijebawagatinigin  gaie  eni  onagocinigin.  Joda- 
wininiwak  endaswinowagobanen  kitci  sekimakate- 
nindamogwaban,  onzam  gotc  sekitagosinigoban, 
onzam  apitci  kitci  mitcabewisinigoban  ;  enigo- 
kwabewisinigobanen,  ningotwasin  ekotoskwaning 
acitc  ningotwakwahagan  akosinigoban.  Somanike 
piwabik  ot  owiwakwaninin,  gaie  ot  okapotowaia- 
ninin;(2  8o)  nijin  mitaso  mitana  acitc  nicwaso 
mitana  tipapadjigan  apitinigwatini  o  somanike 
kapotowaian.  Somanike  piwabik  gaie  wetasitcgaie 
wepakahakwanitc.  O  cimagan  (25)  nictana  acitc 
nanan  taso  tipapadjigan  apitinigwatini.  Apitci  ke. 
get  o  kitci  gotanenimawan,  apitci  o  papijimigowan 
Jodawininiwak  enitagosinitc  ako. 

Ningotin  dac  iji  anonigogoban  ’osan  Dabid  kitci 
awi  acamatc  o  saiensa,  nisinigoban  wadjihiwenid- 
ji,  gaie  i  nanda  kikenimatc  endinigwen  o  saiensa, 
iji  anonigogoban  ’osan.  Wetisatc  dac  ij  apinitc  o 

saiensa  endaje  mawandjihitinitc  i  wi  mikatinaniwa- 
ninik,  nanaitak  minawatc  matwe  papinodjikeiani- 
mitagosi  Goliat  ;  kakina  o  sekimigowan  Jodawi- 
niniwak,  win  eta  Dabid  kawin  o  sekimigosin, 
taiagwatc  o  manenindamitawan  i  nondawatc,  ikito 
dac  :  “  Anin  ket  iji  kijikawintc  awiak  nisatc  inim 
“  Pinistenhian  ?  awiak  ondji  agwacimatc  Jodawi- 
“  niniwa  agatenindagwatong  ?  Kwatisitc  na  aam 
“  eiamiasik  Pinistenh  paiapijimatc  Pimatisiwini- 
■“  maniton  o  nidjanisini  ?  ”  Mi  dac  enawatc  : — Ke 
nisagwen  inim  misaben,  kata  apitci  kitci  wanatisi- 
ha  ket  iji  napanonintc  ;  kitci  okiman  ot  anisini  o 
ka  witikeman  :  katakitcitwa  mikiwamiwanini  en- 
datc,  ka  gaie  kata  ondinikesi  conia  i  mawandjita- 
wimintc  ako  kitci  okiman.  Ekitotc  Dabid  i  mane* 
nimatc  Pinistenhian,  o  nondagon  o  saiensan,  Eliab 
ijinikazonigoban  ;  o  nickiganonigon  o  saiensan 
Dabid,  ot  igon  :  wekonen  wendji  pitc  ijan  ?  we- 
konen  wendji  naganatwa  pepejik  manadjenicak 
genawenimadjik  ?  Ki  kikenimin  eji  sasekawenin- 
dizoian,  ka  gaie  ni  wanenindansin  ki  matcitehe- 
win  ;  ki  wi  wabange  anic  kitci  mikatinaniwang,  mi 
wendji  pitc  ijan,  ot  igon. 

Kawin  anawi  sasekawinianimitagosiwin  ki  ond¬ 
ji  ikitosigoban  Dabid,  Kije  Maniton  ot  inenimi- 
gon  eni  ikitogobanen. 


io 

89.  Dabid  o  nisan  Goliata?i. 

Mi  i  nondagegwenkitci  okima  ekitonigwen  Da- 
bidan  ;  o  nandweweman  Dabidan  kitci  okima,  ot 
inan  dac  Dabid  kitci  okiman :  “  Kawin  awiak  se- 
“  kisisiwitc,  tebenimin  ;  nin  ninga  nansikawa 
“  gwetanenindagositc  Panestiniwinini,  ninga  mi- 
“  katimin.  ”  Ot  igon  dac  kitci  okiman  : —  Kawin 
ki  ga  ki  nanakwitawasiwa,  kawin  ki  ga  ki  mikana- 
siwa  ;  onzam  kit  abinotcenjiciw,  win  dac  eko  pi- 
matisitc,  o  nagadjikan  mikatiwin. —  Ot  inan  dac 
Dabid  kitci  okiman  :  “  Tebenimin,  ni  ganaweni- 
“  mak  n’os  o  manadjenicima,  naningotinon  ma- 
“  kwa,  naningotin  micipici  nind  otisik,  ni  makamik 
11  manadjenican,  ni  nopina(na  ako,  ekimagin  ni 
c‘  makama  manadjenican  ij  ani  takwamatc  ;  wa 
**  mikacidjin,  ni  kipotonena  mi  i  nisak.  Tebeni- 
“  min,  potc  pejik  micipici  ningi  nisa,  gaie  pejik 
11  makwa,  mi  ke  totawak  aam  Panestiniwinini  eia- 
“  miasik,  ninga  nansikawa,  ningat  awi  nisa,  nin 
“  aam  aiaogwen.  Agatciwining  ningat  awi  ondji 
u  agwacimak  nitc  anicinabek  ;ij  awekweniwigwen 
<£  aam  paiapijimatc  Pematisiwinimanito  o  nidjani- 
“  sini.  Ningi  cawenimik  Kije  Manito  kitci  eka 
“  ningot  totawitc  micipici  gaie  makwa,  mi  gaie 
“  keiabatc  ket  ani  inenimitc  kitci  eka  ningot  to- 
<£  tawitc  aam  Pinistenwininiwic.  ”  Ot  igon  kitci 

okiman  Dabid  : — madjan  igotc  nindawatc,  nin- 
gwise,  awi  mikac,  kekona  ma  ki  ani  inenimik  Kije 
Manito  ekiton  ! 

Kitci  okiman  o  konasini  o  pitcikonaiehigon 
Dabid  gaie  osomanikepiwabikotesiwakwanini,  gaie 
opakahakwanini  o  minigon.  Mi  dac  ikakwetosetc 
Dabid;  kawatc  mino  papamosesi,  ketnao  nagate- 
nindan  kitci  iji  konaietc,  kitci  iji  aiowinetc.  Mi 
dac  enatc  kitci  okiman  :  ka  ni  mino  pimosesi  ij 
ijikonaieian,  ket  na  ni  nagasikagonan  ?  Mi  i  kit- 
cikonaietc  koki,  win  dac  gotc  tibinawe  o  sakahon 
pepatakonang  kakik,  ot  otapinan  :  nanwabik  gaie 
asininsan  ot  otapinanan  pepitikwabikatinigin,  o 
pitawigackipitaganing  o  pinahanan,  ot  ani  tako- 
nan  gaie  o  wewebasinaban  :  mi  ij  ani  nansikawatc 
Pinistenwininiwan  ka  papijimigowadjin. 

Goliat  ondjita  ot  anawabaman  pa  nansikagod- 
jin  ;  kwenatc  ockinawewigoban  Dabid  epitisigo- 
banen.  Ot  igon  Dabid  Goliatan  :  ket  nanind  ani- 
moqiw,  ki  sakahon  i  pi  nansikawian  ?  Ondjita  o 
matci  pap ijim igon  i  napiwinanitc  o  pawaganima- 
nitokadjiganini  ;  ondas,  ot  igon,  pinecinjicak  gaie 
awesinsak  ningat  acamak  ki  iaw.  Dabid  ot  ajite 
ganonan  aianawabamigodjin,  ot  inan  :  “  Kin  iwi 
“  mikajian  ki  pi  takonanan  kit  acwiwinan,  ki  ci- 
“  magan,  ojikapawihiwecimagan  gaie,  kit  opaka. 
“  hakwan  gaie  ;  nin  idac  eji  nansikonan,  Tebeni. 

“  mate  menisinowininiwinidji  mi  epenimoian,  win 
“  ma  o  ka  nagatawenima  maianenimadjik.  Kije 
“  Manito  nongom  ninga  pakitinamag  ki  iaw,  kiga 
“  pakitehon,  ki  ga  kickikvvebinin.  Pa  tatciwegwen 
“  ki  tcipaimiwa  ningat  acamak  pinecinjicak  gaie 
“  aking  daje  awesinsak,  kitci  kikenindagosinitc 
“  enigokwakamigak  epenimowadjin  Jodawinini- 
“  wak,  kitci  gaie  kikenindagwak  endatciang  on- 
“  daje  maiawandjihitiang  enditc  Tebeniminang 
“  Kije  Manito  :  kawin  mikatiwini  acwiwinan  ot 
“  abadjitosinan  wa  nodjimo-agwacingedjin  cewe- 
‘l  nimadjin.  Kije  Manito  ninga  witokag  kitci  mi- 
il  kaninan,  ninga  tibenindamonigonan  ki  iawiwan 
kitcanicinabek,  kakina  endatcieg.  ” 

Mi  dac  acaie  i  nansikotatiwatc  Goliatan  Dabid  : 
ot  abiskonan  Dabid  o  wewebasinaban,  wewebasi- 
nabaning  onababikisiton  ot  asininsim  pejik,  mi 
dac  i  webabikisatwatc  ot  asinim  Goliatan,  o  pimo- 
sinabanan,  oskatikoning,  o  pagoneskatikwewan, 
mi  sa  gotc  i  abitawatc  i  pi  cingidjisenitc  ;  migotc 
i  mawinanatc  Dabid,  ot  otapibitawan  o  cimagani- 
ni,  mi  gotc  iim  eiotc  i  kickikwewatc  Goliatan.  Ne- 
sintc  Goliat,  mi  gotc  ij  ojimonitc  witc  anicinabe  ; 
Jodawininiwak  meckot  wasa  ot  ani  nodji- 
hawa,  kitci  nibina  o  ki  nisawa.  Ka  pon  ani  nod- 
jihawatc,  koki  tegocinowatc  ka  ondji  amawawatc, 
kakina  kedjickinijaamagewatc  ot  otapinanawa  ;  mi 

dac  Dabid  ij  otapinang  Goliatan  octikwanini,  mi 
dac  ij  ijhvinintc  kitci  okiman  ij  apinitc. 


90.  Saw  l  o  tcisawakeniman  Dabidan. 

Kitci  okima  o  kwisisan  Jonatas  ijinikazonigo- 
ban  :  ondjita  o  minwenimigon  Dabid  Jonatasan 
ajodjiki  o  tcitcagociwa  epitc  sakihitiwatc  Jonatas 
gaie  Dabid.  Jonatas  kakinao  minan  ejikonaiepan 
kiki  gotc  gaie  o  cimagan  o  minan  Dabidan,  gaie 
kiki  o  mitikwabin  gaie  o  kitcibizon.  Apitci  ma  o 
sakihan  i  ki  nisanitc  Goliatan,  kawin  napitc  o  tci- 
sawakenimasiwan,  kawin  ot  inenimasiwan,  ni  pa- 
kinwak  i  mangotasiwitc,  awacamenj  win  kata  kit- 
citwawenindagosi,  kawin  napitc  ki  inenindansi. 
Ondjita  gotc  songa  o  sakihan  ;  o  kitciwawiton  nind 
ijiwinzowinininan,  o  kikaienindagoton,  ot  ineni- 
man  ;  ondjita  gotc  okakikeiatotagoton  ni  kitcitwa 
winzowininan,  ot  ineniman. 

Kakina  ondjita  minwenindamok  Jodawinini- 
wak  i  ki  nisimintc  Goliatan.  Epitc  modjikeninda- 
mowagobanen,  kawewatc,  ka  nisimintc  Goliatan, 
kakina  sakitawanitigwaban  ikwewak,  tibinawe 
nimihitizogwaban  epitc  minawasiwagobanen ; 
modjikisiwini  nikamogwaban  i  nimihitizo- 
watc.  Inahamogwaban  :  (iooo)  ningotin  kitci  mi- 
taso  mita?ia  Pa n est in iw i n in iw d  o  ki  nisa  Saw/  : 

JDabid  dac  win,  (ioooo)  mitasin  kitci  mitaso  Mi- 
tana  o  ki  nisa  Panestiniwininiwa.  Anotc  keko  ot 
opakahamaganinawa  i  nimihitizowatc,  aiackot 
gotc  nakwahamatigwaban.  Savvl  ondjita  o  tcisa- 
wakeienindamitawa  ikwewa  i  nikamonitc  :  ioooo 
j Panestiniwininiwa  Dabid  o  ki  nisa ,  Sawl  dac 
1000  o  ki  nisa.  Ondas  dac  inakak  mi  eko  tcisa- 
wakenimatc  Dabidan,  kakik  o  nickeniman ;  ke- 
kona  pon  pimatisitc,  ot  ineniman  kakik.  Ainda- 
sin  anawi  wikwadjitogoban  Sawl  kitci  nisatc  Da¬ 
bidan  ;  aindasin  gaie  anawi  ki  anokimo  kitci  nisi- 
mintc  Dabidan  ;  Kije  Maniton  dac  kawin  ot  iji  pa- 
kitenimigosin  kitci  nisintc  Dabid,  songa  o  mindji- 
menimigon. 

Ondjita  matciteheckagogoban  tcisawakenindi- 
win  Sawl,  ket  na  ningot  togoban  Dabid,  mi  eta 
gotc  i  ki  agwacimagobanen  witc  anicinabe,  wend- 
ji  tcisawakenindagositc.  Ondjita  songa  minotehe- 
goban  Dabid,  anawi  nijin  Kije  Maniton  ot  anawi 
pakitinamagon  tanasak  kitci  ki  nisapan  Sawlan 
Dabid  megwatc  i  piminodjihigotc ;  ka  dac  ningot 
o  totawasiwan  epitc  minotehegobanen. 

Ka,  enabigis,  wikat  wi  kikinawenimiekekon 
Sawl  ;kawikat  awiak  tcisawakenimiekekon,awaca- 
menj  dac  kawin  awia  tcisawakenindamawiekekon 
o  kwaiakwatisiwin  ondji.  Kikinawenimik  awiak 
kwaiak  enatisidjin,  kawin  tcisawakenimiekekon. 

Awiak  dac  eka  minototonag,  ka  inenimiekekon  : 
taka  gaie  win  mi  ke  totawak ;  taiagwatc  igotc  wi 
minototawik.  Eji  minotehegobanen  Dabid  wi  ki- 
kinaweienimik  ;  ki  ga  kakikeiatotagotonawakikit- 
citwa  cawenindagosiwiniwa. 


91.  Salomo?ih  ot  iji  pagosoiiman  Kije 
Maniton  kitci  nib  wall  ah  igotc. 

Cai  eni  kikagobanen  Dabid,  ka  koni  kinoenj 
ninga  pimatisisi  enenindizogobanen,  kijatc  oneni- 
magoban  ket  okimaganiwinidjin  ki  pon  pimati- 
sitc  win  Dabid.  Win  igotc  o  kwisisan,  Salomonh 
ijinikazonigoban,  o  ki  oneniman,  mi  ke  maia  na- 
bickawitc  ki  pon  pimatisian,  ki  iji  onenimagoban. 
Caie  dac  ka  maiawikapawihintc  Salomonh  i  nabic- 
kawatc  ’osibanen,  i  nipatc  o  ganonigon  Kije  Ma- 
niton,  ot  igon  :  Ket  iji  pagosenimiwanen,  mi  ket 
iji  caweniminan.  Mi  dac  ekitotc  Salomonh  :  “Te- 
<4  benimin,  ka  sa  keko  ki  pagosenimisinon,  ml 
<£  eta  nibwakawin  pegoseniminan,  kitci  teb  mi- 
“  no  ganawenimagwa  inikik  naiagatawenimagwa, 
“  mi  eji  pagoseniminan,  Tebenimin.  Ondjita  ki 
“  ki  mino  cawenima  n’osiban  kit  anotagani- 
*l  ban  :  ki  ki  mino  ani  anokitag  n’osiban  ;  ka  ani 
“  inenimatiban  o  ki  ani  tibisatwan.  Ondjita  ki  ki 
“  ani  tepwe  ka  ani  inawatibanen  :  ki  gat  ani  wi- 

tokawenimin,  ka  inatiban.  Ki  ki  inenima  gaie 
“  o  kwisisan  kitci  nabickagotc  eji  nabickawak 
“  nongom  n’osiban.  Nind  abinotcenjiwatis,  ket  ani 
“  towanbanen  nind  apitci  ani  wanenindan.  Kitci 
“  manek  anicinabek  tebenindamojianik  kitci  na- 
“  gatavvenimagwa  ;  epitc  manewatc  kawin  awiak 
“  o  ta  ki  ickwa  akimasiwa.” 

Ondjita  o  minotagon  Kije  Maniton  Salomonh 
eji  pagosenimatc,  pawengwac  ot  igon  :  kawin  ki 
pagosenimisi  kinoenj  kitci  pimatisin,  ka  gaie  ki 
pagosenimisi  wanatisiwin,  ka  gaie  ki  pagosenimisi 
kitci  ani  cagodjihatwa  ke  nickenimikik.  Ondjita 
ki  minoton  eji  pagosenimin  ;  nibwakawin  eta  ki 
pagosenim,  kata  ino  eji  pagosenimin,  ki  ga  nib- 
waka,  ka  maci  awia  ki  iji  nibwakasi  eko  akiwang, 
ka  gaie  nananj  kitci  pon  akiwang,  awia  kata  iji 
nibwakasi,  inikik  kin  ket  iji  nibwakahinan.  Kawin 
gaie  anawi  kit  iji  pagosenimisi  ket  iji  ani  acitina- 
monan  wanatisiwin  gaie  kitcitwawisiwin  :  kawin 
awia  ki  iji  kitcitwawisisi  kin  ket  apitc  kitcitwawi- 
sin  ka  gaie  awia  ki  iji  wanatisisi  ket  iji  wanatisin. 
Ani  tibisatwan  ket  ani  ineniminan,  ninga  kinwa- 
ton  ki  pimatisiwin,  kinoenj  ki  ga  pimatisiwenimin. 
— Emajikatc  dac  Salomonh,  apitci  kitci  modjike- 
nindam  eji  cawenindagosigobanen. 

92.  Kikenmdagwatini  ka  igogobanen  Kije  Mani- 
to?i  Salomonh ,  ki  gat  apitci  nibwaka, 
iki  igogobanen. 

Nij  ikwewak,  ka  kiwanisidjik  towak,  mamawi 
apigwaban,  pejik  mikiwam  apitamogwaban  ;  pe- 
jik  ki  nikiawaso,  kwiwisensan  o  nidjanisan ;  ot 
angweian  gaie  ka  niso  kijigatinik  ki  nikiawason 
gaie  win,  kwiwisensan.  Ickwaiatc  ka  nikiawasotc, 
i  nipatc  o  kipwanamockawan  o  nidjanisan,  kimotc 
ot  awi  pakitinan  o  nidjanisibanen  ot  angweian  i 
nipanitc,  meckot  ot  otapiniman  nidjanisini,  o  ki- 
motiman  i  nipanitc.  Kweckositc,  o  kikeniman  abi- 
notcenjican  i  niponitc,  ondjita  gackenindam,  nipo 
ni  nidjanis  ij  inenindang.  Wewenint  waiabamatc, 
koni  pikiwan,  mitok  win,  nind  angwe,  o  nidjani¬ 
san  ot  ineniman.  Ot  angweian  dac  wi  tepwen  ij 
ikitonitc  :  kin  ki  nidjanis.  Kinoenj  ondji  aiajiten- 
diwak  :  keg  ijiwak  kitci  okiman  endanitc,  mi  keia- 
batc  eji  gaganonitiwatc,  ot  onzondinawan  i  wi  ma- 
kandiwatc,  tabiskotc^nin  ni  nidjanis — ij  itiwatc. 

Ka  pizindawatc  Salomonh  i  wi  makandinitc 
inim  abinotcenjican, — manotc,  tabiskotc  o  ka  ti- 
benimawan  nenapan,  ikito.  Kawin  anawi  keget 
kitci  totawimintc  ot  inenimasiwan,  anica  o  wi  ki¬ 
keniman  awekwenitok  ondjita  wenidjanisinigwen. 
Mi  dac  keget  i  ki  kikenindagosinitc  wenidjanisi- 

nidjin.  Aam  ka  kimotitc, — manotc  keget  kata 
tackijiganiwi — ikito.  Kotak  dac  ikito  :  ka,  enabi- 
gis,  niciekekon,  manotc  win  kiki  nodjim  o  kat  aia- 
wan  ;  mi  i  kikenindagositc  keget  win  ij  onidjani- 
sitc  ka  kimotimintc,  mi  dac  i  minintc  win  keget 
ij  onidjanisitc.  Ondjita  mamakatenindagosi  epitc 
nibwakagobanen  Salomonh,  megwatc  abinotcenji- 
ciwenindagosigoban,  mitaso  piponesigoban  acitc 
nij. 


93.  Anokimo  Salomonh  kitci  ojidjikatejiik  kitci 
kwenatc  Aiamie  Afihiwa/n. 

Inikik  ka  pimatisigobanen  Salomonh,  ondjita 
wanakiwaninigoban  eji  cawenimigogobanen  Kije 
Maniton  kitci  iji  nibwakatc  ;  apitci  kitci  wanati- 
sigoban  :  (1200000)  mitasin  acitc  nijin  mitaso  mi- 
tana,  tasin  kitci  mitaso  mitana,  mi  endatcinigo- 
banen  ot  ockinikima,  ondjita  ininiwa.  Epitc  wa- 
natisinigobanen  ot  ockinikima,  ozawiconia  gaie 
wabiconia  nakikawenindawatogoban.  Kawikat 
awia  kitci  okima  ki  apitenindagosisi, epitc  kitci 
okimawigobanen  Salomonh.  Kakina  kitci  okimak 
wasa  eindanakigobanenak,  o  mamawatisigo  Salo¬ 
monh,  mizi  kekon  awacamenj  weonicicininik  0 
pi  maminigo  ;  tanasak  o  pi  tibenindamonigo  ot 
okimawiwiniwa.  Apitci  mamakasinagwatini  ij 

apitc  i  wabandjikatenik.  Kakina  ot  ockinikima 
endatcinitc,  ka  keko  nondesesiriini  epitc  mino 
anokitawintc  Salomonh  epitc  kitci  okimawitc. 
Ondjita  kitci  nibwaka  okimawigoban ;  ka  ineni- 
migogobanen  Kije  Maniton,  ka  keko  nondesesi- 
nini,  wanakiwiniokima  ijinikazogoban.  Salomonh 
osibanen,  Dabid,  nibina  conia  gaie  ozaw  conia, 
anotc  kekon  ki  mawandjitogoban, — aiamie  miki- 
wam  kata  ojidjikate, — ij  inenindamogobanen.  Ka 
dac  nananj  ki  ondji  inanokimagasininigoban, 
onzam  i  ki  nodj  animisigobanen.  Salomonh  dac 
apitc  ka  meckotokapawigobanen  ’osan,  apitc  waia- 
nakickamogobanen,  apitc,  anokimogoban  win 
kitci  ojidjikatenik  kitci  kitcitwa  aiamie  mikiwam. 

Ningotwaiak  ket  iji  nagatawenindangik  inano- 
kiwin,  aiamie  mikiwam  caie  kitci  ojidjikatek 
(2,300)  nisin  kitci  mitaso  mitanawek  acitc  nisin 
mitaso  mitana  ke  nagatawenimadjik  ket  inanoki- 
nidji ;  (80000)  nicwaso  mitana  tasin  kitci  mitaso 
mitana  ket  onabikaigedjik  ;  (70000)  nijwaso  mita¬ 
na  tasin  kitci  mitaso  mitana  anotc  eji  awatazod- 
jik.  Ondjita  kitci  kitcitwa  mikiwamikegoban  Sa¬ 
lomonh  ;  kakina  gotc  ozawiconiakategoban  eni 
aijidjikategobanen  ;  kavvin  igotc  anic  cicohigani- 
wansinogoban  wakitc  ozawi  conia,  ondjita  gotc 
ozaw  coniakategoban  kakina  eni  aijidjikategoba¬ 
nen,  wawatc  igotc  tcitaaskwan,  ozawiconia  tcita- 

askwan  mi  monjak  ewaganiwangin.  •  Ozawiconia 
tcitaaskwan  ij  octikwaniwang,  wasakonenindjike- 
asinitok  ka  mamisakindagwatogwen  awacamenj 
inamowan  ;  epitc  wasakonenindjikemagak  ka- 
kina  mikiwaming,  andj  gotc  wasakonenindjikewi- 
nimikiwcim  inenindagwat  eji  waseiak  ozawiconia- 
tcitaaskwan  ij  octikwaniwang  i  wasabikitek  wasa- 
konenindjikewini-asin  memisakindagwatokwen. 


94.  Aiamitwate  Aiamie  Mikiwam. 

Ka  ojidjikatek  aiamie  mikiwam,  inenindam  Sa- 
lomonh  :  kata  aiamitwate,  mi  gaie  indaje  kitci  at- 
cikatek  Kitcitwa  Mitigwac  endagoninik  Kije  Ma~ 
nito  ot  animitagosiwin.  Mi  dac  i  mawandji  nan  d- 
wewematc  kakina  ot  ockinikima  ;  apitci  modjika* 
mikisigwaban  kakina  Jodawininiwak  kitci  widji- 
wewatc  apitc  pidjikatenik  kitcitwa  Mitigwac.  Pi- 
minikanigoban  Salomonh  i  pimiwidjikatenik  kit¬ 
citwa  Mitigwac ;  eiamie  kikinoamagegobanenak 
mi  wak  pemiwitogobanenak  kitcitwa  Mitigwac. 
Tegositowatc  Aiamie  Mikiwaming,  awacamenj  i 
kitcitwa  apinasikatenik  o  ki  nawanjawenindana- 
wa  kitci  atenik.  Ka  sakahamowatc  i  ki  atowago- 
banen,  kaiasikatc  mockineawaninigoban  kakina 
pintc  Aiamie  Mikiwam.  Ondjita  wanina  minwe- 
nindam  Salomonh  i  wabandang  eninigobanen  ij 

awaiiinik  pindikamik. — Nind  iji  minwenindama- 
gozan  Kije  Manito  i  ki  mikiwamikawak,  inenin- 
dam ;  mi  ij  oiotcingwanikapawitc,  pekic  gaie  icpi- 
ming  i j itesinindj ini  eitawinik,  matwe  ikito  :  “  Ke- 
“  get  na  ki  witanakimigonan  aking  Kije  Manito  ? 
**  Ka  o  kadjitapitansin  aking  gaie  wakwing,  awa- 
u  camenj  ka  o  ka  teb  mino  apitansin  ondaje  pintc 
“  aiamie  mikiwam  kitci  ki  apitc ;  kakina  ani  non- 
“  deseni  aki  gaie  wakwi  epitc  kitcitwa  minditotc 
<c  Kije  Manito.” 

O  pagosenindamawanisa  kakina  ot  ockinikima 
Kije  Maniton  o  kitci  cawenindjikewinini,  gaie 
ot  iji  pagoseniman  Kije  Maniton  kitci  cawenin- 
damitawanitc  kakina  ke  pagociiwe  pindikenidji 
Aiamie  Mikivvaming  ket  aiamianidji,  kakina  ket 
iji  pagosenimigotc  kitci  iji  cawenindagosinitc. 
Mitaso  kijik  acitc  nanan  ki  aiamie  mawand- 
jihitik  ij  aiamiawatc,  i  mamoiawamawatc  gaie 
i  pagosenimawatc  Kije  Maniton.  (22000)  nictana 
acitc  nij  tasin  kitci  mitaso  mitana  atikwak,  Kije 
Maniton  o  ki  inagwaienindamawan  ij  iji  scftaki- 
widjikewatc  ;  120000,  mitaso  mitana  acitc  nictana 
tasin  kitci  mitaso  mitana  manadjenica  gaie  0  ki 
inagwaienindamawawan  Kije  Maniton  ij  iji  sasa- 
kiwitawawatc. 

Mi  endowagobanen  kaiat  ibwa  maci  nisawindi- 
banen  JEZOS.  Mi  wendji  inenindagwatogobanen 

kijatc  kitci  kikenindagwak  ke  totawintc  ke  pi  ag- 
wacimatc  anicinabe.  Nongom  “dac  eko  ki  nisintc 
JEZOS,  ka  keko  sasakiwidjikenaniwansinon,  ka- 
kina  o  ki  angotonan  kete  sasakiwidjikewinan,  win 
gotc  eta  wiiaw  o  ki  meckodji  napi  sasakiwidji- 
ken  apitc  enenindizotc  :  Nin  meckot  ninga  nisigo^ 
kitci  kijikamawanisagwa  kakina  anicinabek.  Ta- 
sin  enamensikaniwangin,  sasakiwidjiganiwanini 
JEZOS  wi  iaw  ;  tasin  enamensikaniwangin,  o  pa- 
kitinamawan  JEZOS  ’osan  wi  iaw  kakina  anicina¬ 
bek  ondji.  Kawin  nond  inenindagwasinon  Ana- 
mensikewin  epitenindagwatogobanen  eji  sasaki- 
widjikegobanen  JEZOS  apitc  nesawindibanen. 
Apitc  nesawindibanen  wakit  atin,  win  gotc  o  ki 
pakitinamawan  ’osan  wi  iaw  anicinabek  ondji,  mi 
keiabatc  endotang  ij  anamensikaniwang.  Mi 
wendji  gwaiak  ikitonaniwang :  mi  pejikwan  epi- 
tenindagwak  Anamensikewin  gaie  JEZOS  o  Nisi- 
gowin  Tcipaiatikong. 

Apitci  kitcitwawenindagwatogoban  Aiamie  Mi- 
kiwam  ka  kijitogobanen  Salomonh,  ij  atenigoba- 
nen  Kije  Manito  ot  animitagosiwin  Kitcitwa  Mi- 
tigwacing  ;  mi  gaie  ij  ategobanen  onagan  mocki- 
negoban  midjim  ejisiniwagobanen  Jodawininiwak 
nimitana  taso  pipon  icpiming  ondji  pangisinini- 
goban  tasin  kekijebawagatinigin.  Awacamenj  wasa. 
apitenindagwat  kit  Aiamie  Mikiwaminan,  kina- 

wint  tcapaiatikonamatizong ;  mi  ma  ondjita  ij 
apitc  k’osinan  JEZOS  kitcitwa  Okanistiwining. 


95.  Eliot  acamigoji  Sareptang  daje  ikwewa?i. 

Akab  ijinikazogoban  jodawinini  okimagoban  ; 
ondjita  matci  okimawigoban,  o  witikemaganan 
Jezaben  ijinikazonigoban  ;  ondjita  matci  okima- 
kwewinigoban  gaie  win,  awekwenitok  igotc  i  niji- 
watc  awacamenj  metci  pimatisigobanen  ?  Epitc 
matci  pimatisiwagobanen,  Kije  Manito  ot  ineni- 
ma  :  ninga  pasanjewak.  Mi  dac  ij  anonatc  pejik 
nakan  kikenindaminidjin,  Eli  ijinikazonigoban  ; 
ot  inenimigon  Kije  Maniton  Eli  kitci  awi  winda- 
mawatc  Akaban  ket  inenindagosinitc.  Mi  dac  ke~ 
get  ejagobanen  Eli  endanitc  kitci  okiman,  mi  dac 
enatc  :  “  Ninga  tepwe  ket  ikitoian ;  ni  pizin- 
dag  Kije  Manito  Tebeniminang,  kawin  kata 
ondji  kimiwansinon,  ka  gaie  nananj  kata  ondji 
awansinon,  panima  nin  ikitoian,  mi  ket  ingi.”  Ka 
ickwa  windamawatc  Akaban,  ot  igon  Kije  Mani¬ 
ton  Eli :  “  nagatan  ondaje,  wabanong  inakak  ijan, 
awi  kazon  pawitikong  Karit  ejinikatek ;  pawitiko- 
nipi  ki  gat  onipimin  ;  kakakiwak  ningat  anonak 
kitci  acamikwa.”  Mi  sa  keget  eji  madjagobanen 
Eli ;  tegocing  dac  pawitikong,  mi  indaje  pecotc  i 
kazogobanen,  kakakiwa  dac  tasin  kekijebawagati- 

nigin,  gaie  tasin  wenagocinigin  ot  acamigo,  wiias 
gaie  pakwejigan  ot  awi  acamigo  kakakiwa.  Keg 
apitc  iskateni  iiam  i  pimidjiwaninigiban  Pawitik, 
ket  na  wikat  kimiwanini  ?  Minawatc  dac  o  gano- 
nigon  Kije  Maniton  Eli,  ot  igon :  “  pasikwin, 
“  madjan,  ijan  Sarepta  ejinikatek  otenaw,  mi 
“kitci  apin  :  nind  anona  ikwe  pejik  cakawitc 
“  kitci  aiacamik.”  Mi  dac  eji  madjagobanen  ;  we- 
titang  otenaw,  tcik  ickwand,  mi  i  wabamatc  pejik 
ikwewan  cakawinidjin,  papamonjakinisen. 

Eli  o  ganonan  inim  ikwewan,  ot  inan  :  nipi  pi* 
tawicin  pangitcic  onaganing  kitci  minikweian.  Mi 
gotcij  ani  madjanigobanen  nipi  i  natinitc  ;  o  nosa- 
wiganonan  Eli,  ot  inan  :  enabigis,  gaie  pakwejigan 
pitawicin  ningotokonewan  kitci  amwak,  ot  inan. 
Ot  igon  dac  inim  ikwewan  :  ni  kikenimik  Kije 
Manitoba  nind  indanasiwa  pakwejigan,  pangitcic 
eta  nind  indanak  napanenak  onaganing,  gaie  ond- 
jita  pangitcic  pakan  pimite  nind  indanin  ;  mi 
wendji  papamonjakiniseian  ij  inenindaman  :  pak- 
wejiganens  ningat  ojia  mamindjitc  kitci  wisiniang 
ni  nidjanis,  mi  kitci  nipoiang.  Ot  inan  Eli  :  kawin 
sekenindanken,  madjan,  awi  pakwejiganiken  non- 
gomka  ikiton  ;  nin  nitam  ojilawicin  kijie  pakwe- 
jiganens,  kijizotc  pitawicin,  ickwaiatc  dackinawa 
ket  amweg  ki  gat  ojia.  Mi  ma  ekitotc  Kije  Mani- 
lo  :  “  Ka  kata  nondesesik  ki  napanenimak,  gaie 

ki  paka  n-pimitem  kawin  katanondesesinon  nananj 
kitci  kimiwang.  ”  Mi  dac  keget  eninigobanen,  ka¬ 
win  ki  nondesesinigoban  o  napanenima  gaie  o  pa- 
kan-pimitem  nananj  ikimiwaninigobanen.  Ondjita 
modjikenindamogoban  aam  ikwe  eji  caweninda- 
gosigobanen,  anawi  kakik  pakwejiganike,  gaie 
opakan-pimitemi  ij  apandjikewatc  ;  teiotc  endat- 
cinitc  o  napanenima,  mi  keiabatc  endatcinitc  ka 
pakwejiganikedjin,  ka  memandjic  metasawenin- 
dagosisik  napanenak,  teiotc  igotc  kakik  mi  endat- 
ciwatc.  Gaie  o  pakan-pimitem  ka  memandjic  me- 
tasawenindagwasinini,  teiotc  igotc  kakik  mi  enda- 
sininik.  Mi  dac,  aninitok  apitc,  i  niponitc  o  nidja- 
nisan  ;  ondjita  wanina  gackenindam  aam  ikwe  ; 
ot  inan  dac  Eli  :  pij  ki  nidjanis.  Mi  dac  win  ot 
apinasing  ij  ijiwinatc  Eli  inim  abinotcenjican  ka 
niponidjin,  mi  dac  i  pagosenindamawanisatc  inim 
ikwewan  koki  kitci  pimatisinitc  o  nidjanisini.  Ke¬ 
get  dac  mi  eji  cawenindamitagotc  Kije  Maniton 
Eli,  koki  pimatisi  ka  nipopan  kwisisens,  mi  dac 
keget  ondjita  i  modjikenindamogobanen  aam  ikwe 
koki  i  wabamatc  o  nidjanisan  ij  apitcipanitc  ;  mi 
dac  egotc  Eli  inim  ikwewan  :  acaie  kit  apitci  ki- 
kenimin,  i  tipahiganatc  Kije  Manito,  i  sakihiK.  ; 
kawin  anic  ki  nita  ikitosi,  kicpin  ningot  ekitoianin, 
mi  ondjita  engi. 

Ka  inogobanen,  aam  ikwe  ij  anawi  apitci  kota- 

kitogobanen,  i  ki  cawenimagobanen  Elin,  kikaie- 
nindagwat  eji  pakinwatamang  ij  ani  caweniman- 
gwa  getimagisidjik. 


96.  Nisak  450  in en ito w isidjik . 

Megwatc  ij  apigobanen  Eli  Sarepta  otenang, 
kitci  okima  Akab  ejinikazogobanen,  kiki  kitci  oki- 
makwe  Jezaben  enawindibanen,  anokimogwaban 
gotc  anotc  kitci  papa  nandawabandjiganiwinitc 
Elin,  kitci  nisimintc  :  ka  nananj  o  mikawasiwa- 
wan.  Ondjita  ka  minwenindansik  Akab  gaie  Je¬ 
zaben,  meckot  dac  nanekatcihagwaban  eiamie  ki- 
kinoamagenigobanena.  Acaie  niso  nibin  ka  kimi- 
wansinogoban,  ka  gaie  awansinogoban,  mi  dac  ij 
inenimigotc  Kije  Maniton  Eli  kitci  wabamigotc 
kitci  okiman  :  mi  dac  keget  ij  ijagobanen  Eli  kitci 
okiman  endanitc.  Ot  anike  anonan  pinama  Ab- 
dian  ijinikazonigoban,  kitci  okiman  kaiacawatc 
eji  nagatawenindami-anokitawanigobanen  ;  ot 
inan  :  Awi  windamaw  kitci  okima  ;  caie  tagocin 
Eli,  ki  gat  ina.  Ka  pinama  gotc  wibatc  iji  minwe- 
nindansi  Abdia,  songa  aiamie  nibwakagoban,  ine- 
nindamogoban  :  konima  ket  apitendian  kitci  oki¬ 
ma  kitci  awi  windamawak,  koni  o  kat  inenimigon 
Kije  Maniton  Eli  ningot  iji  minawatc  kitci  ijatc  ; 
apisik  dac,  ningat  anwenimik  kitci  okima,  ki  ki- 

navvick  inenimitc. — Kawin  sekenindanken,  ot  man 
Eli,  ka  ningotiji  ningat  ijasi.  Mi  dac  keget  i  nan- 
sikaw&tc  kitci  okiman  Abdia,  o  windamawan  i  ta- 
gocininitc  Elin  ;  mi  gotc  gaie  win  Eli  i  nagosigo- 
banen  kitci  okiman  ij  apinitc.  O  nickatc-ganoni- 
gon  Eli  Akaban,  ot  igon  ;  kin  na  kakina  nind  aki 
ka  wanadjiton  ? — >Ka  mawin  nin,  ni  wanadjitosin 
kit  aki,  ketci  okimawian,  kinawa  gotc  endaso 
witcijanindieg,  kinawa  tibinawe,  ki  wanadjitonawa 
kit  aki  ;  ki  ki  manenimawa  Kije  Manito,  meckot 
Baal  ki  manadjihawa  i  tipahiganeg,  i  sasakiwita- 
weg.  Anokimon  kitci  mawandjihitiwatc  kakina 
kit  ockinikimak  gaie  memanitowisigwenak  enenin- 
dizodjik. 

Ka  mawandjihitinitc,  o  ganona  Eli,  ot  ina  :  anin. 
apitc  anotc  ke  pon  inenindameg  aiackot  i  mikawe- 
nimeg  Kije  Manito  gaie  Baal  ?  Ka  ki  pejikotosi- 
nawa  ki  mitonenindjiganiwa  :  anin  apitc  ke  pon 
makikatengin  inenindagosieg,  aiackot  i  noswaha- 
toieg  Kije  Maniton  o  mikan  gaie  Baal  o  mikan? 
Inenindameg  :  Kije  Manito  ni  tibenimigonan,  ti- 
pahiganik  :  gaie  dac  inenindameg  :  Baal  ni  tibeni¬ 
migonan,  tipahiganik  sa  gotc.  Nin  eta  i  pejikoian, 
nind  anokitawa  Kije  Manito  ;  winawa  dac  meni- 
towisidjik  Baalan  enokitawadjik  ("450 )  newin  mi- 
taso  mitanawek  acitc  nano  mitana.  Nij  nabetikok 
mijicinam :  pejik  winawa  o  ka  sasakiwidjikenawan 

kitci  imvazowatc,  oka  pikickijwawan,  ki  pikickij- 
wawatc,  o  sasakiwidjiganiwang  o  kat  asawan.  Mi 
gaie  nin  ke  totawak  pejik  nabetik  ;  Kije  Manito, 
nin  ninga  pagosenima  tepahiganak,  winawa  o 
Baalimiwan  menitokewadjin  o  kapagosenimawan. 
Kata  kaiacawatenindagosi  awekwenitok  keget 
menitowigwen,  koni  nin  menadjihak,  konima  gaie 
winawa  menadjihawadjin, —  Iji  minwenindamok 
Jodawininiwak,  otinawan  :  onicicin,  mi  keget  ket 
ingi  ekiton,  ot  inawan. 

Winawa  nitam  o  ki  sasakiwidjikenawan  atikwan 
Baalan  menitokedjik  ;  anawi  songa  ot  iji  pagose- 
nimawan  Baalan  kitci  cawenimigowatc,  wibatc 
kekijebawagatinik  nananj  ij  abitozaminik  :  ka  sa 
awatc  insinini  eji  pagosenimawapan  o  Baalimiwan 
Eli  ot  ina  :  kijiwek  wanina,  ot  ina,  ot  iji  nanapa- 
kanzoma,  ningotiji  koni  nipetok  ki  Manitomiwa, 
koni  ma  gaie  sikinipiwikamikong  apitok.  Anawi 
eckam  songa  manitokazowak  ij  anawi  songa  pa- 
gosenimawatc  o  manitokadjiganiwan ;  keg  gaie, 
gotc  anotc  kakina  wi  iawiwang  mamatijotizok,  ka 
sa  awatc  iji  gackitosik  keiabatc,  keg  apitc  anawe- 
nindjikek  menitowisipanek.  Eli  gaie  win  anokimo 
kitci  ojidjikatenik  ke  daje  sasakiwidjiketc  ;  asinin 
ki  inabikisidjikaten  ke  daje  sasakiwidjiketc  Eli, 
waka  aii  pimipasanikatenigoban,  wakitc  asining 
ki  ojidjikaten  ;  mi  indaje  wakitc  mising  ij  atcika- 

tek  atik  wi  ias,  ka  ickwa  pakajomintc  atikwan. 
New  kitci  onaganan  ki  awaganiwanon  i  siginika- 
tek  nipi  wakitc  atik  wiiasing.  Nenisin  ki  mockine- 
badjikaten  nipi  inikik  ka  siginikatek  wakitc  aii 
atik  wiiasing  ;  kakina  ki  nisabawadjikaten,  gaie 
wiias,  gaie  misan,  gaie  asinin  ;  gaie  pimimockine- 
bi  i  pimipasanikatek  waka  aii.  Mi  dac  panima  ij 
aiamiatc  Eli,  ka  aindodjikatenik  o  sasaki widjigan ; 
megwatc  ij  aiamiatc,  kaiasikatc  icpiming  ondji 
pangisinini  ickote  o  sasakiwidjiganing,  mi  gotc  i 
piskanesenik  atik  wiias,  gaie  misan,  gaie  asinin, 
gaie  nipi,  gaie  nekaw,  kakina  apitci  tcagakiteni- 
wan.  Kakina  inikik  waiabangegobanenak  mi  gotc 
i  tcingidjisewagobanen  ;  mi  dac  ekitowagobanen  : 
mi  keget  win  Kije  Maniton  tepahiganadjin  Eli. 
Mi  dac  ekitotc  "Eli  :  keget  enenimiwegwen,  mi- 
ondjita  Kije  Maniton  tepah iga n a djin ,  nisik  okom, 
ni  manitowisimin,  enwazodjik  ;  kawin  kanake  pe- 
jik  pimatisisiwitc.  Kakina  ka  tcaginanindwa  ke¬ 
get,  Eli  o  ganonan  Akaban,  ot  inan  :  Kata  kimi- 
wan  ;  mi  dac  keget  wanina  i  kimiwaninigobanen 
ibwa  maci  otitang  endatc  Akab. 

Kawin  onicicinsinon  awia  cagwenimatc  Kije 
Maniton,  misawatc  eka  manewatc  ondjita  eiamiad- 
jik  ;  taiagwatc  igotc  eckam  ta  songa  manitokazo 
kitci  aiamatc  ij  inenindang  :  ninga  pwa-na  mito- 
nenimik  Kije  Manito  apitc  ani  tibisenik  kitci  mi- 
tonenimigwen  ? 

97.  Eli  ot  acamigon  Anjeniwan. 

Nwandagetc  Akabikwe  i  ki  nisimintc  kakina  ni 
manitowis  enwazonipane,  wanina  nickatisi,  mi 
dac  ij  anokimotc  kitci  awi  windamawimintc  Elin 
ke  totawimintc  :  ibwa  i?iaci  nijokonagak  ki  ga  to- 
tago  ka  totawindwa  memanitowisipanek.  Mi  dac 
sekenindamogobanen  Eli,  mi  ij  ojimogobanen. 
Nongom  anawi  apitci  songitehegoban,  ondjita 
kitci  okiman  i  gaganonatc  ij  anawi  songa  nicki- 
ganigotc  ;  ka  nondagetc  dac  enenimigotc  Jezabe- 
nan,  apitci  sekisigoban. 

Kawin  mamakatenimasiwata  Eli  endogobanen, 
wibatc  i  ki  cagotehegobanen  ;  mi  sa  endiang  eni- 
cinabewiang,  wenibik  pon  songiteheckonang  Kije 
Manito,  mi  gotc  i  babanatenindizoiang.  Naningo- 
tinon  Ki  pon  ganawenimigositagonan  kitci  kike- 
nindizoiang  epitc  cagwenindagosing  tibinawe. 
Anawi  win  ki  pimi  ganawenimigonan  ;  anic  ma  ki 
wi  kikinohamagonan  kitci  songa  apenimowang  o 
Kije  Manitowiwin  kakik. 

Mi  indawatc  ojimogobanen  Eli  micawackoteng 
iji  madjagoban  epitc  nicisekisigobanen.  Epitc 
netwenindamogobanen,  mi  eji  pagosenimagoba- 
nen  Kije  Maniton  kitci  nipotc.  Mi  dac  i  nipago- 
banen ;  Anjeniwan  dac  ot  awi  amatinigon,  i  nipatc, 
ot  igon  :  kockosin,  wisinin.  Kweckositc,  mi  i  wa' 

foandang  onagan  nipi  ij  atenik,  gaie  kijie  pakwe- 
jiganan  o  wabaman,  mi  ka  iji  pitwagotc  Anjeni¬ 
wan.  Mi  dac  keget  i  wisinitc,  gaie  nipi  i  mini- 
kwetc  ;  mi  dac  koki  i  nipagobanen.  Minawatc  ko- 
ki  ot  amatinigon  Anjeniwan,  ot  igon  :  wisinin  mi¬ 
nawatc,  wasa  inamo  mikan  ejan  ;  mi  dac  keget  i 
wisinigobanen.  Ka  ickwa  wisinitc,  mi  dac  keget 
i  madjagobanen.  Ondjita  o  mino  songinowecka- 
gon  ka  inacamigo  obanen  Anjeniwan;  ni  mitana 
taso  tibik,  taso  kijik  gaie  ki  pimose  ;  kawin  nin- 
gotiji  ki  ondji  anwebisi,  ka  gaie  ondji  wi  wisinisi 
epitc  mamanda  songinaweckagogobanen  Anjeni¬ 
wan  ka  inacamigogobanen. 

Kaidna  kaiat  eiamiagobanenak  kekinoamage- 
gobanek  inenindamogwaban  :  ka  iji  songinawec- 
"kagogobanen  Eli  ka  amwatc  pakwejiganan,  Anje¬ 
niwan  eji  acamigogobanen,  kijatc  ki  ki  iji  kaiaca- 
watc  kikenindamonigonan  Kije  Manito,  ket  iji 
songinaweckagetc  Okanistiv/in,  nananj  wakwing 
ket  ondji  otisabandamang  ij  otcitcagocing  gaie  ij 
owiawing. 


98.  Elize  o  papawidjiwan  Elm, 

Ni  mitana  taso  kijik,  taso  tibik  gaie,  Elipemo- 
^egobanen,  keg  apitc  otitamogoban  pikwatina 
Horebijinikate  ;  mi  indaje  i  nondawatc  Kije  Ma- 

niton  i  ganonigotc,  ot  igon  :  “  ijan  Damas  ejinika- 
“  tek  otenaw,  ki  gat  aiamie  nomina  Hazael  kitci 
“  tibenindang  Siri  ejinikatek  aki.  Jehu  gaie  ki 
“  gat  aiamie  nomina  kitci  okimakandang  Israel.” 
Mi  dac  keget  i  madjagobanen  Eli ;  ij  ani  pimo- 
setc,  mi  i  nakickotatiwatc  Elizen,  tackatanhwan- 
gibidjiken,  mitatciwak  acitc  nij  taiackatanhwangi- 
bidjikedjik  eji  anokidjik  ningotwaiak  enanokid- 
jik.  Mi  dac  Eli  i  pinsikotinatc  Elizen,  o  pinsikon- 
daan  wakitc  enikang  o  pitawagwiwin.  Mi  dac 
kaiasikatc  i  kikenindang  Elize  eji  cawenindago- 
sitc  ket  inatisitc ;  mi  gotc  ij  ani  naganatc  iiam  ot 
atikoma  ij  ani  widjiwatc  Elin.  Elize  ot  inan  Elin  : 
papamitawicin  mamindjitc  kitci  awi  odjimagwa 
ni  nikihigok,  mi  dac  kitci  papawidjiwinan. — Mad- 
jan,  ot  igon,  ijan,  koki  minawatc  tagocinokan  ; 
acaie  ma  eji  anojitc  Kije  Manito  ki  ki  toton,  ke 
towanen  dac  gotc  kin.  Koki  tegocing  Elize,  o  ni- 
kihigo  endanitc  i  ki  ijatc,  ot  atikoma  o  ki  nisa 
taiackatanhwangibidjikenipane,  o  kijiswa  ;  o  tack- 
atanhwangibidjikemitikon  mi  wan  ka  potawedjin 
i  kijiswatc.  Mi  dac  i  magocetc,  witc  anicinabe  o 
wikoma  papecotc  eindanidji.  Ka  ickwa  wikondi- 
watc,  mi  apin  ij  apitci  papawid*jiwatc  Elin,  o  pa¬ 
pa  anokitawan. 

99.  Okozias  anokimo  kitci  awi  hakzvedjimi- 
mintc  Beelzebut  a?i. 

Minawatc  kotak  kitci  okima  Jodawininiwa  tebe- 
nimagobanen,  Okozias  ijinikazogoban,  ka  gwaiak 
inatisisigoban.  Ningotin  dac  igotc  o  tesapivvaga- 
ning  ondji  papisegoban  agwatcing  apangicinogo- 
ban,  wanina  cikwiwakicinogoban  wiiawing.  Mi 
dac  i  wi  kikenindang  ke  togwen,  ij  anokimotc 
kitci  awi  kakwedjimimintc  matci  manidjocan 
Beelzebut  ejinikazonigobanen,  Akaronh  ejinika- 
tek  otenaw,  mi  endaje  i  manadjihawindibanen 
aam  Manidjoc.  Ondjita  ka  o  minwenindansin 
Kije  Manito  eji  anokimonitc  Okoziasan,  mi  dac 
ij  anonatc  Elin  kitci  awi  nakickawanitc  enotaga- 
niwinidji,  ot  igon  Kije  Maniton  Eli :  “  ki  gat 
“  inak  :  ka  na  tesi  Manito  Jodenang,  kit  akiwang, 
“  i  wi  awi  kakwedjimeg  Beelzebut  Akaronhiak 
“  menitokewadjin  ?  Mi  ekitotc  Kije  Manito  :  ka- 
“  win  ki  gat  ondji  wanickasi  ki  nipaganing  i  cingi- 
“  cinan,  kwaiak  ki  nip.”  Eckwawetc  Eli,  mi  ij  oji- 
motc  ;  mi  dac  kokii  kiwewatc  ka  anotaganiwidjik  ; 
koki  tegocinowatc  ot  igowan  Okoziasan  :  weko- 
nen  wendji  nond  pi  kiweieg  ?  Ot  igo  dac  :  ni  na- 
kickawanan  pejik  anicinabe,  nind  igonan  dac  : 
kiwek  koki  kitci  okima  enoninag  endatc,  mi  ket 
ineg,  ikito,  ka  na  tesi  Manito  Jodenang  kit  aki- 

wang  i  wi  awi  kakwedjimeg  Beelzebut  Akaron- 
hiak  menitokewadjin  ?  Mi  ekitotc  Kije  Manito : 
hawin  ki  gat  ondji  wa?iickasi  ki  nipaganing  i  cin- 
gicifian ,  kwaiak  ki  nip.  Mi  ekitotc  nekickawan- 
gitc,  ot  inawan — Ot  igowan  dac  kitci  okiman  ka 
anonigowapanen  :  anin  ejinagositc  ka  pakicka- 
weg  ?  anin  ejikonaietc?  Ot  inawan  dac  :  opiwawi 
ka  nakickawangitc,  pakigin  gaie  o  tibibaikibizon. 
— Kwaiak  ma  gotc  Eli,  mi  ka  wabamawegwen, 
ikito  Okozias  ;  mi  ij  anokimotc  kitci  awi  takoni- 
mintc  Elin. 

Pejik  okimans  iji  anona,  kiki  ot  ockinikima, 
nanomitanawek.  Wetitamowatc  pikwatinang  ij 
apinigobanen  Elin,  okimans  o  ganonan  Elin,  ot 
inan  :  “  Kin  Kije  Manito  tepahiganatc,  pi  nisad- 
jiwen,  kit  ik  kitci  okima.  ”  Ikito  dac  Eli  :  keget 
keje  manitowigwen  tepahiganak,  icpiming  kata 
ondji  pangisin  ickote,  ki  ga  tcagakisom,  kiki  kit 
ockinikimak.  Mi  keget  ka  ininigobanen  ;  kaiasi- 
katc  icpiming  ondakotenigoban  ickote,  mi  i  tca- 
gakizowagobanen  ewi  takoniwepanek.  Minawatc 
kotak  okimans  ot  anonigon  kitci  okiman,  mi  gotc 
keiabatc  eji  papijimatc  Elin,  mi  dac  gotc  gaie  win 
ka  iji  pasanjeontc  icpiming  ij  ondji  pangisininik 
ickote,  mi  minawatc  eji  tcagakizowatc,  kiki  ot  oc¬ 
kinikima,  aam  okimans.  Minawatc  Okozias  kota- 
kan  ot  anonan,  kiki  nanomitana  ot  ockinikimini, 

mi  caie  nisin  ij  anokimotc  kitci  okima  kitci  awi 
takoniganiwinitc  Elin. 

Mino  totamogoban  dac  aam  ickwaiatc  enonintc, 
kawin  ningot  ot  iji  papijimasiwan,  ondjita  dac 
igotc  win  nansikawagoban  Elin,  mi  gotcij  ani  oio- 
tcingwanikapawitawatc  i  cagacki  anamikawatc,  o 
pagosenindamiganonan,  ot  inan  :  kin,  Kije  Manito 
tepahiganatc,  pimatisiwenimicinam,  idki  kit  anota- 
ganak  nind  ockinikimak.  Nij  okimansak,  kiki  ot 
ockinikimiwa  nenano  mitanawebanek,  ki  tcagaki- 
zok  kakina  ;  enabigis,  ninawint  pimatisiwenimi¬ 
cinam.  Megwatc  ij  animitagosinitc  inim  okiman, 
o  ganonigon  Anjeniwan  Eli,  ot  igon  :  ijan,  ani 
widjiw,  kawin  sekenindanken.  Mi  dac  keget  ij 
ani  widjiwagobanen  inim  okimansan.  Pandike- 
watc  kitci  okiman  endanitc,  Eli  ot  inan  kitci  oki¬ 
man  :  ka  kit  iji  minwenindamagosi  Kije  Manito  i 
ki  anokimoian  kitci  awi  kakwedjimintc  Beelzebut 
menitokewadjin  Akaronh  daje  anicinabek.  Kwaiak 
ki  windamon,  ki  pon  pimatisiwenimik  Kije  Manito 
tebenindang  pimatisiwin. — Mi  sa  keget  i  nipogo- 
banen  Okozias  ketci  okimawigobanen. 

Ka  onicicinsinon,  ningot  endiegon,  kitci  gosa- 
bandahegwa  menitowisidjik  i  wi  kikenindameg 
wekotokwenitok  wendji  animisiwegwen.  Wekotok- 
wen  wendji  animisiwanen  ?  Kit  inenindizom.  Ta- 
nasak  ki  cagwenimawa  Kije  Manito  ;  ki  wi  tibe- 

nindizom  kinawa  tanasak,  ka  kit  inenindizosim  : 
ket  inenimikwen  Kije  Manite  ka  kijenimitc.  Ta¬ 
nasak  ka  ki  ki  sabenimasiwawa  Kije  Manito,  mat- 
ci  manidjocak  ki  wi  tibenindamonawak  ki  iawiwan, 
apitenindagwat. 


100.  Onbiwina  Eli. 

Nijwasin  mitaso  mitana  acitc  cangaso  mitana 
acitc  keiabatc  ningotwaso  pipon  ibwa  maci  tago- 
banen  JEZOS,  mi  apitc  icpiming  ejiwinawindiba- 
nen  Eli.  Makatatc  ka  inogobanen  iim  apitc.  Kike- 
nindagosigoban  Eli  iim  apitc  kitci  kijigak  kitci 
naganatc  eiamianidji  ot  ockiniklma.  Elize  ka  pa- 
pawidjindibanen  Elin,  inenindamogoban  :  ondjita 
ninga  wi  wabama  apitc  ke  togwen  Eli  i  nagajiia- 
mintc.  Mi  caie  ij  ani  tibisenik  kitci  madjatc  Eli, 
ot  inan  Eli  Elizen  :  “  Enabigis  apin,  kin,nind  ano- 
nik  Kije  Manito,  Bethel  ejinikatek  otenaw  kitci 
ijaian.  ”  Kawin  keget  ondjita  inasigoban  Elizen, 
anic  inenimagoban  :  ninga  kikenima  epitc  sakihig- 
wen.  Ondjita  ki  ga  widjiwin,  ot  igon  Elizen  Eli, 
ka  ki  ga  naganisinon,  ondjita  gotc  ki  ga  widjiwin, 
ikito  Elize.  Mi  dac  keget  ij  ani  widjindiwatc.  We- 
titamowatc  Bethel,  eiamiagobanenak  ot  inawan 
Elizen  :  ki  kikenima  na  pepawidjiwatc,  nongom  o 
kat  otapinigon  Kije  Maniton,  icpiming  o  kat  iji- 

winigon  ? — Ni  kikenima  oca,  ikito  Elize,  ka  nin- 
got  ikitokekon,  kinawa. — Minawatc  o  ganonan 
Eli  Elizen,  ot  inan  :  enabigis,  apin  kin  ondaje, 
nind  anonik  Kije  Manito  Jeriko  ejinikatek  otenaw 
kitci  ijawak.— >Kawin  ki  ga  naganisinon,  ikito 
keiabatc  Elize  ;  mi  dac  keget  minawatc  ij  ani  wid- 
jindiwagobanen.  Wetitamowatc  Jeriko,  eiamiago- 
banenak  ot  inawan  Elizen  :  ki  kikenima  na  pepa- 
widjiwatc,  nongom  o  kat  otapinigon  Kije  Maniton, 
icpiming  o  kat  ijiwinigon  ? — Ni  kikenima,  ikito 
Elize,  ka  ningot  ikitokekon  kinawa. —  Minawatc 
ot  inan  Eli  Elizen  :  “  apin  kin  ondaje,  nind  ano- 
“  nik  Kije  Manito  kitci  ijawak  Jordenh  ejinikatek 
“  sipi.  ”  Ka  keiabatc  o  papamitagosin  Eli  ot  oc- 
kinikiman  kitci  naganigotc  ;  mi  dac  keiabatc  ij 
ani  widjindiwatc. 

Eni  otitamowatc,  o  wabamawa  nanomitana  eia- 
mianigobanena  ondas  inakak  sipi  ;  Eli  dac  o  na- 
napweginan  o  pitawagwiwin,  mi  dac  i  pakitehika- 
getc  niping  Jordenh  ejinikatek  sipi.  Ivaiasikatc 
dac  animidjiwan,  akaming  ijiwak  winawa  eta  i 
nijiwatc  Eli  gaie  Elize.  Tegocinowatc  dac  aka¬ 
ming,  o  ganonan  Elizen  Eli,  ot  inan  :  pagoseni- 
micin  kekon  ke  wi  pagosenimiwanen. — Ikito  dac 
Elize :  eji  mamandagackiton,  gaie  nin  kitci  iji 
gackitoian,  mi  eji  pagoseniminan. —  Ot  inan  dac 
Eli  Elizen :  “  animat  anawi  eji  pagosenimin  ; 


“  enowek,  konima  keget  wabamin  apitc  ke  mad- 
(t  jiwinigoian,  eji  pagosenimin,  mi  ket  ineninda- 
“  gosin ;  wabamisiwan  dac,  ka  ki  gat  ineninda- 
“  gosisi  eji  pagosenimin.”  Enosewatc  gotc  pimi- 
gaganonitigwaban ;  kaiasikatc  wabandamogwa- 
ban  ickote  pepejikokackweng  ejinagwak,  gaie 
ickote  otabaning  ejinagwak  nasaw  i  pimosewatc 
o  wabandanawa,  mijaki  pisipisitowaninigoban 
ickote,  mi  ij  onbiwinigotc  Eli,  o  pakitc  webina- 
mawaai  Elizen  o  pitawagwiwin.  Elize  dac  ij  ani 
nosawabamatc  Elin,  o  ganonan,  ot  inan  :  “  n’ose,. 
n’ose,  kin  Israel  otabanijig  kit  apitenindagosma- 
ban,gaie  kit  ani  maminakwehamagenaban i ki- 
toban  tanasak :  n’ose,  n’ose,  kin  eta,  kit  ani 
kwaiakwadjitonaban  Jodawininiwak  ot  inatisiwi- 
niwa. 

Elize  pwan  wabamatc  Elin,  ondjita  gackeninda- 
mogoban.  Epitc  waiawanenindamogobanen,  pi- 
kokonaiebinitizogoban  ;  mi  ij  otapinang  ka  pi 
webinamagotc  Elin  o  pitawagwiwinini.  O  nanap- 
weginan,  mi  dac  i  pakitebikahigetc  niping  Jor-- 
denh  ejinikatek  sipi.  Ningotin  ka  pakitebikahi¬ 
getc,  ka  awatc  insinini  enenindangiban,  mi  dac 
ekitotc  :  anditok  ij  apinigwen  Eli  tepahiganadjin 
Maniton  ?  Mi  dac  minawatc  i  pakitebikahigetc 
niping,  mi  panima  ejisenik  nipi,  nananj  akaming 
animidjiwanini. 

Kawin  maci  niposi  Eli,  keiabatc  pimatisi.  Ka 
kwaiakwenindagosisi  anditok  ij  apikwen,  kawin 
inansinaikatesinon  Aiamie  Masinaiganing  kwaiak 
kitci  ikitomagak  :  mi  indi  ij  apitc  Eli,  kitci  ikito- 
magak.  Anic  gotc  pakwana  inenindamok  nibina 
kekitawenindangik  eiamiadjik  :  mi  koni  indi  ij 
apigwen  nitam  anicinabe  Adanh  ki  micomisina- 
ban  i  ki  asawindibanen  mino  kitikaning  ;  mitok 
indaje  waki  gotc  i  pimatisitc  Eli,  kamaci  o  waba- 
masiwan  Kije  Maniton.  Mi  gaie  tabiskotc  ij  api¬ 
gwen  Enok ;  kaiat  win  gotc  pinawigo  ki  onbiwi- 
nawindiban,  ibwa  maci  anicinabewigobanen  Eli. 
Mi  eta  enansinaikatek  Aiamie  Masinaiganing,  pa- 
nima  wi  pon  akiwang,  kata  nagosik  Enok  gaie 
Eli  ;  o  ka  cagozomawan  pejik  matci  anicinaben 
ke  matci  kikinoamagenidjin,  Antikrist  kata  ijini- 
kazo  aam  matci  anicinabe  ke  papa  matci  kikinoa- 
magetc  caie  wi  pon  akiwang.  Iim  apitc,  niso  pi- 
pon  inikik  kata  kikinoamagek  Enok  gaie  Eli,  mi 
kitci  nisindwa.  Antikrist  ot  ockinikima  mi  wa  ke 
nisigowadji ;  ki  nijokonagatinik  ki  nisindwa, 
mi  kitci  apitcipawatc. 

101.  M okidjiwan ipikong  daje  nipi  ot  onicici- 

ton  Elize . 

Ka  onbiwinintc  Eli,  wibatc  ki  kikenindagwa- 
tini  kitci  iji  omitonenindjiganitc  Elize  eji  omito- 
nenindjiganinigobanen  Elin,  kitci  iji  mamanda 
gackitotc  eji  mamanda  gackitonigobanen.  Jeriko 
ejinikategobanen  otenaw,  ondjita  minwabamina- 
gwatogoban  einabinaniwangin  ;  anic  dac  kawin 
mino  nitawiginsinogoban  kitikan.  Mi  wendji  ka 
mino  nitawiginsinogobanen,  ciwitagani-mokidji- 
wanipik  wisakagamigoban.  Jeriko  daje  anicina- 
bek  o  ganonawan  Elizen,  ot  inawan  :  “  enabigis, 
cawenimicinam  kitci  mino  minikwaniwang  oom 
mokidjivvanipik,  gaie  dac  kitci  mino  nitawiging 
kitikan.”  Mi  dac  ekitotc  Elize  :  pitawicik  ajacki 
onagan.  Ka  minintc  onagan,  mi  i  pakitinang 
pintc  onagan,  pangitcic  ciwitagan ;  mi  dac  ij 
a*pakitotc  mokidjiwanipikong,  mi  dac  ekitotc  : 
“  kata  mino  minikwaniwan  oom  mokidjiwanipik, 
gaie  kata  mino  nitawiginon  kitikan.”  Mi  dac 
keget  eninigobanen. 

Ondjita  minwenindamogwaban  Jeriko  dajeani- 
cinabek  eji  cawenindagosiwagobanen ;  nananj  ke- 
iabatc  nongom  mino  nipiwan  mokidjiwanipik. 
Kaiakike  kicindaganiwangin  inenindagwatogo- 
ban ;  kakike  apitcinegwaban  i  nipowatc  Jeriko 

daje  anicinabek.  Apitc  dac  eko  ki  onicicitotc  ni- 
pi,  inab  mino  pimatisinaniwaninigoban  ;  gaie  o 
ki  oniciciton  kitci  mino  nesenaniwaninik.  Ibwa 
maci  pagosenindamawanisatc  Elize  Jeriko  daje 
anicinabe,  kakike  matci  nesenaniwanogoban  ot 
akiwa,  o  mokidjiwanipikomiwa  ondji,  epitc  wisa- 
kagaminigobanen. 


102.  Abinotcenjicak  42  0  nisigowa  nij  kitci 

makwa. 

Ningotin  Elize  caie  eni  otitang  Bethel  ejinika- 
tegobanen  otenaw ;  agwatc  aii  otenaw,  otamino- 
nigoban  abinotcenjica.  manenigoban  ;  waiabami- 
gotc  dac  Elize  i  papackoctikwang,  otigo  :  ondas, 
ondas,  pitc  amadjiwen,  pepackoctikwanan,  ain- 
dasin  ot  igo  i  papapijimigotc.  Ivaiasikatc  mi  eji 
mikawenindamonigotc  Kije  Maniton  Elize,  ket 
inatc  abinotcenjica,  ot  ina  :  eji  nickimeg  Kije 
Manito  i  papijimieg,  ki  gat  ondji  anvvenimigowa 
Kije  Manito.  Mi  gotc  tec  nij  kitci  makwak  me- 
winanawatc  ini  abinotcenjica,  nimitanavvek  acitc 
nij  abinotcenjicak  ka  nisigowadjin. 

Mi  wendji  inenindamogobanen  Kije  Manito 
kitci  nisindwa  ikim  abinotcenjicak,  kitci  kikenin- 
dagwak  epitc  cingenindang  Kije  Manito  kitci  pa- 
pijimintc  awiak  nebwakaienindagosidjin.  Mi  kei- 

abate  gaie  wendji  ki  inenindamogobanen  Kije 
Manito  kitci  inapinewatc  iiam  abinotcenjicakr 
kitci  iji  pasanjewatc  o  nikihigowa,  kitci  gackenin- 
damowining  ij  inenimatc,  ij  eka  ki  mino  kakiki- 
migowatc. 

Aiangwamisik,  kinawa  wenidjanisieg,  songa  ki- 
nahamawasok,  songa  aiangwamenimik  ki  nidjani- 
siwak.  Ki  gat  ondji  anwenindagosinawak,  eka 
papamenimegwa  eni  aindowadjin.  Mino  kakiki- 
mawasoieg,  ki  gat  ondji  cawenindagosinawak  ; 
gaie  ki  nidjanisiwak,  mi  gaie  winawa  ket  ondji 
cawenindagosiwatc. 


103.  Moab  daje  kitci  okima  o  nisan  o  kwisisan, 
ep  itc  an  ini  en  indamogoba  n  cn . 

Niswi  kitci  okimak  iji  witokawenindigwaban 
kitci  awi  mikanawatc  Moab  daje  anicinabe.  Pejik, 
Joram  ijinikazogoban,  Israel  daje  okimawigoban ; 
kotak  dac,  Jozafat  ijinikazogoban,  Jodawininiwak 
ot  okimamigwaban,  ondjita  songa  nibwakagoban 
Jozafat ;  kotak  dac  kitci  okima,  Edom  daje  ani¬ 
cinabe  tibenimagoban.  Nijwaso  kijikki  ani  animi- 
sigwaban  ij  eka  tagoninik  nipi  wanina  i  nipakwe- 
watc ;  apitci  animisinigoban  gaie  ot  ockinikimiwa* 
Mi  dac  i  nandwewemawindibanen  Elize  ;  o  gano- 
nigon  Joraman  Elize,  ot  igon  :  “  Makatatc  ki  to- 


wak  niswi  kitci  okimak,  caie  wi  ani  nipowatc, 
caie  i  wi  kickapakwewatc,  pateniwan  wiawiwan.” 
Ka  mino  kitci  okimawisigoban  Joram  ka  gano- 
natc  Elizen.  Ot  inan  Elize  :  “  wekonen  wendji  nan- 
sikawin  ?  Nansikaw  sagotc  k’osiban  gaie  ki  giban 
o  manitokewininimiwa.  Pimiwidjiwesigobanen 
ondaje  Jozafat,  ka  potc  kanake  ninda  ki  inabisi 
kitci  kijikabaminanban.  Ka  na  ningotiji  pimi 
tanisisi  ondaje  neta  pipikwetc  towa  ?  v 

Wibatc  pejik  ki  natawa  neta  pipikwetc,  mi  dac 
ij  anonintc  kitci  pipikwetc.  Megwatc  ij  aiamie 
pipikwenitc,  ikito  Elize  :  “  anokimok  kitci  wawa- 
nikatek  nenibina ;  kawin  waiej  kata  nagwasinon 
anakwat,  ka  gaie  kata  kimiwansinon,  kenowek 
kata  mamockinebi  nipi  inikik  ke  ki  wanikeieg, 
wewenint  dac  kitci  teb  minikweieg.  Kawin  eta, 
kitci  teb  minikweieg,  ki  gatiji  cawenindagosisim, 
mi  gaie  ket  iji  cawenindagosieg  kitci  cagodjiheg 
Moab  daje  okima.  Acaie  ki  ga  tibenindamonigo- 
wa  Kije  Manito  Moab  daje  anicinabek,  ki  ga  pi- 
kwahanawan  o  nawanjawi  kitci  ot  otenawiwan  ; 
kakina  o  kitikan  mitigomiwa  maniwinidji  ki  ga 
kickaomawa,  ki  ga  kakipahanawan  kakina  o  mokid- 
jiwanipigomiwan ;  o  mino  kitikaniwan  gaie  ki  ga 
wanadjitonawan,  asinin  ki  gat  aiapakitonawan. 
Mi  dac  keget  waiabaninik  kakina  i  mamockine- 
bik  nipi  i  ki  wawanikatamowatc  aking. 

Moab  daje  anicinabek,  caie  pa  mokahaminitc 
kizison,  enabiwatc,  miskwing  ot  ijinanawa  i  wasi- 
pitenik,  ka  napitc  inenindansik  :  nipitok  koni ; 
kwaiak  igotc,  inenindamok,  ki  mikatiwak  pakwac 
mewineoiamindjik,  inenindamok.  Kinipita,  ijata, 
inab  eiskohitiwagwen  awi  nisatak,  aitiwak  ;  awi 
natita  ot  anokadjiganiwa,  inikik  endasininigoba' 
nen  tebenindamowagobanem.  Mi  dac  eni  otita- 
mowatc  Moab  daje  anicinabek,  kawin  awian  ki 
mikatisin.  Mi  dac  i  mikanindwa,  mi  dac  ij  ojimo- 
watc  ;  cagodjihak.  Ka  ani  ikitogobanen  Elize,  mi 
keget  ka  ani  ininigobanen  ;  keget  Jodawininiwak 
o  ki  ani  pikwahanawan  o  kitci  otenawini ;  o  kiti- 
kaninibanen  gaie  asinin  o  mockineiabikisitona- 
wan  ij  aiapakitowatc ;  kakina  gaie  o  mokidjiwa- 
nipikomini  o  ki  kakipahanawan ;  kakina  gaie  o 
mino  mitigomini  maniwinidji  o  ki  kickawanawa. 
Epitc  animenindamogobanen  Moab  daje  kitci 
okima,  o  kwisisan  o  nisan.  i  sasakiwidjiketc.  Ond- 
jita  mamakatenindamowinikockosek  Jodawinini¬ 
wak  i  wabamawatc  endotaminitc,  mi  i  pon  mika- 
nawatc  Moab  daje  kitci  okiman  ;  acaie  pakwac 
ni  teb  sekihanan,  ij  inenindamowatc. 

104.  Elize  o  caweniman  pejik  ikwewan  cakawini- 
djin ,  kwetakito7iidjin. 

Pejik  ikwe  cikawigoban,  ondjita  nodj  anime- 
nindamogoban  masinaigewin  ondji.  Nijinigoban 
o  nidjanisa,  ka  keko  tanisigoban  kitci  kijikazo- 
pan,  mi  dac  egogwen  mesinahamawagobanem  :  ki 
nidjanisak  ningat  otapinak,  ningat  anokitagok, 
ket  na  keko  kit  indanin  kitci  ki  kijikawianban  ? 
Epitc  nodj  animenindamogobanem  aam  ikwe,  o 
nansikawan  Elizen  ij  awi  windamawatc,  ani  mawi 
pekic  i  windamawatc.  Ot  inan  Elize  inim  ikwe¬ 
wan  :  ka  na  napitc  keko  kit  indanisin  ? — Ot  igon  : 
ka  napitc  kanake  pangitcic  keko  nind  indanisin, 
mi  eta  pangitcic  endanian  pakan  pimite  i  namak* 
weian. — Ot  inan  dac  Elize  :  “  Madjan,  kiwen,  pa- 
pecotc  eindadjik  awi  awiazom  nibina  onaganan, 
mi  dac,  ki  pindiken  endan,  ki  ga  kipahan  kit  ick- 
wandem,  ki  pakan  pimitem  namakwan  ki  ga  sigi- 
nan  onaganing  ;  ka  nananj  kata  ondji  tcagisesi- 
non  kakina  kitci  mockinebik  inikik  ke  ki  awia- 
zoian  onaganan.” 

Mi  dac  keget  endogobanen  aam  ikwe  ;  ka  awia- 
zogobanen  nibina  onaganan,  ki  pindike  endatc, 
mi  i  kipahotizotc,  kiki  o  nidjanisa  ;  mi  dac  keget 
i  siginamogobanen  onaganing  o  pakan  pimitemic. 
Ka  nananj  nonde  tcagisesinini  nananj  kakina  i 

mockinebinik  inikik  ka  awiazotc  onaganan  ;  ond- 
jita  modjikenindam,  mi  dac  ij  awi  windamawatc 
Elizen.  Ot  man  dac  Elize  inim  ikwewan  :  awi 
atawen  ki  pimitem  kitci  kijikawatc  mesinahama- 
watc,  ket  ickosegwen  dac,  mi  inab  ket  ondji  saka- 
tisieg,  kiki  ki  nidjanisak. 

Kakik  ki  ondji  cawenindagosigwaban  nebwa- 
kadjik  ikwewak  cakawiwagobanen.  Manet  eni 
inansinaikatek  Aiamie  Masinaigan  eji  kakanzo- 
migong  kitci  ani  cawenimindvva  cakawidjik  ikwe¬ 
wak  gaie  kawacisidjik  abinotcenjicak.  Nibina 
gaie  ani  tipadjimomagat  Aiamie  Masinaigan  epitc 
animak  kitci  cawenimindwa. 


105.  Elize  ot  apitcipahan  kwiwisensan  neponigQ- 

b  alien. 

Sunam  daje  ikwegoban  nita  cawenindjikego- 
ban ;  Elize  nanengim  ijagoban  inim  ikwewan  en- 
danigoban;n.  Nanaitak  tcik  aii  endanigobanen 
eni  ijadjin,  tasin  nakawe  pindikegoban,  tasin 
mino  totagogoban  Elize.  Ondjita  kitcitwa  ikwe- 
wigoban  aam  ickwe,  ondjita  minwenindamogo- 
ban  nekawe  pindikagowadjin  Elizen  ;  keg  dac  mi 
ij  inatc  o  nabeman :  ojitawata  tipan  apinas, 
nipagan,  tesapiwagan,  wisiniwagan,  wasakone- 
nindamaganatik  gaie,  mi  kitci  pindiketc  tasin  we- 


183 


tisinangon,  wewenint  kitci  mino  apitc.  Ondjita  iji 
minwenindamon  gaie  o  nabeman.  Minawatc  dac 
tegocininitc  Elizen,  mi  i  pindikanawatc. 

Apitci  minwenindam  Elize,  mi  dac  enenin- 
dang ;  anin  dac  nin,  ke  totamowanen,  meckot  i 
wi  minototawagwa  okom  menototawidjik  ?  Mi  dac 
enagwen  Elize  ot  ockinikiman  kakik  pepawidji- 
wigogobanen,  Jiezi  ijinikazonigoban  :  nanj  aam 
ikwe,  ot  inan.  Ka  pindikenitc,  ot  inan  Elize  inim 
ikwewan  :  kakik  ki  mino  totawimin  ;  wekonen  ke 
minwenindamanban  gaie  nin  kitci  mino  totonan- 
ban  ?  Ka  na  keko  kit  inenindansi  kitci  okima 
kitci  nandotamawanisinanban  ?  Koni  gaiecimaga- 
nica  Meia-nagatawenimatc  keko  kitci  nandotama¬ 
wanisinanban,  ka  na  kit  inenindansi  ? — Kawin  ke¬ 
ko  ni  mitonenindansin  keko  ket  inenindamanhan  ; 
inab  ni  minwenindam  eji  inab  mino  pimati- 
sian,  kawin  keko  ni  wi  pagosenimasiwak.  Mi  dac 
ij  ani  kiwegobanen  aam  ikwe.  Ka  sakahaminitc, 
mi  ekitotc  Elize  ij  inatc  ot  ockinikiman  :  ka  pakwac 
nita  onidjanisisi  aam  ikwe,  gaie  dac  caie  kije  inini- 
wiwan  o  nabeman,  nanj  minawatc  aam  ikwe,  ot 
inan  Jiezin  Elize.  Minawatc  tegocininitc  inim  ikwe¬ 
wan,  ickwandeng  gotc  ondji  kapawinigoban,  Eli¬ 
ze  minawatc  o  ganonan  inim  ikwewan,  ot  inan  : 
tibisek  oom  nongom  apitc,  ki  ga  takonawas,  ki  gat 
okwisis.  Ot  igon  dac  inim  ikwewan  Elize  :  £<  Ka- 

win  kinawickimiciken,  tebenimin,  kin  Kije  Mani- 
to  tepahiganatc.” 

Keget  mi  endogobanen  aam  ikwe,  ki  onid- 
janisi,  kwiwisensan  ;  apitci  modjikenindamogo- 
ban.  Caie  dac  inab  ka  nitawiginitc,  kaiasikatc 
wanina  tewikwenigoban  aiabitozaminik,  mi  i  nipo- 
nigobanen  o  kwisisan.  Ondjita  gackenindamogo- 
ban  aam  ikwe.  Ka  niponitc  o  nidjanisan,  ot  awi 
asan  Elizen  i  ki  nipaganika^awapan,  mi  dac  ij 
apahigogobanen  misabozon  ij  inomigotc,  Elizen 
endanito  ij  awi  windamawatc.  Caie  dac  keget  eni 
otitang  ij  apinigobanen  Elizen  ;  Elize  ot  anonan 
ot  ockinikiman,  ot  inan  :  awi  nakickaw  Sunam 
daje  ikwe,  kinipin,  ijan,  ki  gat  ina :  ki  mino 
pimatisim  na  inab,  gaie  kin,  gaie  ki  nabem,  gaie 
ki  nidjanis? — Ni  mino  pimatisimin  anawi,  otinan 
aam  ikwe  Jiezin ;  mi  ij  ani  nan§ikawatc  Elizen 
aam  ikwe,  o  sakisitenan  dac.  Anawi  win  Jiezi  o 
wi  ikonanawan  inim  ikwewan ;  ot  igon  dac  tebeni- 
migodjin  :  ponih,  ka  totawieken,  onzam  gackenin- 
damitehe,  kawin  ni  kikenindamonigosi  Kije  Ma- 
nito  wekotokwenitok  endogwen  wendji  gackenin- 
damogwen.  Ikito  dac  aam  ikwe  :  tebenimin,  kawin 
nin,  ki  ki  pagosenimisinon  apitc  ket  onidjanisi- 
wanbanen.  Ka  na  ki  ki  inisinoninaban  :  kawin 
kinawickimiciken  ?  Mi  panima  i  nisitotawatc 
Elize,  i  ki  niponitc  o  nidjanisan,  ot  ineniman.  Ml 

dac  ij  inatc  ot  ockinikiman  :  kinipin,  ijan,  mad- 
jiton  oom  ni  sakahon  ;  wetisatc  aam  ka  nipotc, 
o  toning  ki  ga  tangisitawan  oom  ni  sakahon.  Ot 
inan  aam  lkwe  :  kawin  ninga  kiwesi,  panima  kin 
ijaian,  mi  kitci  kiweian.  Nikani  dac  enowek  Jie- 
zi ;  ot  anawi  tangisitawan  o  tonining  inim  ka  ni- 
ponidjin  o  sakahonini  Eiizen  ij  aiotc,  kawatc  api- 
tcipasi  iiam  kwiwisens  ;  mi  dac  i  kiwepatotc  Jie- 
zi.  Koki  wetisatc  tebenimigodjin,  ot  inan  :  ningi 
tangisitawan  anawi  ki  sakahon  o  toning,  kawatc 
ki  apitcipasi.  Elize  dac  iji  i  cingicininitc  inim 
abinotcenjican  ka  niponidjin,  mi  dac  ij  apitcipa- 
hatc.  Ondjita  modjikenindam  aam  ikwe  i  waba- 
matc  o  nidjanisan  koki  i  pimatisinitc,  songa  o 
mamoiawaman  Eiizen. 


106.  Ondjita  anotc  mamanda  gackito  Elize. 

Ningotin  wanina  pakatenaniwanogoban,  otisa- 
windiban  dac  Elize,  nibina  anicinabd  otisigogo- 
ban  :  mi  dac  ij  inagwen  ot  ockinikiman  :  tcipak- 
wen,  kitci  akik  awi  kitci  wisiniwatc  wetisinangok. 
Nanaitak  dac  pejik,  mijackin  ket  apabowedjin  o 
natinan  ;  pitinamogoban  dac  matci  mijack,  mi  dac 
i  kapatogobanen,  mino  mijack  epaboweian,  ine- 
nindamogoban.  Apitc  dac  wasiniwatc,  o  kikenin- 
danawa  matci  mijack  ij  apabowaniwang  ;  mi  dac 

i  matwe  ikitowatc  :  kin,  Kije  Maniton  tepahiga- 
*atc,  pitcipowin  acitadjiwande  akikong.  Mi  dac 
i  pon  wisiniwatc.  Mi  dac  ekitotc  Elize  :  pangitcic 
napanenak  pinik,  mi  dac  ij  apakinatc  Elize  aki¬ 
kong  napanena,  mi  dac  i  matahabowetc ;  mi  dac 
panima  i  mino  midjinaniwang  ;  kawin  ningot  kitci 
totagemagak. 

Minawatc  ningotin,  mitaso  mitana  anicinabe 
otisigogoban  Elize,  kawin  omidjimimisigoban 
kitci  teb  acamapan  wetisigodji.  Enowek  ot  inan 
ot  anotaganan  :  acam  wetisinangok.  Ot  igon  dac 
ot  anotaganan  :  anin  dac  ket  inacamagwa,  mitaso 
mitanawek  okom  anicinabek,  kawin  ta  iji  tibisesi- 
non. — Acam  enowek,  ikito  Elize,  mi  ma  ekitotc 
Kije  Manito  ;  kata  ani  ickose  keiabatc.  Mi  dac 
keget  eckwa  wisininitc,  keiabatc  nibina  ickoseni- 
goban,  nibina  ickwandjikegwabin. 


107.  Ka  p apikw a jewagobanen  Naamanh  o  kikehi- 

gon  Elizen. 

Siri  daje  kitci  okima  wetakeckagodjin,  Naa¬ 
manh  ijinikazogoban,  ondjita  kitcitwawisigoban, 
maiaosewininiwigoban,  i  maiaosekandamawago- 
banen  ondjita  kitci  okiman  ;  anic  dac  matci  ina- 
pinewin  inapinegoban  ;  ondjita  gotc  kakina  eni- 
gokonawitc  ki  winbingosi  enapinegobanen.  Iim 

apitc  pejik  jodawininikwesinsan  otawakanimigo- 
ban  Naamanh  o  witikewaganan.  Mi  dac  ako  ij 
ikitogwen  aam  ikwesins  i  ganonatc  Naamankwen : 
kekona  ki  ijagobanen  tebenimitc  kitci  otenang 
Samari  ejinikatek  !  mi  endatc  memanda  gackitotc; 
tec  igotc  o  ta  ki  kikehigon  inim  memanda  gacki- 
tonidjin  nongom  enapinetc,  Mi  dac  i  windama- 
watc  aam  ikwe  o  nabeman,  mi  dac  gaie  win  Naa¬ 
manh  ij  awi  windamawatc  kitci  okiman.  Ka  win- 
damawatc  dac,  mi  egotc  kitci  okiman  Naamanh : 
ijan,  ki  ga  minin  masinaigan  ke  minatc  jodawinini 
kitci  okima.  Mi  dac  keget  ejagobanen  Naamanh 
Jodenang.  Nibina  conia,  gaie  ozawiconia,  nibina 
gaie  weonicicingin  agwiwinan  ot  ani  kiki  madji- 
tonan  ij  ijatc. 

Wetisatc  dac  Jodawinini  kitci  okiman,  o  minan 
masinaigan  ka  ojitawindiban,  mi  enansinaikateni- 
gobanen  :  “  wabandaman  ni  masinaigan,  ki  ga 
“  windamagon  eneniminan  ;  nin,  nind  inenima 
Xi  Naamanh  nind  anotagan  kitci  nansikok  kitci 
“  kikehatc  enapinetc,  gotc  ki  winbigosi  enigoko- 
u  nawitc  enapinetc.  ”  Ka  wabandang  jodawinini 
kitci  okima  enansinaikatenik,  mi  gotc  i  pikoko- 
naiebinitizotc,  pekic  ij  ikitotc  :  ket  na  ni  Mani- 
tow,  ke  kikehak  enapinetc  Naamanh  ij  otisitc  ? 
kwaiak,  ka  gwaiak  nind  inenimigosi  enabaminag- 
wak  pa  inansinahamawitc.  Mi  dac  i  nondagegwen 

Elize  eji  animenindaminigobanen  o  kitci  okima- 
miwan,  mi  ij  anokimotc  Elize  kitci  awi  inimintc 
o  kitci  okimamiwan  :  wekonen  wendji  pikokonaie- 
binitizon  ?  kitci  inimintc  iji  anokimo  :  ki  gat  ina 
Naamanh  kitci  pi  nansikawitc;  o  ka  kikenindan 
eji  Manitowinitc  kinawint  tepahiganimangon  Jwa- 
dawininiwiang  ;  o  ka  kikeniman  i  pejikonitc  Kije 
Maniton,  win  eta  i  Kije  Manitowinitc  Tebenimi- 
nangon. 

Mi  dac  keget  ij  ijagobanen  Naamanh  Elizen 
kitci  nansikawatc,  kiki  mamawi  pepawidjiwigogo- 
banena  endaswininigobanen.  Caie  dac  wetitamo- 
watc  Elize  endatc,  ibwa  maci  pindiketc  Naa- 
manh,  Elize  ot  anonan  pejik  ot  ockinikiman,  ot 
inan  :  ki  gat  ina  Naamanh  :  “  Awi  kisisibanitizon 
nijwasin  Jordenh  siping,  mi  dac  kitci  kasiabawek 
eji  winbingwaje  inapinen.”  Ka  dac  minwenin- 
dansi  Naamanh  egotc,  ikito  :  “  Nind  ineninda- 
naban  :  ninga  pi  nansikag,  tepahiganadjin  Mani¬ 
ton  o  ka  gaganonan,  ninga  pagosenindamawani- 
sik,  ninga  nandotamawanisik,  konima  o  nindj  a 
ka  tangisiton  ni  iawing  kitci  kikewak ;  ka  sa 
awatc  ni  totagosi  enenindamowakiban.  Nij  sipi- 
wan  anawi  tagonon  endanakiang,  Abana  ijinikate 
pejik,  kotak  dac  Farfar,  anawi  ondjita  onicicinon 
eji  nipiwang  ;  kwatakwin  Jordenh  sipi  nipi  ejina- 
gwak.”  Mi  dac  i  wi  ani  kiwegobanen  i  nickatisitc  ; 


189 


ot  igo  dac  pepawidjiwigogobanena  :  “  N’ose,  ot 
igo,  misawatc  animatinik  ikitogobanen  pa  pago- 
senimatiban,  kenowek  mi  ke  ki  iji  papamitawati- 
ban  j  ondjita  onicicin  kitci  papamitawatc  eji  wen- 
datinik  ekitotc  :  nijwasin  ki  ga  kisisibanitis  Jor- 
denh  daje  niping Mi  dac  keget  panima  ij  awi 
kisisibanitizogobanen  enawindibanen  kitci  totati- 
zotc. 

Ka  iji  kisisibatotc  wiaw  Naamanh,  ocki  abinot- 
cenjicing  inajegoban  ;  kekenindizotc  dac  ij  ondji 
kiketc  i  ki  kisisibanitizotc.  wibatc  gotc  mi  ij  ijatc 
koki  Elizen  endanitc  ij  awi  anawi  napi  mamoia- 
wamatc,  nibina  kekon  ot  anawi  wi  minan,  ka  sa 
ot  otapinamagosin,  ot  anawi  inan  :  “  Caie  ni 
kikenindan,  keget  ondjita  nicike  Kije  Manitowi 
menadjiheg  kinawa  ;  enigokwakamigak  anotc  Ma- 
nitok,  menadjihigowadji  anicinabe,  kawin  keget 
Manitowisik.  Enabigis,  otapinamawicin  eji  napi 
mamoiawaminan.” — Kawin  ondjita  ni  wi  otapi- 
nansin,  ikito  Elize,  kawin  ningot  inenindanken, 
enabigis,  ij  eka  otapinamonan. —  “  Enabigis,  pa- 
pamitawicin  ket  ininan,  ikito  keiabatc  Naamanh, 
mijicin  nij  pepejikokackwek  inikik  ke  gackiwa- 
newatc  kit  akiwa  ;  ij  akiwang  endanakian  kata 
ijiwidjikate  :  mi  dac  ako  indaje  ke  daje  aiamiaian, 
kit  akiwang  nind  indaje  aiamia,  ningat  inenindi  , 
eiamiaiftn.  Kawin  anotc  Manito  eji  manitokewatc 


anicinabek,  ninga  tipahiganasik,  kinawa  eta  me- 
nadjiheg,  mi  eta  ke  tipahigeian  gaie  nin.  Ka  gaie 
anwenimiciken  eji  witokawak  ni  kitci  okimami- 
nan  eni  aindotang  eji  manadjihadjin  Remonan  o 
manitokadjigan,  ij  acocitc  ako  ni  tinimaganingW 
Ot  inan  dac  Elize  :  pekatc  kiwen.  Mi  dac  ij  ani 
kiwegobanen  Naamanh. 


108.  Jiezi  ot  otisigo?i  piskwaje  incipinewin. 

Wibatc  kinawe  Jiezi  nopinanagoban  Naaman- 
hian.  Caie  eni  atimatc,  o  wabamigon  Naamanhian 
Jiezi,  mi  dac  i  nisikwackwaninitc  otabaning  ij 
ani  apinipan,  mi  i  pi  nanda  nakickagotc  Jiezi 
Naamanhian,  ot  igon  :  waki  nakakina  kit  indim? 
— “  Waki  kakina,  ikito  Jiezi  ;  Elize  dac  nind 
anonik,  wendji  pi  nopinaninan  ;  gwetc  igotc  ka 
kiwen,  otisa  Elize,  nij  ockinaw£  ot  otisigo  ;  ki 
nandotamag  dac  ningotin  kitci  mitaso  mitana 
acitc  mitaso  mitana  benso,  nij  gaie  agwiwinan, 
kitci  minatc  wetisigodji.”  Apitci  minwenindam 
Naamanh,  ikito  :  enabigis,  otapinamawicin  nijin 
kitci  mitaso  mitana  acitc  nijin  mitaso  mitana 
benso.  Mi  dac  ij  anonatc  Naamanh  nij  ot  anota- 
gana  kitci  ijiwitonitc  nij  agwiwinan  gaie  2200 
benso.  Caie  eni  tagocinowatc  endagobanen  Jiezi, 
mi  ij  otapinamogobanen  conia  gaie  agwiwinan, 
mi  dac  ij  inatc  nij  anotagana  :  kiwek. 

Mi  keget  i  kiwenigobanen  Naamanh  ot  ocki- 
nikima,  win  dac  Jiezi  katogoban  iim  conia  gaie 
agwiwinan,  mi  dac  ij  ijatc  tebenimigodjin  enda- 
nitc. —  Andi  wendjipan,  Jiezi?  ot  inan  Elize  ot 
ockinikiman. —  Kawin  ningotiji  ningi  ijasi,  ikito 
Jiezi. —  “  Ka  na  ni  mitonenindjigan  ki  ki  waba- 
migosin  apitc  pa  nanda  nakickok  Naamanh?  An- 
gema  nongom  ki  modjikenindamitok  ;  onicicin 
isa  ij  otapinaman  conia  gaie  agwiwinan  ;  ki  wi 
kicpinanatokenak  pakanakomijik  gaie  cowimina- 
kanjik  gaie  manadjenicak  gaie  atikwak ;  gaie 
anotaganak,  anotaganikwek,  ki  gat  aiawatokenak. 
Migwaiak;  anic  dac  Naamanh  o  winbingonaje 
inapinewin  kigat  otisigowan  ;  kawin  ki  gat  ondji 
naganigosiwan.  Mi  gaie  ket  ani  kakike  inapine- 
watc  ki  nidjanisak,  kit  aianike  k’ocisak  gaie.”  Mi 
gotc  tec  i  winbigonagositc  enigokonawitc  Jiezi. 


109.  Siri  daje  kitci  okima  afiokimo  kitci  awi 
takonimintc  Elizen. 

Siri  daje  kitci  okima  aindasin  o  kikitonotan 
nandobaniwin  i  wi  mawineang  Jodawininiwak  ot 
akiwa.  Kimotc  ni  kikitonotananan,  inenindamo- 
goban  ;  enowek  kakina  wibatc  o  kikenindan  Jo- 
ram  Israel  daje  kitci  okima.  Ondjita  nickatisi  Siri 
daje  kitci  okima  ;  ot  animima  o  kikitowininima, 

ot  ina  :  awekwenitok  endatcieg  kimotc  ka  awi 
kikenindamonagwen  Israel  daje  kitci  okiman  ke- 
kon  anawi  kimotc  aitiangon  ?  apitci  ka  ni  minwe- 
nindamihigosi  awekwenitok  aam  endatcieg,  ewi 
kikenindamonagwen  kimotc  tasin  kekon  kimotc 
tepotamangon.  Pejik  dac  o  kikitowininiman  o  ga- 
nonigon,ot  igon  :  nind  okimam,  kawin  ninawint 
animenimicikangen,  kawin  awia  kimotc  aijisi  nii 
nawint  endatciang,  ka  gaie  awia  kimotc  anoki  mos 
kitci  awi  windamawimintc  Joraman,  ki  kimotc 
kikitowininan.  Win  eta  Elize  eji  mamandawisitc, 
kakik  o  mitonenindjigan  ki  pizindagowanan  ;  win 
kwaiak  kakina  ot  ani  tipatotanatok  eji  kikitono- 
tamowang.  Mi  dac  eji  tepwetamogwen  Siri  daje 
kitci  okima,  mi  dac  nibina  anicinabe  ij  anonatc 
kitci  awi  takonimintc  Elizen. 

Ningotin  kekijebawagatinik  Elize  ot  ockiniki- 
man,  wenickanitc,  enabinitc,  agwatci  wakahigan 
asakami  anicinabe  o  wabamani,  ondjita  sekenin- 
damon,  ikitowan  :  ki  nipomin,  ot  igon  Elize  ot 
ockinikiman,  ki  nipomin,  asakami  anicinabek  ki 
mawinanigonanik.  Ot  inan  dac  Elize  :  ka  sekisi- 
ken  ;  awacamenj  manek  ke  witokaweniminangok. 
Mi  dac  i  mikawenimatc  Kije  Maniton  Elize  ij  iji 
pagosenimatc  kitci  wabamanitc  ot  ockinikiman 
Anjeniwa  genawenimigowadji.  Kaiasikatc  dac 
keget  Elize  ot  ockinikiman  o  wabamani  Anjeniwa, 


193 


kitci  pataienowa  ondjita,  mi  i  wanenindang  aam 
ockinawe  eji  sekisipan.  Elize  keiabatc  ot  iji  pago- 
seniman  Kije  Maniton  kitci  kakipingwenitc  wa  pi 
takonigodji.  Mi  dac  Elize  ij  awi  nakickawatc  win 
ketcine  gotc  wa  pi  takonigodji,  ot  ina  :  ki  wanicE 
nim,  pi  akawicik,  ki  ga  wabamawa  nendawaba- 
meg.  Samari  ejinikatek  kitci  otenaw  mi  ij  awi 
pindikanatc.  Ka  pindikewatc,  minawatc  o  mika- 
weniman  Kije  Maniton  Elize  i  pagosenimatc  koki 
kitci  wasabinitc  :  kaiasikatc  dac  mi  i  wasabiwatc. 
Apitci  sekenindamok,  kwaiak  ni  nipomin,  inenin- 
damok.  Jodawinini  kitci  okima  o  ganonan  Elizen, 
ot  inan  :  n’ose,  ninga  nisak  na  okom  ? —  Ka,  ot 
igon,  ket  na  i  mikatieg  ki  takonak,  kawin  nicieken, 
pakwejigan  acam,  nipi  gaie  kitci  minikwewatc, 
mij  ;  mi  dac — waki  kiwek — ki  gat  inak. —  Mi  dac 
keget  i  kiwenitc.. 


110.  Benadad  o  mawinean  Samari ,  o  wakaka- 

pawitan  kinoenj, 

Siri  daje  kitci  okima  Benadad  ijinikazogoban  ; 
kawin  napitc  ki  minwenindansi  ij  ackonawisinitc 
ot  ockinikima  gaie  eindotawimintc  ;  ondjita  ni 
papinotag  Jodawinini  okima,  inenindamogoban. 
Mi  dac  i  mawandji  andwewematc  kakina  ot  ocki¬ 
nikima  kitci  awi  wikwadjitonitc  Samaring  daje 

kitci  otenaw  ;  mi  dac  keget  i  mawineamogobaneru 
Kinoenj  o  ki  wakakapawitan,  keg  wanina  o  paka- 
teha  Samaring  endanakinidji.  Epitc  pakateha- 
windwabanen,  misabos  octikwan  nicwaso  mitana 
tasoakik  inakindagwatogoban  ;  wabomimik  omo- 
wiwan  ningot  onagan,  nanwabik  inakindagwato¬ 
goban  i  wi  apabowewatc. 

Ningotin  kajigatinik,  naw  oten  pimosegoban 
jodawinini  kitci  okima,  ikwewan  pejik  o  ganoni- 
gon;  otigon  :  ketci  okimawian,  nodjimohicin.  Ot 
inan  dac  kitci  okima  :  “  Kije  Manito  ka  ki  nod- 
jimohigosi,  wekonen  dac  nin  ket  iji  nogjimohi- 
nan  ban  ?  ka  nine!  omidjimimisi. Wekonen  dac  pe- 
gosenimin,  ekwewian  ?  ”  Ot  igon  inim  ikwewan  : 
“  Mi  aam  nitc  ikwe,  tcinago  nind  ik  : — amwata. 
ki  nidjanis,  wabang  ki  gat  amwanan  nin  ni  nidja- 
nis  ; — nongom  dac  win,  ka  o  wi  pakitenimasiwan 
o  nidjanisan  kitci  amwangitc.  ”  Epitc  kockwenin- 
dang  kitci  okima  i  pizindawatc  inim  ikwewanr 
pikokonaiebinitizo  ;  mi  dac  ij  ani  pimosetc,  mi 
kakina  i  wabamigotc  eji  kawegatinik  okonas  i 
tangajeckagetc.  Mi  dac  ekitotc  kitci  okima  :  “  Ni 
pagosenindamawanisitis  kakina  Kije  Manito  o 
nickatisiwin  kitci  otisigowak  eka  kickikwebinak 
Elize  ibwa  maci  wabang.  ”  Mi  gotc  ij  anokimotc 
kitci  awi  nisimintc  Elizen. 

Apigoban  endatc  Elize  iim  apitc,  witapimigogo- 

ban  Kije  ininiwa.  Kije  Maniton  o  kikenindamo- 
nigon  Elize  enenimigotc  kitci  okiman,  mi  dac  i 
windamawatc  Kije  ininiwa  watapimigodji  eneni¬ 
migotc  ot  okimamiwan  :  caie  pecotc  pi  te  wa  ni- 
sitc,  ot  ina,  ganawenindamok  ickwandem  kitci 
eka  pi  otisitc  ;  pecotc  gaie  win  pi  te  kitci  okima 
i  pi  kinahamawatc  kitci  nisigowak,  pinama  nitam 
enenimipan.  Joram  wetisatc  endanitc  Elizen, 
ikito  :  “Ondjita  keget  kit  animisimin  endiang  non- 
gom,  win  Kije  Manito  kit  inenimigonan.  ”  Mi  dac 
ekitotc  Elize  :  “  Pizindamok  Kije  Manito  otikito- 
win  :  wabang,  nongom  oom  ij  apitci  kijigak,  ond- 
jita  kata  wendat  midjim  ;  ningoto  sak  napanenak 
pejikwabik  kata  inakindagosik.  “  Mi  dac  ekitotc 
pejik  okima  ketcitwawisitc  :  misawatc  nibina  on- 
zabiwaganan,  wakwing  ojitotc  Kije  Manito,  kitci 
ondji  siginang  midjim,  ka  pole  snowek  ta  iji  wen- 
dasinon  midjim,  ekiton.  Mi  dac  enatc  Elize  inim 
okiman  aianwetaminidjin  kinawe  ;  “  ki  ckinjikon 
kata  wabandjikemagaton  epitc  tepweian  ■  ki  ton 
dac  kawin  kata  kikenindjikemagasinon.  ” 

New  pepikwajeiapinedjik  agwatci  wakaigan 
apigwaban ;  gwinawi  inenindamogwaban  epitc 
pakatewatc,  itiwak  :  “  wekonen  weiendic  wendji 
aping  ondaje  nananj  kitci  pon  pimatising.  Ki  ni- 
pomin  gaie  kwaiak  anawi,  wi  pindikeng  otenang, 
mi  ma  indi  i  kitci  pakatenaniwang,  ka  sa  ningo- 

tiji  kitci  ke  ondji  pimatisiangoban.  Nindawatc 
awi  iniwe  tibenindamojiwetan  ki  iawinan,  Siri  da- 
je  anicinabek  tibenindamonatak  ki  iawinan,  ket 
inenindagosiwangwen.  Caweniminangwa,  ki  ga 
pimatisimin  ;  wi  nisinangwa  dac,  ki  ga  nipomin.” 
Wenagocinik  dac,  mi  eji  madjawatc  Siri  daje 
anicinabe  ij  otenawitonitc  ;  kakina  ij  otenawito- 
nipan  ot  ani  waiekwackanawa,  ka  nananj  awian 
o  wabamasiwawan.  Ceckwat  ki  ojimogwaban  Siri 
daje  anicinabek.  Kije  Manito  inenimagoban 
kitci  sekisinitc,  kitci  initaminitc :  kitci  nibina 
anicinabek  pakwac  ki  pi  mikanigonanik,  initagek, 
nibina  otaban  mi  wendji  pitikwek,  inenindamok. 
— Kitci  pataienowak  gaie  pakwac  pepejikokac- 
kwek,  inenindamogwaban, — mi  wendji  pi  kitci 
tcingwakamikickak  aki, — inenindamok.  Mi  inda- 
watc  ij  ojimowagobanen  kakina  ;  ceckwat  ki  ini- 
tamogwaban  enitamowagobanen  enenimigowago- 
banen  Kije  Maniton.  Kakina  o  nagatijindanawa 
ij  otenawitowapan,  o  pepejikokackwemiwa,  gaie 
o  misabozomiwa,  eji  otenawitowapan,  mi  keiabatc 
enatenik  eji  nagatijindamowatc  i  wi  nodjimohiti- 
zowatc  wiawiwan  gotc  eta. 

Ne8  pepikwajeiapinedjik  eckokamowawatc  Siri 
daje  anicinabe  ij  otenawitonipan,  mi  i  pindike- 
wagobanen  pejik  mikiwaming,  mi  i  wisiniwatc 
gaie  i  minikwewatc  ;  ozawiconia  gaie  wabiconia 

gaie  agwiwinan  ot  otapinanawan,  ningot  iji  ot 
awi  katonawan.  Kakatowatc  ijiwak,  kotak  miki- 
waming  pindikek,  mi  minawatc  eji  misaweninda- 
mowatc,  eji  otapinamowatc,  mi  minawatc  ij  awi 
katowatc.  Mi  dac  ij  itiwatc  :  ka  onicicinsinon 
endiang  ;  ondjita  mino  tipadjimowini-kijigat  non- 
gom.  Kawin  ta  onicicinsinoban,  eka  wibatc  awi- 
tipadjimotawasiwang  ki  kitci  okimaminan  ;  kitci 
nondang  awi  tipadjimota  :  ondjita  ki  ta  patati- 
min,  pitong  panima  kitci  wabang.  Tec  igotc  awi 
tipatotanda,  awi  windamawata  kitci  okima  kitci 
kikenindang. 

Mi  dac  ij  ijawatc  tcik  ickwandem  wakaigan, 
mi  dac  enawatcgenawenindaminidji  ickwandem  : 
ningi  ijamin  Siri  daje  anicinabek  ij  otenawitowa- 
pan  ;  ka  napitc  awia  ningi  wabamasiwanan  anici- 
nabe,  ka  awia  ningi  nondawasiwanan  gaie;  pepe- 
jikokackwek  eta,  gaie  misabozok,  keiabatc  iji  ta- 
kobizok  eji  takobizowagobanen,  gaie  eji  otenawa- 
nogobanen  mi  keiabatc  enatek.  Mi  gotc  wibatc  ij 
awi  windamawintc  kitci  okima.  Ka  tipadjimota- 
wintc  kitci  okima,  ikito  :  kikenindamok  nin  ene- 
nindaman  ;  kawin  kegek  ojimositokenak  makani- 
nangok ;  ket  na  ki  wanenimigonanik  eji  pakate- 
wang  ?  kiki  nodjim  ki  wi  takonigonanik,  ki  wi 
waiejihigonanik  ;  ningotiji  kazowitokenak,  inenin- 
damok  :  kata  sakahamok,  kit  inenimigonanik.  Sa- 

kahamang,  keget  mi  kitci  mawinaninangwa  kiki 
nodjim.  Ondjita  kit  inenimigonanik  :  ki  takonan- 
gitwa,  mi  dac  kitci  pindikeiang  ot  otenawiwang,  mi 
keget  eneniminangwa  Siri  daje  anicinabek.  Mi  sa 
enenindaman,  ikito  kitci  okima. 

Mi  dac  ekitonitc  kitci  okima  pejik  ot  anotaga- 
nan  :  keiabatc  anawi  nananik  pepejikokackwek 
pematisidjik ;  ta  onicicinoban  nij  otaban  anoki- 
moian  kitci  awi  wabandjikatek  keget  enogwen. 
Mi  dac  keget  eji  anokimogobanen  kitci  okima  ij 
awi  wabandjikatenik.  Tegocininitc  dac  koki,  iki- 
towa  :  ka  awia  ni  wabamasiwanan,  mi  eta  anotc 
conia  onaganan,  agwiwinan  gaie  anotc  gotc  piwi- 
sinon  mikanang.  Mi  dac  ij  ijawatc  kakina  Samari 
daje  anicinabek  ij  otenawitonipan  Siri  daje  ani- 
cinabe,  i  wi  tibenindamonitizowatc  negatijindji- 
katenikin ;  ondjita  nibina  kekon  o  tebisinawan, 
midjim  gaie  nibina  nagatijindjikateni. 

Mi  dac  winawa  gotc  ij  atandiwatc  Samari  daje 
anicinabek  ;  kawin  mamisakindamatisik  ;  gotc  ka 
ikitogobanen  Elize  tcinago,  mi  enakindamati- 
watc ;  ningoto  sak  napanenak,  pejikwabik  ot 
inakindamatinawan.  Ondjita  gotc  kitci  modjiki- 
siwini-kijiganicik  ;  ondjita  sinzikotatiwak,  o  no- 
nickamatinawa  o  wakaigan-ickwandemiwa.  Mi 
dac  ij  anonatc  kitci  okima  ickwandeng  kitci  na- 
nipawinitc  inim  okiman  tcinago  ka  ianwetagod- 

jin  Elize,  ka  ikitonipanen  :  misawatc  nibina  on- 
zabiwaganan  ojitotc  Kije  Manito  walkwing ,  kitci 
ondji  siginang  midjim ,  kawin  enowek  ki  ta  ki  iji 
tepwesi  kitci  iji  we?idak  midjim.  Anonawindiban 
dac  aam  okima  kitci  nagatawenimatc  witc  anici- 
nabe  kitci  eka  onzam  kipockamatinitc  kitci  ic- 
kwandeng  ;  mi  dac  indaje  i  ki  nisidjickawawindi- 
banen.  Mi  keiabatc  eni  ininik  Elize  ka  ikitogo- 
banen  :  ki  ckinjikon  eta  kata  wabandjikemaga- 
ton ,  ki  ton  dac  ka  kata  kikenindjikemagasinon 
kitci  iji  kodj ip idjikemagakib an . 

Awenen  eka  ke  mamakatenimatc  Kije  Mani- 
ton  ?  Kakina  kijatc  o  wabandan  ket  ani  ininik 
nananj  kitci  pon  akiwang,  keiabatc  awas  inakak 
kakina  kakike  ket  ani  ininik,  ot  ani  wabandan. 
Naningotinon  gaie  songa  eiamianidji  kijatc  nikan 
o  kikenindamona  kekon  ket  ani  ininik.  Naningo¬ 
tinon  awian  wa  agwacimadjin,  misawatc  ondjita 
babanatenindagosinitc,  kawin  o  pwanawiasiwan 
kitci  agwacimatc  wa  agwacimadjin.  Ondjita  acaie 
pakategwaban  Samari  daje  anicinabek,  j^ekic  gaie 
ondjita  kipockawawindwaban  ot  otenawiwang ; 
Siri  daje  anicinabe  o  kipockagowa,  o  pakatehigo- 
wa;  kawin  inenindagosisigwaban  kitci  ondji  pi- 
matisiwatc,  ka  sa  enowek  o  ki  nitamagosiwa  ot 
otenawiwa;  taiagwatc  nibina  mizi  kekon  o  ki  pi 
minigowa,  tanasak.  Kakina  modjikenindamok 

Samari  daje  anicinabek  eji  cawenindagosiwatc, 
pejik  eta  okima  nisidjickawa  i  ki  anwetamogoba- 
nen  Elizen  ka-  ikitonigobanen  eji  kikenindamoni- 
gonitc  Ivije  Maniton.  Mi  wendji  ickwaienindago- 
sitc,  kakina  anicinabek  kitci  ani  kikenindamowatc 
epitc  eka  onicicing  kitci  anwetawindwa  aiamie- 
win  kekinoamagedjik.  Mi  ekitogobanen  JEZOS  i 
ganonatc  o  napotima  :  “  Awiak  pizindonag,  nin 
tibinawe,  ninga  pizindag ;  awia  dac  manenimi- 
nag,  nin  ketcine,  ninga  manenimik.” 


111.  Elize  ot  akosiwin  gaie  o  nipowin. 

Elize  caie  kekat  kitci  pon  pimatisigobanen, 
kitci  okiman,  Joas  ijinikazonigoban,  mawatisigo- 
goban,  epitc  cawenimigogobanen  ij  akositc  Elize, 
mawimigogoban  pekic  ij  odjimigotc  kitci  okiman. 
Igogoban  :  n’ose,  n’ose,  makatatc  ki  ki  indint, 
kin  ondjita  meia-nagatawenimiangiban  Jwadawi- 
niniwiang  !  Ot  inan  dac  Elize  kitci  okiman  :  mi- 
tigwab  otapin,  gaie  anwin  ;  wewenint  takon  ki 
mitikwab ;  cenan  onzabiwagan  wendji  mokaang 
kizis  inakak.  Ka  cenaminitc  dac  onzabiwagan 
kitci  okima,  ot  inan  Elize  :  onzabiwagan ing  ondji 
pakitakwin.  Ka  pakitakwitc  dac  kitci  okima,  ot 
igon  Elizen  :  mi  iim  anwi  agwatcing  ka  iji  pimo- 
tagen,  agwacingewinianwi,  mi  ket  iji  ani  caweni- 

mik  Kije  Manito,  Siri  daje  anicinabek  ki  gat 
apitci  cagodjihak  Afek  ejinikatek  aki.  Minawatc 
ot  inan  kitci  okiman  Elize  :  otapinan  anwi,  aki 
pimotan.  Mi  dac  nisin  i  pimotang  kitci  okima 
aki.  Ka  iji  minwenindansi  Elize  nisin  eta  i  ki  pi- 
motaminitc  aki,  ot  inan  :  “  wekonen  wendji  wi- 
bate  pon  pimotaman  ?  Kekona  kanake  nananin 
gaie  gotc  ningotwasin  pimotamanban  !  ki  ta  ki 
apitci  tcagihak  Siri  daje  anicinabek.  Nisin  eta 
gotc  kitci  cagodjihatwa,  kit  inenindagos. 

Mi  wibatc  gotc  kinawe  i  pon  pimatisigobanen 
Elize.  Ka  ningo  piponagatinik  eko  ki  ningwaha- 
kanawindibanen,  Moab  daje  anicinabek  pitc  iji 
nandobanigwaban  maia  gwetc  i  ki  ningwahakana- 
windibanen  Elize.  Nahitak  minawatc  pejik  anici- 
nabe  nipogoban,  mi  dac  ij  awi  ningwahakana- 
windibanen  win  Elizen  iki  ningwahakanawindi- 
banen  ka  ningo  piponagatinik.  Gwetc  igotc  ka 
wanikewatc  nengwahakidjik,  einabiwatc,  mi  i  wa- 
bamawatc  mewineogowadji  Moab  daje  anicinabe  ; 
mi  indawatc  i  pindike  webinawatc  iiam  ewi  ning- 
wahakanawapanen.  Ka  pindike  webiniganiwitc 
tcipai  wanikaning  Elize  i  ki  ningwabakanawindi- 
banen,  taiangikang  Elizeban  o  kaniban,  tec  igotc 
i  wanickapatotc  ka  pindikewebiniganiwipan  at- 
cina  wanikaning. 

112.  Ka  togobci7ien  Jonas . 

Nanage  ka  pon  pimatisitc  Elize,  ki  nawanja- 
wenindagosi  Jonas  enawindibanen  kite  papa  ka- 
kikwetc,  kitci  kakanzomatc  anicinabe  kitci  anwe- 
nindizonitc.  Ningotin  ot  anonigon  Kije  Mani- 
ton  kitci  ijatc  kitci  otenang  Niniv  ejinikatek,  mi 
indaje  kitci  papa  sakitotc  :  “  Apitci  nickatisi  Kije 
“  Manito,  onzam  i  matci  inatisiwatc  Niniving  en- 
“  danakidjik,  wendji  nickatisitc.  Ondjita  acaie 
“  kata  pasanjehige,  keiabatc  nimitana  tasokon, 
“  kawin  ta  otenawansinon  ondaje,  kata  angodji- 
“  kate  Ninivdaje  otenaw,  Kije  Manito  o  kat  an- 
u  go  ton,  ka  kanake  pejik  ta  ondji  pimatisisi  epitc 
u  nita  patatowadjin  Niniv  daje  ininik.”  Mi  kaano- 
nawindibanen  Jonas  kitci  awi  aikitotc  epitowetc 
Niniving. 

Kadac  iji  minwenindansi  Jonas  kitci  papamita- 
watc  enenimigodjin  Kije  Maniton,  kawin  wi  ijisi 
Niniving,  meckot  kotak  otenang  kitci  wasa  nin- 
gatija,  inenindizogoban ;  mi  ka  ondji  posigoba- 
nen  kitci  tcimaning  akamkiteikami  i  wi  ijagoba- 
nen.  Wawibatc  ka  positc  Jonas,  acaie  kitci  notin 
wanina,  ani  mamangacka  wanina,  acaie  posima- 
gat  nipi.  Keget  gotanenindagwat,  kakina  ninin- 
gisegisik,  ni  nipomin,  aiajikwek,  ni  nipomin  ij 
ikitowatc.  Acaie  Jonas  kikenindizo  win  isa  ot  in- 

dowin  wendji  nickatisimagak  kitcikami ;  ij  anwe- 
nindizotc  i  ki  anwetawatc  Kije  Maniton,  ikito  : 
u  Nin  nind  indowin  wendji  inenindagosing,  an- 
u  gwamisik,  ka  segenindankekon,  takonicik  gaie 
u  apakijicik  kitcikaming,  midac  kitci  anwating 
“  gaie  kitci  anwaiackak.” 

Midac  keget  ka  inogobanen  ;  wibatc  ka  apaki- 
nintc  Jonas  kitcikaming,  kaiasikatc  mi  ij  anwati- 
ninik,  tecigotc  gaie  ki  anwaiacka.  Apitci  mama- 
katenindamok  kitci  tcimanininiwak  ka  ininik  ; 
kawin  ki  nisabawesi  Jonas,  tec  igotc  kiki  nonim 
o  gonigon  misamekwan,  niso  kon  inikik  o  pima- 
tisiwenimigon  Kije  Maniton  pintcina  misame¬ 
kwan.  Keg  akaming  tcikakam  o  pakitinigon.  I  sa- 
kahang  Jonas  kitcikikonsan  ockataning,  songa  o 
mamoiawaman  Kije.  Maniton  ka  iji  mamanda 
totagotc.  Minawatc  dac  o  ganonigon.  “  Madjan, 
11  ot  igon,  ijan  Niniving,  kedjick  awi  tibisatwan 
u  ka  anoninanban.”  —  “  Oh  !  ikito  Jonas,  ningat 

ija,  tebenimin,  ninga  tibisatwan  ka  anonjian.” 
Midac  ij  ijagobanen  Jonas  Niniv  daje  otenang. 

Niniving  daje  anicinabek  o  ki  minotawawan 
Jonasan  eji  kakikimindwa.  Tecigotc  i  nondawa- 
watc,'  kakina  wi  anwenindizowak,  kakina  o  paki- 
tenindanawa  o  matci  aindowiniwa,  mawiwak  epitc 
cingenindamatizowatc  o  patatowiniwan,  apitci  o 
webinanawa  o  matci  manitokazowiniwa,  kihigo- 

cimok,  tabasenindizowak,  gwinawi  totamok  kitci 
kakizomawatc  Kije  Maniton.  Midac  keget  i  ka- 
kizomintc  Kje  Manito,  o  wanisitamawa  Niniving 
watetonidji  o  patatowinini. 

Ka  togobanen  Jonas,  kijatc  ket  ani  tinitc  Jezo- 
san  kikinawatenindagosi,  win  tibinawe  Tebeni- 
minang  Jezos  kit  iji  kikinohamagonan.  Megwatc 
i  pimatisitc  ondaje  aking,  ningotin  o  nanzikago 
pepejik  Jodawininiwa,  ot  igo.  Wabandahicinam 
mamanda  aindowin.  Ot  ina  dac  Jezos:  “  Endo- 
“  gobanen  Jonas  nisokon  i  ki  apitc  misamekwan 
ockataning,  mi  gaie  nin  ke  tiian,  niso  kon  ana- 
“  ming  aking  ninga  cingicin.  Niniving  daje  ani- 
“  cinabek  o  ki  tepwetawawan  Jonasan  ka  iji  ca- 
“  weninda  gosinitc  ij  eka  ki  niposinitc  misame- 
“  kwan  ockataning ;  mi  ket  iji  tepwetawiwapan 
“  anotc  ejiwinzodjik  anicinabek  apitcipaian  niso 
“  kijik  ki  nipoian,  niso  kijik  ki  ningwahakani- 
“  goian. 


112.  E ijin in iw a k is iw ago b an en  ainadjimak  Akaz , 

Ezecias  gaie  Izai. 

Akaz  ijinikazogoban  jodawinini  kitci  okimago- 
ban,  apitci  matci  okimawigoban.  Ondjita  ki  pata- 
totawagoban  tebenimagobanena  ;  ningotin  i  kiji- 
gak,  mitaso  mitana  acitc  nictana  tasin  kitci  mi- 

taso  mitana  ki  nisima  ot  ockinikimigoban,  win  ij 
ot  indowinitc  Akaz  enawindibanen  kitci  okima- 
goban,  i  ki  pon  tipahiganagobanen  Kije  Maniton. 

Ka  pon  pimatisigobanen  Akaz,  o  kwisi- 
san  dac  meckot  ki  kitci  okimaganiwinigoban, 
Ezecias  ijinikazonigoban  ;  win  dac  songa  nibwa- 
kanigoban.  Ki  onicicitogoban  meckot  ot  akiwa  i 
ki  patatotaminigobanen  ’osibanen.  Epitc  songa 
aiamie  inatisigobanen  Ezecias,  epitc  mino  okima- 
wigobanen,  kawin  awia  ki  iji  mino  okimawisi 
awas  inakak  Jodenang,  ka  gaie  ondas  inakak,  mi 
sa  ekitomagatinik  Kije  Manito  o  masinaigan. 
Kije  Maniton  ot  inenindamowinini  o  ki  maia  ani 
noswaaton  nananj  inikik  ka  pimatisigobanen,  ka 
memandjic  pake  aii  ki  iji  takokisigoban  enaba- 
minagwatinigobanen  o  nibwakawini  mitonenind- 
jigan  eji  songa  tipahiganagobanen  Kije  Maniton. 
Akaz  ondjita  ki  kipahamogoban  aiamie  mikiwam 
ickwandeman  i  wi  apitci  wanisitotc  aiamiewin ; 
win  dac  Ezecias  o  ki  cenamagenan  aiamie  miki¬ 
wam  ickwandeman  ;  o  ki  inenima  kekinoamage- 
riipane  kitci  onicicitonitc  wi  iawiwan,  kitci  mino 
wewenint  onicicitonitc  aiamie  mikiwam  i  ki  wanad- 
jitonigobanen  ’osibanen.  O  ki  anokimona  gaie 
kitci  kawahiganiwinitc  mitigo  i  daje  sasakiwidji- 
kenigobanen  ako  Jodawininiwa.  O  ki  pikobinan 
somanike-piwabiko-kinebikon,  Moiz  ka  iji  anoki- 

mogobanen  kitci  ijidjikatcnik  ;  mi  wendji  pikobi- 
totc  :  Jodawininiwak  keg  gotc  ondjita  manitoke- 
gwaban  inim  somanike-piwabiko-kinebikon.  Eze- 
cias  ondjita  modjikenindamogoban  i  wabamatc 
kekinoamagenidji  kitci  mino  totawimintc,  ka  iki- 
tonigobanen  Kije  Maniton  kitci  eka  nondesenik 
ke  ondji  mino  sakatisinitc  aiamie  pakitinikewi- 
ning  inakak.  Meckot  gaie  win  Kije  Manito  o  ki 
ineniman  Ezeciasan  kitci  mino  ani  ininik  ot  ine- 
nindamowinini  kitci  ani  ininik.  Kakina  ot  aine- 
nindamowin  Ezecias,  kakik  ani  ininigoban,  epitc 
mino  ani  inenimigogobanen  Kije  Maniton. 

Tabiskotc  iim  apitc  pimatisigwaban  Ezecias 
gaie  Izai ;  apitci  kitci  mino  anicinabewigoban 
gaie  win  Izai,  ka  nikan  kikenindamonawindibane- 
nak  togoban,  apitci  kitcitawisigoban,  o  nikiwi- 
ning  inakak,  nanint  ma  Izai  tcanawemagobane- 
na,  ki  kitci  okimawinigoban.  Ondjita  gotc  peji- 
kotogwaban  o  mitonenindjiganiwa  Izai  gaie  Eze¬ 
cias.  Izai  kakik  o  mino  ganonan  Ezeciasan  eckam 
songa  kitci  tipahigenitc,  gaie  kakik  songa  kitci 
apenimonitc  Kije  Maniton  ;  gaie  ot  iji  kakanzo- 
man  kitci  eka  gotanenimanitc  awian  wi  mikocka- 
tenimigonitc. 

Mi  iim  apitc  i  ki  kikenindagwatogobanen  epitc 
onicicing  kitci  okima  kitci  ani  tepwetawatc  awian 
meno  mikomigodjin.  Awiak  mino  okimawitc,  ka 

gwetc  ot  apitenindansin  ij  anawi  mino  pizinda- 
gotc  ot  ockinikima  ;  awacamenj  o  nandawenindan 
kitci  mino  pizindawatc  ket  ani  mikomigodji. 


113.  Rabsases  ot  icpenindizowin  gale  o  matci 

kijwewin . 

Pejik  kitci  okimagoban  Sennacerib  ijinikazo- 
goban,  Asiri  daje  kitci  okimagoban,  Ezeciasan  o 
mawinewan.  Caie  eni  otitang  Jenozanem  mewi- 
neang,  ot  anonan  pejik  kitcitwaininiwan  kitci  awi 
ganonanitc  Ezeciasan,  Rabsases  ijinikazonigoban. 
Mi  dac  keget  i  madjagobanen  Rabsases  ij  awika- 
kwedj-sekimatc  Jodawininiwa.  O  nakickawa  niswi 
ot  anotaganini  Ezeciasan,  o  ganona,  ot  ina :  “  Mi 
ket  ineg  kit  okimamiwa  :  mi  ekitotc  Asiri  daje 
ondjita  kitci  okima  :  Wekonen  i?iab  epenimowa - 
nen  ?  Kotii  ma  cacaie  ki  ki  kijen  in  da  m  it  ok  kitci 
nanakwin  ?  Awenen  anicinabenen  epenimowanen  ? 
Mina  epenimon  Ejipt  daje  kitci  okima  ?  Kete  asa- 
ganackosakaoning  e?ti  pikockak ,  awiak  sekaodjin , 
ka  pikickikisenik ,  kakina  o  cegon in djitcin in  o 
nindjing  ;  mi  ep  it  e7iin  dago  site  Far  aonh  Ejipt  daje 
kitci  okima  ;  mi  enditc  .  awia  epenimodjm  Ejipt 
daje  kitci  ohiman .  Ikitoieg  idac  :  ni  Kije  Manito- 
minan  nind  apenimonanan ,  ket  na  ki  ga  ki  teb 
witokawe?iimigowa  ?  Mi  ekitotc  kitci  okima  Sen- 

nacerib,  mi  ka  anojitc  kitci  windamawak  Ezecias 
kit  okimamiwa.  Kwaiak  ki  ga  cagodjihigowa 
nind  okimam,  Asiri  daje  ondjita  kitci  okima,  ki 
ga  tibenimigowa.” 

Kinawe  sekimawindwaban  jodawinini-okimak 
ka  awi  nakickagedjik,  mi  dac  enawatc  Rabsase- 
san  :  “  ganonjicinam,  kinawa  enweig,  ki  ga  nisito- 
tonimin  ;  manotc,  ka  ki  ga  nisitotagosik  wakitc 
wakaigan  pemikapawidjik.  Ot  ina  dac  Rabsases  : 
ket  na  kit  okimamiwa  win  eta  nicike  nind  awi 
ganona  wendji  anonigoian  ?  Mi  wak  okom  wakitc 
wakaigan  epidjik  kitci  pizindawiwatc,  mi  wak  pa 
ganonagik.  Eka  papamitamowatc  ket  ikitowak,  o 
o  mowiwan  o  ka  midjinawan,  o  cikiwinabowa  o 
ka-  minikwenawa  ket  apitc  animisiwatc  pakate- 
wining  inakak.  Mi  dac  epitowetc  i  ganonatc  wa¬ 
kitc  wakaiganing  pemikapawinidji.,  jodawinini-in- 
wewin  inwe  i  ganonatc,  ot  ina  :  “  Pizindamok, 
ondjita  kitci  okima  Asiri  tebenindang,  pizindama- 
wik  ot  ikitowin :  — Kawin  tepwetawiekekon  Eze¬ 
cias  kit  okimamiwa  ket  iji  kiwanimokonag.  Ka¬ 
win  ninga  ki  pinis-konindjigosi  ki  iawiwan,  ki 
takoninim  kwaiak.  Kawin  gaie  tepwetawiekekon, 
ininag: — apenimok  Kije  Manito;  ki  ga  witoka- 
v/enimigonan  Kije  Manito  kitci  eka  tibeniminang 
mewineonang  Asiri  daje  okima, — ka  pizindawie- 
kekon,  ininag.  Ki  ga  mino  abadjitonawa,  tepwe- 


209 


taweg  Asiri  daje  kitci  okima  ke  ondji  pimatisie- 
goban.  Kawin  tepwetawiekekon  Ezecias, — Kije 
Manito  ki  ga  ganawenimigonan, — ininag.  Kwaiak 
ki  tibenimigowa  tebenimitc  ondjita  kitci  okima 
Sennacerib.  Anditok  nongom  ij  aiapinigwen  Ma¬ 
nito  epenimowagobanen  Emat,  gaie  Arfat,  gaie 
Sefarwaim  daje  anicinabek  ?  Endasowinzowatc 
anicinabek  tetipan  Manito  ot  apenimonawabane  ; 
kenowek  ningi  kiki  cagodjihak.  Mi  gaie  ket  iji 
cagodjitoian  Jenozanem,  ki  maia  ki  otenawiwa. 
Kawin  ki  ga  ki  teb  witokawenimigosiwa  ki  Ma- 
nitomiwa.” 

Ka  napitc  ningot  oton  ot  nakwetawasiwan 
Rabsasesan  wakitc  wakaigan  pemikapawidjik. 
Ki  inawindwaban  :  ka  ningot  oton  nakwetawie- 
kekon  ket  ikitokwen  Rabsases.  Mi  dac  keget  en- 
dowagobanen,  waki  gotc  eta  pizindamogwaban. 


114.  Asiri  daje  anicmabek  ot  atenigowan  A?ije- 
niwan  ;  ojimo  Sennacerib ,  o  nisigo  o  nidja- 

nisa. 

Ezecias  ka  pizindang  ka  ikitonigobanen  Rabsa¬ 
sesan,  pikokonaiebinitizo,  matci  agwiwinic  mec- 
kot  o  pisikan.  Ot  anona  gaie  kitci twa  ininiwa  kitci 
awi  windamawanitc  Izain  inikik  ka  matci  animi- 
tagosinitc  Rabsasesan.  Matci  agwiwinican  o  pisi- 

14 

kanawan  gaie  winawa  kitcitwa  ininiwak  ij  awi  ti- 
padjimotawawatc  Izain  inikik  ka  ikitonigobanen 
Rabsasesan  ;  gaie  pekic  ot  awi  pagosenimawan 
Izain  songa  kitci  gaganotamagowatc  inikik  keia- 
batc  pematisiwagobanen.  Ka  pizindawatc  Izai 
ekitonitc  kije  ininiwa,  ot  ina  :  mi  ket  ineg  kit  oki- 
mamiwa  ;  mi  ekitotc  Kije  Manito,  ki  gat  inawa  : 
“  Ka  gotanenindanken  Asiri  daje  anicinabek  o 
matci  animitagosiwiniwa.  ” 

Ezecias  dac  pindikegoban  aiamie  mikiwaming, 
songa  aiamiagoban  i  pagosenimatc  Kije  Maniton 
kitci  cawenimigotc.  Inikik  ka  iji  matci  animitago- 
sinigobanen  Rabsasesan,  kakina  masinaikateni- 
witok  masinaiganing,  Ezecias  dac  o  ki  awi  pakac- 
kwemaginan  aiamie  mikiwaming  ;  mi  i  ganonatc 
Kije  Maniton,  ot  inan :  “  Kin  Keje  Manitowian  : 
“  wetapenimowiniwatc  Jodawininiwak,  kin  eta  kit 
“  apitci  tibenimak  kakina  kitci  okimak  enigo- 
“  kwakamigak  ;  kin,  ki  kijenindan  wakwi  gaie  aki, 
“  pecotc  pitcinikwetawicinam  wewenint  kitci  pi- 
“  zindawiang  ;  wasabitawicinam  kitci  wabamiang. 
<l  Pizindan  Sennacerib  kakina  o  matci  animitago- 
“  siwin  eji  kiki  papijimiiamintc  kin  ondjita  ij  ota- 
“  penimowiniang,  ki  Kije  Manitowiwin.  Keget 
u  win  Asiri  daje  okimak  nibina  anicinabe  enda- 
“  sowinzonidji  o  ki  cagodjihawa  ;  ot  akini  gaie  o 
“  ki  tibenindamonitizonawan  ;  ickoteng  o  ki  apa- 

“  kinimawa  o  manitomini  :  ket  na  keget  Manitowi 
“  anicinabe  manitokadjigan  ?  Enabigis,  Kije  Ma- 
“  nito  tebenimiang,  songa  ganawenimicinam  kitci 
li  eka  totawiamintc  enenimiamintc  Asiri  daje 
“  okima.  ” 

O  cawenindamitagon  Kije  Maniton  Ezecias. 
Ningotin  tebikatinik,  ot  anonan  Kije  Manito  pe- 
jik  Anjeniwan  kitci  nisanitc  Sennaceriban  ot  oc- 
kinikimini  ;  mi  dac  keget,  (185000)  mitaso  mitana 
acitc  nicwaso  mitana  acitc  nanan  tasin  kitci  mi¬ 
taso  mitana  ki  nisawindwaban  ningotin  tebikak 
Asiri  daje  anicinabek.  Waiabaninik,  kweckositc 
Sennacerib,  ondjita  mamakatenindam  i  wabamatc 
ot  ockinikimibane  i  piwicininitc,  mi  gotc  ij  ojimo- 
gobanen.  Tegocing  dac  Ninivejinikatenik  o  maia 
kitci  otenaw,  mi  i  nisintc,  tibinawe  o  nidjanisa  o 
nisigo. 

0  saseka-papijitagosiwin  wendji  ki  anweninda- 
gositc  Sennacerib.  Inenindamogoban :  kwaiak 
ninga  tibenimak  Jodawininiwak ;  kawin  ninga  ki 
kinahamagosiwanan  epenimowadjin.  Pejik  Anje¬ 
niwan  o  ki  tcaginanigowan  185000  Asiri  daje 
mangotasiwininiwak  ningotin  eta  i  tibikatinik. 

115.  Aiakositc  Ezecias  o  caw enindamit agon  Kije 

Maniton  keiabatc  aindaso  pip  on  kitci  ani  pi ~ 

matisitc. 

Wanina  akosigoban  Ezecias,  Izain  ot  awi  waba- 
migon,  ot  igon  :  mi  ekitotc  Kije  Manito  :  “  Eco- 
wenindizon,  ki  ga  nip,  kawin  ki  ga  pimatisisi.” 
Ka  pizindawatc  Izain  ekitonitc,  mi  i  kwekicino- 
gobanen,  mi  gotc  ij  aiamiagobanen ;  songa  o  ga- 
nonan  Kije  Maniton,  ot  inan  :  “  Enabigis,  mito- 
nenindan  ka  pi  iji  pimatisian,  kakik  ka  pi  iji  tep- 
wetonan  ;  ka  pi  inenimin,  ml  ka  pi  tian.”  Pekic 
mawigoban  Ezecias  ij  iji  aiamiatc;  win  dac  Izai 
mi  ij  ani  kiwegobanen.  Ibwa  maci  apitci  saka- 
hang  Izai  kitci  okiman  endanitc,  mi  i  ganonigotc 
Kije  Maniton,  ot  igon :  “  Koki  nansikaw  Eze¬ 

cias,  mi  ket  inatc:  mi  ekitotc  Kije  Manito:  ki  ki 
eawenindamiton  ;  ningi  wabandananki  sipingon  ; 
caie  koki  ki  pimatisiwenimin.  Niso  kijigak,  ki 
gat  ija  aiamie  mikiwaming  ;  keiabatc  mitaso  pi- 
pon  acitc  nanan  ningat  anikositon  ki  pimatisi- 
win.,> 

Ka  windamawatc  Izai  kitci  okiman  eji  anoni- 
gotc  Kije  Maniton,  o  ganonigon  kitci  okiman,  ot 
igon  :  anin  dacinabket  iji  kikinawatenindagwak, 
kitci  gackitoian  kitci  awaswabang  kitci  ijaiS,n 
aiamie  mikiwaming  ? — Kin  gotc,  ikiton  ket  iji 

kikinawatenindagwak,  ot  inan  Izai  Ezeciasan, 
koni  ma  inenindaman,  kizis  ij  akawatecing  mi- 
taso  tipaigan  inikik,  kaiasikatc  kitci  iji  andosetc; 
koni  ma  gaie  inenindaman,  mitaso  tipaigan  inikik 
kaiasikatc  kitci  iji  ajeosetc  kizis  kaiasikatc,  mi  sa 
ket  ingi,  ket  inenindamowanen.  Mi  dac  ekitotc 
Ezecias  :  wendat  ejatc  kizis  kitci  iji  andosetc, 
kawin  nind  iji  nandawenindansin  kaiasikatc  ejatc 
kizis  kitci  iji  andosetc  mitaso  tipaigan  inikik  ;  io 
tipaigan  inikik,  kaiasikatc  kitci  ajeosetc,  mi  eji 
pagosenindaman.  Mi  dac  keget  kaiasikatc  mitaso 
tipaigan  ki  ajeose  kizis  eji  akawatenik  Akaz  o 
tipaigekiziswaning. 

Mi  ka  iji  cawenindagosigobanen  Ezecias  epitc 
mino  nibwaka  okimawigobanen. 


116.  Minwadjima  Tobi  eji  songa  nibwakago- 

banen. 

Pejik  kitcitwa  anicinabegoban  Tobi  ijinikazo- 
goban  Asirinang  ki  ijiwinawindiban,  mi  indaje  ij 
awakaniwigobanen.  Ondjita  songa  nibwakagoban, 
kakik  mino  ani  nagatoatogoban  Kije  Manito  mi- 
kan.  Kawikat  ningotiji  iji  pakekanawesahitizosi- 
goban,  ondjita  gotc  ani  ciaweosegoban  :  ondjita 
cawenindjikewinitehegoban,  gaie  nita  aiamie-pa- 
kitinikegoban,  gaie  nita  mino  mikongegoban.  Ka 

kekon  ani  nondesesininigoban  eji  mino  kakitawe- 
niiidamogobanen  ;  ka  gaie  witc  anicinabe  eji  ti- 
paigenigobanen,  inatisisigoban  ;  monjak  aiamie- 
wini  inatisiwin  iji  tipaigegoban.  Aindasin  iniweie- 
nindamogoban  o  pimitisiwin  o  cawenindjikewi- 
ning  ondji. 

Ikitogoban  Asiri  daje  kitci  okima  :  “  Kakina 
Jodawininiwak  ket  ani  ickwaienimagik  kitci  nisin- 
dwa,  kawin  kata  ningwahakanasik  :  awia  ke  nin- 
gwahakanagwen,  gaie  win  kata  nisa.  ”  Kenowek 
Tobi, — nisa  awia, — enitagedjin,  wewib  iji  ij  awi 
ningwahakanatc  nesimindjin.  x\nawi  o  kinahama- 
go  tcanawemadji,  witckiwenhia  gaie, — kwaiak  ki 
ga  nisigo,  gaie  kin, — ot  igo  ;  kawin  napitc  o  tep- 
wetawasiwa,  onzam  cagodjihiwemagatini  o  cawe- 
nindjikewinitehewin. 


117.  Auotc  animisiwin ,  kotakitowin ,  kakipin- 
g'wewin  gaie  ot  otisigon  Tobi. 

Ningotin  i  ki  ningwahakitc  Tobi,  mi  ka  ondji 
ickwaienimintc  ;  ot  inenimigon  Asiri  daje  kitci 
okiman  kitci  makamintc  kakina  inikik  tebeninda- 
mogobanen  ;  mi  dac  kitci  nisintc.  Keget  o  ki 
waniton  Tobi  inikik  tebenindangiban,  mi  eta  o 
witikemaganan,  k  ki  o  kwisisan,  kawin  makama- 
siwa  ;  tabiskotc,  i  nisiwatc  ot  iji  cawenimifeowan 

Kije  Maniton  kitci  ojimowatc,  ningotiji  kitci  awi 
kazohitizowatc  nananj  kitci  niponitc  matci  oki- 
man  Sennacerib  ejinikazonigobanen  ;  mi* wan 
inim  ka  nisigonitc  tibinawe  o  kwisisa.  Ka  nisintc 
dac  iiam  Sennacerib,  koki  pi  kiwegoban  Tobi 
endapan,  mi  dac  minawatc  i  ningwahakanagoba- 
nen  ako  naniponidji  witc  anicinabe.  Ningotin  dac 
wanina  aiekosigoban  i  ki  awi  ningwahakitc ; 
tegocing,  tcik  mikiwam  nipagoban,  pinecinjica 
dac  ockinjikong  o  mitcinigo  i  nipatc  ;  mi  i  kaki- 
pingwetc  ;  anawi  anonak  nandokoniliiwicak  kitci 
wasabitc  koki ;  ka  sa  awatc  ki  iji  gackitosik. 

Epitc  cingenindamogobanen  Tobi  kimotiwin, 
ningotin  o  witikemaganan  ki  minimawindiban 
pejik  minago-manadjenicensan,  nondagosi  dac 
aam  manadjenicens,  ot  inan  dac  Tobi  o  witike¬ 
maganan,  Ana  ijinikazonigoban,  ka  na  koni  ki- 
motisina  aam  manadjenicens  ?  Ka,  ot  igon.  Ka  o 
tepwetawasiwan  Tobi  o  witikemamaganan, — 
kwaiak  kimotinawindihan,  ot  inan  minawatc 
Anan.  Taiagwatc  dac  o  nicki  ganonigon,  ot  igon  : 
“  Anditok  ejamagatokwen  i  ki  pimi  cawenima- 
twa  anicinabek  ?  Caie  dac  kikenindagwat  i  mino 
ondji  cawenindagosin  ;  ondjita  ki  mino  abadjiton 
ki  cawenindjikewin ;  inawa,  endian  nongom  1 ..... 
Ondjita  ka  o  minotawasiwan  Tobi  wiwan  eji  ga- 
nonigotc ;  mi  dac  i  mikawenimatc  Kije  Ma- 

niton  :  “  Ket  inenimiwanen,  n’ose,  otinan,  mi  ke 
wi  tian ;  gaie  inenimin  kitci  pon  pimatisian,  mi 
inemicin.  Kawin  pon  kijikabamiciken,  enabigis, 
Tebenimin,  nananj  kitci  pon  pimatisiwenimian  ; 
iji  cawenimicin  kitci  mino  nipoian.” 


118.  Tobi  o  mikoman  o  kwisisan. 

Inenindamogoban  Tobi  :  ninga  cawenindami- 
tag  Kije  Manito,  kwaiak  ningat  inenimik  wibatc  , 
kitci  nipowak,  mi  gotc  i  nandwewemagobanen  o 
kwisisan  :  “  Ningwise,  ondas,  ot  inan,  pizinda- 
“  wicin  wewenint  ke  windamonan,  kawikat  wane- 
“  nindanken  nongom  ke  mikominan  .* — Nipoian, 

££  ningwahakacicikan.  Kawin  manenimieken  ki 
££  ga ;  mecagwam  kijik  manadjih  ki  ga  ket  ako 
££  pimatisigwen.  Ket  iji  minwenindang  ki  ga,  mi 
££  ke  wi  ani  tian  ;  kawikat  wi  nickihieken  ;  mika- 
£<  wenindan  eji  animisigobanen  megwatc  wi 
££  iawing  endawanbanen.  Ki  pon  pimatisitc  gaie 
££  win,  ki  ga  ningwahakana  gaie  win,  tcik  aii  kitci 
££  ki  ningwahakacian. — Kakik  gotc  mikawenim 
“  Kije  Manito  tebeniminang.  Kawin  patatowi- 
££  ning  tiken ;  kakik  wi  tipaigen  eneniminang 
££  Kije  Manito.  Ket  ako  pimatisiwanen,  wi  ani 
££  kwaiakwadjihitizon  ;  kawin  matci  mikanang  wi 
“  ani  ijaken.  Ani  kwaiakwadjihitizon,  ki  gat 


217 


“  ondji  ani  cawenindagos  eji  cawenindagosiwatc 
“  kwaiak  enatisidjik. — Kwetakitodjik,ket  iji  gack- 
u  iton,  ki  gat  iji  cawenimak  ;  kawin  mamakatisi- 
“  sasekawinicawenindjikeken  ;  kawin  gocabamie- 
“  ken  getimagisidjik,  meckot  gaie  win  Kije  Ma- 
nito,ka  gi  ga  gocabamigosi.Ket  iji  ani  taniwanen, 
“  ki  gat  ani  iji  cawenindjike  ;  ke  manetowanen, 
“  nibina  ki  gat  iji  cawenindjiken;  pangigaie  eno- 
“  wek  aiten  ki  ga  cawenindjiken.  Ket  iji  mino 
“  cawenindjikewanen,  ki  mino  apenimowinikota- 
u  tis,  ki  gat  ondji  ani  mino  cawenindagosin,  me- 
“  nesiwinikijigakin ;  cawenindjikewin  ima  kit 
“  agwacimigonanam  nipo wining.  Awia  cawenind- 
“  jikewinitehetc,  ka  o  kat  ondji  kikenindansinka- 
“  kike  tibikatisiwin.  Ondjita  mi  meia  onicicing  ca- 
“  enindjikewin,  awia  mino  cawenindiketc  Kije  Ma- 
“  niton  ondji. — Cingenindan  kakina  kiwanisiwin 
“  ejinikatek.  Kawin  eiamiasik  ikwe  wi  witikemie- 
“  ken. —  Sakih  tcanawemadjik  ;  kawin  waneni- 
“  mieken,  kawin  manenimieken.  Babanateninda- 
“  gosiwining  gaie  nodj  animenindamowining  ine- 
“  nindagosi  awia  sesekawenimodjin ;  sasekawe- 
“  nindamowining  ondjipamagaton  nakikawenin- 
“  dagosiwin  gaie  gitimagisiwin ;  sasekamowin  ot 
“  onidjanisindan  pakatewin.  —Kawin  mindjime- 
“  nindanken  ki  napanokimowin  ;  wibatc  ki  ga 
“  kijikawa  enokitok.  Mino  ani  anokitawatc  Kije 

“  Manito,  gaie  kinondjita  ki  ga  mino  kijikag  Ki- 
11  je  Manito. — Ani  mino  nagatawenindan  ket  ani 
aindian  ;  nibwakawining  kakik  wi  ani  inatisin. 
“  Kawin  awia  totawieken  ket  iji  cingenindamati- 
u  zon  kitci  totagon. — Kawin  kitci  kiwackwebin 
“  totatizoken,  kamiskwagamik  i  wi  minikwen  :  ka- 
“  win  ki  ka  widjiwigosin  kiwackwebiwin  ningoti- 
“  ji  wi  papa  aijan.  —  Ki  pakwejiganiman  acam, 
u  awia  pakatetc;  ejikonaien  ki  gat  ijikonaieha 
“  awia  pingwacakititc.— Awia  nibwakatc,  pago- 
“  senim  kitci  mikomik  •  kawin  kin  ki  mitonenin- 
u  djigan  wi  ani  tipaigeken  ;  kawin  ki  ga  mane- 
u  nindansin  mino  mikondiwin. — Kakik  ani  kitci- 
“  twawij  Kije  Manito,  ani  iji  pakosenim  kakik 
u  kitci  ani  kwaiakwadjttiitizon,  kitci  ani  mino 
“  ijisek,  kitci  ijiwebak  kakina  ki  mino  aine- 
u  nindamowin.  Endazowinzowatc  anicinabek, 
“  kawin  awia  tibinawe  ki  nibwakaomitone- 
“  nindjiganihitizosi ;  win  ma  Kije  Manito  kit  ani 
“  ondinamagonan  kakina  eji  taniwang.  Kije 
u  Manito  ot  ani  nondeienindagosihan  awian  wa 
“  nondeienindagosihadjin  ;  gaie  awian  wa  kikai- 
“  enindagosihadjin  o  kikaienindagosihan. — Non- 
gom  ki  ga  wi  ani  tipaigen  eji  kikahamonan, 
“  nongom  ka  iji  ani  ganoninan.  Kawikat  ki  te- 
u  hing  kitci  kasikak,  nongom  inikik  ka  iji  gaga- 
“  noninan,  mi  eneniminan. — Ki  ga  windamon 

■“  gaie,  ninh  gwise,  i  masinahamagoian  coni  a,  mi- 
u  tasin  kitci  mitaso  mitana  taso  abik.  Win  Ga- 
“  belus  ni  masinahamag,  Rajes  ejinikatek  ote- 
u  naw,  Medinang,  mi  endanakitc.  Aindaso  pipon 
u  acaie  eko  awihakiban  Gabelus,  megwatc  kit  a- 
il  binotcenjiciwinaban,  keiabatc  ki  takobizona- 
“  ban.  Kawin  ki  kotakitosinanaban  iim  apitc  eji 
xt  kotakitong  nongom.  Kawin  anawi  gotanenin- 
u  danken,  ninh  gwise,  eji  kotakitong;  ki  ga  teb 
u  wanatisimin,  gotanenimang  Kije  Manito,  kaki- 
u  na  patatowin  ani  miwenindamang,  gaie  ani  pa- 
pamitawang  Kije  Manito,  kwaiak  ki  ga  teb 
“  wanatisimin.  Mi  sa,  ninh  gwise,  ke  mamitone- 
“  nindaman,  tanak  eka  mikamabamatc  Gabelus 
u  mesinahamonang.” 


119.  Anjeni  Rafael  ot  ani  widjiwan  Tobinsan. 

Mi  pitcinak  i  ganonigotc  o  kwisisan  Tobi,  ot 
igon:  N’ose,  ka  ani  iji  gaganonjian,  mi  kakina  ke 
wi  ani  tian.  Oom  dac  conia  ka  windaman,  anin 
dac  ke  ki  ondji.  natianban  ?  Ka  ni  kikenimasiwa 
genawenindamonogwen. — Mi  dac  i  minigotc  ’osan 
masinaigan  enansinaikatenik  Gabelus  ot  inonzo- 
win,  i  ki  awihigogobanen  conia  Tobin,  pekic  ot 
igon  :  Kwaiak  i  wabandang  o  masinaigan  Gabe¬ 
lus,  tec  igotc  o  ka  kijikan.  Nandawabam  dac 

awia  kekenindang  mikan  ket  ani  widjiwik,  meg- 
watc  i  pimatisian  kitci  natian  ni  conia;  ninga 
kijikawa  ke  widjiwinogwen.  Ka  ickwa  gaganoni- 
gotc  ’osan,  mi  dac  i  madjatc  Tobins,  i  nandawa- 
bamatc  kekenindaminidjin  mikan  ke  widjiwigod- 
jin.  Mi  i  wabam&tc  Anjeniwan,  Rafael  ijinik- 
azowan,  kwenatc  ockinaweng  ot  ijinawan;  awiak 
wasa  wa  ijadjin  mi  ejionitc ;  kawin  ot  inenima- 
siwan :  anjeniwitok  ;  ot  anamikawan,  ot  inan  : 
andi  wendjipan,  kwaienatc  ockinawewian  ?  Ot 
igon  dac :  Israeliban  ot  aianike  ’ocisa  endana- 
kinidji,  mi  [wendjipaian.  Mi  dac  enatc  Tobins 
Anjeniwan  :  ki  kikenindan  ina  Medinang  ij  aja- 
otekanawang  ? — Angema,  ni  kikenindan,  ikito 
Anjeni,  kakina  mikanan  ni  kikenindanan ;  ain- 
dasin  nin  gi  ija  Rajesing,  Gabelus  endatc  ningi 
ap. —  Enabigis,  pihicin  wenibik,  ikito  Tobins, 
ningat  awi  windamawa  n’os.  Mi  dac  keget  ij  awi 
windamawatc  pinama  ’osan.  Apitci  mamakate- 
nindam  ikiwenzi  wibatc  i  ki  wabamanitc  o  kwi- 
sisan  ke  widjiwigonidjin,  ot  inan  :  pindikac  ke 
widjiwik,  wenibik,  enabigis,  pinama  ki  ta  pindike 
endaiang,  iji.  Mi  dac  keget  i  pindiketc  Anjeni, 
ot  anamikawan  ikiwenzihan,  ot  inan :  kekona. 
kakik  minawanigosiwini  pimatisin  !  Ot  igon  dac : 
andi  ket  ondjipamagakiban  kitci  minawanigosi¬ 
wini  pimatisianban  ?  tibikatisiwining  ni  pimatis, 

ka  ni  waseiabandamasi. — Pekatcwaki  inenindan, 
ot  inan  Anjeni,  ka  onzam  gackenindanken,  caie 
kekat  ke  nodjimohik  Kije  Manito.  2vli  dac  ekitotc 
Tobi :  Ka  na  ki  ta  kikinowinasiwa  ninh  gwisis, 
Gabelus  endatc  Rajes  ejinikatek  otenang?  koki 
pi  tagocineg,  ki  ga  kijikon.  Ot  igon  dac  Anje- 
niwan :  ningat  ijiwina  ki  kwisis,  koki  keiabatc 
ninga  pi  widjiwa.  Ot  inan  dac  Tobi  Anjeniwan  : 
— Enabigis,  windamawicin  eji  ototemiwanen. — 
Makatatc  eji  kakwedjimin  !  ikito  Anjeni  ;  ki 
wi  kikenindan  na  anotagan  eji  ototemitc  ? 
Ka  nangwana  anotagan  ki  nandawenima- 
siwa  ke  widjiwigodjin  ki  kwisis  ?....  Koni 
ma  anotc  ki  ta  ki  inenindam,  eka  windamo- 
nan  ;  ki  ga  windamon  sa  gotc  eji  kakwedjimin. 
Nin  sa  Azarias,  Kitci  Anani  nind  oiosirna. — Ot 
inan  Tobi :  ondjita  kitcitwawenindagwat  ij  otote- 
mian  ;  kawin  ningot  inenimiciken  i  wi  kikenimi- 
nanbctn  eji  ototemian. — Ot  igon  Anjeniwan  :  ka¬ 
win  ningot  kata  tisi  ki  kwisis  ;  mino  pimatisiwi- 
ning  ningat  iji  widjiwa,  nananj  ondaje  keiabatc 
ninga  pi  mino  tagwicima.  Mi  dac  ekitotc  Tobi : 
kekona  waki  ki  pimoseieg  !  kekona  Kije  Manito 
ki  ani  nagatawe niminag !  kekona  Kije  Manito  ot 
Anjeniman  ki  papawidjiwinag  !  Eckwa  waweni- 
watc  inikik  ket  ani  kikisiwatc,  mi  dac  Tobins  ij 
awi  anamikawatc  ’osan,  okin  gaie,  mi  dac  ij  ani 

madjawatc.  Eni  madjatc  Tobins,  ot  aian  ot  ani 
nopinanigon. 


120.  Ana  mawi  epitc  gackenindang  iki  madjanitc 
o  kwisisan ;  o  kakizomigan  o  nab  email. 

Ka  madjanitc  o  kwisisiwan,  mi  dac  i  gackenin- 
damikanigotc  o  kwisisiwan  mindimonhienh,  mi  i 
mawitc,  mi  dac  enatc  o  nabeman  :  “  Ki  pakite- 
nindan  ki  kikawini  sakaoninan,  ningot  iji  tanasak 
kit  iji  pakitenindan.  Kekona  eka  wikat  ondji  tago- 
sinogobanen  iiam  conia  wendji  dac  pakitenimatc 
ki  nidjanisinan  !  Inab  ki  teb  sakatisinanaban  ij 
anawi  kotakitong.  Waianatisingin  ki  ta  ki  ine- 
nindizomin  i  wabamangoban  ki  kwisisinan.”  Mi 
dac  enatc  ikiwenzi  :  “  Ka  mawiken,  waki  o  kat 
otitan  ki  kwisisinan  endanitc  Gabelusan  ;  waki 
koki  ki  gat  otisigonan.  Kickinjikoci  ki  gat  aionan 
kitci  wabamatc.  Nind  inenindam  :  Kije  Maniton 
o  mino  Anjenimini  o  widjiwigon  ki  kwisisinan,  o 
ka  mino  papaganawenimigon ;  minawanikwenin- 
damowining  ki  gat  iji  otisigonan.”  Ka  iji  gagano- 
nigotc  o  nabeman,  mi  i  pon  mawitc  Ana,  pekic 
gaie  kickowe. 


121.  Tobin?  o  mawinatahogon  kitci  kikonsan . 

Nitam  ij  ani  tibikosewatc  Anjeni  gaie  Tobins, 
kitci  sipiwanini  Tigris  ejinikatek,  tcik  akam  mi  i 
potawewatc.  Tobi  nanzipi  ij  awi  kisisibatotc  o  si- 
tan  ;  tec  igotc  kitci  kikonsan  o  pi  mawinatahogon, 
ondjita  o  sekihigon,  matwe  ikito  :  ni  mawinatahok. 
Ot  igon  Anjeniwan :  napisikotetekwen,  i  nipawin 
iji  wikobic.  Mi  ka  totawatc  Tobin,  mitci  ot  iji- 
tabinan  kikonsan,  mi  i  wawakawinitc,  niningicka- 
weckan  tcik  isit  ka  iji  wikobinatc.  Ot  igon  Anje¬ 
niwan  :  pakodjintatodjic  kitci  nagicin  aam  kikons. 
Ganawenindan  o  teh,  o  kon,  gaie  winzop,  mino 
mackikiwanon.  Mi  ka  aindogobanen  Tobins  eni 
aikitonitc  Anjeniwan.  Mi  dac  ickwaiatc  ij  apwa- 
n§,tc  o  kikonsimiwan ;  nanint  o  ki  ciwitaganika** 
nan  o  kikonsimiwan,  o  nawaponawan  inab  nananj 
kitci  teb  otitamowatc  ejawatc. 

Mi  dac  Tobins  i  kakwedjimatc  Anjeniwan,  ot 
inan  :  enabigis,  ni  kanis  Azarias,  windamawicin 
eji  mackikiwanogwen  oom,  mackikiwan,  ka  ita- 
man  :  —  kikons  oteh,  okon,  winzop  gaie. —  Ot 
igon  dac  Anjeniwan  :  “  Memandjic  pakwejikaten 
“  oteh,  gaie  okon,  akakanjeng  dac  atcikaten,  mi 
“  dac  i  miwabazotc  Matci  Manito  ;  pintcinawec- 
“  kagotc  awia  Matci  Maniton,  koni  gaie  ikwe, 
“  koni  gaie  mini,  mi  apine,  kawin  minawatc  kitci 

“  ki  pindikagowatc  wi  iawiwang.  Winzop  dac, 
“  mi  eji  mackikiwang :  awiak  kakipingwetc,  caie 
“  wabanik  ockinjik  ininang  winzop,  mi  koki  kitci 
“  waseiabandamatc  kitci  wabitc.” 


122.  Anjeni  Rafael  o  pindikanan  Tobinsan 
Ragwen  endatc. 

Keiabatc  minawatc  ot  inan  Anjeniwan  Tobins  : 
kin,  tibenindan  anditok  kitci  pindikewangwen. — 
Ot  igon  dac  :  “  Mi  ondaje  endanakitc  Kije  inini, 
Ragwen  ijinikazo  ;  pejikwan  eji  ototemieg  gaie  kin 
gaie  win.  Otanisi  Ragwen,  Sara  ijinikazowan  ot 
anisan,  mi  eta  i  pejikonitc  o  nidjanisan.  Kakina 
inikik  eji  tibenindang,  kin  ki  tibenindan.  Ta  oni- 
cicin  witikendieg  aam  kikang.  Pagosenimakan  Ra¬ 
gwen  kitci  iji  papamitok  ot  anisan  kitci  aiamie  wi- 
tikemimatc.Kwaiak  ki  gat  iji  papamitag.’Tkito  dac 
Tobins :  Ningi  initage,  nijwasin  acaie  cikawi;  Ma- 
tci  Maniton  o  nisigoninan  aianawi  ocidjin.  Mi  sa 
enitageian  endogwen  aam  ikwe.  Ni  gotan,  gaie  nin 
kitci  nisitc  Matci  Manito  ;  ni  pejikonjaniw,  gaie 
nin  ;  kwaiak  kata  apitci  nisenindamok  ni  nikihi- 
gok,  nipoian  gaie  nin. — “Pizindawicin,  ot  igon 
Tobins  Anjeniwan,  ki  ga  windamon  awenenak 
anicinabek  ke  gackihigowatc  :  awiak  wa  witiken- 
didj in,  eka  mikawenimawatc  Kije  Maniton,  mat- 

ci  mitonenindjigan  eta  omitonenindjiganiwatc ; 
minawanigosiwin  eta  nandawenindamowatc,  en- 
dinitc  pepejikokackwe  ;  mi  wak  eta  ke  gackihi- 
gowadjin  Matci  Maniton.  Kinawa  dac,  ki  aiamie 
nipawieg,  niso  kon  inikik  ki  gat  aiamiam,  kawin 
ki  ga  papamenindisim.  Kikons  o  kon,  o  teh  gaie, 
ickoteng  ki  gat  apagiton,  kwaiak  ondjita  kata 
miwabazo  Matci  Manito.  Panima  ki  niso  kona- 
gak,  watikendingin  ki  gat  inenindim  :  wa  papa- 
menindiegon  iim  apitc  ki  ickwa  niso  konagak, 
kawin  gwetc  ki  ga  nandawenindansinawa  kitci 
tebitoieg  ki  iawiwa,  mi  awacamenj,  kekona  onid- 
janisiang  !  ket  inenindameg.” 

Ka  ickwa  iji  gaganonitiwatc  Tobins  gaie  An- 
jeni  wadjindiwadjin,  o  pindikawawan  Ragwenan 
endanitc.  Ondjita  apitci  minwenindam  Ragwen  i 
pindikagotc  ini  ockinawe  i  nijinitc.  Mi  dac  i  wa- 
bamatc  Tobinsan,  ot  inan  o  witikemaganan, 
“  Aam  ockinawe,  mi  ondjita  enabaminagositc 
ni  tawisan  Tobin,  ondjita  ot  inawan.”  Ragwen  ka 
iji  animitagositc,  mi  pitcinak  i  ganonatc  wetisi- 
godji,  pandikagodji,  ot  ina  :  Andi  wendjipaieg, 
weckinikieg,  ni  kanisitok? — Ot  inawan  :  “  Nind 
aianike  oiosimanan  Neftali,  kitci  otenang  Ninif 
ejinikatek  mi  endaje  awakaniwiang.”  Ot  igowan 
Ragwenan  :  ki  kikenimawa  na  ni  kanis,  Tobi 
ijinjkazo  ? — Enh,  ot  inawan,  ni  kikenimanan.  Mi 

dac  Ragwen  nibina  eji  mino  tipadjimatc  Tobin 
eji  mino  anicinabewinitc.  Ot  inan  dac  Anjeni : 
“  Mi  wan  onom  o  kwisisan  Tobi.”  Mi  gotc  ij 
awi  anamikawatc  Ragwen  Tobinsan,  o  mokawi 
anamikawan,  kakina  mawiwak.  Kekona  ki  cawe- 
nimik  Kije  Manito  !  ikito  Ragwen,  ondjita  mino 
anicinabe,  k’os. — Ka  ickwa  anamikotatiwatc,  mi 
ij  anokimotc  Ragwen  kitci  nisimintc  manadje- 
nican,  kitci  mamawi  wisiniwatc. 


123.  Tobms  ot  aiamie  witikeman  Saran. 

Ka  kijisikatek  midjim  ke  midjiwatc,  ot  ina 
Ragwen  ka  mawatisigodji :  “  Awi  onapik  wisini- 
waganing,  mamawi  wisinita.”  Ikito  dac  Tobins  : 
“  Kawin  nin  pinama,  ninga  wisinisi  nongom,  ka 
gaie  ninga  minikwesi,  panima  tepwetawin  ket 
ininan  ;  mi  panima  kitci  wisinian.  Kit  anis  ki 
pagosenimin  kitci  witikendiang.”  Ka  pizinda- 
watc  Tobinsan,  ondjita  sekenindam  Ragwen  i 
mikawenindang  endinitc  ot  anisan,  nijwasin  i  ki 
cikawinitc.  Anjeni  dac  kekenimatc  Ragwenan  i 
gwinawi  ikitonitc,  ot  inan  :  “  Kawin  gotanenin- 
danken  kitci  papamitawatc  eji  pagosenimik  waam 
nitckiwe  ;  win  ima  songa  o  tipaiganan  Kije 
Maniton.  Ondjita  inenindagosik  kitci  aiamie 
witikendiwatc,  kit  anisan.’'  Mi  apitc  ekitotc 

Ragwen  :  “  Ni  kikenima  nongom  eji  papami- 
tawitc  Kije  Manito  kakik  eji  pagosenimak  ;  giti- 
magasing  nind  inenimik,  kakik  i  mawiwak.  Songa 
nind  inenindam  gaie,  ondjita  ki  pi  inenindagosim 
kitci  pi  oticieg,  kitci  aiamie  witikendiwatc  nind 
anis  watcototemadjin.  Mi  sa  dac  ket  ingi  eji  pago- 
senimin,  ningwise,  ot  inan  Tobinsan,  ki  minin  nind 
anis  kitci  aiamie  witikendieg.”  Ot  otapinikenan 
ot  anisan  o  kitci  nikining  inakak  ;  mi  ij  awi  paki- 
tinamawatc  Tobinsan  o  kitcinik  onindjining, 
pekic  ikito  :  —  Kekona  tepaiganawapanen 
Abraham,  Izaak,  gaie  Jakob,  ki  papaganawenimi- 
nag  !  Kekona  ki  pejikotonag  ki  mitonenindjiga- 
niwa  !  Kekona  ki  aiamitonag  !  Mi  dac  apitc  i 
masinawindwa  ij  aiamie  witikendiwatc  ;  mi  pitci- 
nak  dac  i  winisiwatc.  Mi  dac  i  nandwewematc 
Ragwen  o  witikemaganan  ;  i  kakimomatc  ot  inan ; 
naisiton  apinas  tipan  ket  apitamowatc  kitci  ota- 
pinasiwatc.  Mi  dac  i  pindikanatc  ot  anisan,  ma- 
wiwan  ot  anisan.  “  Angwamisin,  nind  anis,  ot 
inan,  waki  gotc  inenindan  ;  ka  iji  gackenindaman- 
ban,  kekona  dac  nongom  ki  iji  meckotosemina- 
wasian  !  ” 

Eckwa  wisiniwatc  dac,  ot  ijiwinawan  o  ning- 
waniwan  ot  anisiwan  ij  apinitc.  Mi  dac  Tobins  i 
piziskenindang  Anjeniwan  ka  ikitonitc;  nandoni- 
ke  o  mitigwacing,  kikons  o  kon,  ickoteng  ot  apa- 

giton ;  mi  dac  iim  apitc  i  miwihatc  Matci  Mani- 
ton  Anjeni.  Mi  dac  i  ganonatc  Tobins  o  witike- 
maganan :  “  wanickan,  Sara,  ot  iiian,  aiamiata 
nongom,  gaie  wabang ;  niso  kon  inikik  ki  aia- 
miaiang,  panima  witikendiwining  ki  gat  inenindi- 
min.  Aiamiek  ki  nikihigonanik ;  kawin  ta  onici- 
cinsinon  tiang  kinawint  endowatc  eiamiasigok  wa- 
tikendiwadjin.  ”  Mi  dac  songa  i  pagosenimawatc 
Kije  Maniton  kitci  aiangwamenimigowatc  kitci 
eka  ningot  towatc.  Ikito  win  Tobins  i  ganonatc 
Kije  Maniton  :  “  Tebenimiang,  kin  tepaiganikwa 
ki  nikihigonanik,  kekona  ki  kitcitwawinigon  wak- 
wi  kakina,  gaie  aki,  gaie  kitci  kami,  gaie  mokid- 
jiwanipigon,  gaie  kitci  sipiwan,  gaie  inikik  ka  iji 
kijenindaman,  kekona  kitcitwawinigon  !  Kin  ki 
ki  kijenima  Adanh,  atakiping  ki  ki  ondji  kijeni- 
ma;  Eba  gaie,  kitci  witokotatiwatc  ki  ki  ondji  ki- 
jenindamawa.  Ki  kikenim;  kawin  kiwanisiwining 
ningi  ondji  inenimasiwa  waam  kitci  witikendiang, 
mi  eta  enenindaman  :  kekona  onidjanisiang  kitci 
kakike  kitcitwawinikwa  ket  onidjanisiwangen  !  ” 
Sara  dac  ikito  i  pagosenimatc  Kije  Maniton : 
“  Cawenimicinam,  Tebenimiang,  cawenimicinam, 
kekona  waki  p'imatisiang  nananj  kitci  kikaiang  !  ” 
Apitc  dac  ako  nanondagosiwatc  pakahakwa- 
nak,  Ragwen  ot  amatina  ot  anotagana  pepe- 
jik,  mi  dac  ij  awi  wanikenitc;  gaie  win  iji  ? 

inenindam  :  —  Koni  minawatc  kata  nipo  ij  anawi 
oningwanian,  endowapan  ka  anawi  oningwanian- 
ban,  nijwaswi  acaie  nipowak. — Mi  wendji  kijatc 
anokimotc  kitci  wanikaniwaninik.  Ka  wanike- 
watc,  mi  koki  i  kiwewatc ;  mi  dac  enatc  Ragwen 
o  witikemaganan  :  “  Anoj  pejik  kopaniekwe  kitci 
awi  nandakikenimatc  ki  ningwaninan  epitc  keia- 
batc  pimatisinigwen  !  Konima  nipotc,  ninga  ning- 
wahakananan  ibwa  maci  waseiak.  Mi  dac  keget  ij 
anonintc  pejik  kopaniekwe.  Ka  pindiketc  ij  ota- 
pinasinitc,  o  wabama  tabickotc  i  nipanitc  pekatc. 
Tegocing  dac,  o  tipadjimotawa  tebenimigodji  i 
pimatisinitc  Tobinsan.  Apitci  modjikenindamok 
Ragwen  kitote,  keiabatc  i  pimatisinitc  o  ningwa- 
niwan  ;  songa  o  mamoiawamawan  Kije  Maniton, 
ot  inawan  :  “  Tebenimiang,  kwenatc  endian  ij  eka 
“  ki  ingi  eji  sekenindamangiban.  Ondjita  keget 
“  cawenindag  ki  ki  inenimimin  ;  ki  ki  miwinaja- 
“  hamawimin  maianj  totawiiamindiban ;  ki  ki 
“  cawenimak  najidjik  i  pejikwenindagosiwatc. 
“  Eckam  ani  cawenim  kitci  eckam  ani  kitcitwawi- 
“  nikwa.  Ki  ga  kitcitwawinigok,  gaie  ki  gat  aia- 
“  mie  pakitinamagok  i  ki  pimatisiwenimatwa, 
“  kitci  kikenimikwa  kakina  anicinabek  i  nicike 
“  Kije  Manitowian;  ka  tesi  kotak  Manito  enigo- 
“  kwakamigak.  ” 

Mi  dac  ij  anokimotc  Ragwen  kitci  minwawan- 

ginikatenik  koki  ibwa  maci  waseiak ;  ot  inan  gaie 
kije  ikwen  :  wewenint  kitci  mino  wisining  ini- 
sekwen,  gaie  kijatc  onaton  ket  iji  nawapowatc* 
Anokimo  gaie  Ragwen  nij  wewininonidji  atikwa 
kitci  nisimintc,  gaie  new  manadjenica,  i  wi  mago- 
cetc,  i  wi  wikomatc  witckiwenhia  gaie  papecotc 
eindanidji.  Ot  ineniman  o  ningwanan  nij  manad- 
jitagan  kitci  apinitc  endatc.  Maia  abita  inikik 
tebenindangiban  Kije  inini  o  minan  o  ningwanan, 
gaie  i  masinahang,  ot  inan  :  Kakina  eckonamati- 
zoian ,  ki  ga  tibe?iindan  ki  nipoid/ig  tabickotc  i  ni- 
jidfig ,  ki  sikosis ,  mi  ejipiikegobanen. 


124.  Ka  wikomintc  Gabelus ,  o  pi  witopamd 
wecki  witikendinidji. 

Tobins  o  ganonan  Anjeniwan, — keiabatc,  anici- 
nabe,  ot  ineniman,  kawin  napitc  inenindansi :  an- 
jeniwitok. —  Ot  inan:  “  Azarias,  ni  kanis,  ki  pa- 
“  gosenimin  kitci  papamitawian  ket  ininan  :  misa- 
“  watc  anawi  mininan  ni  iaw  kitci  apitci  tibeni- 
u  mianban,  kawin  enowek  ta  iji  tebisesinon  eji 
“  cawenimin  i  papawidjiwian,  i  papanagataweni- 
“  min.  Enabigis,  ijan  Gabelus  endatc,  o  masinai- 
“  gan  ki  gat  awi  mina  ;  win  dac  Gabelus  ki  ga 
“  minik  ka  ganawenindamawatc  n’osan  o  conia- 
“  mini.  Pekic  ki  gat  ina  :  ki  gat  awi  witopamak 

“  wecki  witikendidjik  ;  ondas,  kit  igok,  mi  ket 
“  inatc  Gabelus.  Ki  kikenima  n’os  i  pimi  akin- 
“  dang  endaso  kijigatinik  inikik  ket  inendowak  ; 
“  kata  kitci  gackenindamok,  takickotc  ninh  ga, 
“  kitci  animenindamok,  misawatc  ningo  kijik  eta 
“  awacamenj  inendowak.  Ki  nondawa  eji  songa 
“  mindjimenimitc  ni  cinis,  ni  manadj  anwetawa, 
“  ketcine  nin  natianban  iim  conia.” 

Mi  dac  keget  ejagobanen  Anjeni  ototenawi- 
ning  Gabelus,  Rajes  ejinikatenik ;  Ragwen  new 
ot  anotagana  o  widjiwawani  Anjeniwan.  Ka  oti- 
tamowatc  endanitc  Gabelusan,  Anjeni  o  minan  o 
masinaiganini,  win  dac  Gabelus  o  mikiwenan 
conia  ka  awihigogobanen  Tobin.  Anjeni  o  winda- 
mawan  Gabelusan  i  ki  aiamie  nipawinitc  Tobi  o 
kwisisan  ;  ki  nandawenimik  dac  Tobins  ;  enabi- 
gis,  ninga  pi  witopamigonan,  kit  inenimik.  Mi 
keget  ij  ijagobanen  Gabelus.  Pandiketc  Ragwe- 
nan  endanitc  Gabelus,  acaie  tcik  wisiniwaganing 
ki  onapi  Tobins,  mi  gotc  i  pasikwitc  ij  awi  odji- 
matc  Gabelusan  ;  mi  gotc  i  mawitc  Gabelus  Kije 
Maniton  i  mikawenimatc,  ikito  :  “  Kekona  ki  ca- 
“  wenimik  Kije  Manito  ka  songa  tipaiganigogo- 
u  banen  ki  kitci  aianikatc  ki  micomisinabanen 
u  Israel  ejinikazonigobanen  !  Ondjita  mino  ani- 
“  cinabe  weiosian,  ondjita  tepweiatisi,  ani  tep- 
“  weienindagosi,  ondjita  o  gotaneniman  Kije  Ma- 

“  niton,  k’os  :  nita  cacawenindjike  k’os.  Kekona 
“  ki  mino  ani  kitcitwawinintc  ki  witikemagan  ! 
“  Kekona  ki  mino  ani  kitcitwawinindwa  tcana- 
u  wemegok  i  nijieg  !  Kekona  ki  wabamegwa  ki 
“  nidjanisiwak,  gaie  k’ocisiwak  ket  aianike  oioci- 
“  siwatc  !  Kekona  inikik  ket  aianikatc  oiocisime- 
“  gok  ki  cawenimigowatc  Kije  Maniton  Israel 
“  tepahiganadjin  !  kekona  aianikatc  aiamitonag 
“  ij  ototemieg  kaiakike  pimatisitc  Kije  Manito 
“  kakina  tebenindang  !  !  I......” 

Eckwawetc  Gabelus,  kakina  ikitowak  :  kekona 
ki  ingi  !  Mi  dac  ij  onapiwatc  gaie  i  wisiniwatc  ij 
ani  mikawenimawatc  Kije  Maniton. 


125.  Kitci  Tobi ,  kitote ,  gachenindamok  kinoenj  ij 
inendinitc  o  kwisisiwan. 

Ondjita  songa  animenindamogoban  kije  mini 
Tobi  kinoenj  ij  inendinitc  o  kwisisan,  koni  ningot 
towitok,  inenindam.  Ot  inan  dac  ikwenzi  kije 
ikwen ;  wekotokwen  wendji  kinoenj  inendogwen 
ki  nidjanisinan  ?  Wekotokwenitok,  koni  mindji- 
minatok?  gaie  gotc  Gabelus  koni  nipotok  ?  Ka 
koni  awia  o  kikenindansinatok  iiam  ni  conia? 
Ondjita  wanina  gackenindamok  tabickotc  mindi- 
monhienh  ;  kiki  gotc  mawiwak  ij  eka  tepwenitc  o 
nidjanisiwan  ekitonigobanen  :  mi  iim  cipitc  i  kiji~ 

gak  koki  ondajeke  tagocinan.  Ondjita  wanina  ma- 
wigoban  Ana,  kawin  keko  kitci  ki  ondji  kakan- 
zomintc,  inenindagwasinogoban  ij  ondji  mawitco 
nidjanisan  kinoenj  ij  inendinitc  :  “  Gitimagasing, 
“  gitimagasing  ni  nidjanis  !  Wekonen  wendji  ki 
“  ineniminan  kitci  papa  ijan?  Kin  tanasak  nind 
“  ockinjikonanaban  ki  iaw !  Kin  gaie  nind  otas- 
“  wenimowininanaban  ki  iaw  nongom  caie  tabic- 
“  kotc  i  kikaiang  !  Ki  song  ganaweniminanaban, 
“  nind  otapenimowininanaban  ki  iaw  !  Kit  ineni- 
“  mininanaban  :  win  gotc  o  kat  ani  aianike  nita- 
“  wigiton  nind  ickoteminan  !  Ka  keko  ni  mane- 
“  sisinanaban  megwatc  waiabaminang,  ninh  gwi- 
l(  se  ;  ki  ki  pataineniminimin  ij  anoninang  !  ” 
Kickowen,  ot  anawi  igon  Ana  o  nabeman,  kic- 
kowen,  kawin  ningot  tisi  ki  nidjanisinan.  Kawin 
anica  ki  ikitosi  :  ninga  pi  mino  tcigocima  ki  kwi- 
sisiwa,  ka  ikitotc  mino  ockinawe  pepawidjindi- 
wadjin  ki  nidjanisinan.  Ka  dac  gackitosi  weki- 
mintc  kitci  ponenindang  ij  anawi  gaganonintc. 
Tasin  kajigakin  o  papanoswahatonan  mikanan 
einamonigin  pepaaijanigobanen  o  kwisisan,  i  nan- 
dawabamatc  kitci  tagocininitc. 

126.  Kiwe  Tobms  koki  ij  ijdtc  endanitc  o  nikihigo  ; 
o  widjiwigon  o  witikemaganan. 

Ragwen  dac  eckam  o  mindjimeniman  o  ning¬ 
wanan,  ot  inan :  ningat  anona  awia  kitci  awi 
windamawatc  ki  nikihigo ;  apin  kin,  ot  anawi 
inan.  Ot  igon  dac  Tobinsan :  ni  cinis,  kawin, 
enabigis,  mindjimenimiciken.  Ni  kikenimak  ni 
nikihigok,  endaso  kijigatinik  ot  ani  akindanawa, 
ondjita  animenindamok  i  gackenindamowatc. 
Aindasin  songa  ot  anawi  ganonan  o  ningwanan 
Ragwen,  ka  sa  o  tepwetagosin,  mi  indawatc 
kitci  madjanitc  ot  ineniman.  O  minan  o  ning¬ 
wanan  maia  abita  inikik  tebenindamogobanen, 
anotagana,  gaie  nindasiwagana  mizi  eijinagosi- 
nidji,  gaie  conia  nibina,  o  ki  minan.  Mino  pima- 
tisiwining,  gaie  modjikisiwining  iji  ani  madja- 
nigoban  o  ningwanan,  ot  anisan  gaie.  Ot  ina 
Ragwen  :  u  Kekona  Kije  Manito  ot  Anjeniman 
ki  ani  widjiwinag  nongom,  caie  i  madjaieg  !  Ke¬ 
kona  ki  ani  mino  pimatisieg  !  Kekona  mino 
pimatisiwining  ki  wabamegwa  tcanawemegok  ! 
Kekona  ki  wabamagwa  ibwa  maci  nipoian  ket 
onidjanisimegok  !  ” 

Mi  dac  mamindjitc  ij  odjimawatc  ot  anisiwan, 
ot  inawan  :  ki  ga  manadjiha  ki  cinis,  ki  sikosis 
gaie  ki  ga  manadjiha  ;  songa  mino  sakih  ki  na- 

bem  ;  mino  ganawenim  ke  ganawenimadjik  ;  gaie 
kin  dac,  wi  ani  mino  inadjihitizon  monjak,  kitci 
eka  wikat  keko  maianatak  iji  tebimigosiwan. 


127.  Kaicisikatc  wasabi  kitci  Tobi  i  kaki- 

pingwepan . 

Mitaso  konagatini  acitc  pejik  eko  pi  mad- 
jawatc,  mi  ij  otitamowatc  Karanh  ejinikatek;  mi 
i  maia  abitawak  Ragwen  endanitc  gaie  Tobi,  mi 
ij  inatc  Tobinsan  Anjeni :  ni  kanis  Tobi,  ket  na 
ki  wanenima  k’os  cndogobanen  apitc  ka  pi  na- 
ganatc?  Iji  minwenindaman,  ki  ka  nikanimin. 
Sara,  gaie  anotaganak  gaie  nindasiwaganak  ke  pi 
apitosewagwen,  goto  winawa  pakikatc  wewenint 
ta  pi  petosek  winawa.  Ondjita  minwenindam 
Tobins,  ot  igon  keiabatc  Anjeniwan  :  kawin 
wanikeken  ki  winzopim,  ki  kikons-winzopim ; 
keck  ki  gat  abadjitonanan.  Mi  dac  keget  i  nan- 
donang  Tobins  ij  atogobanen  o  kikons-winzopim, 
mi  i  madjitotc  ij  ani  nikan  madjawatc. 

Mino  mindimonhienh  Ana  mecagwam  kajiga- 
kin  pikwatinang  awi  apigoban  wasa  kitci  onza- 
bamatc  o  kwisisan  apine  maiadjanipanen.  Ij 
inabitc,  keg  apitc  keget  wasa  o  wabaman  i  pitci- 
mosenitc,  o  nisitawinawan,  mi  gotc  i  kiwepatotc 
endawatc,  o  nabeman  ot  awi  windamawan  :  caie 
pi  tagocin  ki  kwisis,  ot  inan. 

Anjeni  ij  ani  widjindiwatc  Tobinsan,  o  gano- 
nan,  ot  inan  :  “  wibatc  ki  pindiken  endan,  ki  gat 
aiamia,  ki  ga  mamoiawama  Kije  Manito  i  ki  iji 
cawenimik.  Ki  gat  awi  odjima  k’os,  ki  ga  nomina 
ockinjikong  ki  kikons-winzopim.  Kijatc  kikenin- 
dan  ket  ininik :  kata  wasabi  k’os>  o  ka  wabandan 
kitci  waseianik,  apitci  kata  minwenindam  kitci 
wabamik.” 

Tobins  ot  aian,  animons,  ani  nikanipato,  awi 
ikito  tanasak  :  caie  pecotc  pi  te  ki  kwisisiwa ; 
wewebanoweni  ij  anamikagetc  animons,  pi  mod- 
jikisiwini  anamikage.  Mi  goto  i  pasikwindjisetc 
ikiwenzi  Tobi  pakwana  ij  iji  madjipatotc,  ain- 
dasin  ani  nanangisitecin,  ket  na  wabi.  Keg  ot 
ani  sakinindjinigon  pejik  kwiwisensan  kwaiak 
kitci  ani  ijiwinigotc.  Mi  dac  i  nakickotatiwatc 
wenidjanisindidjik.  Ot  anamikawa  Tobins  o  niki- 
higo,  pekic  ot  oi odjima,  mawiwa  o  moko-ana- 
mikago.  Ka  pindikewatc  mikiwaming,  mi  ij  aia- 
miawatc,  mamawi  kakina  o  mamoiawamawan 
Kije  Maniton.  Mi  dac  i  maninapiwatc. 

Mi  dac  Tobins  ij  otapinang  o  kikons-winzopim, 
mi  ij  ininamawatc  ’osan  o  ckinjikoning.  Abita 
tipaigan  inikik,  mi  panima  gotc  okanawaning  eji- 
nagwatinik  wendji  sakahamomagatinik  ikiwenzi  o 
ckinjikong  wendji  kakipingwegobanen.  Mi  dac  i 
manibitogobanen  o  ckinjikong,  mi  i  wasabitc* 

Ondjita  modjikenindamogwaban  Tobi  kitote  gaie 
inikik  kekenimigodji  kaiasikatc  i  wasabitc  i  kaki- 
pingwepan,  songa  o  mamoiawamawan  Kije  Ma- 
niton. 


128.  wekwisisindidjik  Tobik  o  wi  kijikawawan 

Anjeni'wan. 

Ka  nijwaso  konagatinik,  mi  apitc  i  tagocininitc 
Tobins  o  witikemaganan,  kiki  anotaganak,  gaie 
nindasiwaganak,  o  coniamiwa  gaie,  kakina  gaie 
ot  anokadjiganiwan.  Mi  dac  i  tipatotang  Tobins 
eji  cawenimigotc  Kije  Maniton,  i  ki  mino  papa 
aiangwaminigotc  witckiwenhian  ka  papamiwini- 
godjin.  Kakina  o  mawatisigo  tcanawemadji  Tobi 
ij  awi  mamoiawakenindamawanisigotc  kakina  eji 
cawenindagositc.  Nijwaso  kijik  inikik  ki  apik 
Tobi  endatc  ij  aiamie  modjikisiwatc. 

Mi  i  ganonatc  kitci  Tobi  o  kwisisan,  ot  inan  : 
u  Anin  dac  ket  iji  kijikawawangwen  kwenatc  oc- 
kinawe  ka  papawidjiwik  ?  ” — Ot  igon  dac  o  kwi¬ 
sisan  :  “  Keget,  n’ose,  wekonen  ke  minawangwen 
kitci  teb  apitenindagwakiban  eji  mamanda  ca- 
“  weniminang  ?  Mino  pimatisiwining  ningi  mino 
“  papamiwinik  ;  nananj  ondaje  ni  pi  tagocimik. 
“  Win  gaie  o  ki  natin  ki  cc^iiam  Gabelus  endatc. 
■ii  Ningi  wiwikag;  o  ki  miwihan  Matci  Maniton 

“  ka  nisanigobancn  akoanawi  ocidjin  Sara  ;  ond- 
“  jita  songa  o  ki  minwenindamiha  ni  witikema- 
“  ganan  o  nikihigoni.  Gaie  nin,  ningi  agwacimik 
“  apitenindagwat,  kitci  kikons  ni  wi  gonigoban. 
“  Gaie  kin,  n’ose,  ki  kakipingwenaban,  o  ki  ma- 
“  mengawitonan  ki  ckinjikon.  Anotc  kekon,  win 
“  ki  wabandahigonan  inikik  nongom  eji  tani- 
“  wang.  Anin  ke  totawawangwen  kitci  teb  ma- 
“  moiawamangoban  ?  Ki  pagosenimin,  n’ose, 
“  nongom  inikik  ka  pidjikatek  maia  abita  kitci 
“  tibenindamonitizotc  ” 

Eckwa  gaganonitiwatc,  mi  i  nandwewemawatc 
Anjeniwan,  anicinabeng  ot  inenimawan  keiabatc. 
Nicike  gotc  tipan  ot  indaje  gaganonawan,  kitci 
eka  awian  nondagowarc,  mamawi  gotc  ij  okwisi- 
sindiwatc  Tobik.  Mamawi  tabickotc  gotc  ot  iji 
pagosenimawan  maia  abita  kitci  wi  otapinaminitc 
eji  nongom  tibenindamowatc,  ot  iji  songa  pago¬ 
senimawan. 


129.  Kitcitwa  Rafael  micic  o  windamawd  we- 
kwisisindmidji  ij  A?ije?imitC')  mi  i  pon 
wabamigotc. 

Eckwawewatc  wekwisisindidjik,  tec  o  nakwe- 
tagowan  Anjeniwan,  ot  igowan  : 

“  Kitcitwawinik  wakwing  daje  Kije  Manito, 

“  napi  kitcitwawinik  eji  caweniminag.  Kekona 
“  kikenimiiamindwa  kakina  anicinabek  eji  cawe- 
“  nimiiamintc  Kije  Manito  !  songa  inenindamok. 
“  Kitci  okima  keko  kamotc-windangin,  onicicin 
“  kitci  eka  windjikatenik  ;  Kije  Manito  dac  me- 
“  nototawadjin  awian;  onicicin  kitci  tipatotami- 
“  nitc.  Aiamie  pagosenindjikewin,  cacawenindji- 
“  kewin  gaie  kiigocimowin  iji  widjihitimagaton 
“  kitci  mino  abatenindagwak.  Awia  songa  aia- 
“  miatc  gaie  kiigocimotc,  apitci  o  mino  abadji- 
“  ton.  Awia  cawenindjikewini  mikiwetc,  apitci  o 
“  mino  abadjiton  gaie  win.  Awia  dac  katotc  ana- 
“  wi  tanitc  kekon,  ka  o  mino  abadjitosin.  Caca- 
“  wenindjikewin  nipowining  ondji  agwacingema- 
gat.  Cawenindjikewining  ondji  kasiikate  pata- 
“  towin.  Cawenindjikewining  ondjipamagaton 
“  cawenindagosiwin  gaie  kakike  pimatisiwin. 
s(  Awiak  dac  neta  patatidjin  gaie  metci  inadjihi- 
“  tizodjin,  cingenindizo  tanasak  ;  o  cingeniman 
“  o  tcitcagocan,  o  wi  wanadjihan,  o  wi  nisan, 
<c  awia  metci  inadjihitizodjin. 

11  Nongom  dac  caie  micic  ki  ga  tipadji- 
u  motonim  ka  iji  cawenindagosieg.  Naningoti- 
u  non  ki  mawiaiamianaban,  ki  ningwahakanaba- 
“  nek  nepodjik ;  megwatc  i  wisinin,  ki  nagatana- 
“  ban  i  wisinianban,  ij  awi  kanatwaban  tcipaiak, 
tebigakin  dac  kit  awi  ningwahakanabanek.  Nin 

dac,  nind  ani  wabandahaban  Kije  Manito  ki 
il  mino  aindowin.  Mi  wendji  ki  animisian,  epitc 
u  minwenimik  Kije  Manito,  kit  inenimik :  taka 
“  keget  epitc  sakihigwen  ?  Nongom  dac,  ningi 
“  anonik  Kije  Manito  kitci  kikehinan,  kitci  kike- 
“  hak  gaie  ki  nahanganikwem  Sara,  kitci  miwihi- 
“  mak  Matci  Maniton.  Nin  win  Rafael  nind  iji- 
“  nikas,  nind  Anjeniw  ;  mi  endanisian  gaie  nin 

Kije  Maniton  pecotc  wendapitawadjik,  ni  nij- 
“  watcimin.” 

Ka  ickwa  gaganonigowatc,  apitci  kockwenin- 
damok  Tobik  wekwisisindidjik,  sekenindamok 
pekic  ;  mi  i  tcingidjisewatc  mitci.  Ot  igowan  dac 
Anjeniwan  :  “  Waki  inenindamok,  kawin  sekenin- 
li  dankekon.  Megwatc  i  witapiminagok,  Kije 
a  Manito  nind  iji  anonik.  Win  Kije  Manito  kit- 
11  citwawinik,  nikamotawik.  Anawi  kit  inenimi- 
“  nawaban  :  ni  witopamigonan  i  wisiniang  gaie 
“  i  minikweiang,  kit  ineniminawaban ;  kawin  ke- 
“  get  ki  witopamisinoninawaban.  Kawin  nagwa- 
-<£  sinon  madjian  nin,  eji  pimatisian,  ondjita  gotc 
r(  ni  pimatisiwini  pimatis.  Mi  acaie  ;  tibise  acaie 
u  kitci  nansikawak  ka  anojitc.  Kinawa  dac,  kit- 
u  citwawinik  Kije  Manito.” 

Kckwawetc  kitcitwa  Rafael,  mi  i  pon  nagositc. 
O  pon  wabamawan,  mi  apine,  ka  minawatc  ot 
ondji  wabamasiwawan.  Niso  tipahigan  inikik 

Tobik  i  nijiwatc  mitci  iji  cingicino-onindjipakizo- 
vvak  ij  aiamiawatc.  Ka  ickwa  aiamiawatc,  mi  i 
pasikwiwatc,  mi  dac  i  tipadjimowatc  eji  mamanda 
cawenindagosiwatc. 


130.  Nabikodonozor  ot  anonan  Olofencin  Jode- 
na?ig  kitci  nandobaninitc. 

Ondjita  kitci  okimagoban  Nabikodonozor 
Asiri  ejinikatek  kitci  aki  tibenindamogoban. 
Kotak  gaie  kitci  okimagoban  Arfaksad  ki  cagod- 
jihawindiban,  win  Nabikodonozor  o  ki  cagod- 
jihan.  Ka  cagodjihatc,  ondjita  sasekawenindizo- 
goban  i  cagodjihiwetc.  Mi  dac  enenindizogo- 
banen  :  kakina  aki  enigokwakamigak  ningat  awi 
tibenindan.  Mi  dac  ij  anonatc  Olofenan  kitci  kitci 
nandobaninitc.  Apitcio kitci  gotanenimawan  anotc 
ejiwinzodjik  anicinabek  epitcpataieninitc  ot  ocki- 
nikimini  Olofenan.  (*)  wibatc  ningotiji  wetitangin 
mewineang  Olofen,  mi  i  sekisinitc,  mi  i  pakitina- 
magotc  ot  otenawini,  ot  akini  gaie  ;  kitci  nibina 


(*)  Mitaso  mitana  acitc  nictana  tasin  kitci  mitaso  mita- 
nawenigoban  mitci  pemosedjik  cimaganicak,  Olofen  o 
•cimaganicima.  Tipan  win  pepejikokackwe  pemomigodjik, 
mitaswi  acitc  nij  tasin  kitci  mitaso  mitanawenigoban.  Ina- 
batc  win  anotc  wadjiwigogobanen,  kawin  kikenindagosisik 
epitc  pataieninitc. 

16 

anicinabe  o  ki  tibenindamonitizona.  Keg  apitc  ot 
ani  otitan  Jodawaki.  Ondjita  anawi  sekeninda- 
mok  Jodawininiwak  ;  kawin  enowek  apitci  baba- 
natenindizosik,  Kije  Maniton  isa  songa  ot  apeni- 
monawan ;  mi  dac  ij  ecowenindamowatc  kitci 
nanakwiwatc.  O  kitci-aiamiewininimiwan  gaie  o 
kije-inenimiwa  songa  o  kakanzomigowa  kitci 
pagosenimawatc  Kije  Maniton  kitci  eka  tibenin- 
dagosisikwa. 

Mi  dac  kakina  Jodawininiwak,  ot  ikwemiwa 
gaie,  ot  abinotcenjicimiwa  gaie,  kakina  o  kitci- 
konaienawan  o  konasiwan  ;  meckot  matci  agwi- 
winican  o  pisikanawan ;  mi  dac  enasam  atek 
aiamie  mikiwam  ij  apakizowatc  mitci,  songa  i 
pagosenimawatc  Kije  Maniton  kitci  eka  tibeni- 
migowatc  pa  mawinehogowadji.  Pekic  gaie  aia¬ 
mie  kihigocimok,  pekic  gaie  pingwi,  inin  gotc 
pingwi,  o  pingwahotizonawa  o  ctikwaniwang  ; 
gaie  endaje  sasakiwitawawabanen  Kije  Maniton, 
matci  agwiwinic  ot  agwanisitonawa  ;  gaie  keki- 
noamagegobanenak  o  kitcibizonotanawan  matci 
agwiwinican,  kakina  ij  inenindamowatc  ;  kekona 
ki  cawenimiiamintc  Kije  Manito  nongom  eji  ba- 
banatenindagosiang  ! 


131.  Akior  mitikong  acitakwahiganiwi. 

Nwandagetc  Olofen,  apitci  nickatisi— kata  na- 
nakwik  Jodawininiwak, — enitagetc.  Mi  dac  i  ma- 
wandji  nandwewem&tc  inikik  ka  pi  cagodjihatc 
anotc  kije  ininiwa,  mi  dac  ekitotc  :  “  Kinawa 
Kanaanh  aking  endanakieg,  windamawicik  awe- 
nenak  ondaje  endanakiwatc :  wekonen  wendji 
eka  pi  ganonisinowang,  endotamowatc  inikik 
kakina  ka  piotisagwa?”  Mi  dac  Amonh  daje 
aki  ka  tibenindangiban,  Akior  ijinikazogoban,  o 
ganonan  Olofenan,  ot  inan  :  “  Tebenimin,  pizin- 
“  dan  kk  anotagan,  kwaiak  ki  ga  windamag  eji 
“  pimatisitc  nongom  wetisatc.  Kawin  ningot 
“  oton  kit  anotagan  otoning  kata  ondji  sakaha- 
“  momagasinini  kinawickiwin,  ondjita  gotc  mi 
engi  ket  ikitoian.  Kaldenang  daje  anicinabe  o 
“  micomisiwabane  okom  wetisangok ;  Mezopo- 
“  taminang  kaiat  tanakigwaban  ij  eka  wi  tipai- 
“  ganawatc  nibina  anotc  manitokadjiganan  eji 
“  tipaigananigobanen  o  micomisiwabane.  Mi  eji 
“  pakitenindamowagobanen  o  micomisiwabane 
“  ot  inatisiwinini ;  wakwing  daje  Kije  Maniton 
“  apitc  ke  nicike  tipaiganawagobanen  apitc  keke- 
“  nimawagobanen  Kije  Maniton,  mi  wendji  pi 
“  apahiwewatc  Mezopotami  daje  aking.  Kinoenj 
ki  tanakigwaban  Mezopotaminang,  o  Kije  Ma,- 


244 


“  nitomiwan  ot  igowan :  Kanaanh  daje  aking 
“  awi  tanakik.  Mi  dac  i  ki  awi  tanakiwatc,  mi 
“  indaje  i  ki  mawandjitowagobanen  nibina  oza- 
“  wiconia,  gaie  nibina  nindasiwagana,  kakina  eni 
“  aijinagosinidji  nindasiwagana.  Mi  apitc,  ond- 
“  jita  pakatenaniwanogoban  Kanaanh  daje  a- 
“  king ;  mi  wendji  Ejiptenang  ki  awi  tanakiwa- 
“  gobanen,  mi  endaje  i  nitawigihitiwagobanen 
“  nibina.  Epitc  manewagobanen,  kawin  kitci  ki 
“  kikenindagosiwatc,  mi  wendji  Ejipt  daje  kitci 
“  okima  iji  nanekatcihagobanen  i  gotanenimatc 
“  epitc  manenigobanen, — keg  ninga  wi  tibeni- 
“  migonanik, —  ij  inenimatc.  Ot  animi  anona 
11  kitci  eka  ani  gackitonitc.  Mi  dac  i  mikaweni- 
“  mawagobanen  Kije  Maniton,  o  ki  iji  cawenin- 
“  damitagowan  eji  pagosenimawagobanen.  Wa- 
“  nina  dac  meckot  winawa  ki  nanekatcihawind- 
“  waban  Ejipt  daje  anicinabek,  Kije  Maniton  o 
“  ki  papasanjehogowan,  mi  dac  ij  inenindamo- 
“  wagobanen  :  manotc  nindawatc  kata  madjik, 
“  kata  kiwek  endanakiwagobanen  kaiat,  kata  ijik 
“  wa  ijawagwen,  maiatak  anicinabewicak  wendji 
u  monjak  aianimisiang,  ot  inenimawa  Jodawi- 
“  niniwa.  Mi  dac  keget  i  madjawagobanen  Joda- 
“  wininiwak  i  miwenindagosiwatc.  Mi  dac  Kije 
“  Manito  i  ki  mikanahamawatc  kitci  kaming, 
“  kaiasikatc  ki  ikatecka  nipi  nananj  akaming.  I 

“  witokagowatc  o  Kije  Manitomiwan,  o  ki  pimi 
“  cagodjihawa  nenibina  anicinabe,  anotc  ejiwin- 
“  zonidji,  eindanakinigobanena  ot  akini  o  ki 
“  tibenindamonitizonawa.  Megwatc  eni  tipaige- 
“  wagobanen  enenimigowatc  Kije  Maniton,  ani 
“  cagodjihiwegwaban  ;  apitc  dac  paiatatotawa- 
“  gobanen,  mi  i  cagodjihawindwabanen,  ki  awa- 
“  kanawindwaban,  ningotiji  gaie  kotak  aking  ki 
“  awi  asawindwaban  naningotinon  :  gaie  ot  aia- 
“  mie  mikiwamiwa  ki  pikwahikateniwan,  o  kitci 
“  otenawiwan  gaie.  Aianwenindizowagobanen 
“  dac,  koki  o  ki  otitanawa  ot  akiwa.  Tebenimin, 
“  patatowin  endagonogwen  ondaje  ot  akiwang, 
“  kwaiak  ondjita  ki  ga  cagodjihananik,  awi  mi- 
“  kanatak.  Endagosinogwen  dac  ke  wiakickago- 
“  watc  patatowin,  kawin  ki  ga  gackitosimin  kitci 
“  cagodjihangwa  ;  o  ka  witokawenimigowan  ima 
“  o  Kije  Manitomiwan.  Kakina  anicinabek  eni- 
“  gokwakamigak  ki  ga  papinotagonanik.” 

Ondjita  wanina  o  cingitawan  Olofen  ekitonitc 
Amonh  daje  kije  ininiwan  ;  apitci  o  ki  nickimigo- 
wan  tabickotc  Asiri  daje  kije  ininiwak  ka  pizinda- 
wadjin  Akioran.  Mi  dac  ij  anokimotc  Olofen  kitci 
ijiwinimintc  tcik  aii  Jodawinini  otenang  Betoni 
ejinikatenigobanen. — Gotc  ke  totawagwa  Jodawi- 
niniwak  watokawenimadjik,  mi  ke  totonan  gaie 
kin  watokawenimatwa,  ot  igon  Olofenan  Akior.— 
Tebikatinik  mitikong  acitakwabinawindiban. 


132.  Betoni  daje  anicinabek  ot  abiskonawan  Akio- 
ran ,  o  pindikanawan  ot  otenawiwang , 
mi  dac ,  ka  pizindawawatc  encidji- 
monitc ,  o  tnino  ac  am  aw  an. 

Waiabaninik  dac  Betoni  daje  anicinabek,  waia- 
bamawatc,otawi  abiskonawan  Akioran.  Kapindi- 
kanimintc  otenang,  kakina  mawandji  ijagwaban  i 
wi  pizindawawatc  Akioran  ket  inadjimonitc.  Mi 
i  tipatotamogobanen  wendji  totawintc,  kakina 
nanakatc  o  ki  tipatotan  ka  inagobanen  Olofenan. 
Ka  pizindawawatc  Akioran,  kakina  mitci  apaki- 
zogwaban,  Kije  Maniton  i  mikawenimawatc. 
vSonga  o  ganonawan  Kije  Maniton.  ot  inawan : 
u  Tebenimiang,  wakwing  daje  Keje  Manitowian, 
“  wabandan  Asiri  daje  anicinabek o  saseka-papiji- 
il  animitagosiwiniwa.  Gitimagasing  inenimicinam 
“  ninawint  Jwadawininiwiang  eji  papijimigoiang.M 

Ickwaiatc  dac,  minawatc  o  ganonawan  Akioran 
i  ki  tipadjimotagowatc,  ot  inawan :  “  Kawin  nin- 
**  got  inenindanken  i  ki  pi  pakitinigon  ;  kwenatc 
“  endian  i  ki  wewenint  mino  tipadjimatc  enditc 
“  ondjita  meia  tibeniminang  Kije  Manito.”  Pejik 
jodawinini  okiman,  Ozias  ijinikazonigoban,  o  pin- 
dikanigon  endanitc  Akior.  Mamawi  wisinigwaban, 
kape  tibik  songa  aiamiagwaban  i  pagosenimawatc 
Kije  Maniton. 

133.  Olofen  o  wakakapawitan  Betoni. 

Waiabaninik  dac,  mi  ij  awi  wakakapawitami- 
nitc  otenaw  Olofen  ot  ockinikima.  Mi  gaie  ij  ano- 
kimotc  Olofen  pata  ail  kitciani  pasanikatek  aki  ket 
ijidjiwaninik  nipi,  meckot  kitci  eka  ani  ijidjiwan- 
sininik  o  nipimini  ot  otenawining, — wibatc  kata 
pakitenindizowak  eka  onipiwatc, — ij  inenindang. 
Niso  mitana  taso  kon  acitc  new  o  ki  wakakapa- 
witanawa  otenaw,  apitci  ki  pakabagwehawindwa- 
ban  i  wi  minikwewatc  nipi,  ondjita  babanatenin- 
dizogwaban.  Anwenimagwaban  o  kije  ininimiwa 
ij  eka  pakitenindamagenitc  ot  otenawiwa, — inab 
win  ninda  pimatisinanaban. — ij  inenindizowatc. 
Ot  inawa  o  kije  ininimiwa  :  “  Enabigis,  caweni- 
micinam,  pakitinamawik  kit  otenawinan  Olofen, 
kitci  pimatising.”  Mi  dac  ekitotc  Ozias  :  “  Ka- 
“  nake  nano  kon  keiabatcpekatcanimisita,  kawin 
“  ki  gat  apitci  pakitenimigosinan  Tebeniminang 
“  Kije  Manito.  Eka  dac  iji  caweniminang  Kije 
“  Manito  nananj  nano  konagak,  ekitoieg,  mi  ket 
“  ingi :  ningat  awi  pakitinamagen  kit  otenawi¬ 
nan.  ” 


134.  Jodit  o  gaganond  kije  ininiwd . 

Iim  apitc  Betoning  pimatisigoban  kitci twa  ik- 
wegoban,  Jodit  ijinikazogoban.  Apitci  kitci  mino 

nibwakagoban  Kije  Manito wining  inakak.  Ki  ni- 
ponigoban  ij  onabemigobanen,  niso  pipon  acitc 
new  kizis  eko  cikawigobanen.  Matci  agwiwinican 
keiabatc  agwigoban  eko  ki  cikawigobanen.  Ond~ 
jita  songa  aiamiagoban,  naningim  aiamie  kihigo- 
cimogoban ;  apitci  gaie  kwenatc  ikwewigoban,. 
ondjita  wanatisigoban  gaie.  I  nondagetc  dac  aam 
kitcitwa  ikwe,  eji  ickwawenitc  kije  ininiwa  :  Na- 
nanj  nano  konagak,  oka  cawen  in  dagos  ing,  mi  inda- 
waic  kitci  pakiten inda  mang  kit  otenawinan,  ka 
ikitowatc,  apitci  gackenindam ;  mi  i  nandwewe- 
matc  kije  ininiwa.  Ka  pindikenitc  endatc,  mi  i 
ganonatc  Jodit,  ot  ina :  “  Pizindawicik,  Keje  ini- 
“  niwieg,  kit  otenawinan  kinawa  meia  nagatawe- 
u  nindameg.  Ka  onicicinsinon  ka  ikitoieg  :  nano 
11  kon  ani  odjidjisek ,  eka  na?ianj  ondji  w  it  ok  awe- 
11 7i  i  m  in  a  ?ig  Kije  M a  ?i  i  to ,  indaw  ate  ki  ga  pakitenm- 
“  da7ianan  kit  otejiawinan ,  ka  ikitoieg,  kawin  oni- 
u  cicinsinon.  Ij  awekwen  anicinabewiwefcwen,  Ki- 
“  je  Manito  i  wi  kikahamaweg  ?  Engi  gotc  ki  wi 
“  aniwenindizom.  Kije  Manito  epitc  gotaneninda- 
“  gositc,ka  kekon  o  pwanawitosin.  Ondjita  kima* 
“  manjenindam ;  potc  ka  ki  kikenindansinawa  ani- 
“  cinabemitonenindjigan,  anin  ket  iji  kikeninda- 
“  mawegoban  Kije  Manito  ot  ainenindamowin  ? 
“  Ka  enabigis,  wi  iji  nickihekekon  Tebenimi- 
nang  Kije  Manito.  Eka  wi  iji  caweniminang 

“  nananj  nano  kon  inikik,  win  igotc  o  ka  tibe- 
“  nindan  apitc  ke  wi  caweniminowangwen,  ka- 
“  win  o  ka  pwanawitosin.  Potc  gaie  wi  apitci 
“  tcagininang,  ki  ta  tcaginigonan  kitci  kijikabami- 
“  nangwa  neckeniminangok,  ki  ta  mamakasabami- 
“  gonanik  Asiri  daje  anicinabek,  tcaginanigong, 
“  atenigong.  Kawin  wi  cikadjipitosita  Kije  Ma- 
“  nito  ot  inenindamowin ;  ket  na  anicinabek  eji 
“  pimatisiwatc  iji  pimatisi  Kije  Manito  ke  kikaha- 
“  mawang  kinawint  ?  Songa  takin  pagosenimata, 
“  kiga  pwa  na  cawenimigonan  wi  caweniminang  ? 
“  Ket  na  nongom  kinawint  pekitc  Manito  ki  papa- 
“  menimanan  ?  Win  eta  nicike  Kije  Manito  ki  pa- 
“  gosenimanan,  ki  manadjihanan,  kit  apenimona- 
“  nan.  Keget  win  ki  micomisinabanek  ki  cagodji- 
“  hak,  gotc  anotc  manidjoca  i  tipaigewagobanenr 
“  kinawint  dac  win  eta  Kije  Manito  ki  pakoseni- 
“  manan,  mi  keondji  songa  apenimong  Kije  Ma- 
“  nito  kitci  iji  caweniminang  kakina  endatcing. 
“  Pakitinamageieg  kit  otenawinan,  ki  ga  wanadji- 
“  tonawa  ki  kitcitwawisiwininaban,  kit  aiamie  mi- 
u  kiwaminan  gotc  anotc  kata  iji  papinodjikate,  ki 
“  toninan  o  kat  otindowinin  ket  ondji  anwenimi- 
<£  nang  Kije  Manito.  Kicpin  kinawint  cagoteheng, 
“  kwaiak  ki  ga  kikinawenimigonanik  kite  anici- 
“  nabenanik  ;  ket  iji  awakanigong,  ket  iji  animi- 
“  higong, kwaiak  kinawint  ki  gat  otindowininanan. 

u  Anditok  ket  ani  ijiwinigowangwen,  ki  ga  papi- 
u  notagomin.  Enabigis,  kitci  mino  kikinawenimi-  ' 
“  gong,  wi  ani  minototanda  ;  ket  ani  aindiang, 

“  mi  gaie  winawa  kite  anicinabenanik  kakina  Jo- 
u  nawininiwak,  ke  wi  ani  inadjihitizowatc ;  ki  ga 
a  mikanahamawananik  ;  gotc  ke  tiang,  mi  ket  ini- 
“  nik.  Wewenint  mitonenindamok  eji  windamo- 
“  nagok.  Songa  gaie  mamoiawamata  Kije  Manito 
u  i  wi  kikeniminang  ejitehewang,  eji  omitonenind- 
“  jiganiwang.  Ka  inenimapan  kaiat  ki  micomisi- 
u  nabane,  mi  keiabatc  endotonang,  nongom  i  wi 
“  kikeniminang  ejitehewangwen.  Mikaweninda- 
“  mok  ka  inenimigowagobanen  Kije  Maniton 
u  Abraham,  Izaak  gaie  Jakob,  apitci  ki  animiha- 
u  windwaban,  Kije  Maniton  ki  iji  animihigogwa- 
11  ban  i  wi  kikenimigowagobanen  ket  iji  mitone- 
“  nindamowatc.  Awiak  apaiweienimotc,  o  pasan- 
“  jehogon  Kije  Maniton  kitci kikenindamonigotc 
u  ket  ani  inenindang.  ” 


135.  Ozias  gaie  witekije  ininiwa  o  minota- 
wawan ,  ekitonitc  Joditan. 

Ka  ickwa  animitagositc  Jodit,  oganonigon  Ozi- 
asan,  ot  igon  :  “  Kakina  inikik  ka  ani  ikitoian 
“  nongom,  ondjita  ki  mitonenindjiganing  kit  on- 
il  dinan.  Kawin  awia  memandjic  kitci  ki  anawa- 

“  bandang  kit  animitagosiwin,  inikik  ka  ani  ikiton. 
“  Ket  na  nongom  eta  ondji  kikenindagwat  eji 
u  mino  kakitawenindaman  ?  Eko  pimatisin,  ki 
“  kikenindagos  eji  mino  nibwakan,  eji  minotehen, 
“  eji  mino  nibwakawitehen.  Anic  dac,  ij  onzam 
“  kickabagweiang,  mi  wendji  ki  ikitoiang.  Ka  dac 
iL  inenindagwasinon  kitci  ki  andjidjikatek  ka  iji 
“  ickwaweiang.  Kin  swang-aiamian,  pagoseninda- 
“  mawanicicinam  wanina  kitci  kimiwang,  kitci  teb 
“  mockinebik  kakina  atobaganan,  kitci  eka  apitci 
“  kickabagweiang.  ” 

Mi  minawatc  ekitotc  Jodit :  “  Pizindawicik  : 
“  ket  ani  aindian  nongom,  ta  ani  tipatotagwat  na- 
u  nanj  inikik  ket  ani  pimatisiwagwen  aianikatc 
u  kite  anicinabenanik.  Tcik  kitci  ickwandem  awi 
u  apikeg  kinawa ;  nin  dac  eta  ninga  sakaham,  nind 
“  anotaganikwem  eta  ninga  widjiwik.  Kitci  bwa 
“  nano  konagak  ka  ikitoieg,  ki  gat  iji  cawenimigo- 

wa  Kije  Manito  eji  pagosenimeg ;  nin,  ningat 
“  anokitamowan  ket  iji  caweniminag.  Kawin  nin- 
“  got  pinama  iji  kakwedjimieikekon  ket  ani  ain- 
“  dian  ;  panima  ki  ingi,  ki  ga  windamonim.  ” 

Mi  dac  ekitowatc  Ozias  gaie  mamawi  kije  inini- 
wak :  “  Pekatc  gotc  ani  madjan.  Kekona  ki  ani 
nikanikapawitc  Kije  Manito  ejan,  meckot  kitci 
totawatc  eneniminangwa  neckeniminangok  Asiri 
daje  anicinabek !  ”  Ka  ickwa  animitagosiwatc 

kije  ininiwak,  mi  ij  ijawagobanen  eji  kikahama 
wawindwabanen. 


136.  Jodit  ot  aiamie  pagosenindjikewin. 

Ka  sakahaminitc  Kije  ininiwa,  mi  i  tcingidji- 
setc  Jodit;  o  ganonan  Kije  Maniton,  ot  inan: 
“  Keje  Manitowian,  Tebenimin,  cawenindamita- 
<c  wicin,  cakaikwewian.  Kin,  kakina  ki  ki  ani  ki- 
“  jenindan  eni  aingi ;  gaie  ket  ani  ingi,  kijatc  ki 
“  kikenindan.  Wabam  waiakakapawitawiiamind- 
“  jik  Asiri  daje  anicinabek,  apitci  pataienowak,  o 
“  kiki  sasekanawa  o  pepejikokackwemiwa,  o  cima- 
“  ganicimiwa,  o  mitigwabiwa ;  o  cimaganiwan  gaie 
“  o  sasekandanawan,  gaie  o  pimosinabadjigani- 
“  wan,  anotc  ot  iji  acwiwiniwan  o  sasekandana- 
<c  wan.  Ka  ki  kikenimigosik  kin  eji  tibenimatwa 
“  anicinabek  makatidjik.  Maiamawi-tibenindang 
u  kit  ijinikas.  Pikobitaw  o  mackawenindizowini- 
“  wa  ;  wabandahiwen  ki  nickatisiwin  i  pikobitawa- 
“  twao  songenindizowiniwa.Mitonenim  epitc  pata 
“  inenindamowatc :  kijenindizowak  sa  i  wi  wa- 
“  nadjitowatc  kit  aiamie  kitcitwa  mikiwam,  en- 
“  dan.  Kijikabandamaw  o  saseka-mackawenindi- 
“  zowiniwa  ;  apakitaw  ki  nickatisiwin  o  ctikwani- 
“  wang.  Mackawinindjihicin,  nin  cakawian,  kitci 
“  ani  aindian  eni  inenindaman.  Kawin  memand- 

u  jic  anicinabek  kit  abadjihasiwak,  kekon  eni 
“  inenindamanin,  Tebenimin.  Maianenindizodjik, 
“  tebasenindagosidjik  gaie,  ki  witokawenimak ; 
u  pwaianawitodjik  ki  songenindamickawak,  peki- 
Xi  nawatenindagosidjik  gaie  ki  song  ganawenimak; 
u  eckwaienindagosidjik  gaie  kit  agwacimak.  Ke- 
Xi  get,  keget,  n’osiban  ki  nicike  tipaiganigoban ; 
“  ki  nicike  manadjihigok  Jodawininiwak ;  kakina 
■“  wakwi,  aki  gaie  ki  nicike  tibenindan  ;  kakina 
il  endasing  nipi  ki  ki  ani  kijenindan,  kakina  gaie 
■“  kekon  eni  aijidjikatek,  ki  ki  ani  kijenindanan. 
“  Cawenindamitawicin,  Tebenimin,  iji  cav/enimi- 
cin  kitci  ani  ingi  enenimagwa,  kitci  ki  cagodji- 
xi  hagwa  wa  niciiamindjik.  Pakiteh  cangenimiia- 
mindjik  ;  ka  nagaie  kin  tabiskotc  ki  cingenimi- 
^  gosik?  Pakiteh  cangeniminangok  ;  kikeninda- 
moj  kakina  anicinabek  kin  eta  i  nicike  apitci 
iC  ganawenimatwa.  Jodawininiwak  kin  eta,  ki 
il  Kije  Manitowiwin  ot  otapenimowininawa,  ot 
“  opakahakwaniwenimonavva.  ” 


137.  Betoni  daje  otenang  ondji  sakaham  Jod.it. 

Eckwa  iji  aiamiatc  Jodit,  mi  i  pasikwigobanen. 
O  nandweweman  o  kopaniekweman,  mi  i  pindi- 
kegwen  o  kitcitwa  apinasing  ;  mi  dac  i  kitciko- 
naietc  o  kawegino-agwiwin  gaie  o  cikawagwiwin. 

Meckot  pitcikonaiegoban  o  kwenatc  agwiwin,  a 
ki  kisisibaton  wi  iaw ;  anotc  kekon  meno  magwa- 
tinik  ciconawenitizogoban,  wewenint  pinakweho- 
tizogoban.  Apitci  wewenint  ki  iji  wawejio  ;  kaki- 
na  o  minawanigosiwiwawejiowinan,  o  ki  papisi- 
kanan,  gaie  o  saseka  makisinan,  gaie  ot  ananin,. 
gaie  kikinikebizon,  gaie  o  titibinindjibizon,  gaie 
o  nabiceonan,  gaie  o  nabikagan.  Ondjita  goto 
wewenint  o  ki  mino  wawejiton  wi  iaw;  kitci  mi* 
nawinagositc  ki  ijihitizo.  Mi  dac  ij  otapinamogo- 
banen  ket  iji  nawapotc,  o  kopaniekweman  o  mi- 
nan  kitci  pimiwitonitc,  mi  i  madjawatc. 

Ozias  gaie  kotakak  kije  ininiwak  apigwaban 
kitci  ickwandeng.  Ondjita  o  mamakasinawawan 
Joditan,  i  wabamawatc  ejionitc  ;  ot  inawan  : 
“  Kekona  ki  mino  ani  ganawenimik  Tebenimi- 
“  nang,  kitci  kitcitwawidjikatek  kit  ijiwinzowini- 
“  nan,  kitci  kitcitwawidjikatek  gaie  Jenozanem 
“  ki  maia  kitci  otenawinan  !”  Eckwawewatc,  mi 
ij  aiamiawatc  ;  ot  ina  dac  Jodit  :  “  Anokimok 
“  ickwandem  kitci  cenamagoian  kitci  ki  ani  ain- 
“  dian  enenimieg.”  Ka  cenikatenik,  mi  ij  ani  sa* 
kahamowagobanen  Jodit  kiki  o  kopaniekweman. 
Betoni  daje  anicinabek  dac  ot  ani  nosawabama- 
wan  ij  animosenitc  nananj  kitci  pon  wabamawatc. 

138.  Jodit  o  nanzikawan  Olofenan . 

Ekawabigobanenak  Asiri  daje  akandowinini- 
wak,  waiabamawatc  Joditan,  o  nakickawan,  o  ta- 
konavvan,  kiki  o  kopaniekweman  :  Kit  aweni- 
kwew?  ot  inawan,  andi  wendjipan  ?  Andi  ejan  ? 
Ot  ina  dac :  “  Ni  jodawininikwew,  nind  ojim. 
Kwaiak  ki  ga  cagodjihawak  nitc  anicinabek.  Ni 
nansikawa  Olofen  ki  kitci  okimamiwa  :  tepwewi- 
ni  animitagosiwin  ni  wi  iji  ganona,  ninga  winda- 
mawa  mikan  ket  ani  ijatc  kakina  enigokwatinak 
kitci  teb  apitang  ;  kawin  kanake  pejik  ot  ockini- 
kiman  o  ka  wanihashvan  ;  nin  ma,  ningat  awi  ni- 
kani  ket  ani  ijawatc.  Ekawabigobanenak  i  pizin- 
dawawatc  Joditan  eni  ikitonitc,  ondjita  o  mama- 
kasinawawan  epitc  onicicinitc  ;  ot  inawan  :  “  Ki 
nodjimohitis  i  nansikawatc  ni  kitcimaiaoseminan. 
Naninl  endatciang  ki  gat  ani  widjiwigok  endatc  ; 
kawin  gotanenimieken,  wabamatc  ;  wewenint  ti- 
padjimotaw  pa  inenindaman,  ki  ga  mino  totag.” 

Mitaso  mitana  cimaganica  ki  anonima  kitci  iji- 
winintc  Jodit  Olofenan  endanitc  :  otabaning  ani 
asa,  kiki  o  kopaniekweman.  Nibina  anicinabek, 
o  ki  mawandji-kijikabamigo  ibwa  maci  pindika- 
nintc  o  kitci-maiaosemiwan  endanitc.  Epitc  ma- 
makasinawawatc  Joditan,  aitigwaban  Asiriwinini- 
wak  :  “  Ondjita  kitci  kwenatc  enabaminagosiwa- 

tc  Jodawininiwak  nongom  wetisangwa.”  Ka  pin- 
dikanintc  dac  Jodit  endanitc  Olofenan,  waiaba- 
matc,  tec  igotc  mitci  apakizo  ij  anamikawatc  ; 
wibatc  dac  anotaganak  o  ki  pasikwindinawan.  Mi 
dac  i  ganonigotc  Olofenan,  ot  igon  :  -  “  waki  ine- 
“  nindan,  kawin  sekenindanken,  kin  ekwewian  ; 
“  kawikat  awia  ningi  manj  totawasiwa  wa  tipai- 
11  ganadjin  Nabikodonozoran  kakina  aki  tebenin- 
“  daminidjin.  Eka  manenimiwapan  kite  anicina- 
“  bek  pikwatinan  epitangik,  kawin  ninda  wi  mi- 
“  kanasiwak ;  winawa  gotc  totatizok  ke  totawa- 
“  gwa.  Windamawicin  wekonen  wendji  pi  nansi- 
a  kawin.  Pimatisiwin  kit  otitan ;  kawin  awia 
“  ningot  ki  ga  totagosi.  Ki  ga  mino  totago ;  en- 
u  dotawindwa  Nabikodonozoran  tepaiganadjik 
4<  ki  gat  iji  mino  totago.” 


139.  O  ga?io?ian  Jodit  Olofenan. 

I  nakwetawatc  Jodit  Olofenan,  ot  iji  ganonan  : 
“  Ki  ga  tepwewini  ganonin  ket  ininan,  Tebeni- 
“  min ;  kawin  ningot  oton  ninga  kinawickisi  ket 
u  ininan.  Ani  tepwetawin  ket  ikitoian,  ki  ga 
“  mino  witokawenimik  Kije  Manito ;  enenin- 
u  daman,  kata  ani  ino.  Kwaiak  ki  ga  tibenimak 
“  nitc  anicinabek  ;  awesinsak  gaie,  nindasiwaga- 
u  nak,  kakina  gaie  pepamisedjik  pinecinjicak  ki 

a  ga  takonak.  Ni  nondagemin  ma  epitc  kakita- 
“  wenindaman  ;  ni  nondagemin  kin  i  nicike  nib- 
11  wakawanen  kakina  inikik  tebenindamogwen  aki 
u  Nabikodonozor.  Apitci  ki  kitci  kakitawikandan 
“  kitci  nandobaniwin,  apitci  ki  mino  maiaosekan- 
“  dan  gaie  ;  eji  mamanda  gackiton  kwatisitc 
“  awia  ?  Ningi  pizindawanan  Akior ;  kakina  ka 
u  inadjimik,  tebenimin,  kawin  kinawitanken ; 
“  tepwe  win  ka  ikitotc  :  Ka  nit  a  cagodjihasiwak 
“  Jodawminiwak,  eka  patatowin  wiakickagowatc. 
“  Nongom  dac  ondjita  animatini  endowatc;  epitc 
“  nipakwewatc,  —  ninga  nisananik  ni  nindasi- 
“  waganinanik,  o  miskwiwa  kitci  minikwata- 
u  mang, — inenindizowak.  Anawi  songa  ni  kina- 
“  hamagonan  Kije  Manito  kitci  minikweiang 
“  miskwi.  Inenindizowak  gaie  : —  epitc  paka- 
a  teiang,  nindawatc  ninga  midjinanan  aiamie 
£{  pakitinikewin  —  mi  enenindizowatc.  Apitci 
kije  patatowin  dac,  tec  igotc  o  wiakickagon 
“  awia  endatciang  Jwadawininiwiang,  papame- 
“  nindang  aiamie-pakitinikewin.  Mi  wendji  pi 
“  ojimoian  i  wi  windamonan.  Kata  mamaka- 
“  tenindamok  enigokwakamigak  inikik  ke  non- 
‘‘  dagewatc.  Tebenimin,  ni  gotanenima  Kije 
u  Manito  wakwing  endatc,  nind  ani  pagosenima 
endaso  tibikak,  gaie  endaso  kijigak  :  papami- 
“  tawicin  kitci  awi  aiamiaian  tebigakin ;  Kije 

<£  Manito  ninga  kikenindamonik  apitc  ket  iji 
“  patatowatc  nitc  anicinabek.  Ki  iji  patatowatc, 
“  kwaiak  kata  pakitenindagosik  o  patatowiniwa 
“  ondji ;  ki  ga  windamon  dac.  Tec  igotc  ki  ga 
“  mawinanawak,  kawin  pejik  kanake  ki  ga  nana- 
£i  konigosivva.  Jodawininiwak  ot  akiwang  maia 
“  naw  aii  ki  gat  ani  kikinowinin  mikan,  nananj 
t£  ki  gat  otitananan  kitci  otenaw  Jenozanem,  mi 
“  dac  kitci  mawinataman.  Manadjenica  gena- 
“  wenimatc,  ningotiji  ka  ijiwinatc  o  manadje- 
“  nicima,  mi  ke  totawatwa  Jodawininiwak  ;  ond- 
“  jita  pekatc  ki  gat  otapinak,  kawin  kanake 
“  pejik  animoc  ki  ga  mikinigosi.  Kijatc  ningi 

nikan  kikinoamag  Kije  Manito,  ket  ani  tota- 
u  watwa  nitc  anicinabek  ;  nind  anonik  gaie  Kije 
“  Manito,  wendji  pi  windamonan.” 

140.  Olofen  o  nisigoji  Jo  ditan. 

Ondjita  o  minotagon  Olofenan  Jodit,  kakina 
gaie  inikik  pezindagotc  o  minotago,  o  mamaka- 
sitago  gaie  eji  nibwakatc.  I  gaganonitiwatc.  Arisi- 
wininiwak,  enwewatc,  aikitowak  : — Kawin  awia 
enigokwakamigak  iji  onicicisi,  ka  gaie  awia  iji 
nibwakawikijwesi ;  wasa  ot  enimiha  waam  ikwe 
wetisinang  kakina  anicinabe  epitc  kwenatciwitc 
epitc  gaie  mamakasitagositc, —  aitiwak  epitc  ma- 

makatenimawatc  Joditan.  Ot  inan  gaie  Olofen  ka 
pizindawatc  Joditan  :  “  Keget  ma  kit  anonik 

“  Kije  Manito  i  pi  windamawiang,  kitci  songe- 
“  nindizoiang,  kitci  cagodjihagwa  kite  anicinabek 
“  maianenimiiamindjik  ni  kitci  okimaminan  eji 
££  anonjiiamintc.  Ondjita  kitci  kwenatc  ki  iaw  ! 
u  Kwenatc  gaie  kit  animitagosiwin  !  Ani  tepwen 
££  ka  ikitoian,  ninga  manadjiha  menadjihatc ; 
££  ondjita  kitci  okima  Nabikodonozor  endatc,  ki 
u  gat  ap ;  enigokwakamigak  ki  ga  mino  tipa- 
££  totagos.” 

Anawi  wikoma  Jodit  kitci  ijiwisinitc  eji  wisi- 
ninitc  Olofenan.  Ot  inan  dac  Jodit :  “  Enabigis 
£r  kawin  wawikockatc  wi  tepweken  kitci  iji  wisi- 
££  nian  eji  wisinieg ;  ni  kinahamag  Kije  Manito 
££  iim  towa  kitci  midjian  madjieg.  Ni  pi  nawapon 
££  ke  midjian.”  Ot  igon  dac  Olofenan  :  ££  Kin,  ki 
££  tibenindan  ket  iji  wisiniwanen  ;  gaie  ke  wi  ija- 
££  wanen,  ki  gat  ija,  ki  gat  apitci  tibenindan.  Mi 
££  dac  i  magocegwen  Olofen,  nibina  okima  o  wi- 
£<  korna.”  Wikoma  gaie  win  Jodit ;  anic  dac 
kawin  eji  acamintc  ijisinisi ;  tibinawe  gotc  o  na¬ 
wapon  o  midjim.  Onzam  nibina  ki  minikwe 
Olofen  j  apitci  kitci  kiwackwebi,  mi  dac  i  nipatc ; 
kawin  awiak  apisinigoban  endatc,  win  eta  Jodit 
api.  Mi  anamite  ij  aiamiatc  teik  aii  i  nipanitc, 
mi  dac  ekitotc  i  ganonatc  Kije  Maniton  :  ££  Te- 

“  benimiang,  Keje  Manitowian  kakina  neta- 
“  witon,  wabandan  nongom  ni  nindjin  ket  ani 
“  totamomagak,  kitci  ondji  kitcitwawenindagwak 
“  Jenozanem.  Nongom  tebikak  caie  tibise  kitci 
“  cawenimatwa  ki  nidjanisak,  kitci  nisangitwa  wa 
“  niciiamindjik.”  Mi  ij  otapinang  o  cimaganini 
Olofenan,  enikwecininitc  atenigoban,  mi  gaie  ij 
otapinatc  o  ctikwanining  Olofenan,  pekic  ikito  : 
“  Songiteheckawicin  nongom,  Keje  Manitowian, 
“  kin  nicike  tepaiganikwa  Jodawininiwak.”  Epi- 
tcitc,  nijin  o  pakitewan  o  kwekanining,  mi  i  kic- 
kikwewatc.  Mi  dac  i  minatc  o  kopaniekweman 
Olofeniban  ij  octikwanipan  ;  o  nawapowiniwaci- 
wang,  mi  i  pinahang  octikwanimiwa.  Mi  i  madja- 
watc,  i  kiwewatc.  Kawin  awian  ningot  ot  ineni- 
masiwan  ;  pekatc  gotc  ani  kiwek. 


141.  Jodit  o  zvabandaha  zvitc  anicinabe  Olo¬ 
feniban  o  ctikwanini. 

Caie  dac  eni  otitamowatc  wendji  madjawapan 
kitci  ickwandeng  ot  otenawiwa,  o  ganona  Jodit 
ickwandem  genawenindaminidji,  ot  ina  :  £<  Cena- 
mawicik,  ka  sekenindankekon,  cenamawicik  ;  Kije 
Manito  ki  mamawihitimin  kitci  mamanda  gacki- 
totc  Jenozaneming.  Asiriwininiwa  ket  iji  animisi- 
nitc  o  ki  totawa.”  Nesitotawintc  Jodit,  kakina 

mawandji  ijiwak  Betoning  endanakidjik  i  nani- 
pawinitc  Joditan  ;  wawatc  abinotcenjicak,  kakina 
mawandji  apahitik  i  wi  pizindamowatc  enakami- 
gatinikwen.  Epitc  mamakatenindamowagobanen, 
— kawin  keget  tagocinsitok, — inenindamogwaban. 
Mi  dac  i  cenikatek  kitci  ickwandem.  Ka  pindi- 
kenitc  Joditan,  mi  i  wasakonenindamowatc  ;  wa- 
kakapawik  kakina  i  nanipawinitc  Joditan.  Mi  dac 
epitowetc  ekitotc  Jodit :  “  Kitcitwawinik  Kije 
Manito,  keiabatc  ki  cawenindamindjimenimigo- 
nan ;  nongom  i  tibikak  o  ki  pakitewan  neckeni-- 
minangon,  ni  nindj  o  ki  aion.”  Mi  dac  i  nando- 
nang  o  mackimotang,  Olofenan  o  ctikwanini  o  ki 
kitinan  o  mackimotang,  mi  i  wabandahiwetc,  iki- 
to  :  “  Mi  oom  octikwan,  Olofeniban  ij  octikwani- 
“  pan  pa  kitci  maiaosepan  ;  mi  gaie  oom  o  nin- 
l(  gasimon  nipaganiban  i  nipapan  kawackwebitc. 
u  Kije  Manito  o  ki  pakitewan,  ikwe  o  nindj  o  ki 
“  pakitehikagen.  Nikikenimik  Kije  Manito  kakik 
“  genawenimitc,  ka  ni  kinawickisi  ekitoian,  kawin 
u  memandjic  ningi  wanicinsi,  kawin  napitc  kiwa- 
“  nisiwin  ningi  widjiwigosin.”  Ondjita  kitci  ma- 
makatenindamok  kakina  ;  mi  dac  i  cagacki  nako- 
mawatc  Kije  Maniton,  ikitowak  :  “  Kwenatc 
endian,  Tebenimiang,  iki  nisatwa  neckenimiia- 
mindjik  Asiriwininiwak  o  maiaoserniwabanen.” 
Mi  dac  Ozias  i  ganonatc  Joditan,  ot  inan  :  “Ket- 

i(  citwa  ikwewian,  enigokwakamigak  endatciwatc 
“  ikwewak,  kin  awacamenj  kit  inenimik  Kije  Ma- 
“  riito  kakina  tebenindang.  Kitcitwawenindagosi 
“  wakwi  kaie  aki  Tebenindang  i  ki  kikinohamok 
“  kitci  kickikwebinatc  neckeniminangoban  pa 
“  kitci  maiaosepan.  Kawin  kata  wanenindagwa- 
“  sinon  eji  mamanda  gackiton  nongom,  kakik 
“  gotc  kata  tipatotagwat.  Kekona  ki  ondji  kakike 
“  kitcitwawinigon  !  Kekona  ki  ondji  mino  napa- 
“  nonik  Kije  Manito  !  Tanasak  ki  ki  ondji  iniwe 
u  pakitenindan  ki  pimatisiwin  ninawint  ondji. 
“  Ondjita  ki  nodjimotonan  kit  otenawinan  enda- 
“  swaiakisiang.  Tebeniminang  Kije  Manito  mikan 
“  kakik  kit  ani  kwaiakwahaton.” 

Mi  dac  kakina  ekitowatc  :  “  Kekona  ki  ingi  ! 
kekona  ki  ingi  !  !  ” 


142,  Akior  jodawininiwihitizo . 

Mi  dac  ekitotc  Jodit :  <£  Pizindawicik  ;  ij  icpa- 
bikak  ki  wakaiganinan  akotok  Olofeniban  octi- 
kwaniban  ;  wibatc  ki  sakasiketc  kizis,  kit  acwi- 
winiwan  eji  otacwiwinieg  otapinamok  ;  awaca¬ 
menj  ke  mackawenindagosidjik  kata  nikan  mad- 
jik  ;  pejik  kata  maiaose  ket  ani  tibenimatc  inikik 
ke  madjanitc ;  ekawabinidji  inakak  mi  ket  iji 
madjawatc.  Kawin  ki  gat  apitci  otisasiwawak 

ekawabidjik  asiriwininiwak  ;  mi  gotc  eta — keko- 
na  wabamiiamindwa — ket  inenindameg.  I  waba- 
migoieg  dac,  mi  kitci  awi  windamawawatc  ot  oki- 
mamiwan  ;  kakina  kata  apahitik  Olofenihan  enda- 
pan,  kikenimawatc  dac  ij  eka  pimatisisinik,  apitci 
kata  kockwenindamok  ket  apitc  sekisiwatc,  mi 
kitci  ojimowatc.  Mi  dac  kitci  ani  nosonewegwa. 
Nandwewemik  nongom  Akior  kitci  pi  waban- 
dang  Olofeniban  octikwaniban.  Iiam  eiamiasik 
Asiriwinini  o  ki  manenimiman  Kije  Maniton  o 
nidjanisini,  Akioran  gaie  o  ki  pakiteniman  kitci 
totawatc  enenimapan  Jodawininiwa.” 

Tegocing  dac  Akior,  mi  i  wabandamawatc 
Olofeniban  ij  octikwaninipan.  Epitc  mamakate- 
nindang,  nikabandam,  mitci  apakizo.  Aiabisiwe- 
nindang  dac,  tcik  aii  i  nipawitc  Jodit,  mi  i  cagacki 
pakizotc,  ot  inan  :  “  Ki  ga  kitcitwa-tipatotagos 
Jodawininiwaking  ;  kakina  Jodawininiwak  ki  ga 
kitcitwa  tipadjimigok.  Kakina  enigokwakamigak 
ke  nondagedjik  apitci  ki  ga  mamakatenimigok  i 
ki  mamanda  agwacimatwa  kite  anicinabek.  Ena- 
bigis,  wewenint  windamawicin  ka  ani  totamowa- 
nen  i  mamanda  gackiton.  ”  Mi  dac  keget  wewe¬ 
nint  i.tipatotang  Jodit  ka  ani  aindotang.  Eckwa- 
wetc  dac,  kakina  modjikiwininanondagosik.  Epitc 
songa  mamakatenindamogobanen  Akior,  mi  gotc 
■i  pakitenindang  ot  inatisiwin,  Jodawininiwa  mec- 

kot  enatisinitc  kitci  inatisitc  :  o  webinan  gaie  o 
manitokadjiganan,  kitci  nicike  tipaiganatc  Kije 
Maniton,  eji  aiamianitc  Jodawininiwa  kitci  iji 
aiamatc  gaie  win. 

143.  Gotc  anotc  iji  siswepahitiwak  Asi- 
riwininiwak . 

Waiabaninik  dac  o  wakaiganiwang  o  ki  awi  ni- 
makwahanasva  Olofeniban  octikwan  ij  akotowatc. 
Kakina  eji  otacwiwiniwatc  o  takonanawan,  mi  ij 
ijawatc  ekandonidji  inakak,  ij  ani  sasakwewatc. 
Ekandodjik  dac  waiabamawato  saiasakwanigowa- 
dji,  mi  ij  apatowatc  o  kitci  maiaosemiwan  enda- 
nitc. — Megwatc  nipe, — inenindamok  ;  o  gotane- 
nimawan  kitci  amatinawatc, — nipe, — ot  inenima- 
wan.  Agwatcing  eta,  anawi  mamatwehikek, — 
ningat  amatwewewanan,  —  ij  inenindamowatc. 
Kawin  awia  kitci  madji  pindiketc,  inenindansi, 
epitc  manadjihawatc  o  kitci  maiosemiwan.  Keg 
apitc  maiawandopahitiwatc  kekitcitwawisidjik,  o 
ganonawan  meia  nagatawenindaminidjin,  Bagao 
ijimkazonigoban  ; — awi  amatin  meiaosetc^ot  ina- 
wan,  caie  ma  pi  sakahamok  wawabikonotcenji- 
cak  o  wajiwang  ;  kawin  ki  gosigosinanik,  gotc 
ki  ki  wi  pi  mikanigonan.k. 

Mi  dac  keget  ij  iniwe  pindiketc  Bagao,  tcikaii 

o  nipaganining  i  papa  sinindjiotizogobanen.  — nin- 
gat  amatwewewa, — ij  inenindang.  Ondjita  po- 
sangwam,  Jodit  tabiskotc  nipewak, — inenindam. 
Keg,  eka  napitc  ningot  enitang  kitci  matwen- 
gwaminitc,keg  ot  akosehiginan  o  nagasimon  nipa- 
ganini,  mi  i  wabamatc  iiam  ot  okimamiwabanen 
i  kickikwenitc,  i  miskwiwinitc  wi  iawining.  Epi- 
towetc  aiajikwe  i  mawitc,  pekic  gaie  pikokonaie- 
binitizo  epitc  kockwenindang  ;  mi  gaie  i  nanda- 
wabamatc  Joditan  i  ki  asimawindibanen  kitci 
onipaganinitc, — kawin  apisin.  Mi  dac  i  sakahang 
agwatcing  ij  ijatc  : — Pejik  jodawininikwe  ki  ki 
agatciwinanigonan,  mitci  cingicin  Olofeniban  ij 
owiawipan,  kickikwe,  ka  tagosinini  ij  octikwani- 
pan, — matwe  ikito.  Ka  pizindawawatc  okimak 
inikik  taiebitawawatc,  kakina  pikokonaiebinizok, 
ondjita  kaiasikatc  niningi  sekenindamok,  gaie 
kiwackweienindamok.  Epitc  sekenindamowatc,. 
kakina  endatciwatc  ij  otenawitowatc  matwe  aia- 
jikwek,  acaie  ka  omitonenindjiganisik ;  kawin 
kikenindagwasinon  pizindatiwin,  ka  gaie  piziska- 
tisisik  kitci  mino  ganonitiwapan.  Kakina  pimi 
nawakikwepahitiwak,  gotc  anotc  iji  siswepahiti- 
wak,  kakina  o  nagatijindanawan.  Jodawiniwak 
dac  nananj  o  ki  teb  ani  nodjihawa  nananj  ij  ota- 
kinitc. 

.144.  Ketci-aiamie-kikinoamagetc  o  mcimoiawaman 
Jo  ditan,  apitci  o  mino  inan  gaie. 

Betoning  daje  anicinabek  inikik  epiwagobanen 
ki  ijik  ij  otenawitonipan  Asiriwininiwa,  mi  dac  i 
tibenindamonitizowatc  eji  nagatijindaminitc  Asi¬ 
riwininiwa  ;  kawewatc,  ondjita  kitci  pimiwanek, 
kitci  wanatisiwmipimiwanek.  Apitci  wanadji  ti- 
benindamonitizowak  gaie  winawa  kakina  ka  ani 
nosoneigedjik.  Ketci-aiamie-kikinoamagegoba- 
nen,  Joasim  ijinikazogoban,  Jenozaneming  enda- 
nakigobanen,  ki  iji  Betoning  ij  awi  mamoiawe- 
anamikawatc  Joditan,  o  ki  pi  widjiwigo  gaie  eia- 
mie-kikinoamagenigobanena.  Waiabamawatc  Jo¬ 
ditan,  o  mamawatwatinawa  ot  animitagosiwiniwa 
i  mamoiawamawatc,  ot  inawan  :  “  Kin  ki  kitci- 

“  twa  otenawiton  Jenozanem  ;  ki  modjikeninda- 
“  mihak  Israel  ot  aianike  o  nidjanisa,  ki  kitcitwa 
“  tipatogotonan  ki  iawinan  endaswaiakisiang. 
11  Ondjita  mango t'asiwinining  ki  ki  ani  aindint, 
“  ondjita  ki  ki  songiteheckag  Kije  Manito.  Mi 
“  wendji  ki  inenimik  i  nibwakawenimik ;  eko 
u  nipotc  ki  nabemiban,  kawin  kotak  inini  ki  ki 
“  papamenimasiwa,  mi  wendji  ki  songitehewe- 
u  nimik  Kije  Manito.  Ki  ga  kakike  kitcitwa  tipa- 
“  totagos.” 

Eckwawetc  Joasim,  kakina  ikitowak  : — Kekona 
ki  ingi !  Kekona  ki  ingi !  ! 

145.  Jodit  o  pon  pimatisiwin . 

Jodit  win  gotc  o  kijenindan  kwenatc  nikamon  ; 
ot  ani  tipatotan  eji  mamanda  gackitotc  Kije  Ma- 
nito.  Mi  wendji  kijenindamogobanen  nikamowin, 
kitci  eka  wikat  wanenindagwak  eji  mamanda  ca- 
wenindagosiwagobanen.  Ki  mawandjihitik  Joda- 
wininiwak  Jenozaneming  endagonogobanen  o  kit¬ 
ci  aiamie  mikiwamiwa,  i  wi  aiamie  pakitinikewatc 
kitci  mamoiawamawatc  Kije  Maniton.  Niso  ki- 
zis  inikik  ki  aiamie  mamawi  modjikakamikisik 
Jodawininiwak. 

Apitci  kitci  kitcitwawenindagosigoban  Jodit ; 
kakina  ot  aniwickawa  witc  ikwe.  Ondjita  kitci 
kitcitwa  nibwakagoban  eko  ki  niponigobanen  o 
nabeman  ;  ka  minawatc  o  ki  pamenindansin  oci- 
win,  kakike  nibwakawini  pimatisigoban  nananj  i 
pon  pimatisigobanen.  Mitaso  mitana  taso  pipon 
acitc  nanan  ki  pimatisigoban,  mi  i  pon  pimatisi¬ 
gobanen.  Ka  nipotc  dac,  Jodawiniwak  nijwaso 
kijik  inikik  ki  mawi-mawandjihitik  epitc  minda- 
nawatc.  Tasin  tebisenigin  apitc  ka  iji  mamanda 
cawenindagosiwagobanen,  mi  i  manadjitowago- 
banen  kakik,  kitci  eka  wikat  wanenindagwak. 

146.  Danien ,  Anemia,  Mizael ,  gaie  Azari  awa- 
kanak  endanitc  Nabikodonozoran . 

Danien,  Anania,  Mizael,  gaie  Azari  jodawini- 
niwigwaban ;  ondjita  mino  nibwakawining  iji 
nibwakagwaban,  ki  awakanawindwaban,  kotak 
maiatawaking  Kalde  ejinikatenik,  ki  ijiwidjigan- 
iwigwaban,  awakaniwigwaban.  Babilon  ejinikatek 
kitci  otenaw,  mi  indaje  i  kitci  okimawigobanen 
Nabikodonozor,  mi  indaje  ij  awakaniwiwagoba- 
nen  ikim  new  weekinikidjik  jodawininiwak.  Ot 
inenimigowan  dac  Babiloning  daje  kitci  okiman  : 
“  Endaian  gotc  kata  iapik,  niso  pipon  inikik 
kata  kikinoamawak  masinaigan  kitci  nisitawi- 
namowatc,  gaie  vvewenint  kitci  witcinwemawatc 
Kaldenang  endanakinidji  enwenitc,”  ot  inenimi¬ 
gowan  kitci  okiman.  Mi  dac  ij  anonatc  Nabi¬ 
kodonozor  pejik  okimansan,  Aspenez  ijinika- 
zonigoban,  wewenint  kitci  mino  totawanitc  ini 
new  ewakaniwinidji,  gaie  kitci  mino  acamanitc, 
eji  wisinitc  win  gotc  Nabikodonozor  kitci  iji 
wisininitc  winawa,  eji  minikwetc  gaie  winawa 
kitci  iji  minikwenitc.  Anic  dac  kawin  aiamie- 
sigoban  Nabikodonozor,  anotc  igotc  iji  sasaki- 
widjikewisinigoban,  eji  kinaharnawawindwabanen 
Jodawininiwak,  mi  eji  wisinigobanen  Nabiko¬ 
donozor.  Kawin  napitc  minwenindansik  Danien, 

kiki  witckiwenhia  kitci  iji  wisiniwatc,  epitc  gota- 
nenimawatc  Kije  Maniton.  O  ganonawan  inim 
okimansan  enonimindjin  kitci  iji  nagatawenimi- 
gowatc  eji  anonimintc,  ot  inawan  :  “  Enabigis, 
tepwetawicinam,  kawin  ninawint  ninga  ki  ijisi- 
nisimin  eji  wisinieg.”  Ot  igowan  dac.  Aspenezan  : 
“  Ni  gotanenima  kitci  okima,  win  ma  kitci  okima 
enojitc  ondjita  kit  inenimigowa,  wabaminag  dac 
pakakatozoieg,  eka  iji  oionikingweieg  eji  oioni- 
kingwewatc  kite  kwiwisensiwak,  ningat  ickwaie- 
nimik  kitci  okima,  win  ma  nind  iji  anonik.” 

Ot  anike  anonan  Malazaran  Aspenez  kitci  na- 
gatawenimanitc  ini  new  ewakaniwinidji.  Songa  ot 
anawi  pagosenindamiganonan  Malazaran  Da- 
nien,  ot  inan  :  “  Enabigis,  mitaso  kijik  inikik, 
anotc  gotc  minican  acamicinam  ;  nagataweni- 
micinam  ket  iji  nagosivvangen  ni  ckinjikonang, 
ket  apitc  anawiseingwewangen.  Ki  mitaso  kiji- 
gak,  ki  ga  mitonenimimin,  ki  ga  kikenimimin,  ki 
ga  wabamimin  awekwenitok  awacamenj  ke  mino 
onikingwegwen,'  koni  gaie  ninawint  anotc  wiaki 
minican  kitci  iji  acamiang,  koni  gaie  dac  nitc 
kwiwisensinanik,  ejisininitc  kitci  okiman  eji 
wisinidjik.  Mi  panima  ket  inenimiwangen,  ki  gat 
inenimimin.  Ka  pizindawatc  Danienan  Malazar, 
ot  inan  :  mi  sa  anotc  ket  ingi  ekitoieg.  Mitaso 
kijik  dac  inikik  anotc  nakikawi  midjimic  o  ki 

inacama  Malazar  new  jodawinininsa  ;  ka  mitaso 
kijigatinik  dac,  awacamenj  wanina  oionikingwek 
i  newiwatc.  Ondjita  o  ki  ondji  minwenimigowan 
Kije  Maniton.  Kakina  masinaigan  wewenint 
kikenindamogwaban,  gaie  Danien  ki  iji  cawe- 
nindagosi  kitci  kikenindang — wekotokwen  wendji 
inabandamowanen — enenindizonidji.  Ka  niso  pi- 
ponagatinik  eko  awakaniwiwatc  apitc  pindikanak 
kitci  okiman  endanitc.  Anawi  kakina  mizi  kekon 
ot  anawi  iji  kakwedjima  Nabikodonozor,  kakina 
gwaiak  ot  ani  tipatotamini  eji  kakwedjimatc, — 
Ka  kekon  o  wanenindansinawa —  inenindagosik  ; 
mitatcin  awacamenj  aniwenindagwatini  o  nibwa- 
kawiniwa  eji  nibwakaienimapan  awacamenj  ne- 
nibwakanidji  ot  ockinikima. 


147.  Tipatotagosi  kitcitwa  ikwe  Sozan. 

Megwatc  ij  awakaniwiwagobanen  Jodawiwini- 
wak  Asirinang,  Babilon  daje  kitci  otenang  pima- 
tisigoban  Joakim  enawindibanen,  kitcitwa  anici- 
nabewigoban,  songa  aiamiagwaban  tabiskotc  ki- 
tote,  Sozan  ijinikazonigoban.  Kitci  kwenatc  mi- 
kiwam,  kitci  mikiwam  apitamogwaban;  mi  indi  i 
mawandjihitiwapan  ako  tipakonikewininiwak. 
Nij  ikiwenzihak  mino  tipatotagosigwaban  iim 
apitc,  kitci  kakitawenindagosigwaban,  mi  ka 

ondji  nawanjawenimindwa  kitci  tipakonikewatc. 
Iva  dac  keget  inatisisigwaban  enenimawindwaba- 
nen,  taiagwatc  aiamiekazogwaban,  anamite  ond- 
jita  matci  ikiwenziwigwaban,  tabiskotc  i  nijiwatc 
o  pajiwinigonawa  matci  misawenindamowin,  o 
misawenindamawan  Joakiman  o  witikemaganini. 

Ningotin  ka  ickwa  tipakonikenaniwang,  acaie 
ka  sakahaminitc  kakina,  winawa  dac  kimotc  iji- 
wak  kitikanensing  i  ki  tanenimawatc  Sozanan  ;  mi 
indaje  i  kazowatc  pinama  ;  panima  dac  i  wabama- 
watc  ocki  ikwen  i  nicikewisinitc,  tec  igotc  ot  otisa- 
wan,  ot  inawan :  “  Kawin  awia  ki  ga  kikenimigo- 
“  sinan,  wibatc,  wewib,  papamitawicinam  eji  mi- 
u  sawenindamang.  Aiangwam,  anwetawiang,  ond- 
“  jita  ki  ga  nisigo  ;  ningat  ikitomin  :  ningi  waba- 
“  manan  i  wipendamagetc,  ockinawe  dac  ka  matci 
“  widjiwadjin,  ka  kesikawabandjiganiwitc  tec 
“  igotc  ki  ojimo,  paietotc  kawin  ningi  gac- 
“  kitosimm  kitci  takonangitc,  ningi  kakwedjima- 
“  nan  Sozan  awenen  iaam  ockinawe,  ka  dac  ningi 
<c  windamagosinan.  Mi  ket  ikitoiang,  Sozan,  eka 
“  wibatc  papamitawiang  eneniminang.  Kwaiak  ki 
u  gat  ikwaienindagos  kitci  nisigon,  ki  ga  matci 
“  tipatotagos,  ki  ga  pimwasinanigo  endowatc 
<£  matci  ikwewak,agatenindagwatongki  ga  tapine, 
“  tepwetawiang  dac,  ka  ningot  ki  ga  tisi,  ki  ga 
“  ganawenindan  ki  mino  tipatotagosiwin.  Ket 

u  inange  awia  ki  ga  wabamigonan?  ”  Mi  ka  iki- 
towagobanen  matci  ikiwensihak  i  \vi  gackimawatc 
Sozanan ;  ka  dac  o  ki  gackimasiwan  epitc  cinge- 
nindaminitc  patatowin. 

“  Ka  ondjita  ninga  totansin  enenimieg,  ikito 
“  kitcitwa  ikwe,  manotc  ke  nisigoian,  kawin  ninga 
“  nickihasi  Kije  Manito  kitci  papamitonagok,  ni 
“  pakitenindamawa  ni  pimatisiwin,  ket  inenimi- 
“  kwen,  mi  ke  wi  tian.  ”  Mi  gotc  i  nondagositc 
Sozan,  pekic  gaie  winawa  nanondagosik  matci 
ikiwensihak,  kaketin  aiajikwek  i  patamawatc  So¬ 
zanan.  Anawi  ikitowan  ocki  ikwen  :  Ka  ni  tebi- 
migosik,  ni  kinawickimijimigok,  apitc.i  ceckwat 
ni  matci  inadjimigok.  ”  Ot  inawan  matci  ikiwen- 
zihak  :  “  wabang  ki  ga  tipakonigo,  kakina  kitc- 
anicinabek  ki  ga  kikenimigok  ka  iji  patatian.  ” 

Keget  waiabaninik  matci  tipakonikewininiwak 
o  nandwewemawan  Sozanan,  o  nanipawihawan 
nasaw  aii  ij  apiwatc  enasamapinitc  kakina  tcana- 
wemadjin,  mawi  kitcitwa  ocki  ikwe  Sozan,  mawi- 
wan  gaie  o  nabeman,  o  nikihigo  gaie  i  gitimage- 
nimigotc.  Minawatc  ikito  Sozan  : 11  Ceckwat  ningat 
ickwaienindagos,  ka  ningot  ningi  tisi  maianatak, 
anawi  aikito  Sozan  ;  winawa  awacamenj  tepweie- 
nindagosik  matci  ikiwenzihak  ij  aikitowatc  :  “  Ni 
“  tepwemin,  ni  nondagonan  Kije  Manito  i  tepwe- 
“  iang,  keget  ningi  wabamanan  tcinago  ka  abito- 

zang  i  matci  widjindiwatc  pejik  awekwenitok 
44  ockinavve  paietotc  ka  madjipahiwetc  i  wabamia- 
“  mintc.Nongom  dac  waam  ikwe  ka  kesikawa- 
“  bandjiganiwitc  i  patatitc,  ondjita  nipo wining 
"4  inenindagosi.  Ka  na  inansinaikatesinon  tipako- 
44  nike-masinaiganing  ikim  towak  kitci  pimwasi- 
44  nanindwa  ?  ”  .Kakina  iki towak  :  kegetmi  enan- 
sinaikatek. 

Acaie  ot  ijiwinawan  Sozanan  agwatc  aii  wak- 
aigan  kitci  nisimintc.  Indaje  pecotc  nanaitak 
ani  pimosegoban  Danien,  tec  o  kikenindamoni- 
gon  Kije  Maniton  i  ki  akawimimintc  Sozanan, 
tecigotc  o  nakickawa  tekoniwenidji,  epitowetc 
ikito  :  44  Kawin  nin  ni  witokazosi  ka  iji  patatipa- 
konikeieg,  ket  inange  keko  o  wiiakickagon  So- 
44  zan,  apitci  ceckwat  ki  ki  ickwaienimawa.  Andj 
wewenint  awi  tipakonikek.  ”  O  tepwetago 
nwandagodji,  o  papamitago,  kakina  nokikapawik, 
ani  kiweiawanitiwak  Joakiman  endanitc  koki  ij 
ijawatc,  minawatc  kitci  tipakonimintc  Sozanan. 

Ka  pindikewatc  kakina,  ikito  Danien  :  “  Acaie 
il  ki  ga  kwaiakwenindanawa  tcinago  ka  ijiwebak 
u  ondaje  kitikanensing.  Pinama  nagewasa  kata 
44  pakewinitiwak  okom  nij  ikiwenzihak,  nin  tibi- 
44  nawe  tetipan  ninga  kakwedjimak,  ket  ikitowa- 
44  kwen  ki  gat  ondji  kikenimawak  ejitehewatc.  k 
Mi  dac  keget  i  pakewinindwa  ikiwenzihak  Soza- 

18 

nan  ka  patamadjik.  Pejik  i  nijiwatc  ka  nandwe- 
wemintc,  o  kakwedjimigon  Danienan,  ot  igon  : 
“  taka,  windamawicinam  awenen  mitikonen  tcik 
atik  ka  wabamawaten  Sozan  i  ki  patatokwen. — 
Winisik  i  patakicing  tcik  aii  ningi  kesikabamak 
i  patatowatc,  ikito  ikiwenzih. —  “  Kin  tibinawe 
ki  ki  patandis,  tibise,  pake  aii  ijan  pinama.” 
Acaie  kotak  nandwewema  ikiwenzih,  ot  igon  Da¬ 
nienan  :  “  Windamawicinam  awenen  mitikonen 
tcikatik  ka  daje  vvabamatwawen  i  nicipicikwatisi- 
wagwen.  ”  — Tcikatik  micimij  i  patakicing  mi  ka 
daje  wabamagwa. — Gaie  kin  ki  ki  patandis,  ki  ki- 
nawickiwin  ki  nisigon,  ikito  Danien. 

Acaie  kakina  o  mamoiawamawan  Kije  Maniton 
i  ki  kikenindamonigowatc  ondjita  ka  ijiwebati- 
nik  ;  o  kitcitwawenimawan  Sozanan,  meckot  dac 
nij  matci  tipakonikewininiwicak  ki  pimwasiniga- 
niwiwak. 


148.  Me?iitozuisidjik  kawin  gackitosik  kitci  win- 
danicnvawatc  Nabikodonozorcin  ka 
inabandaminigwen. 

Mi  dac  iim  apitc  Nabikodonozor  ij  animaban- 
damogobanen  i  wejipabandang  ;  kaiasikatc  amad- 
jisetok  epitc  sekabandamogobanen ;  mi  ij  apitci 
wanenindang,  ka  memandjic  o  kikenindansin,  mi 

eta  eji  kikenindamogwen  i  ki  sekabandang.  Mi 
dac  ij  anokimotc  kitci  nandwewemindwa  kakina 
memanitowisiwenindagosidjik,  gaie  anotc  kekita- 
wenindangik,  i  wi  kikenindang  wekotokwen  ka  ina- 
bandamogwen.  Ka  pindikewatc  memanitowisidjik 
kitci  okiman  endanitc,  ot  igowan  :  “  Ondjita  ningi 
sekabandam  pakwac,  anic  dac  nind  apitci  wanenin- 
dan  enabandamanban,  windamawicik  kinawa 
aninitok  ka  inabandamowanen  ;  ki  windamawieg 
wekotokwenitok  enabandamowanen,  ki  ga  win- 
damawim  keiabatc  wekotokwenitok  ke  ondji  ina¬ 
bandamowanen  ;  windamawieg  eji  kakwedjimi- 
nagok,  •  ondjita  ki  ga  minototonim  ;  eka  dac 
windamawieg,  kakina  ki  gat  ickwaienindagosim.,> 
Ot  inawan  dac  : — Ka  memandjic  inenindagwa- 
sinon  kitci  ki  windamonang ;  tipatotamawiang- 
iban'  enabandamowanen,  ki  ta  ki  windamonimin 
wendji  inabandaman.  Kawin  awiak  anicinabe  ki 
ga  ki  pakwanawi  windamagosi  enabandamowa¬ 
nen  ;  mi  eta  Manitok  ke  gackitowapan,  anic  dac 
kawin  anicinabek  ganonitisik  Manitok. — Ot  igo¬ 
wan  dac  kitci  okiman  :  “  Ki  kikeniminim,  eckam 
ki  wi  ani  picatonawa  eneniminagok  ;  ondjita  eka 
windamawisiweg  eji  kakwedjiminagok,  kakina 
pejikwan  eneniminagok  kitci  nisigoieg,  nipowi- 
ning  ki  gat  ineniminim  kakina.  Eka  kikenind- 
ameg  enabandamowanen,  ka  gaie  ki  ta  ki  kike- 

nindansinawa  wekotokwenitok  wendji  inaban- 
damowanen  ;  anotc  gotc  ki  ta  ki  iji  kinawickim.” 

Mi  dac  ij  anokimotc  kitci  ickwaienimimintc 
kakina  memanitowisinidji.  Ariok  ijinikazonigo- 
ban  kitci  okima  wetakeckagodjin,  mi  wan  enona- 
djin  kitci  ickwaienimanitc.  Nwandagetc  dac  Da- 
nien  i  wi  ickwaienimindwa,  otawi  ganonan  Ario- 
kon,  ot  inan  :  wekonen  wendji  ickwaienimatc 
kitci  okima  kekitawenindaminidji  ? — Ot  igon  dac 
Ariokon  Danien  : — Mi  wendji  ickwaienindagosi- 
watc,  ij  eka  kikenindamawawatc  ka  inabandami- 
nigwen.  Mi  dac  Danien  ij  awi  pindikegobanen 
kitci  okiman  endanitc,  ot  inan  :  “  Ketci  okima- 
wian,  keck  pinama,  ka  pinama  nicieken  eckwaie- 
nimadjik  ;  konima  ningat  iji  kikenindamonik 
Kije  Manito  wa  kikenindaman. 


149.  Kije  Mcuiiton  o  kike?iindamonigo?i  Danien 

ka  inabandaminigobanen  Nabikodonozora?i. 

Mi  i  kiwegobanen  Danien  endatc  ij  ijatc  ;  mi 
dac  i  tipadjimotawatc  witckiwenhia,  Anania,  Mi- 
zael  gaie  Azari,  wendji  ickwaienindagosinitc  me¬ 
manitowisinidji,  ot  ina  :  “  Nitckiwenhitok,  pago- 
senimata  Kije  Manito  kitci  kikenindamoninang 
wa  ondji  ickwaienimindwa  eckaienindagosidjik 
kitci  eka  acitenindagosing  gaie  kinawint.”  Tebi- 

katinik  dac,  mi  i  vvindamagotc  Kije  Maniton  Da- 
nien  enabandaminigwen  kitci  okiman. 

Apitci  mamoiavvakenindam  Danien  ka  kikenin- 
damonigotc,  songa  o  nakoman  Kije  Maniton, 
ikito  :  “  Kekona  kakike  kitcitwawidjikatenik  Ki- 
“  je  Manito  ot  ijinikaz-owin  !  win  ma  ot  apitci  ti- 
“  benindan  nibwakawin  gaie  mackawisiwin  ;  win 
“  ot  ani  ainenindan  ket  ani  aijikijigakin  eni  aiji- 
11  kijigatinik  ;  win  eta  ot  ani  inenindan  ket  ani 
“  aiapitatisiwagwen  anicinabek.  Kije  Manito  win 
(i  ot  ani  kijenima  wekimawinidji,  win  gaie  ot  ani 
“  inenima  kitci  pon  okimawenindagosinitc.  Win 
“  ot  ani  nibwakaha  nebwakanidji  ;  win  ot  ani  pi- 
“  ziskenindamona  kekon  ondjita  wenenindagwati- 
“  nigin.  Win  o  kikenindan  kakina,  misawatc  i  ti- 
“  bikatinik,  kaiataganiwaninigin,  eka  kekeninda- 
li  gwatinigin,  enowek  o  pakakabandan ;  kakike 
“  waseia  o  papawidjiwigon.  Keje  Manitowian, 
i(  kin  tepaiganikwaban  nind  aianike  ni  micomisi- 
“  nabanek,  kin  ki  nicike  pejiko-manadjihin,  kin 
“  ki  nicike  kije  manitowenimin.  Ki  ki  mij  nibwa- 
“  kawin  gaie  mackawisiwin  ;  nongom  gaie  ki  ki 
u  kikenindamoj  ka  iji  pagoseniminang,  ki  ki  wa- 
“  bandahimin  kitci  okima  enabandamogobanen 
“  enabandang.” 

Mi  dac  i  pindiketc  Danien  Ariokon  endanitc, 
ot  inan  :  “  Kawin  nicieken  eckwaienindagosidjik ; 


pin dikaj i c in  kitci  okima  endatc,  ninga  tipadjimo- 
tawa  wa  kikenindang.”  Mi  gotc  ij  ani  widjiwatc, 
kitci  okiman  endanitc  awi  pindikek. 


150.  Danien  o  wmdamawan  kitci  okiman  ka 
ijiabandaminitc. 

Ot  inan  Ariok  kitci  okiman  : — Ni  mikawa  ke 
tipadjimotok  wa  kikenindaman. — Ot  igon  kitci 
okiman  Danien  :  “  Kit  inenindam  ina  :  ninga  ki 
windan — ka  inabandaman  gaie  wendji  inabanda- 
mowanen?  Mi  dac  ekitotc  Danien  :  “  Keget  win 
“  inikik  ka  kakwedjimadjik  kawin  taki  ijigackito- 
sik,  Kije  Manito  eta  kijatc  nikan  ki  kikeninda- 
“  monik  ket  ani  ingi.  Pizindan  ka  wanenindaman 
“  enabandaman  :  —  wekimawian,  kit  ani  madji 
‘‘  mitonenindanaban,  anin  dac  ket  ani  inogwen, 
“  kit  inenindanaban  ;  Kije  Manito  win  ki  ki  wa- 
“  bandahik  ket  ani  ingi  ;  gaie  nin  ickwaiatc  ningi 
“  wabandahik  Kije  Manito.  Kawin  anawi  awaca- 
“  menj  ni  nibwakasi  eji  nibwakawatc  akoanicina- 
“  bek ;  anic  dac  win  Kije  Manito  ningi  iji  cawe- 
“  nimik  ket  ondji  dac  windamonan  wa  kikeninda- 
“  man  ka  inabandaman.  Ketci  okimawian, — kitci 
“  anicinabekan  ni  wabama, — kit  inabandanaban. 
“  Enasam  apin  nanipawi,  ondjita  gotamingwena- 
“  gosi,  ondjita  kwenatc  ozaw  conia  ot  octikwa- 

“  nin  ;  o  kakikan  dac  gaie  o  nikan,  coniawi;  so- 
“  manike-piwabik  ockatang  gaie  o  pwaman  ;  o  ka- 
il  tan  dac  inin-piwabikowaniniwan  ;  o  sitan  dac 
u  abita  piwabikowaniniwan  abita  wabanonikiwani- 
“  niwan.  Mi  dac  pikwatinang  ondji  ceckwat  i  pi 
“  titibisek  asin,  mi  dac  anicinabekan  o  siting  ij 
11  apangisininik,  mi  i  pikockotenik  o  sitan  ij 
“  abita  wabanonikiwaninik.  Mi  dac  kakina  ij 
“  apitci  pikockotenik  inin-piwabik,  gaie  somani- 
“  kepiwabik,  gaie  wabiconia,  gaie  ozawiconia, 
“  kakina  gotc  enigokonawitc  pikockozo  iiam  ani- 
cinabekan.  Engi  gotc  pingwi,  nwatingin,  wibatc 
“  ka  webasing,  iji  pikickikozo  :  ka  napitc  nagwa- 
u  sinon  anditok  iiam  anicinabekan.  Iim  dac  asin 
“  ka  tisonigotc,  kitci  pikwatinang  ki  iji  nitawigin, 
“  kakina  gotc  enigokwakamigak  iji  tebabakisin — 
“  mi  sa  ka  inabandaman,  ketci  okimawian.  Pizin- 
“  dan  nongom  wendji  ki  inabandaman  : — kin,  ki 
“  maia  kitci  okimaw ;  Kije  Manito  wakwing 
il  epitc  ki  ki  inenimik  kitci  kitci  okimawian  ;  win 
“  ki  ki  inenimik  kitci  mackawenindagosin,  kitci 
u  nagatawenimatwa  anicinabek,  kitci  gaie  kitci- 
“  twawenindagosin.  Win  Kije  Manito  ki  ki  minik 
u  kakina  eindanakinitc  anicinabe  gaie  awesinsa, 
“  gaie  icpiming  pepamisenidji  pinesiwa  ki  ki  mi- 
u  nik,  kakina  mizi  kekon  kitci  tibenindaman  ki 
“  ki  inenimik.  Kin  tanasak  ozawiconia  octikwa- 

“  ning  kit  apitenindagos  iiam  ka  wabamatc  anici- 
“  nabekan.  Ke  nabickok  ininconiang  kata  apite- 
“  nindagosi.  Keiabatc  gaie  win  ki  pon  pimatisitc, 
“  ke  nabickagodjin,  somanikepiwabikong  kata 
a  inenindagosi,  kakina  aki  o  ka  tibenindan.  Mi- 
“  nawatc  ki  pon  pimatisitc,  kotak  minawatc  o  ka 
“  nabickagon,  inin-piwabikong  kata  inenindagosi. 
“  Inin-piwabik  kakina  mizi  kekon  ot  ani  cagodji- 
“  ton,  mi  ke  titc  okima  ke  pimatisigwen  iim  apitc, 
“  kakina  o  kat  ani  cagodjiton  mizi  kekon  ;  niswi 
“  kete  okimawiwin  o  ka  wanisitonan.  Mi  dac  ka 
“  inabandaman,  anicinabekan  o  sitan,  abita  piwa- 
“  bik,  abita  gaie  wabanonik,  kijatc  kikinawate- 
“  nindagwat  kitci  manewatc  okimak  ke  tibenin- 
“  dangik  kit  aki.  Maiabita  kata  songenindagwat 
“  iim  okimawiwin,  maiabita  dac  kawin  kata  son- 
“  genindagwasinon.  Piwabik  gaie  wabanonik  ka- 
“  win  minwenindimagasinon,  kawin  nita  mama- 
££  widjikatesinon  piwabik  wabanoniking,  mi  gaie 
c<  ket  ingi  iim  okimawiwin,  kawin  kata  mino  pe- 
“  jikwenindimagasinon  ij  anawi  witikendimagak. 
“  Mi  iim  apitc  dac  wakwing  endatc  Kije  Manito 
<£  o  ka  kijenindan  kotak  okimawiwin,  kawin  kata 
“  angodjikatesinon,  katakakike  okimawiwiniwan, 
“  kawin  pekidjik  kotakak  anicinabek  o  kaki  tibe- 
<c  nindamonitizosinawa,  mi  sa  iim  ket  angototc 
u  kakina  kaiat  okimawivviniban,  win  dac  ke  kaki- 

“  ke  okimawiwiniwang.  Kijatc  ki  ki  wabandahik 
“  Kije  Manito  ka  wabandaman  asin  ka  pikocka- 
“  gotc  anicinabekan.  Mi  iim,  wekimawian,  eji 
“  wejipaban daman,  mi  gaie  wendji  kikinawatc  ni- 
“  kan  wabandahik  Kije  Manito.” 


151.  Danien ,  kiki  witckiwenhid  apitci  o  kitcitwa- 
wenimigowan  kitci  okiman . 

Mi  apitc  i  tcingidjisetc  Nabikodonor  enasam 
apinitc  Danienan  i  cagacki  anamikawatc,  ondjita 
menitowingin  ot  ineniman  eckwa  tipadjimotagotc. 
Mi  ij  anokimotc  Kitci  sasakiwitawimintc  Danie- 
uan.  Kawin  iji  minwenindansi  Danien  i  wi  iji 
manadjihigotc  kitci  okiman,  ket  na  ni  Manitow  ? 
inenindizogoban,  mi  eta  Kije  Manito  win  nicike 
ket  iji  manadjihintc,  inenindamogoban.  Mi  dac 
keget  i  ponenindang  Nabikodonozor,  mi  enatc 
Danienan  :  “  Ondjita  kwaiak  Kije  Manitowi  me- 
“  nadjihatc,  ondjita  keget  mi  maia  Kije  Manito 
“  menadjihatc.  Kakina  kitci  okima  o  tibenima 
u  menadjihatc.  Win  eta  ka  kekon  owanenindan- 
“  sin  enowek  katcikatek,  enowek  win  eta  o  wa- 
“  bandahiwen  kitci  kikenindagwatinik  ka  iji  kike- 
nindamonik  nongom.  ” 

Mi  dac  i  ki  ondjita  kitcitwawenimatc  Da¬ 
nienan  Nabikodonozor  ;  nibina  mizi  kekon  o 

minan,  kitci  nagatawenindaminitc  ot  aki  ot  ine- 
niman,  gaie  kitci  maia  nicike  nikanenindagosinitc 
endatciwatc  kakina  nebwakanikanenindagosid- 
jik,  ot  ineniman  gaie.  Danien  dac  ot  inan  kitci 
okiman  : — Iji  minwenindaman,  gaie  winawa  nin- 
gat  anonak  nitc  kiwenhiak  i  nisiwatc  Anania, 
Mizael,  gaie  Azari  kitci  witokawiwatc,  kitci 
wewenint  nagatawenindamang  kit  aki  enigokwa- 
kamigak.  —  Ot  iji  minotagon  Danien  Nabiko- 
donozoran.  Mi  ij  anonatc  Nabikodonozor  niswi 
ockinawensa  jwadawininiwinidji  kitci  awi  naga¬ 
tawenindaminitc  ningotiji  ot  aking,  apitci  o  ki 
kitcitwawiha.  Awacamenj  keiabatc  o  nita  kitci t- 
wavvihabanen  Danienan,  o  mindjimeniman  endatc 
kakik  kitci  witapimigotc,  epitc  sakihagobanen 
epitc  gaie  kitcitwawenimagobanen. 


152.  Nabikodo?iozor  ot  anicinabehadjigan. 

Nabikodonozor  ot  anokimon  ozawiconia  anici- 
nabeng  kitci  ijidjikatenik,  ningotwaso  mitana  eko- 
toskwaning  kitci  akosinitc,  ningotwasin  ekotos- 
kwaning  inigokwateiakil^anon.  Mi  dac  i  ai  awi 
nipawidjiganiwitc  aam  anicinabekan  micawacko- 
teng  Dwara  ejinikatenik.  Nabikodonozor  ka  ni- 
pawidjiganiwinitc  ot  anicinabekanan,  o  nandwe- 
wema  kakina  kekitcitwawisinidji  inikik  tebenin- 

damogobanen  aki  eindanakinidji  kitci  sasakiwi- 
tawimintc  inim  anicinabekanan.  Ka  mawandjihiti- 
watc  kakina  i  nipawidjiganiwinitc,  mi  ij  anonintc 
pejik  apitci  kejiwetc,  kitci  papasakitotc  i  papa 
ikitotc :  “  Kikenindamok,  kakina  inikik  maia- 
“  wandjihitieg,  kakina  anotc  weondjipaieg,  anotc 
u  einweieg,  kikenindamok  enenindagosieg  non- 
“gom: — Kicpin  nondameg  tewehigan,  anotc 
u  mizi  kekon  einwewegin  pipikwanan,  cagacki 
“  anamikawik  ozawiconia  anicinabekan,  Nabiko- 
“  donozor  ka  anokimodjin  kitci  ijidjiganiwinitc. 
u  Awiak  dac  eka  wibatc  cagacki  animikawasik 
u  anicinabekan,  tec  isa  gotc  kitci  ickoteng  kata 
“  apakidjiganiwi.” 

Mi  dac  keget  kakina  endaswaiakisiwatc  maia- 
wandjihitidjik  o  ki  cagacki  anamikawawan  wibatc 
igotc  nwandagwatinik  anotc  einwewegin  pipikwa¬ 
nan.  Niswi  eta  Jodawininiwak,  Anania,  Mizael 
gaie  Azari  ka  ot  anamikawasiwawan  inim  anici¬ 
nabekanan.  Wibatc  Nabikodonozor  nondage  ij 
eka  anamikawanigwen  ot  anicinabekaniman,  mi 
dac  i  nandwewematc  ini  niswi  Jodawininiwa  ka 
okimakanagobanen,  ot  ina  :  “  Keget  na  ka  ki 

manadjihasiwawak  ni  manitokadjiganinanik  ? 
u  Ka  ki  cagacki  anamikawasiwawa  nind  anicina- 
“  bekanim?  Tec  igotc  ki  gat  apakinigom  kitci  icko- 
“  teng.  Awekwen  Manitotok  ke  piniskonindji- 

nitc  ki  iawiwan  ?  ”  Ot  inawan  dac  apitc  genona- 
watc  :  “  Kawin  ninawint  ninga  ki  ikitosimin  ket 
“  inenimiaminden  Kije  Manito.  Manito  tepaiga- 
“  nangitc  ka  o  ka  pwanawitosin  kitci  agwacimia- 
“  mintc,  ka  gaie  o  ka  pwanawitosin  ki  nindjing 
“  wi  piniskonindjinik  ni  iawinan,  wekimawian. 
“  Enowek  dac,  eka  iji  minwenindansik  kitci  iji 
“  cawenimiamintc,  kikenindan  :  — Ka  ni  manad- 
“  jihasiwananik  ki  manitokadjiganak,  gaie  kit 
“  anicinabekan  ka  ni  wi  manadjihasiwanan.  ” 

Mi  apitc  mwackinekitazotc  Nabikodonozor, 
gotc  ka  nickatcingwenagositc  i  ninickikijikaba- 
matc  Ananian,  Mizaelan  gaie  Azarin. 


153.  Kitci  ickoteng  apakidjiganiwik  Anemia, 
Mizael gaie  Azari. 

Mi  ij  anokimotc  Nabikonozor  kitci  ickote  kitci 
ojidjikatenik,  nijwasin  inikik  awacamenj  kitci 
potawenaniwang  eji  potawenaniwanogobanen  ako 
kakik.  Mi  i  nawanjawenimatc  memackaweninda- 
gosinidji  ke  takobijiwenidji,  Anania,  Mizael  gaie 
Azari  kitci  takobinindwa.  Ickoteng  ka  apakiji- 
wedjik  winawa  taiagwatc  o  nisigonawa  ickote, 
kawin  winawa  Anania,  Mizael  gaie  Azari,  kawin 
ickwazosik,  kawin  ningot  o  totagosinawa  ickote. 
Ondjita  matwe  mamoiawemodjikitagosik  ;  megwe 

ickoteng  o  ganotanawan  kakina  Kije  Manito  ka 
kijenindangin,  ot  itanawan  :  —  Kitcitwawinik 
Kije  Manito . 

Ickote  ka  ojitodjik,  eckam  ke  mino  piskaneni- 
gin,  ickoteng  otapakitonawan  pepikiwisakanigin, 
pikiw,  pimite  gaie  o  piskakonenindjikenawan. 
Nimitana  acitc  cangaswi  ekotoskwaning  minikik 
iji  onbakone.  nibina  ki  ickwazogwaban  papecotc 
pemikapawigobanenak.  Pejik  Anjeni  wakwing 
ondji  pi  an  on  a  kitci  pi  ganawenimatc  megwe 
ickoteng  epakinimawindibanena  kitci  eka  ickwa- 
zonitc  ;  kitci  mino  takaianik  o  ki  ijiton  kitci  mino 
nesewatc,  kitci  eka  memandjic  kijanamotenik,  ka 
memandjic  o  kikenindansinawa  ickote  kanake 
kitci  kijanamozowatc.  Monjak  gotc  Kije  Manito- 
nang  iji  animitagosik  epitc  mamoiawakenindamo- 
watc. 

Ondjita  apitci  kitci  kockwe-mamakateninda- 
mogoban  Nabikodonozor ;  mi  dac  ij  mate  pecotc 
pemikapawinigobanena  okima  :  — Niswi  eta  apa- 
kinak  ickoteng  takobinak  gaie  ?  — Keget,  ikitowa, 
niswi  eta  ki  takobidjiganiwiwak  epakinindjik  icko¬ 
teng.  “  Makatatc !  ikito  Nabikodonozor,  new  ni 
“  wabamak,  papamosek  megwe  ickote,  kawin 
11  takobizosik,  kawin  memandjic  ningot  tisiwak 
“  enenindagosiwatc,  i  newiwatc  pejik,  mi  sa  win 
“  tibinawe  ka  apakinitizokwen  ickoteng,  mi  Kije 

“  Manito  o  kwisisan  enabaminagositc.”  Mi  dac 
ij  ijatc  Nabikonozor  tcik  ij  ickwandemiwang 
ickote  i  ki  pindike  webinimintc  niswi  Jodawinini- 
wa,  o  ganona  ka  apakinimindji,  ot  ina  :  <#  Sidrak, 
“  Mizak,  Abdenago,*  ondjita  Kije  Manito  tepai- 
“  ganeg,  ondas,  pi  sakahamok.” 

Mi  dac  keget  i  sakahamowatc  Anania,  Mizael 
gaie  Asari.  Nibina  okimak  pecotc  pemikapawigo- 
banenak  o  ki  awi  wabamawa  ;  apitci  mamakate- 
nindamogwaban  ij  eka  keko  memandjic  ickwate- 
nik,  ka  gaie  o  minisisiwan  enakitesininiwan  ka 
kanake,  gaie  o  okonasiwan  ka  gaie  memandjic 
enakitesininiwan  kitci  ickwatenigiban,  ka  gaie 
kitci  minasikitenigiban.  Mi  dac  ondjita  mamaka- 
tenindamitagosi  Nabikodonozor,  ikito  :  Kwenatc 
“  enditc  Kije  Manito  wakwing  epitc  !  win  ondjita 
nicike  Kije  Manitowi  kinawa  tepaiganeg,  Si- 
“  drak,  Mizak,  Abdenago.  O  ki  anonan  ot  Anje- 
“  niman  kitci  pi  ganawenimanitc  kitci  eka  ningot 
u  tinitc  tepaiganigodji,  ij  eka  ki  papamitawiwatc 
“  enenimagwa  kitci  inenindamowatc,  eji  tipai- 
u  geiang  anotc  kekocic  kitci  iji  tipaigewatc.  O  ki 


*Win  enwetc  Nabikodonozor  ot  ijinikan&  ;  o  kwekina- 
maw^  ot  inonzowiniwa,  Anania  ij  andjinikazotc,  meckot 
Sidrak  ot  ijinikanigon  kitci  okiman  ;  Mizael  dac  meckot 
ot  ijinikanigon  Mizak  ;  win  dac  Azari  ot  ijinikanigon  Ab¬ 
denago. 

“  ondji  pakitenindamawan  wiawiwan  Kije  Mani- 
“  ton  ondji  epitc  tipaiganawatc.  Ondjita  goto  nind 
“  ikit,  nin  Nabikodonozor  :  Kawin  awiakendaso- 
“  winzowatc  anicinabek  papijimasiwitc  Maniton 
“  tepaiganawadjin  Sidrak,  Mizak,  Abdenago  ; 
“  ondjita  ma  Kije  Manitowiwan  keget  o  Manito- 
“  miwan.  Awia  dac  ke  papijimagwen,  kata 
“  ickwaienima,  kata  pikwaikateni  endatc.  Kawin 
“  kotak  Manito  ta  iji  gackitosi  kitci  iji  agwacin- 
“  getc  eji  agwacimigowatc  o  Kije  Manitomiwan 
“  tepaiganawadjin.  ” 

Mi  dac  Nabikonozor  ij  anonatc  inim  niswi 
songa  eiamianigobanena  kitci  nagatawenindami- 
nitc  ot  aKi.  Mi  dac  keiabatc  ij  anokimotc  Nabi¬ 
kodonozor  masinaigan  kitci  aijamagatinik  kakina 
ot  aking  kitci  kikenindagwatinik  ka  ininik  i  ki 
agwacimigowatc  Kije  Maniton  Anania,  Mizael 
gaie  Azari. 


154.  Nabikodonozor  o  masinaigan  ka  madjisina- 
mawagobanen  kakma  ot  anicinabemd 
kitci  wabandaminitc. 

“  Nin  Ketci  okimawian,  ki  ganoninim,  kaki- 
“  na  enicinabewieg,  endasowinzoieg,  anotc  en- 
“  weieg  : — Kekona  ondjita  waki  ki  akiwang  ! — 
“  kit  ineniminim.  ° 

“  Kije  Maniton  ondjita  ningi  mamanda  iji  wa- 
“  bandahik  ;  ondjita  mamakatenindagwat  ka  ine- 
“  nimitc,  ondjita  goto  nind  inenindam  kitci  tipa- 
“  totaman  ka  iji  mamanda  wabandahitc.  Ondjita 
“  keget  songenindagwatini,  mamakatenindawatini 
“  ka  totawitc  !  Kakike  okimawiwanini  o  kitci  oki- 
“  mawiwin  ;  o  mackawisiwin  kakike  mackawenin- 
“  dagwatini.  ” 

“  Nin  Nabikodonozor  ejinikazoian,  wakinind 
apinaban  endaian.  Ka  keko  ni  nondesesinaban, 
“  ondjita  ni  songenindizonaban,  ni  wabikoniwe- 
nindizonaban.  Kaiasikatc  ningi  sekabandam  i 
“  wejipabandaman  ;  ondjita  ningi  kitci  sekis  ka 
“  inabandaman,  ni  nipaganing  ningi  niningi  sekis. 
“  Nind  anawi  nandwewemak  kakinakekitawenin- 
“  dangik  inikik  Babiloning  endanakidjik  kitci 
“  windamawiwatc — wekotokwen  wendji  inaban- 
“  damowanen. — Ka  sa  avvatc  awiak  o  ki  kikenin- 
“  dansin  kitci  windamawipan.  Win  eta  Danien,keg 
“  ningi  nandwewema,  ondjita  manitowanini  o  mi- 
“  tonenindjigan  kekon  wa  kikenindangin. 

u  Ningi  tipadjimotawa  ka  inabandamowak  ; 
“  nind  ina  : — Danien,  ki  kikenimin  epitc  manito- 
“  wang  ki  mitonenindjigan  ;  kawin  keko  ki  nita 
“  wanenindansin.  Tipadjimotawicin  ka  ondji  ina- 
“  bandaman. — Mitik  ni  wejipabama,  maia  nawa- 
u  kamik  patakicin,  apitci  kitci  kinwakosi,  ondjita 

<£  kitci  mitik,  ondjita  songakicin.  Epitc  kinwakd- 
“  site,  iiananj  igotc  wakwing  sakanakicin  ;  kakina 
££  enigokwakamigak  tebabaminagosi.  Ondjita gaie 
££  mino  anibiciwi,  ondjita  manet  eji  miniwitc,  ka-^ 
f£  kina  kitci  teb  sakatisiwatc  gaie  anicinabek,  gaie 
“  awesinsak,  gaie  pinecinjicak,  gaie  nindasiwaga- 
££  nak  ;  kakina  gaie  peraatisidjik  o  tebakawateci- 
££  monawan  ;  kakina  gaie  pinecinjicak  anolc  ein- 
££  wedjik  nanondagosik  kakina  otikwaning.  Mi 
££  indaje  kakina  wendinamowatc  kakina  wasinid- 
££  jik  madjiwatc.  Mi  enabandamanban  ni  nipaga^ 
££  ning  i  nipaian.  Ka  inabandaman,  pejik  wakwing 
£i  pi  ondjipi, — nind  inabandam, — ondjita  kijiwe, 
££  ikito  :-Kickaok  waam  mitik,  majackotikwaneok 
££  gaie  kakina  ij  anibiciwitc,  gaie  webinamok 
££  kakina  gotc  anotc  ;  siswe webinamok  gaie  i  mi- 
££  niwitc.  Kata  ojimowak  kakina  anotc  awesinsak 
<£  ekawatecimopanek,  gaie  kakina  pinecinjicak 
££  otikwaning  eiakosipanek.  Kawin  ningot  totaiw 
££  kekon  ij  odjipikiwitc,  kawin  monidjipikakawie- 
££  kekon^  Kata  takobina  piwabiko  takobidjigan, 
££  gaie  somanike-piwabiko  takobidjigan,  agwatcing 
££  gaie  i  mijackotenik  kata  asa  ;  awan  nipi  o  ka  ni- 
££  sabawen,  awesinsa  o  ka  winbinema,  mijackon 
£‘  gaie  win  o  ka  midjinan.  Kawin  anicinabe  o  te- 
££  king  kata  ijitehesi,  awesinsing  kata  ijitehe.  Mi 
££  ket  ani  ininik  nijwaso  pipon  inikik.  Mi  ket  in- 

“  gi  ;  mi  ka  ijikijwanawatc  Anjeniwak  kitci  ani 
“  kikenindamowatc  anicinabek  epitc  tibenimigo- 
“  watc  Kije  Maniton  kitci  okimak.  Win  ma  Kije 
<£  Manito  ot  apitci  tibenindan  okimawiwin,  o  mi- 
“  nan  awian  enenimadjin  kitci  okimawinitc,  oki- 
££  mawiwin  ;  panima  eji  minwenindangin  Kije 
“  Manito,  awian  kitci  okimawinitc,  mi  panima 
“  keget  ij  okimaganiwinitc.  Gaie  enenindangin 
‘£  Kije  Manito  :  nekikawenindagositc  kata  inenin- 
“  dagosi  enenindagosinitc  kitci  okima,  mi  eni 
“  ininik. — Mi  sa  ka  inabandaman. — Kin  dac,  Da- 
“  nien,  windamawicin  wibatc,  wendji  ki  inaban- 
£‘  daman.  Kawin  awiak  o  ki  kikenindansin  inikik 
££  tebenirnagwa  nibwakawininiwak,  kakina  o  wa- 
££  nenindanawa.  Kin  dac,  ka  ki  ga  wanenindan- 
“  sin,  kit  inenimin,  eji  manito-omitonenindjiga- 
“  nin. 

££  Pejik  tipaigan  inikik,  Danien  pejikwanong  ki 
“  ani  mitonenindam,  ij  animenindamawanisatc 
££  kitci  okiman  ke  tinitc ;  ka  ningot  ki  ikitosi  pe- 
££  jik  tipaigan  inikik  ;  nind  ina  dac  Danien: — - 
££  Kawin  animenindanken  kitci  windamawian 
££  wendji  inabandamowanen.  Tec  nind  ik  :-Keko- 
££  na  awia  neckenimatc  ki  inabandang  ka  ina- 
££  bandaman  !  Kekona  awia  neckenimatc  ki  titc 
££  ke  tian,  kin,  ketci  okimawian  ! — Kitci  mitik  ka 
<£  wejipabamatc,  nananj  wakwing  sakanakicin, 

“  gaie  ondjita  i  songakositc,  enigokwakamigak 

££  kakina  tebabaminagosi,  mi  gaie  eiakotikwana- 

“  kisitc,  ondjita  kwenatc  eji  otikwaniwitc,  ondjita 

11  gaie  kwenatc  eji  miniwitc,  mi  gaie  kakina  eji 

££  mamawi  omidjimimiwatc  ;  mi  gaie  awesinsak 
% 

££  eji  mamawi  teb  awikateckagowatc,  gaie  kakina 
“  wiaki  pinecinjicak  i  teb  apitawawatc  ij  otik- 
££  waniwinitc  ; — Kin  sa  gotc  kit  inenindagos  ka 
“  iji  wejipabandizoian,  kin  ma  ki  mamawi  apitci 
££  kitci  okimaw  ;  nananj  wakwing  ki  iji  nitawigio- 
magat  kit  aniwenindagosiwin  ;  enigokwakami- 
*£  gak  tebakamikisin  ki  kikaienindagosiwin,  kit 
££  ani  iji  gackitowin.  Gaie  dac  Anjeni  wakwing  pi 
££  ondjipi,  —  ka  inabandaman, —  ka  ikitotc  : 
££  kickaok  waam  kitci  mitik ,  anotc  iji  siswezvebi - 
££  namok  ij  otikwaniwitc,  gaie  ij  anibiciwitc ,  gaie 
££  i  miniwitc ;  ini  eta,  kawin  monidjipikakawieke- 
££  kon, — ka  ikitotc,  mi  wendji  ki  ikitotc  :  Kit  ine- 
££  nimik  Tebenimatc  anicinabe  kitci  pon  okima- 
£<  wenindagosin.  Ki  ga  miwenindagos  anicinabe- 
££  nang  inakak  ;  kawin  anicinabeng  ki  gat  ine- 
£<  nindagosisi. — manotc  awesinsa  o  ka  witc  inati- 
££  sima, — ki  gat  inenindagos.  Oom  dac  ka  inita- 
££  watc  Anjeni  :  ka  ?ii?igot  totaiviekekon  ij  odjipi - 
,£  kiwitc,  kijatc  ki  wi  kikenindamonik  Kije  Ma- 
££  nito  ij  eka  apitci  pakitenimik  eji  okimawian- 
££  ban,  keck  keiabatc  ki  gat  inenindagos  eji  oki- 

“  mawian  eji  tibenindaman  ;  panima  ki  kikeni- 
££  mate  Kije  Manito  eji  tibenindang  kakina  kekon, 
“  mi  panima  keiabatc  ket  iji  okimawian  eji  tibe- 
“  nindamanban.  Waki  kata  ate  pinamakit  okima- 
“  wiwin,  kawin  kit  apitci  angotamagosi.  Wekima- 
“  wian,  tepwetawicin  ket  ininan  : — Wanina  cawe- 
“  nim  getimagisidjik  kitci  ani  kasihamatizon  ki 
“  patatowin,  ki  matci  inatisiwin  ;  konima,  mi  ket 
“  ondji  ani  cawenimik  Kije  Manito.  ” 

“  Mi  ka  ininigobanen  Nabikodonozor  ka  iji 
u  wejipabandamogobanen.  Ka  mitaso  kiziswaga- 
“  tinik  acitc  nij  eko  ki  inabandang  Nabikodono- 
“  zor,  endatc  ij  aiajaosetc,  mi  ij  inenindang  :  — 
“  Apitci  ningi  kitcitwawiton  nind  inatisiwin  i  ki 
“  apitci  miuo  onicicitoian  ni  maia  otenaw  Babi- 
“  Ion  ;  ondjita  ningat  ondji  kitci  mamakatenin- 
“  dagos  epitc  eka  ki  ani  pwanawitosiwan  ;  eni 
u  inenindaman,  ki  ani  iji  gackitomagat,  ondjita 
“  wawingesimagatini  o  mitonenindjigan,  ningat 
£C  igo.  Megwatc  ij  animitagositc  Nabikodonozor, 
££  wakwing  ondji  matwe  animitagosin  Anjeniwan, 
“  ikitowan  : — Kin,  Nabikodonozor  egon ,  ki ga  pon 
“  okimawenindagos,  kawin  anicinabekki  ga  witeta- 
u  nakiwasiwak,  awesinsak  kiga  witikemak,  mijac- 
u  kin  kiga  midjinan,  atikwak  ejisiniwatc  mi  ket  iji- 
a  sinian  ;  nijwaso  pip  on  inikik  mi  ket  inenindago- 
<£  sin,  nananj  kitci  piziskenimatc  Kije  Manito  wi?i 

“  kakina  i  tibenindang,  gate  i  tibenimatc  kakina 
“  ciking  daje  okima  ;  win  ?na  ot  ani  kijenima  ka- 
11  ki?ia  okima  ;  panima  win  enenimadjin  Kije  Ma- 
“  nito  kitci  okimawinitc  awian,  mi  panima  keget 
“  ij  okimawinitc. 

“  Mi  apitc  keget  endogobanen  Nabikodonozor, 
“  ki  miwenindagosi  anicinabek  i  witc  tanakima- 
“  pan,  mijackin  o  ki  midjinan,  gaie  awan  nipi  o 
“  ki  nisabawanigon,  ij  ominisisipan  gaie  mikisi- 
u  wimikwaning  iji  nagwatini,  ij  ockanjipan  gaie 
“  pinesiwi  ockanjing  aijinagosi  ockanjing.  ” 

“  Ka  nijwaso  piponagak  eko  iim  tianban,  mi 
“  panima  wakwing  enabingin  endianban,  koki 
“  minawatc  ningi  piziskenindam,  Kije  Manito 
“  ningi  piziskenima,  ningi  kitcitwawina,  ningi 
“  tibenindamona  kakina  nind  inatisiwiniban.  — 
u  Kin  kakina  kit  apitci  tibenindan, — ningi  ineni- 
“  ma.  Win  eta  kakike  ta  kitci  okimawi.  Wekoto- 
“  kwenicing  apitenindagosik  anicinabek ;  win  eta 
“  Kije  Manito  kakike  kitci twawenindagosi,  kaki- 
“  na  anicinabek  ka  sesik  apitenindagosisik.  Eni 
11  ainenindang  Kije  Manito,  mi  kakik  eni  ininik 
“  wakwing  gaie  aking ;  kawin  awiak  kitci  ki  kina- 
“  hamawatamawatc  Kije  Manitono  nindjini ;  ka- 
“  win  awiak  kitci  ki  inatc  Kije  Maniton  : — weko- 
“  nen  wendji  totaman?  —  Mi  iim  apitc  panima  pe- 
(l  ziskatisingin  endian.  Koki  minawatc  anicina- 

“  beng  ningi  inatis,  koki  gaie  ejinagosianban  nin- 
“  gi  ijinagos.  Okimak  inikik  tebenimagwaban  ko- 
“  ki  ningi  inenimigok  enenimiwapan,  koki  eji 
“  kitci  okimawianban  ningi  inasigok,  awacamenj 
u  ningi  kitci twawenimigok.” 

“  Nongom  dac  Nin,  Nabikodonozor  ejinika- 
zoian,  Kije  Manito  ni  kitcitwawina,  ni  manad- 
“  jiha,  ni  tibenindamona  ni  iaw  gaie  nind  okima- 
“  wiwin.  Win  ma  wakwi  ot  apitci  tibenindan  ; 
“  kakina  ani  tepweienindagwatini  kakina  ka  ani 
“  ainenindang.  Kawin  o  pwanawitosin  wenzam 
“  sasekamonidji  kitci  nak'kawenindagosiwihatc.” 


155.  Balthazar  matci  okimagoban  o  ?iisigowin. 

Balthazar  omicomisimagoban  Nabikodonozo- 
ran,  nabickawagoban  dac  ’osibanen,  Evilmero- 
dak,  ijinikazonigoban.  Mi  apitc  nij  kitci  okima- 
gwaban  Cyrus  gaie  Darius  pi  maiaosegwaban  i  pi 
mawineamowatc  gaie  takonamowatc  kitci  otenaw 
Babilon,  ka  iji  nikan  tipatotamowagobanen  nakan 
kikenindamogobanenak.  Ningo  pipon  tajikamo- 
gwaban  iwi  takonamowatc.  Ikim  dac  endanakigo- 
banenak  mi  gotc  eta  i  modjikisiwagobanen  epitc 
songenindamowagobanen  ot  otenawiwa.  Baltha- 
zaran  otokimamiwan  ningotin  kitci  magocenigo- 
ban,  kakina  ot  okimansima  wikomagoban.  Eni 

abitawisiniwatc,  caie  eni  monjitogobanen,  anoki- 
mogoban  Balthazar  tci  pitcikatenik  ozawiconia 
gaie  gotc  conia  abadjitowin,  Nabikodonozoran  ka 
makandwenigobanen  Jenozaneming  daje  aiamie 
mikiwaming.  Ominikwagenan  win  tibinawe  Bal¬ 
thazar  gaie  kakinaokimansak  o  minikwagenawan. 
Kaiasikatc  dac  o  wabandanawa  pejikonindj  oji- 
piigemagatini  indaje  pakisanhiang  endaje  wisini- 
watc  wakitabik  ojipiigemagatini.  Apitci  kitci  se- 
kisi  okima,  o  nandwewema  kekitawenindaminigo- 
banena  gaie  memanda  gackitonigobanena  Babi- 
loning  endanakinidji :  kitci  nibina  kekon  wanh- 
windamawagoban  tci  kijikawatc  awekwenitoken 
ke  nisitawinaminikwen  gaie  ke  windamagokwen 
enansinaikatenigwen.Kasawatc  awia  kanake  pejik 
o  ki  nisitawinansin  ;  mi  wendji  eckam  ani  sekisigo- 
banen  kitci  okima  Balthazar.  Okimakwe  dacmika- 
wenimagoban  Danienan,mi  i  windamawatc  Baltha- 
zaran.  Wewib  dac  o  ki  mandweweman  kitci  okima 
Danienan,  kitci  nibina  kekon  o  wanhwindamawan, 
kicpin  gackitonitc  kitci  wewenint  windamagotc  a- 
nitok  enansinatenikwen.  Danien  otinan  kitci  oki- 
man  :  “  wekimawiian,  ganawenindamatizon  kaki- 
a  na  inikik  tebenindaman  :  waianhwindamagen, 
“  kotak  mij  kitcitwawisiwin  ;  enowek  nin,  ninga 
“  wabandan  mesinat  k,  gaie  ki  ga  windamon  eki- 
“  tomagak.  Ecpenindagositc  Manito  o  ki  minaba- 

u  nen  ki  micomisibanen  Nabikodonozoran,  oki- 
*‘  mawiwin,  mackawisiwin,  kitcitwawisiwin ;  mi 
“  ka  ondji  gotanenimigotc  kakina  eji  winzonidji 
“  anicinabe,  ot  ickwaienimabanen  wa  ickwaieni- 
“  madjin  ;  nanint  ot  icpenindagosihabane,  kota- 
“  ka  o  tabasenindamihabane,  win  enenindang,  ki 
“  ani  mini.  Mi  dac  iki  sasekawenindamomagati- 
“nikote;  mi  dac  ka  ondji  miwinanjaiganiwitc 
“  ot  okimawiwini  tesapiwaganing,  awesinsing  ki 
“  apitenindagosi.  Panima  ka  inenindang  win  ka^ 
c<  kina  kitcitwawisiwin  Kije  Manitong  wendjipa- 
“  magatinik,  mi  pitcinak  i  nodjimotc.  Enowek 
idac  gaie  kin,  ij  anawi  omicomisimatiban,  ka- 
a  win  ki  ki  abadjitosin,  kawin  ki  ki  tabasenin- 
“  dansin  ki  iaw  ;  ki  ki  nanapagandjia  wakwi  Te- 
((  benindang  ;  kawin  ki  ki  kitcitwawinasiwa 
“  genawenindamok  ki  pimatisiwin,  kakina  eni 
“  tipakonamok  eni  aindian.  Mi  ka  ondji  masina- 
“  tang  Kije  Manito  ondaje  wakitabik  onom  ani- 
<£  mitagosiwinan  :  Mane ,  7  he  cel,  P/iares.  Mi  oom 
“  ekitowinagwak.-MANE,  Kije  Manito  o  ki  akin- 
££  danan  kit  okimawikijikoman,  o  ki  kikinawadji- 
“  ton  acaie  i  tcagisenik. — Thecel,  ki  ki  tipapa^ 
“  nigo  tipapadjiganing  ;  onzam  dac  ki  nangis. — 
££  Phares,  kit  okimawiwin  kata  nenawinikate. 
“  Medesak  gaie  Persak  kata  minak.” 

Mi  gotc  iim  tebikatinik  acaie  ki  ijiwebatini  ka 

ikitotc  Danien.  Medesak  gaie  Persak  ki  pindikek 
Babiloning.  Kitci  kaketin  ki  ondamitagwaban, 
ningotiji  ki  inanikatamogwaban  kitci  ijidjiwani- 
nik  kitci  sipi  Euphrat  ejinikatek,  Mi  dac  indaje 
ka  ondji  pindikeckamowagobanen  iim  kitci  ote~ 
naw  iki  takonamowatc.'  Balthazar  nisawindiban 
kiki  kitci  nibina  ot  ockinikima.  Win  dac  Darius 
Medesak  ot  okimamiwan  mi  aam  meckot  ka 
okimakandang  Babilon. 


156.  Danien  o  pikwawan  Belan ,  Babiloning 
daje  manitokadjigan. 

Kitci  okiman  ondjita  sakihigogoban  Danien,  o 
witopamigon  tasin  kajigatinigin,  kawin  awia  kotak 
o  sakihigosin,  win  eta  Danien  awacamenj  o  sakihi- 
gon.  Babiloning  daje  anicinabek  tanagwaban  Ma- 
nitocican,  songa  manadjihagwaban,  Bel  ijinika- 
zonigoban.  Tasin  kajigatinigin  awi  acamagwaban 
mitaso  wan  acitc  nij  napanenak  nwackazodjik.. 
nimitana  gaie  manadjenicak  •  gaie  kitci  onagan 
ningotwasonagan  ka  miskwagamik  minahawindi- 
ban.  Mi  gaie  eji  manitokegobanen  kitci  okima  ; 
tasin  kajigatinigin,  ot  awi  ganonan  i  pagosenb 
mate  Belan.  Win  dac  Danien  mi  eta  Kije  Mani- 
ton  tepaiganagobanen  ;  ot  igon  kitci  okiman  Da- 
“  Wekonen  wendji  eka  gaie  kin  tipaiga- 

natc  Bel  eji  tipaiganangitc,  ni  Manitominan?” 
Ot  man  dac  Daniel  kitci  okiman  :  — Ket  na  nin, 
ni  manitokena  anicinabe  manitokadjigan?  Kakike 
pimatisi  menitokeian  Kije  Manito.  win  o  ki  kije 
nindan  wakwi  gaie  aki,  win  kakina  o  tibenima 
pematisinidji. — Anin  dac?  ikito  kitci  okima,  ka 
na  kit  inenimasiwa. — pimatisi — ni  Manitominan 
menadjihangitc  ?  Ka  na  ki  wabandansin  inikik 
getanowetc  tasin  kajigatinigin,  gaie  inikik  meni- 
kwetc  kamiskwagaminik  ? — Ot  inan  dac  Danien 
kitci  okiman,  pekic  i  papitc  :  “  wekimawian,  ka- 
win  waiejindizoken,  aam  menitokeieg,  anaming 
wabanonikiwi ;  wakitc  dac,  somanike-piwabikowi ; 
kawin  wikat  wisinisi.”  Ondjita  nickatisi  kitci  oki¬ 
ma,  o  nandwewema  memanitowisinidji  Belan 
naiagatawenimanidji,  ot  ina  :  — Eka  kwaiak  iji 
windamawisiweg — awenen  ako  getatc  inikik  eca- 
mintc  ki  Manitominan, — kakina  ki  gat  ickwaie- 
niminim.  Kwaiakwenimak  dac,  kikenindamojieg, 
— win  ondjita  Bel  i  gitagwen  inikik  ako  ecamintc, 
— win  gotc  kata  nisa  Danien  ;  onzam  ma  o  ki  pa- 
pijiman  ki  Manitominan.  Ikito  dac  Danien: 
“  Kwenatc  endian,  wekimawian,  ekiton ;  apitci 
ni  minwenindam ;  mi  ket  ingi,  ekiton.” 

Nijwasomitanawegwaban  memanitowisidjk  Be¬ 
lan  naiagatawenimagobanena  ;  kawin  akimasiwak 
ikwewak  gaie  abinotcenjicak.  Mi  dac  i  mamawi 

ijawatc  Danien  gaie  kitci  okima  Belan  ij  apinitc. 
Naiagatawenimagobanenak  Belan,  o  ganonawan 
kitci  okiman,  ot  inawan  :  “  Wekimawian,  kin  gotc 
ketcine  ki  gat  awi  atawan  Bel  ket  acamintc  gaie 
ke  minahintc  ;  ninawint  nitam  ninga  sakahamin 
Bel  endatc,  kin  ickwaiatc  ki  ga  pi  sakaham,  we- 
wenint  ki  ga  kipahan,  gaie  ki  ga  pikikaton  ic- 
kwandem  kitci  eka  awiak  kimotc  pindiketc;  ki  titi- 
binindjibizon  ki  ga  makokiwakaigen  kitci  eka 
awiak  kimotc  cenang.  Wabang  dac  kikijeb  ki  gat 
awi  pindike  ki  Manitominan  endatc,  eka  dac  win 
ki  gitasik  keget,  nongom  ket  acamintc,  manotc  ki 
gat  ickwaienimimin  ;  ki  gitatc  dac  win  keget,  win 
meckot  Danien  ki  gat  ickwaienima  paiapijinda- 
monang  ki  Manitominan.” 

Inenindamogwaban  :  kawin  ninga  kikenindago- 
sisimin  endotamang.  Anam  wisiniwagan  ickwan- 
demikateni ;  ka  mecnandjic  nagwasinon  i  kipin- 
deikatek.  Mi  endaje  kakik  wendji  natiwagobanen, 
kakina  inikik  ecamawapan  Belan,  winawa  meni- 
towisidjik,  kakina  kakik  o  nanatinawa  midjim, — 
win  Bel  kakina  mi  inikik  ketanowetc, — ot  inwa- 

• 

nawan.  Mi  dac  keget  ka  sakahaminitc  Belan 
naiagatawenimanidjin,  win  kitci  okima  o  ki  ona- 
ton  inikik  ako  ecamaw&tc  enasamikapawinitc 
Belan.  Danien  dac  anokimo  kitci  pidjikatenik 
pingwi  cingwabikone,  o  ki  piwibanitwan  kakina 

mitci,  Belan  endanitc  mitcisak  o  ki  piwibanitwan, 
o  wabamigon  kitci  okiman  endotang  Danien.  Mi 
i  sakahamowatc,  mi  dac  wewenint  i  kipahamo- 
watc,  gaie  i  pikikatamowatc.  Win  dac  kitci  okima 
o  titibinindjibizon  o  ki  kikinawatc  makokiwakai- 
gen,  mi  i  kiwewatc. 

Tebikatinik,  ki  awi  pindikek  Belan  naiagata- 
wenimadjik,  eni  iji  pindewagwen  ako  tasin  tebi- 
katinigin  i  nanatowatc  Belan  ecamimindjin.  Mi 
dac  kakina  minawatc  mamindjitc  i  ki  natovvatc. 
Waiabaninik  dac  kekijebawagatinik,  kitci  okima 
iji  Belan  endanitc,  iji  gaie  win  Danien.  Tegocino- 
watc  tcik  ickwand,  ot  igon  kitci  okiman  Danien  : 
“  Ka  na  ningotiji  pikokiwakickasinon  iki  pikika- 
tegiban  awia  kitci  ki  cenang  kimotc  ?  ”  Ot  inan 
dac  kitci  okiman  Danien:  “  Kawin  ningotiji  me- 
mandjic  pikokiwakickasinon.  ”  Ka  cenamowatc 
ickwandem,  enabiwatc ;  — Kawin  kekon  atesinini 
wisiniwaganing,  —  epitowetc  o  ganonan  Belan 
kitci  okima,  otinan:  “  Ondjita  keget  ki  kitcitwa- 
wenindagos,  Bel,  kawin  kinawickabaminagwasi- 
non  endian.  O  papihan  Danien  kitci  okiman, 
o  nakanan  pinama  kitci  okiman  i  pindikenitc,  ot 
inan  :  “  wabandan,  awenenak  okom  ka  papami- 
kanawedjik  mitcisak?  ”  Ot  igon  kitci  okiman: 
“  Ininiwak,  gaie  ikwewak,  gaie  abinotcenjicakj 
okom  pepamikanawedjik.  ” 

Ondjita  nickatisi  kitci  okima  ;  o  kakwedjima 
Belan  naiagatawenimanidji,  ot  ina  : — Andi  ka 
ondji  pindikeieg  ? — Ka  kikenindang  dac  ka  ondji 
pindikenitc  apitc  naiatinidjin  Belan  ka  iacami- 
mindjin,  mi  sa  kakina  ij  ickwaienimatc  Belan 
naiagatawenimanipane,  kiki  gotc  wiwiwa  gaie  o 
nidjanisiwa.  Ot  igon  Danien  kitci  okiman:  “  Ki 
minin  gotc  ni  kinawickimanitokadjiganinaban ; 
ke  wi  totawawaten  Bel,  ki  ka  totawa,  gaie  ij  omi- 
kiwamikawawindiban  ki  tibenindamonin,  ke  wi 
totamowanen  gotc  ki  ga  totan.  ”  Danien  o  pikwa- 
wan  o  kinawickimanitominibanen,  gaie  ij  omiki- 
wamikawimindiban  kakina  o  ki  pikwahan. 


157.  Kitci  wanikaning  indaje  genawenimindw a 
Micipicik ,  mi  epakinintc  Danien. 

Babiloning  endanakidjik  manadjihagwaban  mi- 
cikinebikon,  manitokegwaban,  mino  acamagwa- 
ban  kakik.  Ot  igon  kitci-okiman  Danien  :  “Kawin 
ki  ta  ikitosi, — kawin  pimatisisi  micikinebik ;  ka- 
win  oca  ceckwat  ni  manadjihasiwanan,  ki  ga  ma- 
nadjiha  gaie  kin,  ondjita  sa  ki  ga  wi  manitokena.” 
— Kamawin  manitowisi,  ikito  Danien, aam  kinebik 
menitokeieg  ;  potc  papamitawian  kitci  nisak,ninda 
nisa  epitc  eka  keget  manitowisik.  Kawin  mitik 
ningat  ondji  pakitewasiwasiwa  kitci  nisak,  ka  gaie 

cimagan  ningat  ondji  pajipawasiwa. — -  Ot  igon 
kitci  okiman  :  “  Ki  tibenindamonin  ke  wi  inapi- 
nanawaten.  ”  Inenindamogoban  kitci  okima  :  — 
Kawin  o  ka  nisasiwan  ni  kinebikominan,  keget 
menitowigwen./ — Danien  dac  o  ki  mamawi  ningis- 
wan  pikiwan,  pimite  gaie,  o  ki  acitinanan  minis i- 
san  ;  aindasokonewan  o  ki  tasoton,  mi  ij  acamatc 
kinebikon,  mi  dac  ij  ikitotc  : — Mi  iiam  ki  mani- 
tomiwaban,  ki  wabamawa  i  nipotc. 

Ondjita  ka  minwenindansik  Babiloning  endana- 
kidjik,  mii  mawandjihitiwatc,  ikitowak  :  “  Ondjita 
jodawininiwihitizo  kit  okimaminan,  o  ki  pikwa- 
wan  ni  Beliminan,  nongom  minawatc  o  ki  ni- 
san  ni  micikinebikominan,  gaie  o  ki  nisa  kakina 
naiagatawenimanipane  ki  Beliminabanen.  ”  Mi 
dac  i  nansikawawatc  ot  okimamiwan,  ot  inawan  : 
— Tibenindamojicinam  Danien  ;  eka  tibenindamo- 
jian  ,  ki  ga  nisinimin  kin  meckot  gaie  endatcieg 
endan. — Mi  dac  keget  kitci  okima  —  ondjita 
ninga  nisigo, —  enenindang;  mi  dac  indawatc 
onawins  avvikockatc  i  pakitenindamagetc  Da¬ 
nien,  ondjita  ot  anawi  mindanan.  Mi  dac  i 
ponabiginiganiwitc  anamakamik  ij  asawindwa- 
banen  micipicik.  Ningotwaso  kon  o  ki  witapima 
micipici,  nijwatcinigoban.  Inikik  ka  witapimago- 
banen  Danien  ini  matci  awesinsa,  kawin  napitc 
keko  ki  acamasiwindwaban  mi  dac  kitci  amwa- 

watc  Danielian,  inenimawindwaban.  Ka  sa  awatc 
n ingot  o  totagosi  Danien. 

Mi  iim  apitc  Abakik  pimatisigoban  Joda wa¬ 
king  ;  o  ki  kijizanatok  midjim  kitci  awi  acamatc 
enokitagodji  ot  aking,  keckackidjikenidji.  Na- 
naitak  dac  ij  awi  acamatc,  o  ganonigon  Anjeni- 
wan,  ot  igon  :  “  Awi  acam  Danien,  Babiloning 
kipaiganiwi,  micipici  ij  apinitc  o  witapima.  Ot 
inan  dac  Anjeniwan  Abakik  :  Kawikat  ningi  wa- 
bandansin  Babilon,  ka  gaie  nin  da  kikenindansin 
endaje  kipawawindwawen  micipicik. —  Tec  igotc 
Anjeniwan  ot  otapinigon  Abakik,  octikwaning 
ominisising  ot  ani  takonigon  ij  ani  madjiwinigotc. 
Mi  dac  tec  igotc  ij  awi  pakitinigotc  tcik  aii  enda- 
ji  kipaiganiwinitc  Danienan.  O  matwe  ganonigon 
Danien  Abakikon,  ot  igon  :  Danien,  kin  Kije 
Manito  enokitawatc,  taka,  otapinan  oom  midjim 
pa  nindahik  Kije  Manito.  O  mamoiawaman  Kije 
Maniton  Danien,  ot  inan  :  “Tebenimin,  keiabatc 
ki  mikawenim ;  kawin  ki  pakitenimasiwak  saia- 
kihikik.”  . 

Mi  i  pasikwigobanen  Danien  kitci  wisinitc. 
Tec  igotc  Anjeniwan  minawatc  kcki  o  ki  awi  pa- 
kitinigon  Abakik  i  ki  ondji  onbinigogobanen.  Win 
dac  kitci  okima  najwaso  kijigatinik  ot  awi  wa- 
bandan  kitci  wanikan,  inenindamogoban  :  kwai- 
akwenindagwatc  ki  tapinetok  Danien,  o  ki  amogo- 

tokena  micipici,  inenindam,  mawi  gaie  pekic  epitc 
sakihatc  Danienan.  Mi  dac  i  kijikabangetc  aii  ij 
apinitc  micipici. — Maka  !  epitowetc  ikito  i  waba- 
matc  Danienan  pekatc  i  witapimanitc  micipici, 
ondjita  kin  nicike  ki  Kije  Manitow,  kin  tepaiga- 
nik  Danien;  kin  ondjita  ki  manadjihigos,  kin 
menadjihik  Danien  !  Mi  dac  i  wikobiilintc  Da¬ 
nien  ;  meckot  dac  ka  ikitopanek  :  Tibenindamo- 
jicinam  Danien ,  ki  apakidjiganiwiwak  micipici- 
wacing  ;  tec  igotc  ot  amogowa  micipici.  Mi  dac 
ij  ikitotc  kitci  okima  :  “  Kekona  kitcitwawinintc 
“  enigokwakamigak,neta  agwacingetc  Kije  Mani- 
“  to  !  Kekona  tipaiganigotckakina  anicinabe  aam 
“  memanda  gackitotc  Manito  !  Kekona  kikeni- 
“  migotc  kakina  aianikatc  ket  anicinabewinidji 
“  nongom  i  ki  agwacimatc  Danienan  micipiciwa- 
u  cing  !  ” 


158.  Aswerus  o  witikeman  Jo  daw  in  in  ikwensan 
Isten  ejinikazon igobanen . 

Suz  ejinikatek  kitci  otenaw,  mi  endanakigoba- 
ben  kitcitwa  kikang,  Isten  ijinikazogoban.  Ki  ni- 
ponigoban  o  nikihigo  tabiskotc,  osan,  o  kin  gaie. 
O  micomen  jan  eta  pimatisinigoban,  Madoce  ij  ini- 
kazonigoban,  mi  wan  inim  ka  nitawigihigodjin,  o 
ki  otanisikanigon.  Kitci  mino  anicinabewigoban 

Madoce,  jodawininiwigoban.  Nabikodonozor  api- 
tc  ka  cagodjihagobanen  Jodawininiwa,  ki  takobi- 
nawindiban  Madoce  gaie  ki  ijiwinawindiban  Sli¬ 
cing,  kiki  o  tcinawendagana,  nibina  gaie  witc 
anicinabe  ;  kinoenj  pinama  ki  animisik  Madoce, 
kiki  wikanisibanen  ot  anisini  ;  awakaning  apite- 
nindagosigwaban.  Keg  apitc,  maiadji  okimawigo- 
banen  ocki  okima,  Aswerus  ijinikazogoban,  ka- 
win  acaie  gwetc  ki  animisisik.  Enowek  kawin 
micic  tipaigesigwaban  ot  aiamiewiniwa ;  kimotc 
gotc  tij^aigegwaban  ij  inenindamowatc  :  onzara  o 
cingenindanawa  nind  aiamiewininan  Suzing  daje 
anicinabek,  mi  wendji  kimotc  aiamiawagobanen, 
kitci  eka  papinodjikatenik  ot  aiamiewiniwa.  Son- 
ga  pagosenimagwaban  Kije  Maniton,  anamite 
gotc  pagosenimagwaban  i  mikawenindamowatc  o 
kitci twa  aiamie  mikiwamiwa  Jenozaneming  enda 
goninik.  Kitci  kwenatciwigoban  Isten,  kitci  ka- 
kitawenindamogoban  gaie. 

Iim  apitc  kitci  okima  Aswerus  kikenindagosi 
enigokv/ak  kitci  otenang  Suz,  o  maia  otenang  i  wi 
owitikemaganitc.  Nibina  kikangowak  ij  ineninda¬ 
mowatc — kekona  ki  okimakwewian  ! — apitci  wa- 
\vejiogwaban.  Win  dac  Isten  ij  anawi  kakanzo- 
mintc  kitci  wawejiotc,  kawin  napitc  papamenin- 
dansigoban  wawejiowin ;  kawin  ni  nandawenin- 
dansi  kitci  okimakwewian,  kwatisian  nange, 

inenindizogoban,  mi  neta  kitci  cawenimitc 
Kije  Manito  kitci  minwenindamihak  nind  iji 
pagosenima,  inenindamogoban.  Epitc  tabasenin- 
damitehegobanen  Isten,  o  ki  kitcitwawihigon 
Kije  Maniton  ;  endatciwagobanen  kakina  kwaie- 
nawidjik  kikangowak,  mi  waam  Isten  ka  ota- 
pinigotc  kitci  okiman  :  kinawe  ki  kijikabandjika- 
teni  o  nibwakawin,  ot  icpenindizosiwin,  o  mi- 
no  inatisiwin  gaie  ;  ikim  dac  aianawi  apitci  wawe- 
jiodjik  kikangowak  kawin  napitc  o  ki  minweni- 
migosiwan  kitci  okiman. 

Ki  kitci  wikonge  Aswerus  apitc  watikematc  Is- 
tenan,  ondjita  kitcitwa  tesapiwaganing  o  ki  na- 
matapihan,  o  ki  pisikonan  gaie  iim  kitci  okimakwe 
wiwakwan.  Kinawe  dac  tci  kikenindagwatinik  o 
•witikendiwiniwa,fgaie  pekic  kitci  modjikenindami- 
nitc  kakina  ot  ockinikima,  oki  iji  cawenima  kakina 
mesinaigenidji,  nond  inikiktci  kijikazonitc  ;  kaki¬ 
na  gaie  otenawikang,  anotc  kekon  ki  mamikiwego- 
ban  ketci  apitenindagwatinik.  Mi  dac  keget  i  mod- 
jikakamikisiwanogobanen  enigokwakaking  endaje 
kitci  okimawigobanen  Aswerus.  Win  dac  Isten  ij 
anawi  kitci  okimakwewitc,  kawin  ondji  sasekawe- 
nindizosigoban  ;  kawin  napitc  ot  ondji  wanikesin 
ot  aiamiewin,  ij  anawi  witapimatc  eiamiasinigon. 
Ka  gaie  ot  ondji  manenimasiwan  o  micomenjan,  ij 
anawi  kitci  kitcitwawenindagositc,  i  kitcitwaweni- 

migotc  kakina  Aswerusan  ot  ockinikimini.  Mi  sa 
gotc  pejikwan  monjak  ejitehegobanen  Isten  ;  mi 
sa  gotc  pejikwan  monjak  ka  iji  piz’indawatc  inim 
Madocen  ka  nitawigihigodjin,  megwatc  gotc  ij 
abinotcinjiciwitc  eji  naitawagobanen. 


159.  Madoce  gciie  Aman/i. 

Eko  okimakwewigobanen  Isten,  tasin  kajiga- 
tinigin  ijagoban  Madoce  endanitc  okimakwen  i 
wi  kikenimatc  ket  aindinikwen.  Ningotin  dac  ij 
ijatc,  o  matwe  nondawa  n ij  okimansa  i  tajinda- 
minitc  kitci  nisanitc  kitci  okiman.  Madoce  dac 
ketci  mino  anicinabewigobanen  o  wi  kikeninda- 
monan  kitci  okiman  ka  initang,  mi  dac  i  windama- 
watc  Istenan  tci  windamawanitc  o  nabemini.  Ka 
kikenindang  kitci  okima,  mi  acaie  i  tipakoniga- 
niwiwatc  ikim  okimansak,  mi  dac  eji  pakiteninda- 
gosiwatc  tci  nisindwa.  Mi  dac  ij  anokimotc  As- 
werus  kitci  ojipiikatenik  o  masinaiganing  iim  ka 
ijiwebatinik. 

Endatcinigobanen  ot  okimansima  aam  Aswerus 
pejik  Amanh  ijinikazogoban  ;  mi  aam  maiawandji 
kitci  apitenindagosigobanen  okimanang  inakak. 
Kakina  kitci  anotaganak,  kakina  okimansak,  ka¬ 
kina  gotc  kije  ininiwak  aianawi  kitci  kitcitwawi- 
sidjik  inenindagosigwaban  kitci  nipakwitawawatc 

mim  Amanhian  waiabamawadjin,epitc  manadjiha- 
watc.  Win  dac  Madocekawin  totawasigoban  kitci 
nipakwitawatc  Amanhian  ;  o  ki  nickihan  dac  inim 
ecpenindizonidjin  okiman,  ij  eka  win  manadjiha- 
sik.  Mi  dac  ekitokwen  o  tehing  anamiteh  aam 
Amanh  tci  pakitenindagosinitc  Madocen,  kakina 
gotc  gaie  Jodawininiwa  inikik  win  Aswerus  naiaga- 
tawenimatc.  Mi  dac  acaie  ij  awi  mijimakwen*,  ot 
awi  windamawan  Aswerusan,  anotc  ot  ainan,— kitci 
matci  anicinabek  oca  ikim, — ot  inan.  Keg  dac  o 
ki  gackihan  kitci  okiman  anotc  ij  inadjimotawatc. 
Mi  dac  acaie  ij  ojidjikatek  masinaiganan  anotc 
tci  kikenindagwak  i  pakitenindagosiwatc  kakina 
Jodawininiwak,  kaiacawatat  gaie  iim  apitc  kijik 
tci  nisindwa.  Keget  kitci  minwenindam  Amanh  ; 
minawatc  kotak  ka  onzam  sasekawenindizotc  eni 
ondji  ijiwebatinik. 


160.  Madocen  o  kakanzomigon  Iste?i  kitci  nansi- 
kawdtc  Aswerusan . 

Apitc  kakina  kekenindagwak,  kitci  kokwani- 
sakenindamok  pekitenindagosidjik  ;gaie  win  Ma- 
doce  kitci  sekisi.  Ot  iji  pagoseniman  dac  Kije 
Maniton  :  “  Tebenimin,  ot  inan,  Tebenimin,  kin 
eka  keko  pwaianawitosiwan,  kakina  kekon  te- 
4£  benindaman  eni  aijiwebak,  kawin  awia  o  ta 

“  andjitosin  ki  mitonenindjigan,  kicpin  ki  inenin- 
“  daman  tci  pimatisimagak  nind  inonzowininan 
“  Jwadawininiwiang.  Kakina  kekon  ki  ki  kijenin- 
u  dan,  kakina  kekon  ki  tibenindan,  kawin  awia 
“  o  ta  manenindansin  ki  kitcitwawisiwin.  Kinka- 
“  kina  kekon  kekenindaman,  ki  kwaiakwenim  eji- 
££  teheian  ;  kawin,  i  sasekawenindizoian,  ningi 
“  anwetansi  Amanh  kitci  nipakwitawak,  ka  gaie 
“  ningi  papinenimasi,  ka  gaie —  meckot  nin  tci 
“  kitcitwawinigoian, —  ningi  ondji  papamitansim 
“  tci  manadjihak  aam  Amanh.  Kikenindamanban 
“  kitci  ondji  pimatak  nind  inonzowininan,  non- 
41  gom  gwetc  ninda  odjindamawa  iki  pimi  tako- 
11  kite.  Ningi  gotan  sa  win  meckot  kitci  totawak 
*£  anicinabe  enenindagwak  kitci  iji  kitcitwawinak 
££  Tebenimitc  Kije  Manito,  mi  ka  ondji  anweta- 
man  kitci  nipakwitawak  wa  Manitowihitizotc 
“  Amanh.  Nongom  dac,  Tebenimin,  cawenim  kit 
“  anicinabemak ;  ki  wabandan  ma  ij  ickwaieni- 
“  miiamindwa  cangenimiiamindjik  ;  kawin  papi- 
C£  nenimiieken  kit  anicinabemak.  Tepwetawicin 
££  eji  pagoseniminan  ;  meckotonan  nongom  eji 
£<  gackenindamang  meckot  kitci  minweninda- 
££  mang  ;  ganawenindan  ni  pimatisiwininan  keia- 
££  bate  tci  kitcitwawenindamang  kit  inonzowin,  ka 
(£  gaie  kipitoneniieken  anicinabek  neeike  kitcitwa- 
££  winikik.  ,5 

Mi  dac  i  nindahatc  kitci  okimakwen  iim  masin- 
aigan  ka  ojitonitc  Amanh,  ot  inan  gaie  kitci  ga- 
ganotamawanitc  witc  anicinabe,  kitci  awi  gano- 
nanitc  kitci  okiman.  Apitci  kitci  animenindamo- 
goban  Isten  ;  ijitwaganiwanogoban  ma  iim  apitc 
Suzing  tci  eka  awiak  awi  madji  pindikesik  kitci 
okiman  ij  apinitc  ;  kicpin  awiak  awi  madji  pindi- 
ketc  eka  nandwewemigotc  kitci  okiman,  mi  gotc 
i  nisawindibanen.  Nindawatc  otipadjimotawan  Is- 
ten  o  micomenjan  wendji  animenindamogobanen, 
ot  inan  gaie  :  “  Anin  dacket  iji  gackitoian  tci  awi 
ganonak  kitci  okima  ?  acaie  niso  mitana  taso  ko- 
nagat  eko  wabamasiwak.  ”  Ot  igon  dac  Madocen  : 
“  Kawin  inenindanken,  onzam  kin  indaje  ij  apin 
“  kitci  okima  endatc,  mi  ket  ondji  cawenimigon. 
“  Kicpin  iim  ondji  eka  ningot  ikitoian,  kicpin' 
“  gotanenindaman  kitci  nansikawatc  Aswerus, 
“  kitci  gaganotamawatwa  kite  anicinabek,  win 
“  Kije  Manito  o  ka  mikan  ket  ondji  nodjimohatc 
“  Jodawininiwa  ;  kin  dac,  ki  ga  nip,  nisigowining 
“  ki  gat  inenindagos,  agatenindagwatong  ki  ga 
“  tapine.  Koni  gaie,  mitok  ondji  ka  ondji  ine- 
“  nindagosin  kitci  okimakwewian,  keck  apitc  tci 
“  witokawiang,  nongom  dac  ejiwebak.  ” 

Isten  o  kitci  kockotawan  eji  ganonigotc  o  mi¬ 
comenjan,  eji  song  apenimonitc  Kije  Maniton. 
Ot  iji  nakwetawan  dac  gaie  win  :  “  Aw  isa,  ot 

inan,  kakina  mawandjih  Jodawininiwak  Suzing 
endanisidjik ;  niso  kon  kiigocimok,  songa  pago- 
senimik  Kije  Manito  kitci  songiteheckawitc  kitci 
tian  nongom  enenimin.  Gaie  nin,  songa  ningat 
aiamia  niso  kon  inikik,  ninga  kiigocim  gaie,  nind 
anotaganikwemak  nigat  anonak  kitci  kiigocimo- 
watc  gaie  winawa  ;  mi  dac  kitci  awi  otisak  kitci 
okima  ij  anawiondjihitinaniwang.  Manotc  ninga 
pakitenindan  ni  pimatisiwin  tci  pimatisihagwa 
nitc  anicinabek,  manotc  ninga  nisigo,  kicpin  ond- 
jita  enenindagwatokwen. 


161.  Isten  enasatn  apinitc  kitci  okirnan. 

Kawin  wikat  kekon  ki  ta  madji  inanokisimin 
tci  eka  pinama  aiamiang.  Mi  sa  ka  totamogoba- 
nen  Isten  ;  i  pagosenimagobanen  Kije  Maniton, 
ikito  :  “  Tebenimin,  kin  nicike  ondjita  wekima- 
“  wian,  witokawicin  nongom  apitci  i  wawanenin- 
u  daman  ;  kin  ma  eta  ki  ta  ij i  gackito  tci  witoka- 
ii  win.  Kikenindamojicin  ket  iji  kakitawikijweian 
“  apitc  ganonak  kitci  okima  ;  ket  na  keko  ki  pwa- 
a  nawiton?  Enabigis  witokawicinam,  nodjimohi- 
4(  cinam,  Tebenimin,  kin  eta  nind  apai^ven  ki  iaw. 
il  Ki  kikenim  nongom  eji  animenindaman,  ki  ki- 
11  kenim  gaie  ij  eka  nandawenindamanban  kitci 
kitci twawinigoian.  Kawin  wikat  ningi  minawa- 

nikwenindansi,  panima  eta  geganoninan,  Tebe- 
“  nimin.  Enabigis,  kin  eka  keko  pwaianawitosi- 
“  wan,  pizindaw  kin  eta  epenimodjik  ki  iaw.” 

Ka  ickwa  kiigocimowatc  gaie  aiamiawatc  niso 
kon  inikik,  acaie  Isten  wawejio,  opisikanan  maia- 
wandji  onicicininigin  o  konasan.  Mi  dac  i  nansi- 
kawakwen  kitci  okiman  ij  apinitc,  acitc  ot  anota- 
ganikweman  ot  ani  widjiwan,  pejik  gaie  pemisa- 
kiginamagodjin  o  konas.  Pandikewatc  sa  ki  na- 
matapin  Aswerusan  ot  okima-tesapiwaganining, 
gotc  aiapitci  wasikotenik  ij  ozaw-coniakatenik 
gaie  anotc  ockinjikokadjigan  megwe  ozawiconiang 
gotc  sakikwebiwan.  Kitci  nickatcinagosin  kitci 
okiman ;  i  wabamatc  dac  Isten,  apitci  ij  iji  nickat- 
cingweninitc,  mi  gotc,  eickotinsiwanagabinitc,  mi 
gotc  eji  nikabandang.  I  wabamatc  Aswerus  i  pan- 
gicininitc  Istenan,  tec  igotc  o  kwekenindamihigon 
Kije  Maniton,  tci  cawenindamitehetc  sa  ot  ineni- 
migon.  Mi  gotc  eji  nisandawetc,  ot  awi  nawadji- 
binan  o  witikemaganan  :  “  Ivawin  sekisiken,  Isten, 
ot  inan,  nin  genoninan  watikemian,  kawin  seki¬ 
siken,  ka  napitc  keko  ki  gat  ondji  tisi  i  ki  nansi- 
kawin  :  ket  na  kin  ondji  ijidjikate  nipowinimasi- 
naigan  ?  Nind  okimawiwinisakaon  tanginan.  ” 
Kawin  dac  o  nakwetagosin  Aswerus  o  witike¬ 
maganan,  mi  dac  ij  otapinang  ot  okimawiwinisa¬ 
kaon,  o  tangawan  dac  pekic  ij  mate  :  “  Wekonen 

nendawenindaman,  Isten  ?,  Misawatc  abita  nind 
okimawiwin  nandawenindamawin,  mi  gotc  ket  iji 
mininanban.  ”  Ikito  dac  Isten  :  “  Tebenimin, 
migwetc  eji  ganonjian.  Iji  cawenimicin  kitci  awi 
ijaieg,  Amanh  gaie,  endaian  nongom  ongajigak, 
kitci  mamawi  wisiniang,  wendji  pi  wikominan, 
Tebenimin.  ”  — Oh,  ikito  Aswerus,  ningat  ija,  nin- 
gat  ijamin  Amanh  ;  mi  dac  i  nandwewemintc 
Amanh  kitci  totang  enenimigotc  kitci  okimakwen. 


162.  Ka  iji  kitcitwawihintc  Madoce. 

Ijitokenak  dac  kitci  okima  gaie  Amanh, Istenan 
ij  apinitc.  Ot  inan  dac  Isten  kitci  okiman :  “  Mi- 
nawatc  wabang  pitc  ijakeg,  pi  witopamicikeg,  mi 
dac  pitcinak  tci  windamonagok  enenindaman.  ” 
Kitci  minwenindam  Amanh  ij  ani  kiwetc  ka  iji 
kitcitwawinigotc  kitci  okimakwen, — anic  dac  ka- 
win  ako  kinwenj  minwenindansik  metci  anicina- 
bewidjik.  — Ij  ani  sakaang  akwatcing  kitci  oki¬ 
makwen  endanitc,  o  wabaman  Madocen  i  nana- 
matapinitc  ickwandeng ;  ka  dac  kanake  nab  pasi- 
kwisin  tci  kitcitwawinigotc.  Acaie  kitci  pikinong 
inenindam  megwatc  i  kitci  minwenindang,  acaie 
o  mikwenindan  i  kitci  cingenimapan  inimkitcitwa 
ikiwenzian.  Ka  tagwicing  endatc,  o  mawanjiha  o 
tcinawendagana,  witckiwenhia  gaie  o  witikemaga- 

nan  gaie,  Zares  ijinikazonigoban,  mi  dac  ij  ani 
tipadjimotawatc  eji  wanatisitc  gaie  i  manenitc  o 
nidjanisa,  gaie  ka  ij i  kitci  kitcitwawinigotc  kite! 
okiman,  gaie  ikitowitok  keiabatc  Amanh  :  “  Win 
gaie  kitci  okimakwe  kawin  awian  kotakan  o  ki 
“  wikomasin,  nin  eta  tci  awi  witopamagwa,  mina- 
“  watc  gaie  wabang,  ningat  awi  witopama  kitci 
41  okimakwe,  ninga  widjiwa  kitci  okima.  Keget 
“  anawi  ni  kitci  cawenindagos,  enowek  dac,  kawin 
“  kanake  nab  nin  da  iabatenindansin  oom  kaki- 
u  na,  inikik  ke  wabamawaken  aam  jodawinini  Ma- 
“  doce  kitci  okiman  ot  ickwandemining.  ”  Ot  igon 
dac  o  witikemaganan  Amanh  r  “  Ki  ta  anokim 
sa  tci  onakomodjikatek  apitci  icpiming,  wabang 
dac  kikijeb  ki  gat  awi  kakwedjima  kitci  okima 
kitci  pakitinamok  indaje  tci  akodjiganiwinitc  Ma- 
docen.  Mi  dac  ket  iji  gackitoianban  tci  eka  ningot 
inenindaman,  tci  ijan  dac  i  wikomik  okimakwe.  ” 
Iji  minwenindam  Amanh  eji  matci  kikinoama- 
wintc  ;  mi  dac  gotc  tec  ij  anokimotc  tci  onakomod- 
jikatenik  nano  mitana  taso  toskwan  tci  apitanik. 

Madoce  dac,  ka  kanake  nab  ningot  inamaniso- 
si  acaie  ij  ickwaienindagositc.  Anic  dac  Kije  Ma- 
niton  kakina  kekon  kekenindaminidjin  o  gana- 
wenimigon.  Iim  tebikatinik  kitci  okima  ka  kana¬ 
ke  pangi  ondji  nipesi,  mi  dac  iim  ondji  kitci  naki- 
ka  ka  ondji  tanasak  Kije  Manito  nodjimohatc 


Madocen.  Ij  eka  napitc  minwatisisik  kitci  okima 
ij  eka  ki  nipatc,  o  nandawenindan  dac  tci  nabo- 
watamawintc  ot  okimawiwinitipadjimowinimasi- 
naigan.  Iaam  dac  naiabowatang  masinaigan,  mi 
nanaitak  iim  naiabowatang  i  masinatenik  ka  to- 
wagobanen  ikim  nij  okimansak  wa  nisagobanenak 
kitci  okiman,  win  dac  Madoce  i  ki  kikenindamo- 
natc  kitci  okiman.- — Anin  dac  nab  ka  iji  kijika- 
wintc.  Madoce  i  ki  tipadjimotc,  ot  inan  kitci  oki¬ 
ma  naiabowatamagodjin  ? — Ivawin  kanake  keko, 
otigon. — Kitci  agatci  Aswerus  ka  iji  waniketc, 
tec  dac  gotc  nindawatc  wewenint  o  wi  kijikawan. 

Megwatc  i  mamitonenindang  ke  totamogwen  tci 
wewenint  minwenindamihatc  Madocen,  acaie  wi 
pindiketok  awia  kitci  ganonagwen  kitci  okiman. 
Awenen  pemwewekisinecinogwen  pikisanhiang, 
ikito  Aswerus  ?  Ot  inawan  dac  :  Amanh  isa. — Mi 
dac  ekitotc  Aswerus :  Kata  pi  pindike  ondaje.  Mi 
■dac  keget  i  pindikanintc  Amanh  ij  apinitc  kitci 
okiman.  Inenindamogoban  : — ninga  pagosenima 
kitci  pakitinamawitc  kitci  akonak  Madoce, — mi 
wendji  wiganonagobanen  kitci  okiman.  O  kakwe- 
djimigon  dac  kitci  okiman,  ot  igon  :  Anin  ke  to- 
tawindiban  awiak,  kicpin  apitci  wi  kitcitwawini- 
gotc  kitci  okiman  ? — Inenindam  dac  ketci  sase- 
kawenindizotc  Amanh  :  awenan  dac  kotakan  ket 
iji  kitcitwawinapanen  kitci  okima,  nin  sa  eta  ?  Mi 

dac  i  nakwetawatc  kitci  okiman,  ot  inan  :  “  Inim 
sa  \va  kitcitwawinadjin  kitci  okima,  inenindagosi 
kitci  okima  okonasan  kitci  pisikonatc,  gaie  tibi- 
nawe  kitci  okiman  o  pepejikokackwemini  o  kat 
awan  tci  papamipaigotc,  gaie  o  kitcitwa  wiwakwa- 
nini  kitci  okiman  tci  pisikonintc  kata  ineninda- 
gwatini,  okimansan  dac  maiawandji  apitenindago- 
sinidjin,  tci  pimitakwabikinamagotc  tci  piminika- 
nitc  pekic  tci  pimiikitonitc  kitci  otenang  :  Mi  sa 
eji  kitcitwawindtc  kitci  okima  awian  wa  kitcitwa¬ 
winadjin.  ”  Ot  igon  dac  kitci  okiman  :  “  Madjan 
sa,  awi  totaw  kakina  ekiton  aam  jodawinini  Ma- 
doce  agwatcing  naianipawitc ;  aiangwam  wewe- 
nint  kakina  totaw  nongom  ka  ikiton.” 

Amanh  sa  dac  acaie  o  pitcikonaiehan  Madocen 
okima  agwiwinan  o  pisikonan,  gaie  ot  onbipaigo- 
han  ka  onbipaigonitc  tibinawe  okiman  o  pepeji¬ 
kokackwemini.  Mi  dac  ij  ani  nikanitc  Amanh  pe¬ 
kic  i  pimi  ikitotc;  Mi  sa  eji  kitcitwawmintc  awia 
etienimigotc  kitci  okiman  kitci  iji  kitcitwawin intc. 
Ka  ickwakamigak,  mi  gotc  minawatc  koki  ewi 
tanisitc  kitci  okiman  ot  ickwandemining  Madoce, 
epitc  eka  gwetc  papamenindansik  ka  iji  kitcitwa- 
winintc ;  mi  eta  eji  kitci  animenindang  i  wi  nod- 
jimohatc  witc  anicinabe  Jodawininiwa,  gaie  tci 
mino  apinitc  Istenan.  Iaam  dac  Amanh  ani  kiwe, 
kitci  gackenindam,  gaie  kitci  kokwanisakiagatci. 

Mi  sa  ka  iji  gackitamatizotc  onzam  i  sasekawe- 
nindizotc. 

Mi  sa  ako  naningotinon  eji  pasanjeigetc  Kije 
Manito  tec  ondaje  wakitakamik. 


163.  I pas anjeiganiw it c  Amanh. 

Kitci  kokwanisakikitazogoban  Amanh,  o  win- 
damawan  o  witikemaganan  gaie  witckiwenhia  ka 
iji  kitci  agatcitc.  Megwatc  dac  gotc  i  tipadjimotc, 
pi  andwewendjiganiwi, — ki  nandwewemik  kitci 
okimakwe, — in  a. 

O  ki  witopaman  dac  kitci  okiman,  endanitc 
gotc  kitci  okimakwen.  Megwatc  i  wisiniwatc,  ot 
inan  Aswerus  Istenan  :  “  Windamawicin  sa  dac 
“  anin  enenindaman,  wekonen  nendaweninda- 
“  man.  Ki  ga  minin  wibatc  anitokgotc  ket  iji  pa- 
4,/  gosenimiwanen,  misawatc  abita  nind  okimawi- 
“  win  nandawenindaman,  misa  gotc  ket  iji  mini- 
“  nan.” — “  Tebenimin,  ikito  Isten,  kicpin  cewe- 
nimiwanen,  enabigis  pimatcihicin,  gaie  kakina 
nitc  anicinabek  jodenang  ka  pi  ondjipadjik,  ena¬ 
bigis  pimatcih  ;  ningi  iji  pakitenindagosimin  ma 
nin  gaie  nind  anicinabemak  Jodawininiwak  tci  ta- 
takokanigoiang  gaie  kitci  kickikwehogoiang.  Nin- 
dawatc  win  atawaniwiangiban  tci  awakaniwiang, 
ka  gwetc  ningot  ninda  inenindansimin  :  nongom 

cangenimiiamintc  Jwadawininiwiang,  kin  tibina- 
we,  ketci  okimawian,  ki  manenimik,  ki  waiejimik, 
ki  papinotag  ;  kin  tibinawe  o  matcitehewin  kit 
apakansikagon.” 

“  Awen  dac  aam,  ikito  Aswerus,  ket  iji  gacki- 
totc  tci  totang  iim  ekiton  ?  ” — Ikito  dac  Isten 
“  Mi  sa  waam  Amanh  waiabamatc,  ketci  kokwa- 
nisakenimiiamintc.”  Ka  kanake  ningot  ikitosi 
Amanh  epitc  niningi  sekisigobanen.  Apitci  kitci 
nickatisigoban  Aswerus,  ot  ininamawa  ot  anota- 
gana,  mi  dac  ij  agoingwebinintc  Amanh.  (mi  en- 
dotawawindwabaneii  eckwaienindagosidjik  kitci 
nisindwa.)  Mi  dac  i  madjiwidjiganiwitc. 

Pejik  dac  okimans  ot  inan  kitci  okiman  :  “  ki 
onakomotonaban  oca  Amanh  endatc  wa  daje 
akonatc  Madocen,  nano  mitana  taso  toskwan  apit- 
ani.  ”  ikito  dac  Aswerus  : — Win  sa  Amanh  ki  ta 
akonawa  indaje  wibatc,  enenindagositc  tci  ani 
ainditc,  win  meckot  kitci  akodjing  wa  daje  ako- 
napan  Madocen. 

Mi  sa  ka  iji  gackitamatizotc  Amanh.  Win  dac 
meckot  Madoce  o  ki  nabickawan  Amanhian  ena- 
nokinipan  ;  o  ki  minigon  kitci  okiman  ka  iji  mi- 
nawindibanen  Amanh  ;  o  ki  pikobiton  gaie  iim 
matci  masinaigan  ka  ijidjikategobanen  ij  ickwaie- 
nindagosiwatc  Jodawininiwak. 

164.  Aiamiewin  ondji  ncina  Eleazar. 

Antiokis  ijinikazogoban  kitci  okimagoban,  ond- 
jita  nickenimagoban  eiamianidji,  inenindamogo- 
ban  : — Kekona  ki  gackihagwa  kitci  eka  aiamia- 
watc  ?  Nibina  o  ki  ickwaienima  kitci  nisimintc 
eiamianigobanena.  Pejik  kije-ininiwigoban  iim 
apitc,  Eleazar  ijinikazogoban,  songa  aiamiagoban. 
Mi  dac  ij  anonindwa, — Antiokisan  ot  anonigowan, 
— matci  anicinabek  kitci  kakanzomawatc  inim  kit- 
citwa  ikiwenzinhian  kokoc  wiias  kitci  midjinitc. 
(Songa  kinahamawagoban  iim  apitc  Kije  Manito 
Jodawininiwa  kokoc  wiias  kitci  midjinitc).  Win 
dac  Eleazar  ondjita  songa  gotc  kakanzomawindi- 
ban  kitci  midjitc  kokoc  wiias  ;  epitc  songa  wi  tep- 
wmvatc  kitci  midjinitc,  tawanonawindiban  awikoc- 
katc  kitci  cakamonintc,  gaie  inawindiban  :  u  Eka 
midjian,  kwaiak  ki  gat  ickwaienindagos,  ondjita 
wi  tepwe  kitci  okima  ka  anonjiiamintc,  ondjita  kit 
inenimik-kitci  midjian  kokoc  wiias.  ”  Mi  enawin- 
dibanen  Eleazar.- 

Mi  dac  i  wabamigotc  witckiwenhia,  o  caweni- 
mawan  endotawimintc, —  kekona  ki  pimatiskc 
nitckiwenhinan  ? — ot  inenimawan.  Kimotc  dac 
o  ganonigo  Eleazar  witckiwenhia,  ot  igo  :  “  Pe¬ 
king  wiias  ningat  atonanan,  mi  dac  kitci  wisinin, 
— mizan  sasakiwidjigan  wiias,  kokoc  wiias  o  mid- 

jin, — ki  gat  inenindagos,  mi  dac  kitci  eka  ningot 
totagosiwan.  ”  Ot  anawabandamawa  o  matci  ca. 
wenindjikewinini,  mitonenindizo  caie  ij  anikikatc, 
o  mitonenindan  gaie  ka  pitc  iji  pimatisigobanen 
nananj  i  wabikwetc,  ot  ina  dac  witckiwenhia  : 
“  Awacamenj  ni  minwenindam  kitci  nipoian,  ka- 
“  win  enowek  ninga  midjisin.  Ivawin  ta  onicicin- 
u  sinoban,  epitatisian,  matci  midjim,  kitci  ondji 
“  wisinikazoian  ;  nin  da  ki  patatotawak  nibina 
weckinikidjik — mi  oom  keget  ka  midjitc  ka  ki- 
“  nahamagoiang, — nin  da  ki  inenimigok.  Ta  mi- 
“  notagwat  inange  ke  ki  ikitowatc  :-Eleazar  can- 
“  gaso  mitana  endaso  piponesite,  o  ki  pakitenin- 
“  dan  aiamie  inatisiwin  i  nagatawenindangiban, 
“  meckot  kitci  inatisitc  enatisiwatc  eiamiasigok  ? 
“  — Ka  ma  win,  ka  ondjita,  ninga  totansin  eneni- 
“  mieg  ;  onzam  nin  da  waiejimak  weckinikidjik. 
“  Kitci  wenibikodjic  keiabatc  pimatisian,  matci 
“  pimatisiwining  ondjita  nin  da  ki  kitci  agatenin- 
.  “  damihitis  ;  kakina  anicinabek  o  ta  ki  papijin- 
“  danawa  ni  kikawin.  Misawatc  anawi  wemaska- 
a  manban  anicinabek  o  nanekatciwiwewiniwa,  ka- 
“  win  inenindagwasinon  kitci  ki  wemaskamanban 
“  kakina  netawitotc  o  nindjin,  megwatc  i  pimati- 
“  sian  gaie  ki  pon  pimatisian.  Nongom  cagote- 
11  heian  kitci  nipoian  aiamiewin  ondji,  ninga  pa- 
“  pijimigo,  —  kwatisitc  kinoenj  wa  pimatisitc,  — 

“  ningat  inenindagos.  Eka  dac  cagoteheian, — 
“  kwenatc  enditc  kekatc, —  ningat  inenindagos. 
“  Ockinawek  gaie  ninga  wi  kikinawabamigok 
“  nongom  eka  cagoteheian  kitci  animisian,  kitci 
“  nisigoian  Kije  Manito  ka  iji  kikahamonang 
“  ondji.  ” 

Eckwawetc  Eleazar,  mi  gotc  i  madjiwinintc,  ij 
awi  nisintc  ijiwina.  Mi  dac  caie  eni  ickwanamotc, 
kitci  nasanamogoban,  ikitogoban  i  ganonatc  Kije 
Maniton  :  “  Tebenimin,  ki  kikenim  eji  wisakenin- 
daman  ni  iawing.  Anawi  ni  tibenindanaban  kitci 
eka  iji  wisakenindamanban,  wi  pakitenindaman- 
ban  aiamie  inatisiwin  eji  kikahamawi ang.  Ni  tcit- 
cagocing  dac,  apitci  ni  modjikenindam  ij  ondji 
animisian  epitc  gotaneniminan.  ” 

Mi  dac  i  pon  pimatisigobanen  aiamiewin  ondji. 
O  pon  pimatisiwin  tanasak  ki  kikinoamagonanan 
kitci  eka  gotanenindamang  nipowin  ;  awacamenj 
gotanenindagwat  kitci  patatotawangwa  kite  anici- 
nabenanik. 


165.  Nijwaswi  wewikanisindigobanenak ,  kiki  o 
kiivcin ,  o  nanekatcih igowan  Antiokisan. 

Pejik  ikwegoban  cikawigoban,  nijwatcinigoban 
o  kwisisa,  songa  aiamiagwaban  tabiskotc  kakina. 
Kitci  okimagoban  Antiokis  ejinikazogobanen, — 

kekona  eka  aiamiawatc  1 — inenimagoban.  Mi  dac 
ij  anokimogobanen  songa  wanina  kitci  pasanjehi- 
ganiwinitc,  nananj  kitci  pikickahiganiwinitc.  I 
nijwatciwatc  ikim  ockinawek,  sesikisigobanen  o 
ganonan  inim  matci  okimanigoban  ;  ondjita  songa 
animitagosigoban,  ka  napitc  o  gotanenimasiwan 
Antiokisan,  ot  inan  :  “  Nind  ecowenindizomin 
“  kakina  kitci  ondji  neiang  aiamiewin,  ka  nind 
inenindansimin  kitci  nickihangitc  Kije  Mani- 
“  to.  ”  Nwandawatc  Antiokis  songa  ij  animitago- 
sinitc  inim  ockinawen,  wanina  o  nickimigon  ;  mi 
dac  ij  anokimotc,  anotc  piwabikon  gaie  akiko 
kitci  kijabikizonitc.  Wanina  ka  kijabikizonitc 
akiko,  mi  ij  anokimogobanen  aam  matci  okima- 
goban,  kitci  kickijikatenik  o  tenan  inim  ockina¬ 
wen  ka  ianimitagosinigobanen,  mi  gaie  kitci  pa- 
kwandipejiganiwinitc,  gaie  kitci  kickickinindjiji- 
ganiwinitc,  gaie  kitci  kickickisitejiganiwinitc.  %  O 
wabamigo  o  cimenja,  o  kiwan  gaie,§kakina  ka  iji 
nanekatcihintc  aam  ockinawe.^Sasekokwaning  i 
miskwabikitenik  ki  sasekokwanotawa[|nananj  kitci 
ickwanamotc.  Megwatc  dac  i  nanekatcihimintc[o 
saiensiwan,  songa gaganonitigwaban  gaie  o  kiwan, 
kitci  eka  pakitenindamowatc  ot  aiamiewiniwa. 

Ka  niponitc  dac  o  saiensiwabanen,  minawatc 
kotak  sesikisigobanen,  wanina  gaie  [win  ki  nane- 
katcia.  Ka  pakwandipejiganiwitc,  matci  magoce- 

wiias  acama,  ina  dac  :  “  Eka  rnidjian,  kakina  ki 
iawing  ki  gat  iji  nanekatcihigo  gaie  kin. —  ”  Win 
dac  songaikito  :  “  Ka  kota  ninga  midjisin.  ”  Mi 
dac  ka  iji  nanekatcihimindiban  o  saiensiwabanen,, 
mi  gaie  win  ka  aindotawintc.  Gaie  dac  eni  nipotc, 
o  ganonan  Antiokisan,  ot  inan  :  “  Ki  makamimin 
“  anawi  nakikawi  pimatisiwin,  enigokwakamigak 
“  Tebeniminang  mi  ket  apitcipahiiamintc,  kakike 
“  pimatisiwining  ningat  iji  apitcipahigonan,  win 
“  ma  wendji  nisigoiang  kitci  eka  anwetawangite 
“  enenimiiamintc.  ” 

Mi  dac  kotak  keiabatc  sesikisipan,  ina  :  “  takai 
sakitenaniwenin.  ”  Mi  gotc  i  sakitenaniwenitc 
keget  :  mi  gotc  gaie  ij  ijinindjinitc  ij  ikitotc: 
“  Kije  Manito  ningi  iji  minigoban  ni  pakesiwin, 
“  ni  nakikawenindanan  dac  ni  pakesiwin,  ni  pa- 
“  kitenindanan  ;  keck  apitc  koki  ninga  minik,nind 
“  inenindam.  ”  Mamakatenindamogoban  kitci 
okima,  gaie  kakina  waiabangedjik  eji  songitehe- 
nigobanen  inim  ockinawen. 

Ka  nisimintc  dac,  minawatc  kotak  keiabatc 
sesikisigobanen  ki  iji  nanekatcihawindiban.  Caie 
dac  eni  nipotc,  ikito  :  “  Ninga  mino  abadjitonan 
“  ij  anicinabe-nisigoiang,  kakike  pimatisiwining 
“  ningat  iji  apitcipahigonan  Kije  Manito.  Kinawa 
“  dac  eiamiasiweg,  kakike  nipowini-animisiwining 
“  ki  gat  inenindagosim.” 

Keiabatc  kotak  sesikisigobanen,  mi  gaie  win  ka 
totawintc.  Mi  dac  eni  nipotc,  i  kijikabamatc 
matci  okiman,  ot  inan  :  “  Eni  inenindaman  kit 
“  ani  indint ;  ki  tepwetagok  kit  anicinabemak. 
“  Anawi  gaie  kin,  ki  nipowini  anicinabew  ;  ka  ine- 
“  nimicikangen  :  ot  apitci  pakitenimigowan  me- 
“  nadjihawadjin  Kije  Maniton. — Caie  kekat  ki  ga 
“  kikenindan  gaie  kin,  epitc  gotanenindagositc 
“  menadjihangitc ;  keck,  ki  ga  kikenindan  ket  iji 
“  nanekatcihinag  Kije  Manito,  kin  gaie  inikik 
“  tebenimatwa  anicinabek.  ” 

Mi  keiabatc  sesikisigobanen  minawatc,  ijiwina 
kitci  nisintc  ;  mi  dac  enatc  Antiokisan  :  “  Kawin 
“  waiejindizoken :  eji  animisiang  ninawint  Jwada- 
“  wininiwiang,  ninawint  ni  totatizomin,  i  ki  nicki- 
“  hangitc  Tebenimiiamintc,  mi  wendji  keget  apitci 
11  animisiang  nongom.  Ka  dac  inenindanken  :  — 
“  kawin  nin,  ningot  ninga  tisi, — kawin  inenindi- 
“  zoken,  kin  i  mikanatc  Kije  Manito.” 

O  kiwan  apitci  mamakatenindagosin !  Epitc 
mamakatenindagositc,  onicicin  nebwakadjik  kitc^ 
eka  wikat  wanikewatc  eji  aiamie  songitehegoba. 
nen.  Ningotin  i  kij igatinik,  kakina  ki  nisima  nij- 
watcinigoban  o  nidjanisa,  i  kijikabamatc  i  nanek- 
atcihimintc  nananj  kakina  i  nisimintc,  win  gotc 
ondjita  songa  o  kakanzoma  o  nidjanisa  kitci  eka 
cagotehenitc  ket  iji  nanekatcihimintc  nananj  kitci 

ani  nisimintc  aiamiewin  ondji.  Endatcinitc,  pepe- 
jik  o  gaganona  kitci  eka  nonde  cagotehenitc  ; 
ondjita  nibwakawini  gaie  songitehewini  animita- 
gosiwin  iji  mikomagoban  o  nidjanisa  kitci  eka 
nonde  cagotehenitc.  Inagoban  o  nidjanisa  :  “  Ka- 
“  win  nin,  ki  ki  minisinonim  ki  tcitcagociwa,  gaie 
11  ki  pimatisiwiniwa.  Kawin  ningi  aianikositosin 
“  eji  opakesiwieg,  ki  iawiwang.  Kakina  kekon  ka 
“  ani  kijenindang,  ki  ki  kijenimigowa  gaie  kina- 
“  wa ;  epitc  nita  caweningetc,  koki  ki  ga  minigo- 
“  wa  ki  tcitcagociwa ;  koki  ki  ga  pimatisiwenimi- 
“  gowa,  ki  gat  apitcipahigowa,  kakike  pimatisi- 
“  wining  ket  iji  meckotci-caweniminag,  ij  eka  ani 
u  cagoteheieg  eji  nanekatcihigoieg  ij  ani  nisi- 
“  goieg.” 

Mamindjitc  dac  mamawi  ocimenjima,  keiabatc 
pimatisigoban,  agacinjicigoban  kwiwisens.  Antio- 
kis  songa  o  wi  webiman  kitci  pon  aiamianitc,  ot 
iiian  : — Ondjita  ki  ga  mino  toton,  anotc  kekon  ki 
gat  iji  minin,  kawikat  keko  ki  gamanesisin  ;  saia- 
kiagik  endotawagwa,  mi  gaie  kin  ket  iji  mino  to- 
tonan.  Ka  napitc  o  pizindansin  aam  abinotcenjic 
eji  ganonigotc  Antiokisan,  ka  napitc  o  misawe- 
nindamitawasiwan.  Ij  eka  gackimasik  Antiokis 
inim  abinotcenjican,  nindawatco  ganonan  kijeik- 
wen,  ot  inan  :  — Kanake  pejik  ki  nidjanis  ki  ga 
wi  ganawenima,  kanake  kit  ickweonjan  kata  pi- 
matisi,  ganonj  dac,  wi  tebim  kitci  papamitawitc. 

Keget  win  o  ganonan  aam  ikwe  o  nidjanisan  ; 
ka  dac  ot  iji  ganonasiwan  ekitonitc  kitci  okiman, 
taiagwatc  songa  o  kakanzoman  o  nidjanisan  kitci 
eka  cagotchenitc,  ot  inan  o  nidjanisan  :  “  Cawe- 
u  nindamitawicin,  ningwise  ;  cangaso  kizis  ni 
“  iawing  ki  ki  papaganawenimin ;  niso  pipon 
u  inikik  ki  ki  nonin  ;  nananj  nongom  songa  kit 
M  aiangwaminin  i  nitawigihinan.  Ki  pagosenimin, 
“  ningwise,  kitci  kijikabandaman  wakwi  gaie  aki, 
“  mitonenindan  mizi  kekon  endagokin  ondaje 
“  aking,  Kije  Manito  win  o  ki  kijenindan  kakina 
“  anotc  kekon  ;  kawin  keko  o  ki  aiosin  kitci  ki- 
“  jitotc  kakina  kekon,  kakina  gaie  anicinabe 
“  anotc  ejiwinzonidji  win  o  ki  kijenima.  Wewe- 
“  nint  mitonenindaman,  ka  napitc  ki  ga  gotane- 
u  nimasivva  waam  nongom  nenekatcihinang.  Ki 
t(  ga  mino  winbinemak  ki  saiensibanek  aiamiewin 
“  ondji  i  ki  nanekatcihindwa,  andj  igotc  ki  ga 
“  minwenindan  gaie  kin,  aiamiewin  kitci  ondji 
u  nisigon.  Mamawi  kakina  ki  ga  wabaminim,  ki 
u  saiensibanek  kakike  pimatisiwining  ket  iji  ca- 
u  weniminang  Kije  Manito,  epitc  nita  cawenin- 
u  getc  !  ” 

Megwatc  ij  animitagosinitc  o  kin  aam  kwiwi- 
sens,  epitowetc  o  ganonan  kitci  okiman,  ot  inan  : 
“  Ka  napitc  ki  ga  pizindosinon,  ka  napitc  ki  mi- 
u  sawenindamitosinon  ;  anawenindan  kitci  ki  tep- 

“  wetonanban,  Kije  Manito  neta,  songa  ninga 
“  tepwetawa.  Kin  dac,  ka  ani  mikawenindaman 
“  ket  ani  totawatwa  Jodawininiwak,  ket  iji  ani 
“  nanekatcihatwa,  kawin  ki  ga  ki  ojindamawasin 
“  Kije  Manito  o  nindj.  Endotawiang  nongom,  ni 
“  patatowininan  ondji  ki  totawiang;  keget  win 
‘‘  nongom  ni  pasanjehogonan  Kije  Manito  kitci 
a  anwenindizowangitc,  keck  kenowek  ki  ga  ca- 
“  wenimigonan  Kije  Manito  ;  kin  dac,  metci 
“  anicinabewian,  kakina  ki  pakinawak  matci  ani- 
“  cinabek,  awacamenj  i  matci  anicinabewian,  na- 
“  na  kit  inenint  : — kawin  nin  ningot  ninga  tisi — 
“  nongom  endotawiang  ;  kawin  ki  ga  ki  kapikan- 
“  sin  ket  inenimik  Kije  Manito  kakina  ka  aniki- 
“  jenindang,  kakina  gaie  kekenindang.  Ni  saien- 
“  sibanek  nongom  ka  nanekatcihatwa,  caie  non- 
“  gom  mino  cawenindagosik,  kakike  pimatisiwi- 
“  ning  iji  cawenindagosik  ;  kin  dac  ki  sasekawe- 
“  nimowin  ki  gat  ondji  kakike  animisin.  Ninga 
£<  kikinawabamak  ni  saien sibanek  ;  ni  pakitenin- 
“  dan  ni  iaw,  ni  pimatisiwin,  aiamiewin  ondji.  Ni 
“  pagosenima  Kije  Manito,  nongom  tci  ani  ni- 
“  poian,  wibatc  kitci  cawenimatc  nitc  anicinabd : 
“  ni  pagosenima  gaie  ket  iji  nanekatcihik  kitci 
il  kikenimatc,  ninawint  menadjihangitc,  win  eta  i 
“  nicike  Kije  Manitowitc.  Nongom  endotawiang 
“  gaie  nin  gaie  ni  saiensibanek,  caie  ni  mecagato- 

“  nanan  Kije  Manito  o  nickatisiwin,  caie  o  kat 
“  ani  cawenima  nitc  anicinabenani ;  ni  teb  tota- 

gonan  acaie  Kije  Manito  nongom  eji  nanekat- 
“  cihigoiang.” 

Mi  iim  apitc  ondjita  kitci  nickatisigobanen 
Antiokis,  ka  minwenindansi  i  ki  iji  papijimigotc 
pejik  abinotcenjican.  Mi  dac  ka  ondji  awacamenj 
iji  nanekatcihagobanen  inim  kwiwisensan.  Kani- 
potc  dac  iaam  memakatenindagositc  kwiwisens 
aiamiewin  ondji,  mi  gaie  ickwaiatc  o  kiwabanen 
aiamiewin  ka  ondji  nisimindjin,  aiamiewin  ondji 
nan  a. 


166.  Antiokis  ot  inapinewin  gaie  o  ?iipowin. 

Antiokis  wawibatc  o  ki  otisigon  Kije  Maniton 
o  nickatisiwinini.  Epitc  pizinatisigobanen,  ine- 
nindamogoban  :  ninga  tcaginanak  Jodawinini- 
wak,  ningat  angoton  kitci  otenaw  Jenozanem,, 
ninga  pikobiton  Jenozaneming  daje  aiamie  miki- 
wam,  mi  gotc  i  madjagobanen,  ani  pimitabigoban 
i  wi  ijatc  Jodenang.  Kaiasikatc  o  pasanjehogon 
Kije  Maniton,  wanina  akosi,  apitci  wisakenindam 
enigokonawitc,  ka  sa  watc  o  wi  ponitosin  o  matci 
inenindamowin,  anokimo  kitci  kijikapatowatc 
pepejikokackwek  wewib  i  wi  otitang  Jenozanem. 
Aiajikwe  epitc  wisakenindang,  pekic  gaie  anotc 


ijimatcikijwe  i  kokwanisakikitasotc  ;  keg  kaiasi- 
katc  kwanabise  otaban,  tec  mitci  apangicin  Antio- 
kis,  kekat  ka  nikabandang,  onawins  o  ki  gacki- 
hawan  minawatc  kitci  posihawatc  otabaning. 

Mi  pitcinak  ij  ani  kikenindizotc  keget  i  pasan- 
jehogotc  Kije  Maniton.  Epitc  wisakenindang  iki 
pikockanik  wiiaw,  nanapena  wi  anwenindizoci* 
gitimagenindizo,  keget  gitimagasing  enditc,  mi- 
nagosi,  nikanani  manidjocak  mamockinek  pint- 
cir.a  enigokonawitc,  o  gosabamigo  ot  ockinikima 
epitc  minagwatinik  wiiaw,  kawin  awian  pecotc  wi 
apisin  indaje  i  cingicing.  Acaie  ikito  i  mawindi- 
zotc  :  “  Nin  nind  indowin  wendjitian,  ningi  tota- 
tis  i  ki  nanekatcihagwa  Jodawininiwak,  nind  an- 
wenindis  ka  pi  tian,  kitci  pikinong  acaie  ni  wi 
totam,  ninga  mino  totawak  Jodawininiwak.” 

Onzam  iki  wisakenindang,  i  ki  animisitc,  gaie 
epitc  gotanenindang  nipowin,  mi  ka  ondji  ikito- 
pan  :  nind  anwenindis.  Ka  dac  keget  anamiteh 
anwenindizosiban,  kawin  keget  cingenindamati- 
zosi  ka  iji  patatitc,  kawin  dac  gaie  o  cawenimi- 
gosin  Kije  Maniton,  matci  nipowining  ki  tapine. 
Mi  keget  ka  togobanen  Antiokis  ka  igogobanen 
mino  kwiwisensan  ickwaiatc  ka  nanekatcihadjin,. 
nikan  ikitonigoban  :  “  Ka  ki  gat  ojindamawasin 
Kije  Manito  o  nindj.” 

